﻿ CRIMINALISTICA Lect. univ. dr. Mihai COVALCIUC 1 CAPITOLUL I NOŢIUNI GENERALE Secţiunea I – Noţiunea, obiectul şi metodele criminalistcii. Structura cursului § 1.Noţiunea Activitatea de aplicare a mijloacelor tehnice în cercetarea infracţiunilor a fost cunoscută mult timp sub denumirea de „poliţie tehnică” sau „poliţie ştiinţifică”, termenul de criminalistică fiind de dată relativ recentă. Pentru prima oară această denumire a fost folosită de un cunoscut judecător de instrucţie şi profesor de drept penal, austriacul Hans Gross, în lucrarea sa Handbuch fűr Untersuchungrichter (Manualul judecătorului de instrucţie), apărută la Műnchen, în anul 1893. O dată cu dezvoltarea ştiinţei şi tehnicii, noţiunea de criminalistică a dobândit un conţinut tot mai larg, deoarece şi domeniile în care şi-a găsit aplicarea s-au extins necontenit. Încercarea de a se da o definiţie cât mai exactă şi mai cuprinzătoare criminalisticii a preocupat cercetătorii din diferite ramuri ale ştiinţei. Întemeietorul ei, Hans Gross, a numit-o „o ştiinţă a stărilor de fapt din procesul penal”. În literatura de specialitate, noţiunea de criminalistică are, uneori, un conţinut foarte restrâns, fiind integrată în criminologie, iar alteori, are un sens foarte larg, cuprinzând medicina legală, psihologia judiciară etc. Tendinţele de restrângere nu de extindere a conţinutului acestei noţiuni sunt criticabile, nefundamentate ştiinţific. Oricare ar fi întinderea acestei noţiuni, este de 2 necontestat faptul că această disciplină constiuie o ştiinţă autonomă, având strânse legături cu alte ştiinţe. Dacă unii cercetări îi contestă autonomia şi o consideră disciplină sau curs special al procesului penal, alţii o reduc numai la partea sa tehnică; de asemenea, criminalistica a mai fost denumită „arta şi tehnica investigaţiei penale”, opinie căreia ne raliem şi noi. Criminalistica este arta purtării unui neîntrerupt război, dus de organele judiciare împotriva celor care încalcă legea. Un renumit jurist român, dr. C. Ţurai, afirma: „Războaiele între popoare sunt trecătoare, un singur război rămâne permanent, războiul contra crimei”1. După aceste sumare consideraţii privind conţinutul noţiunii de criminalistică suntem în măsură să o definim ca fiind ştiinţa care elaborează şi foloseşte mijloacele tehnice, metodele şi procedeele tactice necesare descoperirii şi cercetării infracţiunilor şi a persoanelor care le-au săvârşit, precum şi a prevenirii faptelor antisociale. 1 Constantin Ţurai, Elemente de criminalistică şi tehnică criminală – Poliţie ştiinţifică, vol. I, Bucureşti, 1947, p.5. 3 § 2. Obiectul criminalisticii Ca ştiinţă autonomă, de sine stătătoare, criminalistica are un obiect propriu de studiu şi metode specifice de cercetare. O examinare cuprinzătoare a definiţiei ne permite să cunoaştem obiectul şi direcţiile de acţiune ale acestei ştiinţe. Criminalistica elaborează metodele de cercetare a urmelor infracţiunii: urmele de mâini, urmele mijloacelor de transport, urmele instrumentelor de spargere, urmele împuşcăturii etc., cu scopul de a identifica obiectele creatoare de urme şi persoanele care le-au folosit2. De asemenea, criminalistica elaborează metodele tactice şi procedeele de ascultare a persoanelor implicate în săvârşirea faptelor penale. Pentru continua perfecţionare a mijloacelor şi metodelor pe care le elaborează, criminalistica studiază şi generalizează expereinţa înaintată a organelor de urmărire penală. O altă direcţie în care acţionează criminalistica este prevenirea infracţiunilor. Această activitate este dusă în mod organizat, pe baza unor metode şi mijloace specifice unor grupe de infracţiuni (furt, omor, accidente de circulaţie) şi unor categorii de persoane (recidivişti, traficanţi de droguri, armament şi muniţii, falsificatori de monede, minori etc.) 2 Emilian Stancu, Criminalistică, vol. I, Editura „Actami”, Bucureşti, 1995, p. 10; Aurel Ciopraga, Ioan Iacobuţă, Criminalistica, Editura Fundaţiei „Chemarea”, Iaşi, 1992, p.7. 4 § 3. Metodele criminalisticii Criminalistica foloseşte atât metode specifice, cât şi metode ale altor ştiinţe. Din prima categorie fac parte: descoperirea, fixarea şi interpretarea urmelor şi a mijloacelor materiale de probă, examinarea comparativă, efectuarea experimentelor, identificarea persoanelor şi a cadavrelor după semnalmentele exterioare ori după resturi osoase, cercetarea falsului în acte etc. Metodele preluate din alte ştiinţe, prelucrate şi adaptate scopului propus, privesc: spectroscopia, cromatografia, holografia, anatomia comparată etc.3 § 4. Structura cursului de criminalistică Criminalistica este o ştiinţă cu caracter autonom şi unitar. Cu toate acestea, din raţiuni de ordin didactic, este admisă, aproape unanim, o structură tripartită a materiei: tehnica, tactica şi metodologia de cercetare a unor grupe de infracţiuni. Tehnica criminalistică elaborează mijloacele tehnice folosite de organele de urmărire penală şi de experţi pentru descoperirea, ridicarea, fixarea, examinarea şi interpretarea urmelor şi a mijloacelor materiale de probă. De asemenea, sunt studiate principiile identificării şi mijloacele de aplicare a fotografiei judiciare la nevoile organelor de urmărire penală. 3 Camil Suciu, Criminalistica, Editura “Didactică şi Pedagogică” Bucureşti, 1972, p. 6-10; Emilian Stancu, op.cit., p. 11; Aurel Ciopraga, Ioan Iacobuţă, op.cit., p.8; Ion Mircea, Criminalistica, Editura „Lumina Lex”, Bucureşti, 1998, p.4. 5 Tactica criminalistică este consacrată studiului metodelor tactice folosite la ascultarea persoanelor participante la procesul penal (învinuit sau inculpat, persoană vătămată, martor) şi al procedeelor de efectuare a unor activităţi specifice organelor de urmărire penală: elaborarea şi verificarea versiunilor, cercetarea la faţa locului, reconstituirea, percheziţia, prezentarea pentru recunoaştere etc. Metodologia criminalistică studiază mijloacele tehnice şi metodele tactice folosite la cercetarea unor grupe de infracţiuni ce prezintă un grad mai ridicat de pericol social, sau care solicită o specializare a organelor judiciare. Între acestea, menţionăm infracţiunile împotriva persoanei, sustragerile din avutul public şi particular, accidentele de circulaţie, darea şi luarea de mită, traficul de stupefiante etc. Secţiunea a II-a – Legătura criminalisticii cu alte ştiinţe 6 Deşi este o ştiinţă autonomă, criminalistica are legături strânse cu alte ştiinţe şi, în primul rând, cu ştiinţele juridice. Dreptul penal studiază fapte abstracte, considerate infracţiuni dacă sunt întrunite condiţiile prevăzute de Codul penal şi legile speciale. Criminalistica oferă probe cu ajutorul cărora se poate dovedi că faptele concrete, cercetate de organele judiciare, întrunesc condiţiile prevăzute de lege pentru a fi calificate infracţiuni. Dreptul procesual penal stabileşte cadrul legal în care trebuie să se desfăşoare activitatea de tragere la răspundere penală a celor care nu şi-au conformat conduita imperativelor normelor juridice penale. Criminalistica elaborează metode tehnico-ştiinţifice şi tactice, precum şi mijloacele necesare aplicării lor, pentru îndeplinirea activităţilor prevăzute de legea procesual-penală, având ca scop prevenirea şi descoperirea infracţiunilor. Întreaga activitate a organelor judiciare, constând în aplicarea mijloacelor şi metodelor specifice criminalisticii, se desfăşoară cu respectarea normelor prevăzute în legea procesual-penală. Criminalistica şi criminologia contribuie, prin mijloace şi metode proprii, la prevenirea infracţiunilor. Metodele şi mijloacele tehnice folosite de criminalistică sunt aplicate imediat după săvârşirea faptelor penale, sau cât mai aproape de data constatării lor, în timp ce criminologia cercetează aceleaşi fapte, după ce s-a dovedit existenţa lor cu ajutorul probelor oferite de criminalistică, pentru a stabili cauzele care le-au determinat şi condiţiile care le-au favorizat sau înlesnit.4 Între criminalistică şi medicina legală există o legătură atât de strânsă, încât unele fapte, cum sunt cele săvârşite împotriva vieţii sau integrităţii corporale şi a sănătăţii, nu pot fi cercetate fără aportul medicului legist. De altfel, paternitatea criminalisticii este revendicată de medicii legişti care studiază 4 Ion Mircea, op. cit., p.5; Aurel Ciopraga, Ioan Iacobuţă, op. cit., p.9. 7 aceleaşi fenomen, infracţionalitatea, dar din unghiuri diferite. De asemenea, cercetarea urmelor biologice, identificarea persoanelor şi a cadavrelor după semnalmentele exterioare se fac tot cu sprijinul specialiştilor din domeniul medicinei legale. Între cele două ştiinţe există raporturi speciale, datorate contribuţiei avute de medicii legişti la dezvoltarea criminalisticii, între care fraţii Nicolae, Ştefan şi Mina Minovici, întemeietorii medicinei legale româneşti, au avut un rol deosebit. Criminalistica – în special tactica criminalistică – are strânse legături cu psihologia judiciară. La ascultarea persoanelor participante la procesul penal (infractor, martor, persoană vătămată) sunt necesare cunoştinţe temeinice de psihologie generală şi psihologie judiciară. Poliţistul, procurorul, judecătorul, avocatul etc. trebuie să cunoască factorii care pot influenţa comportamentul celor aflaţi în situaţii limită şi să ştie ce metode tactice pot fi folosite pentru aflarea adevărului, în funcţie de structura psihică a fiecărei persoane.5 Criminalistica preia şi adaptează specificului său rezultatele cercetărilor din fizică, în domenii cum sunt: fotografia judiciară, folosirea laserelor, acţiunea radiaţiilor atomice etc. De asemenea, fizica pune la dispoziţia criminalisticii mijloace moderne de la cele mai simple, lupe, microscoape, detectoare, spectrografe, dispozitive de raze ultraviolete şi infraroşii, şi continuând cu instalaţii de raze „X”, gamma şi beta, fotocolorimetria etc. Cercetarea unor categorii de urme în criminalistică nu ar fi posibilă fără folosirea metodelor de analiză chimică a diferitelor produse şi substanţe. Chimia oferă mijloacele necesare pentru descoperirea, relevarea, fixarea şi cercetarea urmelor, precum şi anumite date referitoare la substanţe toxice, stupefiante, falsuri alimentare, medicamente şi alte substanţe de natură 5 N. Mitrofan, V.Zdrenghea, T.Butoi, Psihologia judiciară, Editura „Şansa” – S.R.L., Bucureşti, 1992, p.11. 8 organică şi anorganică necesare descoperirii şi dovedirii activităţii infracţionale. Astfel, în domeniul falsului în înscrisuri, se fac analize chimice de înaltă precizie, pentru a se stabili reţetele de fabricaţie a cernelurilor şi a hârtiei. În sfârşit, criminalistica foloseşte metode de cercetare din biologie la examinarea urmelor de natură organică: sânge, urină, spermă, salivă, spută, fire de păr sau urme de natură vegetală.6 CAPITOLUL AL II-lea IDENTIFICAREA CRIMINALISTICĂ Secţiunea I – Consideraţii terminologice § 1. Noţiune 6 Emilian Stancu, op. cit., p. 20; Aurel Ciopraga, Ioan Iacobuţă, op. cit., p. 10; Ion Mircea, op. cit., p. 6 9 Criminalistica operează cu noţiuni întâlnite în diverse ramuri ale ştiinţelor naturii, tehnicii sau ştiinţelor sociale, dar le adaptează la propriul obiect de cercetare. La fel stau lucrurile şi cu noţiunile de identitate şi de identificare. Identificarea în criminalistică înseamnă cercetarea obiectelor, fiinţelor sau fenomenelor concrete, în vederea stabilirii identităţii acestora, în măsura în care sunt utile şi au legătură cu actul de justiţie. Identificarea poate fi definită ca fiind activitatea prin care se caută stabilirea însuşirilor comune ale obiectelor, fiinţelor sau fenomenelor, precum şi a însuşirilor care le deosebesc unele de altele, pentru ordonarea lor în tipuri, grupe şi subgrupe, în vederea deosebirii fiecăreia în parte de toate celelalte, cu care au anumite asemănări.1 Identitatea cuprinde acele însuşiri ori proprietăţi ale obiectului, fenomenului sau fiinţei care îl fac să fie el însuşi. Între identificare şi identitate există o strânsă legătură, deoarece scopul identificării îl constituie stabilirea identităţii. § 2. Obiectele identificării 1 Lucian Ionescu, Dumitru Sandu, Identificarea criminalistică, Editura „Ştiinţifică”, Bucureşti, 1990, p. 5; Ion Mircea, Criminalistica, Editura Fundaţiei „Chemarea” Iaşi, 1992, p. 17; Emilian Stancu, Criminalistica, vol. I, Editura „Actami”, Bucureşti, 1995, p. 37; Aurel Ciopraga, Ioan Iacobuţă, op. cit., p. 13; Nicolae Dan, colectiv, în Tratat practiă de criminalistică, vol. II, I.G.M., Bucureşti, 1978, p.10 10 Criminalistica oprează cu termeni consacraţi pentru a denumi obiectele identificării, în funcţie de rolul pe care îl au în activitatea de identificare şi de legătură cauzală cu fapta ilicită. Sub acest aspect se face deosebire între obiectele ce trebuie identificate şi obiectele prin mijlocirea cărora se identifică cele dintâi, pe de o parte, şi obiectele căutate şi cele verificate, pe de altă parte. Primul criteriu de clasificare priveşte scopul identificării. Obiectul de identificat, denumit şi obiect scop, poate fi: persoana infractorului, instrumentele folosite la comiterea infracţiunii sau orice alt obiect care a lăsat o urmă în timpul săvârşirii infracţiunii. Obiectul identificator, denumit şi obiect mijloc, este obiectul folosit pentru identificarea obiectului scop.2 Obiectele mijloc sunt constituite de urmele de la locul faptei, precum şi de impresiunile obţinute experimental cu obiectele presupuse a le fi creat în timpul săvârşirii faptei. Astfel, proiectilele găsite la locul faptei şi cele trase exeprimental în poligon sunt obiecte mijloc, iar arma corp delict este obiect scop. De asemenea, urmele de tăiere găsite la locul faptei şi cele produse experimental în laborator cu toporul presupus a fi fost folosit la înlăturarea unui obstacol din lemn sunt obiecte mijloc, iar toporul corp delict este obiect scop. Obiectele căutate sunt ghetele sau pantofii care au format urmele găsite la locul faptei. Obiectele verificate sunt ghetele sau pantofii presupuse a fi creat aceste urme. 2 Camil Suciu, Criminalistica, Editura „Didactică şi Pedagogiă”, Bucureşti, 1972, p. 17 11 Secţiunea a II-a – Felurile identificării După contribuţia pe care o are la aflarea adevărului în procesul penal, identificarea poate fi de trei feluri, enumerarea fiind făcută în raport invers proporţional cu importanţa acestora: identificarea după memorie, identificarea după descrierea trăsăturilor esenţiale ale obiectelor sau ale fiinţelor şi identificarea după urmele lăsate la locul faptei de obiecte, fenomene sau fiinţe.3 § 1. Identificarea după memorie Este modalitatea cu eficienţa cea mai redusă pentru aflarea adevărului în procesul penal. Este folosită când nu se dispune de alte posibilităţi de identificare. Organele judiciare ascultă relatările unor persoane care reproduc date sau împrejurări pe care şi le amintesc după trecerea unei perioade mai scurte sau mai îndelungate de timp, ceea ce face ca riscul producerii unor erori să nu fie exclus. De aceea este privită cu multe rezerve, iar datele obţinute trebuie coroborate cu celelalte constatări făcute în cursul cercetărilor. § 2. Identificarea după descrierea trăsăturilor esenţiale ale obiectelor sau fiinţelor 3 Aurel Ciopraga, Ioan Iacobuţă, op. cit., p. 14-15; Ion Mircea, Criminalistica, Editura „Lumina Lex”, Bucureşti, 1998, p. 12-13 12 Este folosită în cazul furtului, pierderii sau dispariţiei unor obiecte sau fiinţe. Descrierea emană de la persoana care reclamă pierderea, furtul sau dispariţia obiectului ori fiinţei (oameni, animale, păsări), iar organele judiciare consemnează cât mai multe detalii utile identificării. În practica organelor judiciare se reclamă, în mod frecvent, furtul unor obiecte de valoare (haine, obiecte de artă sau de cult şi, în ultimii ani, foarte multe autoturisme), animale de tracţiune (boi, cai), oi, păsări de rasă sau de ornament etc. Descrierea făcută de cei interesaţi trebuie privită cu multe rezerve, pentru că se pot strecura erori, pot scăpa detalii, iar uneori se fac denaturări intenţionate, pentru a se obţine despăgubiri mai mari decât cele care reprezintă valoarea reală. În practica organelor judiciare se înregistrează cazuri de dispariţie a unor autoturisme asigurate, care, între timp, au fost vândute pentru piese de schimb, sau cazuri de vite furate, care, în realitate, au fost sacrificate şi valorificate. § 3. Identificarea după urmele lăsate la locul faptei de obiecte sau fiinţe Este modalitatea cea mai frecvent folosită şi cea mai preferată, deoarece urmele găsite la locul faptei constituie probe obiective, care, în principiu, nu pot fi modificate sau denaturate. 13 De aceea, sunt preferate rapoartele de constatare tehnico-ştiinţifică, rapoartele de expertiză din cele mai diferite domenii (experiză criminalistică, medico-legală, tehnică etc.). Secţiunea a III-a – Etapele identificării Identificarea este o activitate complexă, al cărei scop îl reprezintă stabilirea identităţii unui obiect sau a unei persoane. Acest proces parcurge mai multe etape, plecând de la general, la particular: stabilirea tipului, a grupei şi a subgrupei. § 1. Stabilirea tipului În această etapă a identificării sunt stabilite trăsăturile generale ale obiectului sau ale fiinţei. Astfel, referitor la urmele mijloacelor de transport lăsate de vehiculul care a părăsit locul faptei, trebuie să se stabilească dacă urma pneului aparţine unui autovehicul sau unui vehicul cu tracţiune animală, care foloseşte pneuri uzate de la un autovehicul. De asemenea, urma de împuşcătură găsită pe cadavru poate fi provocată de un glonţ de pistol de calibru mic sau de o singură alice a unei arme de vânătoare, ori chiar un glonţ, când o armă de vânătoare foloseşte o astfel de muniţie. 14 Tot astfel, în cazul persoanei care a săvârşit un accident de circulaţie şi a părăsit locul faptei, se stabileşte în cursul primelor cercetări dacă persoana era de sex masculin sau de sex feminin. § 2. Stabilirea grupei În această etapă reuşim să determinăm şi alte caracteristici ale obiectelor sau ale fiinţelor. Dacă reluăm exemplele de mai sus, putem stabili că, în primul caz, urma fusese creată de un autoturism, în cel de-al doilea, de o armă militară, iar în cel de-al treilea, de un bărbat îmbrăcat în uniformă, fără alte detalii. § 3. Stabilirea subgrupei De această dată, în activitatea de identificare s-au obţinut noi probe, cu ajutorul cărora să se stabilească, în primul caz, că era un autoturism Dacia, că, în cel de-al doilea caz, a fost folosit un pistol militar tip Parabellum, şi că, persoana care a fugit de la locul faptei, era îmbrăcată în uniformă de poştaş. Restrângându-se atât de mult cercul obiectelor şi al persoanelor bănuite, continuarea cercetărilor va fi mult uşurată, deoarece se poate stabili ce 15 persoane posedă autoturism Dacia, cine are în dotare pistol tip Parabellum şi câţi poştaşi ar fi putut trece prin acel loc la ora când s-a săvârşit fapta. Secţiunea a IV-a – Metodologia identificării Tehnicianul sau expertul criminalist poate folosi mijloace şi metode diferite după natura obiectelor cercetate şi a dotării tehnice de care dispune. Studiul obiectelor supuse identificării parcurge două etape, şi anume: examinarea separată şi examinarea comparată. § 1. Examinarea separată În această etapă sunt examinate separat fiecare dintre obiectele purtătoare de urme, precum şi urmele ridicate de la locul faptei, pe de o parte, şi urmele produse experimental în laborator, pe de altă parte. Se are în vedere împrejuararea că aceeaşi persoană poate să scrie cu totul diferit, în funcţie de starea psihică în care se află, de materialul suport sau de poziţia în care stă în timpul scrierii. De aceea, nu poate exista nici o asemănare între declaraţia dată de şoferul care a condus autovehiculul după ce a consumat o cantitate apreciabilă de băuturi alcoolice şi declaraţia scrisă în cursul cercetărilor, când nu se mai afla în aceeaşi stare. De asemenea, semnătura dată de acelaşi şofer 16 pe formularele organelor de urmărire penală nu se mai aseamănă cu semnătura făcută în spaţiul foarte restrâns pe o foaie de restituire CEC. § 2. Examinarea comparativă În practica tehnicienilor şi a experţilor criminalişti sunt cunoscute trei procedee de lucru: procedeul confruntării, procedeul juxtapunerii şi procedeul suprapunerii. Procedeul confruntării Este foarte răspândit şi eficient. Confruntarea între urmele sau obiectele găsite la faţa locului şi urmele produse experimental sau a înscrisului incriminat şi a înscrisului de comparaţie poate fi făcută şi prin examinarea cu ochiul liber. În laboratoarele de criminalistică se măresc fotografiile celor două categorii de urme şi se compară la microscop. În prezent, laboratoarele de expertiză sunt dotate cu microscoape comparatoare de mare precizie, iar imaginea obiectelor sau a urmelor comparate ce apare pe un ecran poate fi mărită, micşorată, examinată în întregime sau pe porţiuni etc. Procedeul juxtapunerii (al continuităţii liniare) Este folosit la cercetarea urmelor instrumentelor de spargere, al urmelor de pe glonţ etc. Fotografia obiectului incriminat (bănuit) şi fotografia urmei reproduse experimental se aşază „cap la cap”; se poate constata, astfel, o continuitate perfectă a liniilor (striaţiilor) din cele două fotografii. Procedeul suprapunerii 17 Este simplu, deci uşor de practicat şi eficient, şi constă în suprapunerea imaginii transparente a unuia dintre obiecte peste imaginea celuilalt obiect. Secţiunea a V-a – Formularea concluziilor La încheierea activităţii de identificare, expertul poate formula concluzii categorice, probabile şi de imposibilitate. Concluziile categorice (certe) pot fi cert pozitive sau cert negative. Sunt concluzii cert pozitive atunci când expertul constată că: „urma de deget găsită la locul faptei a fost lăsată de degetul arătător de la mîna dreaptă al lui XY”. Sunt concluzii cert negative atunci când se foloseşte următoarea formulare: „glonţul scos din corpul victimei nu a fost tras cu arma seria Z.B., 1781, prezentată pentru expertiză”. Concluzii de probabilitate 18 Se formulează în cazul în care obiectele sau urmele prezentate pentru examinare nu prezintă suficiente caracteristici pentru identificare. Concluziile de probabilitate nu exclud existenţa unei anumite împrejurări, dar nici nu o pot confirma pe deplin. Astfel de concluzii sunt întâlnite în rapoartele de expertiză traseologică, privitoare la identificarea toporului, cleştelui cu care s-a acţionat asupra unui obstacol sau sistem de închidere; spre exemplu, „Urma găsită la locul faptei a fost produsă, probabil, cu toporul prezentat pentru examinare, dar putea fi produsă şi cu un alt topor, având aceleaşi caracteristici”. Concluzii de imposibilitate Sunt formulate asemenea concluzii în cazul insuficienţei caracteristicilor de individualizare sau a lipsei unor mijloace sau metode adecvate de cercetare. Astfel, o semnătură formată din câteva linii frânte nu poate oferi elemente de individualizare, deoarece ar putea fi realizată de un număr infinit de persoane4. Asemenea concluzii sunt totuşi utile, pentru că obligă organele de urmărire penală să emită alte versiuni de cercetare. 4 Nicolae Dan, Identificarea criminalistică, colectiv, în Tratat de practică criminalistică, vol. I, I.G.M. Bucureşti, 1976, p. 11-18 19 CAPITOLUL al III-lea FOTOGRAFIA JUDICIARĂ Secţiunea I – Consideraţii generale Fotografia reprezintă o reproducere a imaginilor luminoase ale obiectelor, prin folosirea proprietăţii luminii de a descompune sărurile de argint. Adaptarea fotografiei la specificul activităţii judiciare a fost impusă de nevoia de fixare a rezultatelor şi a modului de desfăşurare a unor activităţi de urmărire, precum şi de metodele corespunzătoare cercetării de laborator a mijloacelor materiale de probă. Mijloacele de reproducere a imaginilor luminoase a obiectelor au evoluat continuu, într-o perioadă relativ scurtă, de aproximativ 150 de ani, câţi au trecut de la începuturile fotografiei judiciare. De la aparatul fix şi greoi s-a trecut la aparatul foto portabil, ajungându-se astăzi la camerele video. Totuşi, aparatul foto este de neînlocuit în activitatea organelor judiciare, chiar dacă cresc mereu numărul situaţiilor în care se foloseşte aparatul de filmat şi 20 camera video. De aceea, organele de urmărire penală, care folosesc în mod curent în activitatea lor aparatul foto, trebuie să cunoască noţiuni elementare despre fotografia judiciară. Această obligaţie revine şi judecătorilor sau avocaţilor, pentru a putea aprecia valoarea probatorie a fotografiei ca mijloc obiectiv de fixare a urmelor infracţiunii şi contribuţia pe care o poate avea la aflarea adevărului în cauzele penale şi civile. Secţiunea a II-a – Fotografia judiciară operativă Este fotografia efectuată de organele de urmărire penală în timpul cercetărilor la faţa locului sau pentru fixarea rezultatului altor activităţi: percheziţie, reconstituire etc. După scopul urmărit şi momentul în care este efectuată, fotografia judiciară operativă se clasifică în: fotografia la faţa locului, fotografia de fixare a unor activităţi de urmărire penală şi fotografia semnalmentelor1. Procedee de fotografiere la faţa locului Fixarea imaginilor în timpul cercetărilor efectuate la faţa locului se face începând de la general la particular. Respectând acest criteriu, distingem fotografii de orientare, fotografii schiţă, fotografii ale obiectelor principale şi fotografii ale detaliilor. Fotografia de orientare 1 Emilian Stancu, Criminalistica, vol. I, Editura „Actami”, Bucureşti, 1995, p. 103; Aurel Ciopraga, Ioan Iacobuţă, Criminalistica, Editura Fundaţiei „Chemarea” Iaşi, 1997, p. 103; Ion Mircea, Criminalistica, Editura „Lumina Lex”, Bucureşti, 1998, p. 29 21 Tehnica folosită pentru fotografiere diferă în funcţie de natura locului cercetat (închis sau deschis), întinderea acestuia şi tehnica de care dispun organele de urmărire penală. Locul cercetat poate fi surprins pe peliculă într-o singură imagine fotografică. Acest procedeu este folosit atunci când suprafaţa cercetată este relativ redusă, iar operatorul se află pe un punct ridicat din teren şi dispune de un obiectiv cu deschidere foarte mare. Indiferent de natura locului cercetat (încăpere sau câmp deschis), în funcţie de detaliile ce trebuie reproduse pe peliculă se impune luarea mai multor imagini. De această dată se efectuează fotografia panoramică. Fotografia schiţă Se foloseşte pentru a cuprinde un cadru mai restrâns al locului unde se efectuează cercetările (încăperi sau câmp deschis), fără a cuprinde şi vecinătăţile. Asemenea fotografii se efectuează în încăperile în care s-a săvârşit fapta, în locul unde a fost îngropat cadavrul sau obiectele sustrase etc. După natura locului cercetat, a scopului urmărit, precum şi a mijloacelor tehnice avute la dispoziţie, fotografia schiţă se clasifică în: fotografia unitară, fotografia pe sectoare, fotografia de pe poziţii contrare şi fotografia de pe poziţii încrucişate2. Fotografia obiectelor principale După folosirea primelor două procedee, este necesar să se continue fixarea locului cercetat, plecând de la general la particular. Se vor lua imagini separate pentru fiecare din obiectele care prezintă interes pentru cercetări: cuţitul, parul, toporul cu care a fost ucisă victima, animalele de tracţiune ucise 2 Camil Suciu, Criminalistica, Editura „Didactică şi pedagogică”, Bucureşti, 1972, p. 57-59. 22 în timpul accidentului produs de un camion care a surprins căruţa oprită pe carosabil şi nesemnalizată cu lumini, dulapul spart de făptuitori, lacătul de la uşă care a fost distrus etc. În fiecare fotografie trebuie să fie surprinse şi raporturile cu obiectele din jur, iar pentru a se cunoaşte distanţa dintre acestea e recomandabil să se folosească o linie gradată sau bandă gradată. Fotografia de detaliu Fotografierea la locul faptei se încheie cu suprinderea unor detalii care prezintă interes pentru cercetări, precum: locul de pătrundere a glonţului în corpul victimei, leziunea produsă de cuţit sau topor etc. Pentru ca fotografia să redea cât mai fidel gravitatea leziunilor produse, dimensiunile şi forma lor, alături de suprafaţa fotografiată trebuie să se aşeze o linie gradată. § 2. Fotografia semnalmentelor În practica organelor de urmărire penală se cunosc trei procedee de efectuare a fotografie semnalmentelor, criteriul principal de diferenţiere a acestora constituindu-l scopul urmărit şi mijloacele de realizare a fotografiei. Aceste procedee se aplică pentru identificarea persoanelor, a cadavrelor necunoscute şi urmărirea unor persoane care se sustrag de la urmărirea penală sau executarea pedepsei. 23 Fotografia de identificare a persoanelor Persoanele cercetate în legătură cu săvârşirea unor fapte penale sunt înregistrate în evidenţa operativă a organelor de poliţie, care cuprinde şi o fotografie ce poate fi folosită pentru cercetări ulterioare. Fotografia efectuată în aceste împrejurări trebuie să ajute la identificarea persoanei după aspectul exterior, fără să se urmărească latura artistică în tehnica folosită. De aceea se impune înregistrarea a cât mai multor detalii utile identificării. Fotografia de identificare a cadavrelor necunoscute Pentru fotografierea cadavrelor se folosesc aceleaşi tehnici ca şi pentru persoanele aflate în viaţă. Deosebirile constau numai în aceea că înainte de fotografiere se procedează la aşa-numita „toaletă” a cadavrului, cu scopul de a conferi acestuia o înfăţişare cât mai apropiată de cea avută în viaţă. Procedeul ce trebuie aplicat cadavrelor ce au suferit modificări importante din cauza timpului ce a trecut de la producerea decesului, mediului în care au fost păstrate (uscad, umed), temperaturii etc., sau distrugerilor profunde de ţesuturi produse în timpul agresiunii, accidentului, focului etc. este şi mai dificil. Refacerea aspectului general al feţei revine personalului medical specializat, care dispune de mijloace tehnice adecvate3. După spălarea urmelor de sânge şi a altor urme, de vopsea, noroi etc., vor fi cusute plăgile superficiale sau profunde şi se va aplica o substanţă colorată 3 Camil Suciu, op. cit., p. 86-87. 24 pentru a se reda, cât mai fidel, culoarea din timpul vieţii. Ochii lipsă se înlocuiesc cu lentile de culoare apropiată. § 3. Fotografia de fixare a rezultatelor unor activităţi de urmărire penală a. Fotografiile efectuate cu ocazia reconstituirii Reconstituirea reprezintă reproducerea totală sau parţială a activităţii infracţionale şi a împrejurărilor comiterii faptei. Desfăşurarea ei cuprinde una sau mai multe reproduceri experimentale, în condiţii similare de loc şi timp, prin mijloacele folosite la comiterea faptei. Rolul fotografiei judiciare efectuate în timpul desfăşurării reconstituirii este acela de a fixa cele mai importante momente ale săvârşirii actului infracţional. De aceea, este necesar ca pentru fiecare din aceste momente să se execute una sau mai multe fotografii. b.Fotografiile efectuate în timpul percheziţiei Fotografiile efectuate în timpul percheziţiei pot fi clasificate, după modalităţile şi împrejurările în care se desfăşoară această activitate de tactică criminalistică, în percheziţia persoanei, percheziţia în încăperi şi percheziţia în câmp deschis. O altă clasificare a acestor tipuri de fotografii poate fi făcută în funcţie de momentele principale ale percheziţiei. Astfel, la percheziţia efectuată asupra persoanelor se vor executa una sau mai multe fotografii ale persoanei respective (în picioare sau numai tip fotografie de identitate), 25 fotografii ale locului unde s-au găsit obiectele ascunse (căptuşeala hainei, căciulă, lenjerie de corp etc.); de asemenea, se ştie că pentru obiectele înghiţite se poate face o fotografie cu raze Roentgen. Ultimele fotografii vor fi făcute asupra obiectelor găsite la percheziţie, grupate, iar dacă sunt obiecte de valoare (bijuterii sau alte obiecte de preţ, ori bancnote româneşti sau străine) se execută câte o fotografie de detaliu pentru fiecare din acestea. c. Fotografia de urmărire Se foloseşte pentru înregistrarea imaginii persoanelor care se sustrag de la urmărire sau de la executarea pedepselor. De asemenea, este utilizată în scopul supravegherii unor persoane cu privire la care există date certe că pregătesc săvârşirea unor fapte penale grave: omoruri, răpiri de persoane, trafic de stupefiante, infracţiuni împotriva siguranţei naţionale a statului etc. Tehnica folosită este adaptată specificului acestei activităţi. Aparatele foto folosite au diverse forme, din ce în ce mai nebănuite, pentru a nu atrage atenţia persoanelor urmărite: stilouri, umbrele, ochelari, brichete etc. d. Fotografiile efectuate în timpul prezentării pentru recunoaştere Prezentarea pentru recunoaştere a unor persoane sau obiecte constituie o metodă de tactică criminalistică frecvent practicată de organele de urmărire penală. Latura tactică a chestiunii reprezintă obiect de studiu al altor capitole 26 ale criminalisticii. Tehnica de executare a fotografiilor în timpul prezentării pentru recunoaştere are importanţă practică şi teoretică de necontestat4. De aceea, trebuie respectate normele tehnice, care asigură efectuarea unor fotografii de calitate corespunzătoare. La prezentarea în grup a persoanelor sau obiectelor, împreună cu persoana sau obiectul ce urmează a fi recunoscute, se poate stabili cu ajutorul fotografiei dacă toate acestea (persoane sau obiecte) aveau trăsături comune (înălţime, culoare, dimensiuni etc.). De asemenea, trebuie fixate în imagini foto momentele principale ale prezentării pentru recunoaştere, cum ar fi momentul când persoana care face recunoaşterea indică obiectul sau persoana recunoscută5. Dacă persoana sau obiectul sunt prezentate pentru recunoaştere mai multor persoane, pentru fiecare dintre aceste activităţi de prezentare pentru recunoaştere se vor efectua fotografii diferite. Secţiunea a III-a – Fotografia judiciară de examinare § 1. Fotografia de examinare în radiaţii vizibile 4 Emilian Stancu, Criminalistica, Editura „Didactică şi Pedagogică”, R.A. Bucureşti, 1993, p. 140. 5 Emilian Stancu, Criminalistica, vol. I, Editura „Actami”, Bucureşti, 1995, p. 116; Aurel Ciopraga, Ioan Iacobuţă, op. cit., p. 34 27 După natura sursei de lumină, tehnica folosită şi scopul urmărit, fotografia de examinare în radiaţii vizibile se clasifică în fotografia: de ilustrare, de comparare, de umbre, de contrast, separatoare de culori şi microfotografia. Fotografia de ilustrare Procedeul este folosit în laboratoarele de expertiză pentru fixarea imaginii obiectului ce urmează a fi supus examinării. Scopul urmărit prin efectuarea acestui gen de fotografii este acela de a se ilustra dimensiunile, forma şi caracteristicile obiectelor primite pentru expertiză. Aşa se procedează cu actele presupuse a fi fost falsificate, obiectele corp-delict ce vor fi supuse examinării (arme, instrumente de spargere, glonţul scos din corpul victimei etc.). Pentru reţinerea a cât mai multor detalii, inclusiv a dimensiunilor obiectului cercetat, se recomandă aşezarea lângă acesta a unei linii gradate. Tehnica folosită este cea obişnuită. Obiectele se aşază pe o masă specială, care dispune de surse de iluminare laterale. Fotografia de comparare Poate fi realizată în mai multe variante, în raport de procedeele folosite. Fotografia de comparare prin confruntare Este folosită în examinările de laborator, când expertul dispune de fotografia urmei găsite la faţa locului şi de fotografia urmei reproduse experimental în laborator. Astfel se procedează pentru compararea fotografiei urmei de deget cu fotografia impresiunii digitale luate de la persoana bănuită. De asemenea, 28 se poate confrunta fotografia mulajului unei urme de adâncime cu fotografia mulajului executat experimental în laborator, după obiectul presupus a fi creat urma găsită la locul faptei. Fotografia de comparare prin suprapunere Este folosită atunci când cel puţin una din fotografii a fost realizată pe suport transparent. Procedeul este frecvent întâlnit în practica experţilor sau tehnicienilor criminalişti în domeniul traseologiei. Aşezându-se imaginea transparentă peste fotografia cu care se compară, pot fi examinate detaliile unei semnături, ale impresiunilor de ştampilă, ale documentelor falsificate etc. Dacă cele două imagini se suprapun perfect şi există o coincidenţă a detaliilor sub toate aspectele, se pot formula concluzii cert pozitive privind identitatea autorului semnăturii de pe documentul fals, a pantofului care a creat urma de adâncime ridicată prin mulajul examinat etc. Fotografia de comparare prin juxtapunere – continuitate liniară Este un procedeu folosit frecvent în domeniul balisticii judiciare, a cercetării instrumentelor de spargere, a cercetării dactiloscopice etc. Compararea prin juxtapunere constă în îmbinarea unei secţiuni din fotografia ce conţine detaliile urmei cu o secţiune din fotografia impresiunii. În caz de identitate, va exista o coincidenţă perfectă a liniilor luate ca reper în cele două imagini. Astfel se procedează cu fotografiile proiectilelor găsite în corpul victimei, care se compară cu fotografiile proiectilelor provenite de la tragerile experimentale, făcute cu arma presupusă a fi fost folosită, sau se compară fotografiile urmelor de topor găsite la locul faptei cu fotografiile urmelor 29 produse experimental în laborator cu toporul presupus a fi fost folosit la producerea lor. C. Fotografia de umbre Procedeul valorifică proprietatea razelor luminoase de a scoate în evidenţă diferenţe de relief ale suprafeţei cercetate. Este folosit la citirea textelor scrise cu creionul apoi şterse prin radiere, la cercetarea urmelor de adâncime produse de mâini sau de picioare ori a urmelor instrumentelor de spargere, cum ar fi urmele de tăiere produse în lemn de topor. În timpul fotografierii, lumina trebuie proiectată sub un unghi de 30º până la 70º. D. Fotografia de reflexe Se foloseşte pentru evidenţierea diferenţei de netezime a suprafeţelor plane, datorită proprietăţii luminii de a fi reflectată sub unghiuri diferite. Astfel se procedează pentru punerea în evidenţă a urmei de deget existentă pe o suprafaţă netedă, lucioasă şi care este greu sau chiar imposibil de observat cu ochiul liber, ori a modificărilor aduse unui înscris prin înlăturare de text cu ajutorul unor substanţe chimice. E. Fotografia de contraste Fotografia de contraste se realizează prin folosirea materialelor fotosensibile cu coeficient mare de contrast, prin diafragmare şi prelucrare în revelatori 30 contrastanţi6. Este folosită pentru examinarea scrisului şters prin radiere, descoperirea urmelor invizibile etc. F. Fotografia separatoare de culori Procedeul are la bază posibilitatea razelor luminoase de a înregistra deosebirile extrem de mici dintre nuanţele aceleiaşi culori, pe care le poate percepe ochiul omului. Pentru separarea culorilor se folosesc filtre care au capacitatea de a reţine culoarea complementară. Acest procedeu este folosit pentru descoperirea adăugirilor făcute în acte cu cerneluri sau creioane, în aparenţă de aceeaşi nuanţă de culoare cu scrisul de bază al actului cercetat. § 2. Fotografia de examinare în radiaţii invizibile În funcţie de mijloacele tehnice folosite, sunt cunoscute mai multe modalităţi ale fotografiei de examinare în radiaţii invizibile: fotografia de examinare cu raze ultraviolete, fotografia de examinare în radiaţii infraroşii, fotografia de examinare în radiaţii Roentgen, gamma, beta şi neutronice. A. Fotografia de examinare în radiaţii ultraviolete Este folosită în mod curent în laboratoarele de expertiză criminalistică, iar tehnicienii cu o pregătire specială o aplică şi în timpul cercetării la faţa locului. Pentru realizarea acestui gen de fotografii pot fi aplicate două metode: metoda fluorescenţei şi metoda razelor reflectante, utilizându-se mijloace tehnice adecvate. Sunt necesare deci surse de radiaţii corespunzătoare: lămpi 6 Matei Basarab, Criminalistica, Universitatea „Babeş-Bolyai”, Cluj, 1969, p. 73. 31 cu cuarţ sau cu mercur pentru fotografiile executate în laborator, şi tuburi luminiscente, pentru cele efectuate în cercetările la faţa locului. B. Fotografia de examinare în radiaţii infraroşii Executarea acestui gen de fotografii se bazează pe aplicarea proprietăţilor razelor infraroşii de a străbate anumite corpuri şi de a fi reţinute de altele. De aceea, se pot face fotografii şi în condiţii de întuneric, fum sau ceaţă. C. Fotogafia de examinare în radiaţii Roentgen, gamma, beta şi neutronice Fotografierea prin aceste procedee tehnice se bazează pe proprietatea radiaţiilor X, gamma, beta şi neutronice de a penetra corpurile în mod diferit, în funcţie de grosimea şi intensitatea lor. Fotografia de examinare în radiaţii Roentgen Îşi găseşte aplicarea în multiple domenii, cum ar fi: percheziţia corporală a persoanelor care au înghiţit obiecte de volum mic şi valoare mare (bijuterii, microfilme etc.), examinarea obiectelor aflate în bagaje în timpul controlului la punctele de trecere a frontierei, cercetarea urmelor suplimentare ale împuşcăturii, a urmelor de mâini aflate pe pielea corpului etc. Rezultatele examinării în radiaţii X pot fi vizualizate direct, pe un ecran fluorescent. b. Fotografierea în radiaţii gamma 32 Asemenea fotografii sunt executate numai de specialişti în fizica nucleară, dar trebuie cunoscute şi de organele judiciare, pentru că au aplicare şi în criminalistică. Cu ajutorul acestor tehnici se poate cerceta interiorul unei arme, lacătele sau încuietorile metalice, precum şi locul de ascundere a armei, pistolului etc., în ziduri sau dulapuri metalice. Tehnica de fotografiere se bazează pe proprietatea razelor gamma de a trece prin orice obiect, dar capacitatea de pătrundere diferă după densitatea corpului străbătut. c. Fotografii în radiaţii beta Tehnica este în curs de cercetare, însă poate fi folosită în criminalistică la examinarea densităţii şi grosimii hârtiei, sau a compoziţiei cernelurilor. În traseologie, poate fi utilizată pentru depistarea microurmelor. Fotografia (radiografia) cu neutroni Este un procedeu pus la punct de specialiştii canadieni, din anul 1983, şi aflat în curs de experimentare. În criminalistică, procedeul se foloseşte la descoperirea stupefiantelor ascunse în orice fel de ambalaj, precum şi la depistarea substanţelor explozive. Spre deosebire de fotografiile făcute cu raze vizibile, ultraviolete şi infraroşii, în cazul fotografierii sub raze X, gamma şi beta, obiectul cercetat se pune între izvorul razelor şi materialul fotosensibil. În acest fel, clişeul este impresionat numai după ce radiaţiile trec prin obiectul respectiv7. 7 Ion Mircea, Criminalistica, Editura „Lumina Lex”, Bucureşti, 1998, p. 53. 33 CAPITOLUL al IV-lea STUDIUL URMELOR Secţiunea I – Noţiunea de urmă în criminalistică Noţiunea de urmă are o sferă foarte largă, care depăşeşte cu mult domeniul criminalisticii. Întâlnim noţiunea de urmă în arheologie, în accepţia de dovezi ale existenţei unor civilizaţii dispărute, după cum o întâlnim în accepţia de existenţă a unor urme de viaţă pe alte planete. Dacă restrângem înţelesul noţiunii de urmă numai la domeniul criminalisticii, observăm că aceasta cuprinde o sferă mult mai largă decât aceea de urmă a infracţiunii. Într-un sens restrâns, urmele infracţiunii sunt urmele produse de om în timpul săvârşirii unor fapte prevăzute de legea penală. În criminalistică, noţiunea de urmă are un sens mai larg şi un sens mai restrâns. În sens larg, urmele constituie rezultatul modificărilor intervenite în mediul înconjurător prin acţiunea (intervenţia) omului, iar în sens restrâns, urmele sunt numai acele modificări produse în mediul înconjurător, în timpul săvârşirii unor fapte prevăzute de legea penală. Este important de reţinut faptul că aceste modificări trebuie cercetate atât pe obiectele asupra cărora s-a exercitat acţiunea omului, cât şi pe corupul sau îmbrăcămintea persoanelor implicate în săvârşirea unor fapte penale. De 34 asemenea, se ştie că, între acţiunea omului şi modificările produse în mediul înconjurător, trebuie să existe o legătură cauzală. Din cele de mai sus rezultă că, în criminalistică, noţiunea de urmă cuprinde toate modificările care au loc în lumea materială prin acţiunea omului şi care prezintă interes pentru stabilirea existenţei unei fapte prevăzute de legea penală, a mijloacelor folosite la săvârşirea ei, a împrejurărilor în care s-a produs, precum şi pentru identificarea făptuitorului1. Secţiunea a II-a – Clasificarea urmelor Diversitatea modificărilor care au loc în lumea materială, ca rezultat al intervenţiei omului, face ca şi urmele să capete forme şi aspecte din cele mai diferite, iar clasificarea lor să devină foarte anevoioasă. De aceea, din motive de ordin didactic, clasificarea urmelor se face după multiple criterii2. 1. După modul de formare Potrivit acestui criteriu, urmele se împart în trei categorii, şi anume: urmele de reproducere; urmele formate din obiecte sau felurite substanţe; urmele produse prin incendii sau explozii. Toate aceste categorii sunt examinate în cele ce urmează, în capitole distincte. În ceea ce priveşte categoria urmelor de reproducere, acestea se formează prin venirea în contact nemijlocit a două obiecte: primul, purtând denumirea de 1 Ion Mircea, Criminalistica, Editura Fundaţiei „Chemarea” Iaşi, 1992, p. 74; Emilian Stancu, Criminalistica, vol. I, Editura „Actami”, Bucureşti, 1995, p. 135. 2 Camil Suciu, Criminalistica, Editura „Didactică şi Pedagogică” Bucureşti, 1972, p. 200 şi urm.; Aurel Ciopraga, Ioan Iacobuţă, op. cit., p. 42; Emilian Stancu, Criminalistica, vol. I, Editura „Actami”, Bucureşti, 1995, p. 137 35 obiect creator de urmă, lasă pe suprafaţa ori substanţa celui de-al doilea, numit obiect primitor de urmă, o parte din caracteristicile sale de contact.3 La rândul lor, urmele de reproducere se clasifică şi se subclasifică după anumite criterii, şi anume: modul de acţiune a unui obiect asupra celuilat: în urme statice şi urme dinamice; natura obiectului primitor: urme de adâncime şi urme de suprafaţă; natura obiectului creator. După modul de acţiune a unui obiect asupra celuilalt, urmele de reproducere se clasifică în: urme statice şi urme dinamice. Urmele statice se formează printr-un singur contact între obiectul creator de urmă şi obiectul primitor de urmă. Astfel, la contactul degetului cu o suprafaţă plană lucioasă, se imprimă detaliile desenului papilar. De asemenea, la trecerea unui autovehicul pe asfaltul curat al şoselei rămân imprimate urmele desenului antiderapant al pneurilor. Urmele dinamice se formează prin alunecarea obiectului creator pe suprafaţa obiectului primitor. Aşa se formează urmele lăsate de pneurile unui autovehicul pe asflat în timpul frânării bruşte, sau urmele instrumentelor de spargere, în timpul forţării sistemului de închidere a unei uşi. După consistenţa sau gradul de plasticitate a obiectului primitor, urmele de reproducere se clasifică în: urme de adâncime şi urme de suprafaţă. 3 A.I.Vinberg, S.M. Mitricev, Criminalistica, vol. I, Bucureşti, 1953, p. 105. 36 Urmele de adâncime se formează atunci când obiectul primitor de urme are un grad de plasticitate mai mare decât obiectul creator de urme. Astfel se formează urmele pneurilor când autovehiculul circulă pe un drum desfundat, sau când o persoană calcă pe nisipul umed de pe plajă ori pe asfaltul încins al trotuarului puternic încălzit de razele solare. Urmele de suprafaţă se formează atunci când obiectul creator de urme şi cel primitor de urme au un grad de plasticitate aproape asemănător, iar obiectul creator de urme îşi imprimă conturul şi detaliile pe suprafaţa obiectului primitor. Aceste urme se împart, la rândul lor, în urme de stratificare şi urme de destratificare. Urmele de stratificare se formează prin desprinderea de pe suprafaţa obiectului creator şi depunerea pe suprafaţa obiectului primitor a unui strat subţire de substanţă. Aşa se întâmplă când praful, vopseaua şi alte asemenea substanţe se detaşează de pe suprafaţa degetului care atinge suprafaţa curată, lucioasă a unui geam, a unei oglinzi sau a unei mese netede. În acelaşi mod se imprimă urmele pneurilor pline de praf sau de noroi, care ating suprafaţa asfaltului curat de pe şosea. Urmele de destratificare se formează prin desprinderea unui strat superficial de substanţă de pe suprafaţa obiectului primitor de urme şi depunerea acesteia pe suprafaţa obiectului creator de urme. În acest mod se formează urmele de deget când degetul curat atinge suprafaţa prăfuită a unei mese, ori când pneurile umede ale autovehiculului circulă pe asflatul acoperit de praf. c. După natura obiectului creator 37 Potrivit acestui criteriu, putem întâlni atâtea urme câte obiecte există în lumea materială. În criminalistică sunt studiate numai cele care prezintă interes pentru aflarea adevărului în procesul penal: urmele de mâini, urmele de picioare, urmele de dinţi etc., şi care vor fi examinate în capitolele următoare. Tot după modul de formare, urmele pot fi clasificate în urme locale şi urme de contur. § 2. După natura factorilor care participă la procesul de formare a urmelor În procesul de formare a urmelor sunt antrenate două categorii de factori: factorii creatori de urme şi factorii primitori de urme. În ambele categorii sunt cuprinse urmele create de om, de animale, de vegetale şi de obiecte sau fenomene. Omul poate crea urme cu mâinile, picioarele, faţa ori alte părţiale corpului care vin în contact cu locul unde s-a produs infracţiunea, după cum obiectele de la locul săvârşirii faptei pot lăsa urme pe corpul omului. În această categorie se includ şi produsele biologice de natură umană: sânge, urină, secreţii glandulare. b. Animalele pot crea urme cu diferite părţi ale corpului: gheare, copite, coarne etc. De asemenea, prezintă interes în criminalistică firele de păr, produsele biologice, precum şi mirosul specific al animalelor, deoarece pot folosi la identificarea acestora. 38 Plantele pot crea urme sub formă de zgârieturi, urticarie etc., care indică locul pe unde au trecut persoanele implicate într-un conflict: vegetaţie specifică zonei mlăştinoase, zonei montane etc. De asemenea, incendiile produse de descărcările electrice naturale creează urme caracteristice pe corpul, îmbrăcămintea sau obiectele aflate asupra omului. CAPITOLUL al V-lea URMELE DE MÂINI Secţiunea I – Consideraţii preliminare § 1. Precizări de ordin terminologic 39 Cercetarea criminalistică a urmelor mâinii presupune o activitate complexă, în care sunt implicate examinări ale desenului papilar de pe faţa palmară a mâinii (examinarea porilor şi a crestelor papilare). Fiecare din aceste activităţi poartă denumiri proprii, consacrate în literatura de specialitate: dactiloscopie, poroscopie, crestoscopie.1 Dactiloscopia, în sens restrâns, are ca obiect cercetarea urmelor produse de detaliile desenului papilar al degetelor (dactilos = degete). Criminalistica însă foloseşte sensul mai larg al acestui termen, în care sunt incluse toate cercetările criminalistice privitoare la amprentele digitale, palmare (faţă palmară a mâinii) şi plantare (talpa piciorului). Poroscopia studiază caracteristicile porilor, deschideri ale glandelor sudoripare, aşezate pe crestele papilare sub forma unui şirag de mărgele, şi care pot folosi la identificarea persoanei. Crestoscopia studiază detaliile crestelor papilare, în special ale marginilor acestora, când urma de deget nu este completă, ci cuprinde numai anumite fragmente ale crestelor. § 2. Proprietăţile desenului papilar Importanţa desenului papilar pentru identificarea persoanei decurge din proprietăţile acestuia, şi anume: unicitatea (individualitatea), fixitatea, inalterabilitatea şi longevitatea. Unii autori admit numai existenţa primelor două caracteristici, alţii şi pe a treia, iar alţii şi pe cea de-a patra.2 Considerăm 1 Emilian Stancu, Criminalistica, vol. I, Editura „Actami”, Bucureşti, 1995, p. 143; Aurel Ciopraga, Ioan Iacobuţă, op. cit., p. 47; Ion Mircea, Valoarea criminalistică a unor urme de la locul faptei, Editura „Vasile Goldiş”, Arad, 1996, p. 51. 2 Ion Mircea, Criminalistica, Editura „Didactică şi Pedagogică”, Bucureşti, 1978, p. 59; Emilian Stancu, Investigarea ştiinţifică a infracţiunilor, Universitatea Bucureşti, 1986, p. 27 40 că toate aceste proprietăţi (trăsături) au importanţa lor la cercetarea desenului papilar şi o contribuţie proprie la identificarea persoanei. Unicitatea (individualitatea) desenului papilar Cercetătorii în materie de dactiloscopie admit, teoretic, posibilitatea existenţei a două desene papilare identice, deşi până în prezent nu s-a semnalat un asemenea caz. Probabilitatea întâlnirii a două desene papilare identice, aparţinând unor persoane diferite, este foarte redusă. Se admite că, pentru a identifica două desene papilare cu aceleaşi puncte coincidente, ar trebui cercetate 64 milioane de impresiuni, apoi, raportând această probabilitate la factorul timp, pentru apariţia a două persoane cu impresiuni identice, ar trebui să treacă 400 milioane de secole. b. Fixitatea (stabilitatea) desenului papilar De la naştere şi până la moarte, pielea suferă importante modificări privitoare la culoare, elasticitate, grosime etc. La copii, pielea este moale, elastică, predominând culoarea roz. Cu timpul, pielea pierde din elasticitate şi culoare, apar ridurile, pielea este mai uscată etc., dar nu intervin modificări în detaliile desenului papilar.3 De aceea, impresiunea digitală înregistrată în perioada copilăriei poate fi folosită pentru identificare şi la bătrâneţe. c. Inalterabilitatea desenului papilar 3 Mina Minovici, Tratat complet de medicină legală, vol. II, Bucureşti, 1930, p. 1039-1041. 41 Este proprietatea desenului papilar de a nu putea fi modificat cu nici unul dintre mijloacele cunoscute de ştiinţă şi tehnică până în prezent. Toate încercările făcute în acest scop nu au dat rezultatul dorit. Persoanele care au încercat, cu ajutorul unor agenţi chimici sau fizici, să distrugă detaliile desenului papilar au constatat că, dacă distrugerile au fost superficiale, pielea s-a refăcut complet în câteva zile, iar leziunile profunde au rămas sub formă de cicatrice, a căror prezenţă a atras atenţia organelor de urmărire penală, fiind incluse printre cele bănuite de săvârşirea faptei. Longevitatea Este o trăsătură proprie, care nu poate fi confundată cu fixitatea, nici inclusă în aceasta. Trebuie să subliniem că desenul papilar are o durată mai lungă decât viaţa persoanei; detaliile sale apar încă din luna a şasea a vieţii intrauterine a fătului şi durează mai mult timp după moarte, în raport de mediul în care se află cadavrul, până la putrefacţia totală. Secţiunea a II-a – Cercetarea urmelor de mâini § 1. Clasificarea urmelor de mâini Urmele de mâini se clasifică după mai multe criterii: 42 După modul de formare, distingem urme dinamice şi urme statice. Valoarea de identificare a urmelor dinamice este redusă, ele contribuind cel mult la stabilirea apartenenţei de gen (denumirea corectă, nu identificarea generică). Urmele statice prezintă o importanţă deosebită şi, de aceea, se cercetează toate detaliile lor, care pot servi la identificare. În funcţie de plasticitatea obiectului primitor, se pot forma urme de adâncime şi urme de suprafaţă, acestea din urmă putând a fi de stratificare sau de destratificare. După valoarea de identificare sunt cunoscute urme vizibile şi urme invizibile sau latente. Urmele vizibile, contrar denumirii ce li se atribuie, au o valoare de identificare mai redusă. Urmele latente (invizibile) prezintă cel mai mare interes pentru identificare, pentru că se formează prin depunerea unui strat foarte subţire de substanţă, aptă să redea cu fidelitate detaliile caracteristice ale desenului papilar. De cele mai multe ori, urmele latente se formează prin depunerea transpiraţiei şi a grăsimii umane de pe piele pe obiectele cu suprafaţă netedă, lucioasă (pahare, piese de mobilier ori coperţile unor cărţi), cu care mâinile vin în contact. § 2. Căutarea şi descoperirea urmelor de mâini Cercetarea criminalistică a urmelor de mâini cuprinde două etape importante: prima etapă se desfăşoară la faţa locului, cea de-a doua, în laborator. În prima etapă deosebim câteva momente importante, care, în ordinea desfăşurării lor, privesc: căutarea şi descoperirea, relevarea, fixarea şi ridicarea urmelor papilare. 43 Căutarea şi descoperirea reprezintă momentul cel mai important, pentru că cele mai preţioase urme pentru identificarea persoanei sunt urmele latente (invizibile). În această activitate sunt implicaţi ofiţeri de poliţie specializaţi, precum şi experţi criminalişti. Este latura cea mai dificilă a cercetării urmelor de mâini, pentru că, dacă au fost descoperite, relevarea, fixarea şi ridicarea lor sunt mai lesne de efectuat. § 3. Releverea urmelor papilare Relevarea urmelor constituie momentul imediat următor şi este strâns legat de activitatea de căutare. Această activitate se desfăşoară atât la locul faptei, căt şi în laborator, pentru obiectele comod transportabile şi care au fost ridicate în acest scop. În funcţie de natura obiectului primitor se folosesc tratamente fizice (mecanice), chimice sau optice. A. Relevarea prin metode fizice (mecanice) Este metoda cea mai simplă şi mai puţin costisitoare, aflată la îndemâna organelor de urmărire penală, şi constă în pudrarea (prăfuirea) sau afumarea suprafeţei cercetate4. Pudrarea constă în folosirea unor substanţe care se aplică pe suprafaţa cercetată cu ajutirul pensulei sau al unor pulverizatoare speciale. Aceste substanţe trebuie să îndeplinească două condiţii importante, şi anume: să asigure contrastul cu culoarea suprafeţei cercetate şi să aibă 4 Camil Suciu, op. cit., p. 221; Emilian Stancu, Criminalistica, vol. I, Editura „Actami”, Bucureşti, 1995, p. 155; Aurel Ciopraga, Ioan Iacobuţă, op. cit., p. 51; Ion Mircea, Criminalistica, Editura „Lumina Lex”, Bucureşti, 1998, p. 68-69. 44 aderenţă la aceasta. Cel mai frecvent folosite în practică sunt: ceruza, negrul de fum, roşul de Sudan III, oxidul de cupru etc. Pentru suprafeţele multicolore se folosesc substanţe fluorescente. Afumarea constă în obţinerea funinginii prin arderea unor cantităţi de camfor ori polistiren, sau chiar prin arderea unei lumânari fabricată pe bază de produse petrolifere. Obiectul este trecut cu porţiunea pe care se presupune că se află urmele papilare prin fumul rezultat din ardere şi, astfel, funinginea aderă pe locul atins de crestele papilare. Îndepărtând surplusul de funingine cu ajutorul pensulei, apare urma colorată în negru. Metoda se foloseşte pentru cercetarea suprafeţelor cromate sau nichelate. Între metodele de relevare menţionăm relevarea urmelor latente de pe un suport textil, prin marcarea cu izotopi radioactivi a proteinelor din sudoare. B. Relevarea prin metode chimice Sunt cunoscute foarte multe tehnici de relevare chimică, folosite mai puţin la faţa locului şi mai frecvent în laborator, datorită complexităţii utilizării acestora. Cele mai simple tehnici constau în aburirea cu vapori de iod, de acid fluorhidric sau cinoacrilat. Alegerea uneia sau a alteia dintre tehnici depinde de suprafaţa cercetată şi de vechimea urmei. Alte metode, mai complexe, constau în folosirea unor reactivi chimici, ca: nitratul de argint, ninhidrina etc. O tehnică specială se foloseşte pentru relevarea urmelor formate prin depuneri de sânge. Substanţa folosită, numită Negru amido, are proprietatea de a colora în albastru închis proteinele din sânge. Pentru amprentele cu sânge recente se foloseşte laserul.5 5 Emilian Stancu, Criminalistica, vol. I, Editura „Actami”, Bucureşti, 1995, p. 157; Ion Mircea, Valoarea criminalistică a unor urme de la locul faptei, Editura „Vasile Goldiş” Arad, 1996, p. 75; Aurel Ciopraga, Ioan Iacobuţă, op. cit., p. 52. 45 § 4. Fixarea urmelor de mâini Fixarea reprezintă conservarea urmelor în vederea valorificării lor în cursul cercetărilor ulterioare în laborator sau a efectuării expertizei. Principalele mijloace de fixare constau în descrierea urmelor în procesul-verbal de cercetare la faţa locului şi fotografierea acestora. În procesul-verbal, întocmit cu respectarea prevederilor Cod pr. pen., se vor consemna toate detaliile privitoare la descrierea formelor urmelor, a tipului din care fac parte, a locului în care au fost găsite, a raportului de poziţie faţă de obiectele principale şi a metodelor de relevare folosite. Fotografierea cuprinde imagini ale grupajului de urme şi ale fiecărei urme în parte, iar pentru o mai bună localizare, alături de urmă se aşează tăbliţe cu numere indicatoare. Fotografiile şi schiţa locului cercetat se ataşează la procesul-verbal de cercetare la faţa locului. § 5. Ridicarea urmelor de mâini Ultimul moment al cercetării criminalistice a urmelor de mâini de la faţa locului îl constituie ridicarea acestora. Specialistul va folosi cele mai potrivite metode, în funcţie de obiectul purtător de urmă şi de condiţiile specifice ale locului faptei. Cunoscute sunt: fotografierea, transferarea pe peliculă adezivă, folosirea mulajelor (în cazul urmelor de adâncime)6, iar în cazul obiectelor purtătoare de urme de dimensiuni reduse se procedează la ridicarea acestora. 6 Gh. Păşescu, I.R. Constantin, Secretele amprentelor papilare, Editura „Naţional”, Bucureşti, 1996, p. 178 şi urm. 46 Fotografierea urmelor la faţa locului se execută după ce acestea au fost relevate şi numai dacă obiectele purtătoare nu pot fi transportate la laborator. Transferarea pe peliculă adezivă se realizează cu ajutorul unor tehnici simple, dar care impun respectarea cu stricteţe a regulilor recomandate de practica criminalistică. Urma trebuie să fie mai întâi relevată cu o pudră colorată, apoi se foloseşte pelicula de culoare contrară prafului întrebuinţat la relevare: neagră, atunci, când s-au folosit prafuri albe, şi albă, atunci când s-au folosit prafuri negre sau roşii. Se desprinde de pe peliculă celuloidul de protecţie, apoi se aplică peste urmă şi se apasă uşor cu degetul pe toată suprafaţa ei; se ridică pelicula şi se aplică la loc celuloidul de protecţie. Urma astfel ridicată se fotografiază. Pentru urmele de adâncime se folosesc mulaje din stearină, parafină, ceară etc. Astfel se procedează în cazul urmelor găsite pe chitul proaspăt al geamului, plastilina de la sigiliu, săpun, solul moale etc. Înainte de turnarea materialului ales, urma va fi curăţată prin curent de aer sau ajutorul pensetei. Mulajul va fi fotografiat, apoi transportat la laborator. Obiectele purtătoare de urme se ridică atunci când sunt comod transportabile. Astfel, se ridică cuţitul presupus a fi fost folosit la săvârşirea faptei, pistolul, sticlele de la băuturile alcoolice (pline sau goale), cioburile de sticlă etc. Obiectele vor fi manipulate cu grijă,pentru a nu fi atinse cu mâna, şi ambalate, după luarea măsurilor de precauţie, pentru a se evita degradarea urnelor în timpul transportului. Secţiunea a III-a – Prelucrarea şi examinarea urmelor papilare în laborator § 1. Competenţe şi atribuţii 47 În activitatea de prelucrare şi examinare a urmelor papilare în laborator intervin două categorii de specialişti, cu competenţe şi atribuţii proprii, specifice. Cei care intervin chiar în momentul cercetărilor la faţa locului, pentru a face primele constatări, sunt tehnicienii criminalişti, ofiţerii de poliţie specializaţi în cercetarea urmelor papilare. Intervenţia lor este impusă de înlăturarea pericolului de degradare sau dispariţie a urmelor. Constatările pe care le fac aceştia la faţa locului constituie temei de cercetare pentru examinările de detaliu, ce vor continua în laborator, unde există mijloace tehnice corespunzătoare. În cursul cercetărilor la faţa locului, în raport cu particularităţile şi gradul de dificultate al faptelor, pot participa şi experţi criminalişti. Activitatea acestora însă se desfăşoară cu precădere în laborator, pentru a examina obiectele purtătoare de urme ridicate de la locul faptei, urmele desenelor papilare ridicate de tehnicieni ori impresiunile digitale prezentate de organele de urmărire penală, care constituie modele de comparaţie. Experţii criminalişti sunt specialişti de un înalt preofesionalism, a căror competenţă este recunoscută de actul normativ de organizare şi de Codul de procedură penală, fiind confirmată de practica îndelungată din acest domeniu. Tehnicienii şi experţii criminalişti au atribuţii bine delimitate în activitatea de prelucrare şi examinare a urmelor papilare, în raport cu momentele diferite ale procesului penal şi de gradul de dificultate a faptelor cu care sunt confruntaţi. § 2. Pregătirea urmelor papilare pentru examinare 48 A. Relevarea urmelor de pe obiectele purtătoare, ridicate şi transportate la laboratorul de criminalistică Activitatea de relevare a urmelor, începută la faţa locului, este continuată în laborator, în vederea evidenţierii lor de pe obiectele purtătoare, ridicate în cursul cercetărilor. Condiţiile de lucru oferite de laborator şi mijloacele tehnice pe care specialiştii le au la îndemână permit să se folosească metode de relevare complexe, cum ar fi tratarea cu ninhidrină, vaporizarea cu acid fluorhidric sau cinoacrilat, examinarea în raze ultraviolete etc. În funcţie de natura obiectelor purtătoare şi de vechimea urmei vor putea fi folosite şi tehnicile simple de relevare. B. Fotografierea urmelor papilare Ne referim, în primul rând, la fotografierea urmelor papilare aflate pe obiectele transportate de la faţa locului la laborator, urmând, apoi, realizarea pozitivului şi negativului fotografic. Pentru reuşita acestei activităţi, urma papilară va fi fotografiată împreună cu întreg obiectul purtător sau cu o parte a acestuia, pentru a se identifica cât mai exact locul unde este situată urma. De asemenea, se recomandă ca lângă urmă să se aşeze un element metric, pentru a se putea realiza ulterior fotograme mărite la scară. § 3. Luarea impresiunilor de comparaţie Cercetarea în laborator a urmelor de mâini presupune existenţa unor urme de comparaţie. Urmele ridicare de la faţa locului, sau de pe obiectele purtătoare 49 aduse în laborator pentru relevare şi examinare, vor fi comparate cu modelele de comparaţie obţinute de la persoanele bănuite sau de la cadavre. Pentru obţinerea modelelor de comparaţie se folosesc tehnici diferite pentru persoane şi pentru cadavre. Obţinerea impresiunilor de la persoane În această activitate se folosesc instrumente şi materiale adecvate, precum: o placă pe care se aplică tuşul, un rulou din cauciuc, un flacon cu tuş tipografic, o tuşieră impregnată cu substanţe chimice pentru amprentare, fişe dactiloscopice. Cele mai cunoscute metode în activitatea practică sunt amprentarea cu tuş tipografic şi amprentarea chimică. Folosirea tuşului tipografic Înainte de începerea operaţiei de amprentare, degetele vor fi bine spălate (degresate) cu apă şi săpun. Pe placă se depune o picătură de tuş, care va fi întinsă cu ruloul până se obţine un strat uniform. Specialistul prinde cu o mână degetul persoanei cercetate, iar cu cealaltă prinde de vârful degetului şi-l rulează pe placă, o singură dată, într-un singur sens, de la o extremitate la cealaltă a unghiei, şi-l apasă pentru a obţine impresiunea întregii suprafeţe a 50 falangetei. Impresiunea obţinută se aplică în spaţiul liber din fişa dactiloscopică. În acest mod se procedează cu toate degetele. Amprentarea chimică Metoda este mai puţin folosită în practică. Trusa de amprentare chimică conţine o pâslă dură, impregnată cu o substanţă chimică incoloră. Pentru obţinerea amprentei, specialistul roteşte degetul persoanei pe pâsla trusei, apoi îl aşază pe o folie de hârtie special impregnată şi-l rulează pe aceasta, astfel încât, prin realizarea contactului dintre substanţa de pe pâslă şi cea de pe hârtie, să se coloreze impresiunea digitală într-o nunaţă de indigo închis spre negru. Obţinerea impresiunilor de la cadavre Pe lângă instrumentele şi materialele folosite la amprentarea persoanelor, mai sunt necesare următoarele: o lingură specială pentru amprentarea cadavrelor, soluţii şi substanţe pentru conservarea fragmentelor de piele cu creste papilare, precum şi o seringă cu ace groase pentru injectarea de lichide sub pielea vârfurilor degetelor ce urmează a fi amprentate. Tehnica de amprentare este adaptată la condiţiile în care se află cadavrul, ţinând cont de rigiditatea cadaverică, deshidratarea, putrefacţia sau mumificarea acestuia. 51 § 4. Topografia şi detaliile desenului papilar de pe suprafaţa mâinii A. Topografia desenului papilar Cercetarea urmelor de mâini este strâns legată de cunoaşterea unor noţiuni elementare de anatomie a mâinii, în special de anatomie topografică. Este cunoscut faptul că în acest domeniu au avut prioritate medicii specialişti, care au cercetat detaliile pielii de pe suprafaţa palmară a mâinii. Pentru prima dată, Marcelo Malpighi, medic anatomist italian, a descris, în anul 1686, desenele papilare şi orificiile glandelor sudoripare. Timp de aproape două secole de la această descoperire s-au continuat cercetările numai în legătură cu importanţa anatomică a detaliilor desenului papilar. În anul 1880, medicul Henry Faulds, care preda lecţii de fiziologie studenţilor de la Facultatea de Medicină din Tokio, a recomandat aplicarea acestor constatări în activitatea de identificare a persoanelor. El subliniază că formaţiunile papilare de pe suprafaţa mâinii lasă urme pe obiecte fără să fie îmbibate cu o substanţă străină, deoarece pe suprafaţa pielii se află deschiderea glandelor sudoripare şi, de aceea, pot fi folosite la identificarea persoanelor.7 Mâna începe de la articulaţia pumnului şi se termină cu vârful degetelor. Din punct de vedere anatomo-topografic se descrie o faţă dorsală şi una palmară, cea de-a doua prezentând interes pentru cercetarea dactiloscopică. Faţa palmară a mâinii se împarte în trei zone: digitală, digito-palmară şi palmară. 7 Ion Mircea, Criminalistica, Editura Fundaţiei „Chemarea”, Iaşi, 1992, p. 96, Aurel Ciopraga, Ioan Iacobuţă, op. cit., p. 58 52 Zona digitală cuprinde cele cinci degete, care poartă următoarele denumiri: mare (police), arătător (index), mijlociu (mediu), inelar şi mic (auricular). Degetul mare are două fragmente osoase, iar următoarele patru degete câte trei fragmente osoase, având următoarele denumiri, de la bază spre vârf: falange, falangine şi falangete. Zona digito-palmară este cuprinsă între baza degetelor şi palmă. Această suprafaţă corespunde diferenţei de lungime pe care o au degetele, după cum sunt privite pe cele două suprafeţe ale palmei: mai lungi pe partea dorsală şi mai scurte pe partea palmară a mâinii. Zona palmară este cuprinsă între şanţul flexoral al palmei şi încheietura pumnului. Această zonă este împărţită în două regiuni de un şanţ flexoral: regiunea tenară, situată pe partea degetului mare, şi regiunea hipotenară, situată în partea opusă. Pentru cercetarea criminalistică prezintă interes detaliile desenului papilar de pe întreaga suprafaţă a palmei, dar cea mai mare importanţă o au detaliile de pe ultimele segmente ale degetelor: falangetele. Structura desenului papilar Pentru cercetarea criminalistică, interes deosebit prezintă desenul papilar al falangetelor, pentru că, în activitatea practică, cele mai multe urme găsite la faţa locului sunt cele produse de această parte a degetelor. 53 În vederea înlesnirii studiului desenului papilar al unei falangete, aceasta este împărţită în trei regiuni: marginală, centrală şi bazală. Aceste regiuni sunt despărţite de două linii, pe care le descriu crestele papilare. Prima linie, denumită limitanta superioară, desparte regiunea marginală de cea centrală, iar cea de-a doua, denumită limitanta inferioară, desparte regiunea centrală de cea bazală. Pentru a descrie structura desenului papilar trebuie să pornim de la şanţul flexoral, care desparte falangeta (ultima parte a degetului) de falangină. În continuare se cercetează direcţia pe care o urmează crestele papilare, constatându-se că la vârful şi marginea degetului crestele au formă de arcuri puternic boltite (convexe), la baza desenului, lângă şanţul de flexiune, crestele au formă de arcuri slab boltite (arcuite), iar în regiunea centrală a desenului, care include şi centrul, crestele au formă de cercuri sau spirale. În traiectoria ei, limitanta superioară întâlneşte limitanta inferioară într-unul sau mai multe puncte ale desenului papilar. La locul de contact al limitantelor se întâlnesc cele trei regiuni papilare ale amprentei digitale, formându-se o figură triunghiulară asemănătoare literei greceşti Δ (delta), care poartă chiar această denumire. § 5. Identificarea persoanelor după urmele de mâini A. Clasificarea desenului papilar Din cercetarea structurii desenului papilar a rezultat că valoarea cea mai mare pentru identificare o au acele formaţiuni ale crestelor papilare, care descriu o figură triunghiulară asemănătoare literei delta. În raport de prezenţa sau absenţa acestei formaţiuni în detaliile desenului papilar al falangetei, în 54 clasificarea românească sunt cunoscute trei grupe de desene papilare adeltice, deltice şi amorfe. Desenele adeltice sunt acelea la care lipsesc formaţiunile asemănătoare literei delta. Crestele papilare prezintă suficiente elemente de identificare în care pot fi descrise foarte multe detalii şi, în raport de acestea, se subclasifică în: adeltice simple, piniforme, cu confluenţă dreaptă, cu confluenţă stângă, cu laţ (buclă) dreaptă, cu laţ (buclă) stângă, cu laţuri (bucle) opuse şi cu început de spirală8. Desenele deltice sunt cele la care crestele papilare descriu formaţiuni asemănătoare literei delta. La un singur deget (falangetă) pot fi întâlnite una sau mai multe delte şi, în funcţie de aceasta, sunt cunoscute formaţiuni monodeltice, bideltice, trideltice, quatrodeltice. După locul pe care îl ocupă delta în desenul papilar, o formaţiune deltică poate fi sinistrodeltică, cu delta situată spre stânga desenului papilar, sau dextrodeltică, cu delta situată spre dreapta. Desenele amorfe (excepţionale) La desenele amorfe nu pot fi constatate formaţiuni asemănătoare triunghiului (deltei) şi nici alte figuri geometrice. Crestele papilare urmează o linie foarte greu de descris şi, de aceea, au primit această denumire (amorfe = fără forme), şi, pentru că sunt foarte rar întâlnite, mai sunt denumite şi excepţionale. Din acestea fac parte desenele cu relief danteliform, cele întâlnite la persoanele cu sindactilie (degete unite într-unul singur de la naştere), şi desenele cu relief nedefinit9. 8 I.R.Constantin, M.Rădulescu, Dactiloscopia, I.G.M., Bucureşti, 1995, p. 34; C.Ţurai, Elemente de criminalistică şi tehnică criminală, vol. I, Bucureşti, 1947, p. 135-136 9 Ion Mircea, Criminalistica, Editura Fundaţiei „Chemarea”, Iaşi, 1992, p. 99 şi urm.; Aurel Ciopraga, Ioan Iacobuţă, op. cit., p. 61-62 55 B. Tipurile desenelor papilare Clasificarea reliefului papilar în raport de prezenţa sau absenţa deltei are scopul de a clarifica denumirea acestor formaţiuni după trăsăturile lor cele mai generale. Pentru identificarea persoanei după detaliile desenului papilar se descriu cele mai mici detalii, care pot folosi specialistului pentru comparaţie şi la formularea unor concluzii ştiinţific fundamentate. Descrierea acestor detalii constă în căutarea unor trăsături specifice unor grupe mari de desene papilare, deci stabilirea tipurilor, iar în cadrul acestora, a unor subgrupe, împărţite după trăsăturile comune. Tipurile sunt grupe de desene papilare împărţite după forma generală a crestelor care alcătuiesc regiunea centrală. După acest criteriu sunt cunoscute următoarele tipuri: a – Tipul arc (adeltic) b – Tipul laţ (monodeltic) c – Tipul cerc (bideltic) d – Tipul combinat (polideltic) e – Tipul amorf. În cadrul acestor tipuri sunt descrise şi subtipuri şi varietăţi, după trăsăturile nucleului desenului papilar, poziţia sau numărul deltelor etc. a. Tipul arc (adeltic) Se recunoaşte după forma pe care o descriu crestele papilare, care pornesc de la o margine a falangetei spre cealaltă, urmând aceeaşi direcţie cu crestele ce se află în regiunea bazală, din dreapta către stânga. Tipul arc se împarte în două subtipuri: arc simplu şi arc pin (piniform). 56 La subtipul arc simplu sunt cunoscute cinci varietăţi: arcuri paralele, arc lipit dreapta, arc lipit stânga, arc cu laţ lipit dreapta şi arc cu laţ lipit stânga. Subtipul arc pin (piniform) se caracterizează prin aceea că, din mai multe creste paralele, una capătă o traiectorie verticală, ca un ax, iar următoarele creste o ocolesc şi descriu o figură în formă de brad sau pin, de unde şi această denumire. La acest subtip sunt cunoscute trei varietăţi: arc pin, arc pin cu ax în dreapta şi arc pin cu ax în stânga. b. Tipul laţ (monodeltic) Denumirea este dată de forma pe care o descriu crestele papilare: una sau mai multe creste din regiunea centrală pornesc dintr-o margine a desenului papilar de pe falangetă, se îndreaptă către partea opusă, fără să o atingă, se înconvoaie, formând o buclă (laţ), şi se întorc la marginea de unde au plecat. În raport de forma sa, laţul cuprinde: un cap (partea rotunjită), braţele şi deschizătura formând numai o singură deltă. După poziţia deltei şi deschizătura laţului se descriu două subtipuri: dextordeltic şi sinistrodeltic. La subtipul dextrodeltic, delta se află în dreapta şi deschizătura laţului în stânga, iar la cel sinistrodeltic, delta se află în partea stângă şi deschiderea laţului în partea dreaptă. În funcţie de forma în care se prezintă nucleul, dactilogramele monodeltice se subdivid în 12 varietăţi: laţul simplu, laţul cu inel, laţul cu punct, laţul liniar, laţul liniar cu inel, laţul rachetă, laţul cu semn de întrebare, laţul concav, laţurile suprapuse simple, laţurile comune, laţurile duble (paralele) şi nucleul monodeltic excepţional. 57 c. Tipul cerc (bideltic) Este format din creste papilare care urmează circular curbura falangetei şi, prin unirea cu punctul de plecare, dau naştere la două unghiuri situate în extremităţi opuse. Între braţele acestor două unghiuri, crestele papilare existente se rotesc asemenea unui vârtej, de la care provine şi numele de tip cerc sau verticil. Tipul bideltic este atât de răspândit, iar desenul papilar cuprinde atâtea detalii, încât s-a făcut o împărţire a acestuia în şapte subtipuri. Subtipul circular este dactilograma al cărui nucleu îl constituie o creastă papilară, asemănătoare unui cerc, şi cunoaşte cinci varietăţi. Subtipul spirală este dactilograma al cărui nucleu îl formează o creastă papilară, care se roteşte ca o spirală ce se depărtează de punctul central, cu sensul de rotire spre dreapta sau spre stânga, şi se prezintă sub trei varietăţi. Subtipul ovoidal (elipsoidal) se caracterizează prin existenţa unui nucleu format dintr-o creastă papilară, care în traiectoria sa ia aspectul unui oval alungit, perpendicular pe şanţul de flexiune, orizontal sau oblic, spre dreapta ori spre stânga. Subtipul rachetă are nucleul constituit dintr-o creastă papilară, care în traiectoria sa ia forma unui oval ascuţit la bază şi terminat cu o baghetă, asemănătoare unei rachete de tenis orizontală sau perpendiculară pe şanţul de flexiune, ori înclinată fie dreapta, fie spre stânga desenului. 58 Subtipul laţuri gemene sau contrare cuprinde dactilograme cu nucleul constituit din două laţuri contrare, ce se încolăcesc între ele şi ale căror braţe se îndreaptă în direcţii opuse, desenul regiunii centrale semănând cu un vârtej. Subtipul bideltic buzunar se defineşte printr-un nucleu constituit din două laţuri independente, ale căror braţe se îndreaptă în aceeaşi direcţie, spre dreapta sau spre stânga, dar unul îl înconjoară pe celălalt, dînd regiunii centrale aspectul unui bob de fasole sau al unui buzunar. Subtipul bideltic combinat rezultă din amestecul unui nucleu monodeltic cu un desen adeltic. Mai este descris şi un subtip bideltic excepţional, caracterizat prin aceea că desenul papilar, deşi are două delte, nucleul său are o formă care nu poate fi încadrată la nici unul din subtipurilor bideltice descrise mai sus. d. Tipul polideltic Cuprinde dactilograme digitale care au o formă mai rar întâlnită, fiind constituit din combinarea unuia sau a două desene de tip laţ cu unul de tip cerc, sau prin combinarea a două desene de tip cerc, în urma căreia rezultă un desen papilar cu mai multe de două delte. În raport de numărul deltelor, se împarte în două subtipuri: trideltic şi quatrodeltic. Subtipul trideltic cuprinde trei delte, rezultate din combinarea unei dactilograme de tip laţ cu una de tip circular. Subtipul quatrodeltic cuprinde patru delte, rezultate din combinarea a două dactilograme de tip circular sau a uneia de tip circular cu două de tip laţ. 59 Tipul amorf Denumirea provine de la topografia neregulată a crestelor papilare, care nu sunt sistematizate pe regiuni. În raport de detaliile desenului papilar, tipul amorf se subdivide în trei subtipuri. Subtipul simian este constiuit din desenul papilar ale cărui creste, în configuraţia lor, nu au nici o trăsătură comună cu celelate tipuri. Este atât de rar, încât, pînă în prezent, în România nu a fost întâlnit. Subtipul danteliform este format, în totalitate sau în parte, din fragmente de creste papilare, care cad perpendicular pe şanţul de flexiune, având o formă asemănătoare cu a unei ghirlande sau a verigilor incomplete ale unui lanţ. Subtipul nedefinit cuprinde dactilogramele cărora, din cauza distrugerii dermului, ca urmare a unor leziuni ori a existenţei unei cicatrice, nu li se poate distinge subtipul după criteriul formei regiunii centrale. C. Elementele adiacente ale desenului papilar Elementele adiacente nu sunt construite din creste papilare, însă pot fi folosite la identificare, atunci când există puţine detalii ale desenului papilar. Din această categorie fac parte: cicatricele, liniile albe, liniile şanţurilor de flexiune, negi sau alte malformaţii ce apar în relief pe piele şi se reproduc fidel în amprentă. 60 D. Procesul identificării dactiloscopice Practica şi teoria criminalistică privitoare la identificarea persoanei după detaliile desenului papilar cunosc trei metode de identificare dactiloscopică: metoda cantitativă, metoda calitativă şi metoda mixtă. Metoda cantitativă impune să se constate un număr minim obligatoriu de puncte coincidente. Metoda calitativă are în vedere numai valoarea punctelor de coincidenţă rezultate din frecvenţa lor, fără a se ţine seama de numărul punctelor de coincidenţă. Metoda mixtă ţine seama, în măsură egală, de ambele criterii. În România a fost adoptată metoda cantitativă, care presupune stabilirea poziţiei identice a cel puţin 12 puncte (detalii) caracteristice. Numărul minim al acestor caracteristici diferă de la o ţară la alta. În unele ţări sunt admise minimum opt caracteristici comune (Anglia, Bulgaria etc.); altele pretind minimum zece caracteristici (Danemarca şi Ungaria); în cele mai multe ţări se pretind minimum 12 caracteristici (Belgia, Franţa, Germania etc.); în Malta se cer minimum 14 caracteristici, iar Cipru, Scoţia şi Interpolul pretind minimum 16 caracteristici; în alte ţări (Lituania, Luxemberg, Norvegia şi Ucraina), practica judiciară nu pretinde un număr minim de caracteristici. Numărul minim de 12 puncte coincidente adoptat de teoria şi practica criminalistică din România nu este o cifră rigidă, obligatorie. Se pot formula concluzii de certitudine şi când se găsesc mai puţin de 12 coincidenţe, dacă se constată detalii complexe, cum ar fi: trei bifurcaţii suprapuse, perechi de butoniere sau cârlige etc. Dacă în dactilograme se descriu detalii de configuraţie simplă şi des întâlnită în practica de expertiză criminalistică, 61 pentru formularea unei concluzii cert pozitive sunt necesare 12 puncte coincidente sau chiar mai multe. E. Sisteme automate de identificare a amprentelor şi a urmelor digitale În tările dezvoltate ale lumii, în care industria electronică produce aparatură de ultimă creaţie cu aplicare în cercetarea criminalistică a urmelor, au fost puse la punct sisteme de prelucrare automată a amprentelor, bazate pe tehnica recunoaşterii formelor cu ajutorul computerului. a. Sistemul automat de identificare folosit în Japonia Este aplicat în practică începând cu anul 1982. În acest sistem, ordinatorul detectează în mod automat particularităţile (capetele şi bifurcaţiile crestelor papilare) din imaginea unei amprente digitale, le introduce în memorie şi le compară. Apoi, computerul stabileşte raporturile care leagă între ele particularităţile definind numărul de creste care le separă. Poziţia, direcţia particularităţilor şi raporturile lor reciproce sunt traduse în date numerice, pe care calculatorul le introduce în memorie. Procesul este realizat pentru ansamblul întregii amprente: maşina detectează 100 particularităţi pe imaginea unui deget. b. Sistemul MORFO Societatea MORFO-SYSTEMS, cu sediul principal în Franţa şi cel subsidiar în SUA, a pus la punct sistemele ARF (Automatic Fingerprint 62 Recognition System) şi AFIS (Automatic Fingerprint Identification Sustem), care permit ca un suspect să fie identificat în câteva minute, după amprentele şi urmele digitale. În ambele sisteme se compară urma digitală ridicată de la locul faptei cu amprentele aflate într-o bancă de date (capabilă să stocheze mai multe milioane de amprente), iar în final se selectează o scurtă listă de candidaţi. Operatorul verifică lista prezentată de sistem şi se pronunţă asupra identităţii dintre urmă şi amprentă. În ultimii ani, MORFO-SYSTEM a fost adoptat de poliţiile din Austria, Anglia, Germania etc., iar din anul 1998 este aplicat şi în România. Sistemul AFIS 2000 – PRINTERMARK Cu acest sistem se pot rezolva problemele reale ale utilizatorilor, fiind rodul mai multor ani de colaborare cu FBI. Sistemul PRINTERMARK are peste 100 de agenţii în toată lumea, care utilizează echipamentele sale. Acest sistem poate fi uşor configurat, pentru a include şi o staţie de introducere „pe viu” şi, eventual, ataşarea fotografiei persoanei. Impresiunile se stochează prin simpla rulare a degetului pe un dispozitiv special. Sistemele prezentate sunt cele mai performante în lume la această oră, asigurând o viteză de lucru şi un randament de neatins în sistemul manual de lucru. CAPITOLUL al VI-lea URMELE DE PICIOARE Secţiunea I – Carcateristicile urmelor de picioare 63 § 1. Clasificare Cercetarea criminalistică a urmelor de picioare este o activitate complexă, al cărei scop principal îl constituie identificarea persoanei. Valoarea de identificare a acestor urme este dată atât de detaliile desenului papilar al plantei (talpa piciorului), cât şi de forma şi detaliile urmei de încălţăminte şi, uneori, al piciorului încălţat numai cu ciorapi.1 O clasificare2 a acestei categorii de urme poate fi făcută după mai multe criterii: După obiectul creator, urmele se clasifică astfel: urme create de piciorul descălţat (urme plantare) urme create de încălţăminte (pantofi, cizme etc.) urme create de piciorul semiîncălţat (urme de ciorapi). După modul de formare, urmele de picioare pot fi: urme de adâncime urme de suprafaţă. Urmele de suprafaţă se subdivid în: urme de stratificare şi urme de destratificare. După valoarea de identificare, urmele pot fi: vizibile invizibile (latente). § 2. Topografia plantei piciorului (talpa) 1 I.Vasiliniuc, V.Măcelaru, Expertiza urmelor lăsate de picioare, colectiv, în Tratat practic de criminalistică, vol. II, I.G.M., Bucureşti, 1976, p. 53 2 Camil Suciu, Criminalistica, Editura „Didactică şi Pedagogică”, Bucureşti, 1972, p. 239 şi urm.; Emilian Stancu, Criminalistica, Editura „Actami”, Bucureşti, 1995, p. 168-169; Aurel Ciopraga, Ioan Iacobuţă, op. cit., p. 75; Ion Mircea, Criminalistica, Editura „Lumina Lex”, Bucureşti, 1998, p. 87 64 Talpa (planta) piciorului cuprinde patru regiuni: metatarso-falangiană, metatarsiană, tarsiană şi a călcâiului. Regiunea metatarso-falangiană este cuprinsă între vârful degetelor şi linia imaginară, perpendiculară pe axul longitudinal al plantei, care trece prin articulaţia situată între falanga a doua a degetului mare şi metatars. Regiunea metatarsiană este cuprinsă între regiunea metatarso-falangiană şi o linie imaginară, perpendiculară pe axul longitudinal al plantei, care trece prin articulaţia tarsului cu metatarsul. Regiunea tarsiană, corespunzătoare osului tarsului, este cuprinsă între regiunea metatarsiană şi călcâi, respectiv de-a lungul cavităţii (scobiturii) tălpii piciorului. Regiunea călcâiului este partea superioară a tălpii, corespunzătoare osului calcaneu. Secţiunea a II-a – Cercetarea la faţa locului a urmelor de picioare § 1. Căutarea şi descoperirea urmelor 65 Descoperirea urmelor de picioare prezintă un grad de dificultate mult mai redus, comparativ cu aceeaşi activitate privind urmele de mâini. În ceea ce priveşte urmele latente (invizibile) formate de plantă (talpă), deci de piciorul descălţat, vor fi aplicate aceleaşi tehnici folosite la căutarea şi descoperirea urmelor de mâini. § 2. Fixarea urmelor de picioare Pentru fixarea urmelor de picioare se folosesc tehnicile cunoscute în criminalistică pentru toate categoriile de urme: descrierea în procesul-verbal de cercetare la faţa locului, fotografierea şi copierea cu pelicule adezive şi folosirea mulajelor pentru urmele de adâncime. a. Descrierea urmelor în procesul-verbal La descrierea urmelor în procesul-verbal se are în vedere locul în care s-au format (drum, teren arabil, spaţiu de locuit etc.), condiţiile atmosferice, pentru urmele găsite în locuri neacoperite (ploaie, zăpadă), numărul acestora, natura lor (de suprafaţă sau de adâncime), modul în care au fost create (picior încălţat, picior descălţat sau încălţat numai cu ciorapi). b. Fotografierea Fotografierea urmelor de picioare se realizează prin folosirea mijloacelor tehnice simple, obişnuite, sau prin folosirea unor tehnici speciale. Oricare ar fi tehnicile folosite, urma trebuie mai întâi pregătită pentru fotografiere, prin curăţare cu mijloace adecvate, pentru a nu fi distruse detaliile utile identificării. 66 În timpul fotografierii, aparatul foto se fixează perpendicular pe urmă şi se folosesc sursele laterale de lumină. Alături de urmă se aşază o linie gradată sau un alt sistem de măsurat, pentru a se fixa dimensiunile urmei în centimetri. În acelaşi scop, se aşează instrumentul de măsurat de-a curmezişul urmei. c. Copierea cu peliculă adezivă Metoda este folosită pentru urmele de suprafaţă, când acestea prezintă detalii importante, cum ar fi: detalii ale desenului papilar, detalii de uzură a încălţămintei etc. Tehnica folosită este aceeaşi ca şi în cazul urmelor de mâini, însă se impune un spor de precauţie, pentru a nu distruge detaliile urmei şi a se asigura o copiere uniformă a întregii suprefeţe a acesteia. După obţinerea copiei se va avea în vedere că s-a înregistrat negativul, iar pentru a se obţine pozitivul, se va folosi aparatul de mărit, prin aşezarea peliculei cu emulsia spre izvorul de lumină. d. Realizarea mulajelor Tehnica este folosită pentru urmele de adâncime. Înainte de a se proceda la realizarea mulajului, urma trebuie pregătită, curăţind-o cu mijloace adecvate, care să nu distrugă detaliile utile identificării. Dacă urma nu este bine conturată în adâncime, se vor aşeza în jurul ei, pe margini, carton, şipci de lemn sau pământ, pentru înălţare şi pentru a evita alunecarea în afara urmei a gipsului de consistenţă mai moale. Pentru mulaje se folosesc ceara, parafina, gipsul. Dacă urma s-a format pe o suprafaţă instabilă, cum ar fi nisipul, făina, urma va fi pregătită înainte de turnarea gipsului. În acest scop, se pulverizează 67 suprafaţa cu vapori de apă, obţinându-se o pojghiţă care va suporta materialul folosit pentru mulaj, fără a distruge detaliile3. Praful de gips se introduce într-un vas şi se adaugă apă până se obţine o pastă cu fluiditate corespunzătoare, comparabilă cu smântâna. Dacă mulajul obţinut este de consistenţă prea moale îşi pierde forma şi părăseşte conturul urmei. Dacă este prea consistent, dur, distruge detaliile urmei sau nu pătrunde în mod uniform în toate detaliile acesteia. Gipsul se toarnă în două, trei reprize, iar între acestea se aşează în conturul urmei, beţe sau fire de sârmă, pentru a-i asigura rezistenţa în timpul ridicării şi al transportului. Mulajul obţinut se ridică cu grijă, pentru a se evita degradarea, şi se lasă să se usuce. Spălarea mulajului în vederea fotografierii se face numai cu apă curentă şi numai după ce a fost bine uscat. 3. Cărarea de urme La cercetarea la faţa locului se observă, uneori, o înşiruire uniformă de urme, create de piciorul încălţat sau descălţat al aceleiaşi persoane, care poartă denumirea de cărare de urme (de paşi). Pentru descrierea cărării de urme sunt examinate următoarele elemente: direcţia de mişcare, linia mersului, lungimea pasului, lăţimea pasului şi unghiul pasului (unghiul de mers)4. a. Direcţia de mişcare 3 Camil Suciu, op. cit., p. 248; Emilian Stancu, Investigarea ştiinţifică a infracţiunilor, Universitatea Bucureşti, 1986, p. 155; Aurel Ciopraga, Ioan Iacobuţă, op. cit., p.76 4 Camil Suciu, op. cit., p. 252; Aurel Ciopraga, Ioan Iacobuţă, op. cit., p. 80; Ion Mircea, Criminalistica, Editura „Lumina Lex”, Bucureşti, 1998, p. 93-94 68 Din examinarea aspectului general al urmelor putem afla direcţia de mişcare. În acest scop, vom cerceta poziţia degetelor la piciorul descălţat şi vârful încălţămintei la piciorul încălţat, care trebuie să fie în faţă, spre direcţia de mers. Acest element poate fi modificat în cazul simulării în scopul derutării organelor judiciare. Sunt cunoscute multiple metode de simulare: încălţarea pantofilor, ghetelor cu tocul în faţă, sau confecţionarea obiectelor de încălţăminte cu cele două repere inversate: tocul în faţă şi vârful în spate. b. Linia mersului Linia mersului este o linie frântă, ce uneşte aceleaşi puncte ale urmelor consecutive lăsate de piciorul stâng şi, respectiv, de piciorul drept, şi reprezintă linia după care se mişcă corpul odată cu fiecare pas. Aceste puncte sunt centrele exterioare ale călcâielor, iar rezultatul unirii este o linie în zig-zag. Unghiurile formate de această linie sunt mai mici sau mai mari, în funcţie de lungimea pasului. c. Lungimea pasului 69 Se măsoară de la partea din spate (toc, călcâi) a urmei unui picior, până la partea din spate a urmei imediat următoare a celuilalt picior. Lungimea pasului este folosită pentru a se stabili dacă persoana care a făcut urmele fugea sau mergea normal, transporta o greutate etc. d. Lăţimea pasului Se măsoară între laturile interioare ale tocului (câlcâiului), de la urma piciorului stâng până la urma piciorului drept. Cu acest element se poate restrânge cercul persoanelor bănuite a fi produs cărarea de urme, deoarece putem să stabilim vârsta aproximativă a persoanei, starea de sănătate, viteza de mers şi, cu anume probabilitate, chiar sexul. La o vârstă înaintată, lăţimea pasului este mai mare, pentru că persoana respectivă simte nevoia de a-şi asigura echilibrul în timpul mersului şi, de aceea, merge cu picioarele mai îndepărtate. La fel se întâmplă şi cu o persoană care transportă o greutate. Pentru a evita căderea în faţă, îşi asigură baza de susţinere prin deschiderea pasului. Lăţimea pasului se reduce proporţional cu viteza de mers. Pentru a străpunge mai uşor aerul şi a-şi asigura viteza, omul reduce lăţimea pasului. De asemenea, lăţimea pasului este specifică sexului feminin, care tinde la reducerea ei până la inexistenţă. Spre deosebire de băieţi, care nu dau importanţă acestui element, fetele îşi studiază mersul, călcând cu un picior în faţa celuilalt, încât calcă cu ambele picioare pe aceeaşi linie, ca la mersul pe bârnă. Mersul este şi mai caracteristic pentru fetele fotomodel (manechin), fiind asemănător cu cel al acrobaţilor care fac echilibristică (pe sârmă). e. Unghiul pasului (unghiul de mers) 70 Este dat de locul de întâlnire al liniei imaginare, ce trece prin diametrul longitudinal al urmei cu linia mersului. Acest element nu poate fi descris în cazul în care linia mediană a urmelor este paralelă cu linia mersului. Unghiul poate fi pozitiv, atunci când este deschis în direcţia mersului (în mersul normal), sau negativ atunci când este deschis în direcţia opusă (în mersul normal, forţat, denaturat intenţionat). Deschiderea unghiului este direct proporţională cu viteza de mers. La mersul în fugă, unghiul se deschide foarte mult, în timp ce la mersul la pas normal, pas de plimbare sau mers studiat, pentru a produce efectele dorite (mers tip Charlot), unghiul pasului este pozitiv şi are o deschizătură foarte mare5. 5 S. A. Golunski, Criminalistica, Editura Ştiinţifică, Bucureşti, 1961, p. 408; Camil Suciu, op. cit., p. 251-253 71 CAPITOLUL al VII-lea URMELE DE BUZE ŞI DE DINŢI Secţiunea I – Urmele de buze § 1. Valoarea de identificare a urmelor de buze Urmele de buze sunt mai rar îmtâlnite la locul săvârşirii infracţiunii, iar valoarea lor de identificare este mai redusă, comparativ cu urmele de mâini sau urmele de picioare. Sunt întâlnite în cazul infracţiunilor de omor şi a celor privitoare la viaţa sexuală atât pe corpul victimei, cât şi pe corpul făptuitorului. Conturul buzelor, compoziţia machiajului (rujul) oferă elemente cu valoare de identificare redusă. Urmele de salivă prezente în aceste împrejurări pot contribui la stabilirea grupului secretor şi la aflarea grupei sangvine a persoanei de la care provin1. 1 I. R. Constantin, Gh. Niţă, Gh. Bratu, Expertiza urmelor lăsate de buze, colectiv, în Tratat păractic de criminalistică, vol. II, I.G.M. Bucureşti 1978, p. 60 şi urm. 72 § 2. Căutarea şi ridicarea urmelor Urmele de buze se pot forma pe suporturi dintre cele mai diverse: pahare, sticle pentru apă sau băuturi alcoolice din care se bea direct, linguri, instrumente stomatologice, lenjerie de corp sau de pat şi chiar pe corpul uman2. Sunt cerecetate cu atenţie obiectele pe care se formează în mod obişnuit asemenea urme. Cea mai mare valoare de identificare o au urmele latente (invizibile). Pentru relevarea lor sunt folosite metode diferite, precum pudrarea şi afumarea. Urmele de buze sunt urme de suprafaţă şi se formează prin depunerea pe obiectele cu care vin în contact a unor secreţii biologice (salivă), produse alimentare (grăsimi, sosuri, sucuri) sau chiar cosmetice (rujuri, vaselină). Pentru relevare se pudrează, într-un strat fin, pudra relevantă pe întreaga suprafaţă presupusă că păstrează asemenea urme; de asemenea, pudra mai poate fi aplicată pe suprafaţa cercetată cu ajutorul pensulei. Sunt folosite pulberi din cele mai cunoscute în dactiloscopie, precum şi cele întrebuinţate în cosmetică. Întotdeauna, la alegerea pulberii se va urmării asigurarea contrastului cu fondul. 2 Emilian Stancu, Criminalistică, vol. I, Editura “Actami”, Bucureşti, 1995, p. 182; Ion Mircea, Valoarea criminalistică a unor urme de la locul faptei, Editura “Vasile Goldiş”, Arad, 1996, p. 113 şi urm.; Aurel Ciopraga, Ioan Iacobuţă, op. cit., p.85. 73 Obiectele cercetate vor fi manevrate cu grijă, pentru a nu se deteriora sau şterge urmele. Afumarea se aplică mai ales la relevarea urmelor aflate pe obiecte din metal cromat sau nichelat, după procedeele folosite la urmele de mâini. Urmele relevate se descriu în procesul- verbal de cercetare la faţa locului şi se fotografiază. Obiectele comod transportabile se ridică pentru cercetări în laborator. Fotografierea urmelor de buze se realizează după tehnici simple, cunoscute, sau cu mijloace moderne, în raport cu natura şi caracteristicile suportului şi de dotarea tehnică a organelor de urmărire penală, care efectuează cercetările. Pentru relevarea urmelor latente se foloseşte procedeul reflexiei sau fotografierea prin transparenţă, dacă suportul pe care au fost găsite urmele este transparent.3 Urmele de buze de pe corpul persoanei pot fi relevate prin fotografierea cu tehnici speciale, ce folosesc razele gamma. Secţiunea a II-a – Urmele de dinţi Valoarea de identificare a urmelor de dinţi Urmele de dinţi au o valoare de identificare apreciabilă, datorită detaliilor danturii care pot fi imprimate în urmă4. Le întâlnim în special în cazul infracţiunilor de violenţă, violuri, tâlhării, atât pe corpul victimei, cât şi pe 3 P.F. Ceccaldi, La criminalistique, Presses Universitaires de france, 1962, p. 50 4 Boboş Laurenţiu, Identificarea persoanei după urmele de dinţi, în 20 de ani de expertiză criminalistică, Ministerul de Justiţie, Bucureşti, 1978, p. 167; Camil Suciu, Criminalistica, Editura “Didactică şi Pedagogică ”, Bucureşti, 1972, p. 258 74 corpul făptuitorului. De asemenea, pot fi găsite pe obiecte apte să le reproducă detaliile, cum ar fi alimentele (brânzeturi) sau fructele (mere, pere, etc.). Elementele care servesc la identificare sunt lungimea şi lăţimea dinţilor, modul cum sunt dispuşi pe cele două maxilare, lipsa dinţilor sau a unor părţi din aceştia, modificări datorate uzurii, accidentelor, diferitelor boli, lucrărilor de protetică dentară, etc.5 Stabilitatea danturii umane este un alt element preţios, care se foloseşte la identificare. § 2. Căutarea şi ridicarea urmelor Urmele de dinţi pot fi găsite pe diferite suporturi, sub formă statică sau dinamică. Sub formă statică, urmele păstrează conturul, plasamentul, distanţa şi lăţimea dinţilor etc. Urmele dinamice se recunosc pe obiectul primitor, deoarece au aspect de striaţii, create de neregularităţile lor, în special ale dinţilor de pe maxilarul superior. Pe corpul omului se formează urme de suprafată pentru că, după muşcătură, pielea şi ţesuturile moi au tendinţa de a reveni în poziţia iniţială. În cursul cercetărilor la faţa locului prezenţa medicului legist, iar când situaţia o impune şi a medicului stomatolog, poate contribui substanţial la descoperirea şi valorificarea acestor urme. Deoarece urmele de dinţi sunt vizibile cu ochiul liber, descoperirea lor nu întâmpină dificultăţi deosebite. Pentru a fi valorificate în cursul cercetărilor, 5 Gh. Asanache, Gh. Păşescu, Expertiza urmelor lăsate de dinti pe corpul omenesc,colectiv, în Tratat practic de criminatic, vol. II, Bucureşti, 1978, p.78 şi urm. 75 aceste urme trebuie fixate prin descrierea în procesul-verbal de cercetare la faţa locului, fotografiere şi folosirea mulajelor. Descrierea urmelor în proesul- verbal de cercetare la faţa locului se face cu respectarea regulilor generale privitoare la întocmirea acestui mijloc de probă. Se va acorda atenţia cuvenită descrierii suporturilor pe care s-au găsit, natura şi consistenţa lor, numărul şi forma acestora. Când suportul este chiar corpul omului aflat în viaţă sau un cadavru, se va menţiona zona în care au fost găsite , cu precizarea organului din apropiere: ochi, ureche, nas, etc. Dacă sunt mai multe urme, se consemnează distanţa dintre ele6. Fiecare urmă va fi descrisă separat, cu precizarea formei, dimensiunilor, precum şi a aspectului, a culorii, etc. Fotografierea urmelor se face cu obiectivul aparatului foto în poziţie perpendiculară pe suprafaţa purtătoare de urme. Vor fi fotografiate grupele de urme precum şi fiecare urmă separat, folosindu-se surse de iluminat aşezate lateral sau în spatele aparatului foto, prin procedee ce diferă, după cum urmele sunt de suprafaţă sau de adâncime. Pentru a se obţine dimensiunile reale ale urmelor, se recomandă folosirea unei linii gradate, aşezate lângă urmă. Pentru mulaje se folosesc materialele cunoscute, în special gipsul dentar. Urma va fi pregătită, pentru a se înlătura impurităţile şi corpurile străine. Dacă suportul este moale (ciocolată, unt), urma va fi pulverizată cu şerlac, pentru a se forma o crustă protectoare, apoi se toarnă gipsul. Mulajele sunt fotografiate şi conservate în ambalaje corespunzătoare. Pentru efectuarea expertizei criminalistice se vor folosi mulaje de comparaţie, luate de la persoanele bănuite a fi produs urmele cercetate7. 6 Camil Suciu, op. cit., p. 252; Emilian Stancu, Criminalistica, vol. I, Editura “Actami”, Bucureşti, 1995, p. 177-179; Aurel Ciopraga, Ioan Iacobuţă, op. cit., p. 86-87. 7 Camil Suciu, op. cit., p. 260. 76 CAPITOLUL al VIII-lea URMELE INSTRUMENTELOR DE SPARGERE Secţiunea I – Noţiune şi clasificare § 1. Noţiune Literatura de specialitate foloseşte această denumire deoarece este foarte răspândită în practica organelor judiciare, însă această sintagmă are o sferă mult mai largă decât o indică denominaţia. Astfel, prin instrumente de spargere înţelegem o varietate foarte mare de obiecte: aparate adaptate sau special construite, precum şi orice corp dur, folosite pentru a înfrânge rezistenţa încuietorilor şi a oricăror mijloace utilizate pentru protecţia şi paza bunurilor. În această categorie de instrumente sunt incluse nu numai cele care folosesc la spargere, în accepţia proprie a cuvântului, ci şi cele care folosesc la tăiere, apăsare, topire, etc. De cele mai multe ori sunt folosite obiecte dure avute la îndemână, dar şi obiecte sau aparate adaptate ori special construite pentru săvârşirea faptelor. În această categorie sunt incluse ciocane, şurubelniţe, utilaje care folosesc flacăra oxiacetilenică pentru topirea uşilor din oţel de la casele de bani sau chiar aparatură ca raze laser. 77 § 2. Clasificare Multitudinea şi varietatea instrumentelor de spargere utilizate de infractori fac cu neputinţă o clasificare atotcuprinzătoare a acestora după natura, forma sau destinaţia lor1. De aceea s-a acceptat o clasificare a urmelor în raport de modul în care acţionează instrumentele asupra obstacolului întâmpinat şi pe care o considerăm a fi corespunzătoare. Potrivit acestui criteriu2, urmele instrumentelor de spargere se clasifică în: urme de tăiere, urme de frecare, urme de apăsare, urme de lovire, precum şi urme de ardere şi topire. Urmele de tăiere Urmele de tăiere se produc prin acţiunea mecanică a obiectului creator de urme, care este mai dur şi apt de a tăia, a străpunge obstacolul asupra obiectului primitor de urmă, care are o consistenţă mai slabă şi este capabil a păstra detaliile urmelor create, care au aspect de striaţii paralele. Poziţia acestor striaţii ne poate dovedi că tăierea s-a efectuat cu mâna stângă sau cu mâna dreaptă3. 1 I. Vicol, colectiv, în Tratat practic de criminalistică, vol. I, I.G.M., Bucureşti, 1976, p. 251-256; Ion Mircea, Criminalistica, Editura “Didactică şi pedagocică”, Bucureşti, 1978, p. 81; Emilian Stancu, Investigarea ştiinţifică a infracţiunilor, Universitatea Bucureşti, Aurel Ciopraga, Ioan Iacobuţă, op. cit., p. 89.1986, p. 227-228. 2 Ion Mircea, Criminalistica, Editura “Lumina Lex”, Bucureşti, 1998, p. 305; Aurel Ciopraga, Ioan Iacobuţă, op. cit., p. 89. 3 I. Iacubovskaia, Unele aspecte ale identificării urmelor de tăiere, în Probleme de medicină judiciciară şi de criminalistică, vol. I, Editura “Medicală”, Bucureşti, 1964, p. 76 -78. 78 Urmele de tăiere pot fi grupate după natura instrumentului folosit la tăiere. Dintr-o primă subgrupă fac parte: toporul, cuţitul, dalta, care produc urme dinamice, în timp ce obiectul creator pătrunde în masa obiectului primitor şi detaşează o porţiune din acesta. Pe suprafaţa tăiată de topor, cuţit, daltă se vor imprima detaliile obiectului creator, sub formă de striaţii paralele, cu valoare de identificare4. Din a doua subgrupă fac parte urmele produse de diferite categorii de cleşti sau foarfece. Aceste instrumente pot fi folosite la tăiat tablă sau materiale textile. Urmele produse sunt de dimensiuni mai mici, mai greu de observat cu ochiul liber, însă oferă suficiente elemente pentru stabilirea apartenenţei de grup, având forme caracteristice şi inconfundabile. Cele două lame care acţionează în direcţii opuse lasă urme care încep din exteriorul obiectului primitor şi sfârşesc în masa acestuia. La fiecare apăsare pe mânerul instrumentului se taie un fragment din obiectul primitor şi, pentru a se continua tăierea, trebuie ca operatorul să schimbe poziţia foarfecelor, urmărind o linie dreaptă, şi să apese din nou pe mânere. La fiecare apăsare, respectiv ridicare a foarfecelui, în materialul textil sau tabla tăiată rămâne o urmă caracteristică, sub formă de coadă de rândurică. Există şi o treia subgrupă, din care fac parte burghiele şi sfredelele pentru străpuns metalul sau lemnul. Acestea produc urme caracteristice în masa obiectului primitor, dar au o valoare de identificare mai redusă. 4 I. R. Constantin, Examinarea urmelor formate prin frecare-alunecare, colectiv, în Tratat practic de criminalistică, vol. II, I.G.M., Bucureşti, 1980, p. 66 şi urm. 79 Urmele de frecare Se produc prin alunecarea obiectului creator pe suprafaţa obiectului primitor. Cele mai caracteristice urme de această natură se produc prin acţiunea sfredelelor, bomfaierelor sau pilelor. Detaliile urmelor produse pe suprafaţa obiectului primitor, apoi în masa acestuia, prezintă o valoare redusă de identificare. De aceea se strânge pilitura (cu ajutorul magneţilor) şi rumeguşul, pentru a se examina compoziţia (reţeta de fabricaţie) pulberilor metalice rezultate din uzura acestora5. Urmele de apăsare Se produc prin apăsarea obiectului creator pe suprafaţa obiectului primitor. Urmele formate reproduc detaliile obiectului creator, existente din procesul de fabricaţie sau datorate uzurii. Sunt găsite la faţa locului, în special la furturile din locuinţe, din autoturisme, etc., când se folosesc răngi de fier, leviere, şurubelniţe sau alta corpuri dure. Prezintă o valoare de identificare mai redusă, pentru că detaliile obiectului creator sunt mai puţin semnificative. Urmele de lovire Sunt întâlnite la vitrinele magazinelor, geamurile locuinţelor, parbrizele sau geamurile portierelor de la autoturisme. Obiectele care le-au produs nu lasă urme uitle identificării. De aceea, în cursul cercetărilor la faţa locului se caută 5 Ion Mircea, Criminalistica, Editura “Lumina Lex”, Bucureşti, 1998, p. 107. 80 chiar aceste obiecte pe care făptuitorii le abandonează, fiind preocupaţi de transportul bunurilor însuşite şi părăsirea cât mai grabnică a locului faptei6. Pentru a nu produce zgomote, făptuitorii aplică mai întâi o bandă adezivă pe sticla de la geam, parbriz, etc., apoi o lovesc cu obiectele avute la îndemână. Uneori, aceste obiecte lasă imprimat conturul şi forma lor, unele urme produse fiind utile pentru stabilirea apartenenţei de grup a acestor obiecte7. Urmele de ardere şi topire Sunt produse de aparate cu flacără, care lasă urme specifice de ardere sau de topire a metalului de la sistemele de închidere ori de la uşi metalice ale caselor de bani. Sunt folosite utilaje care dezvoltă temperaturi înalte, precum lămpi cu flacără oxiacetilenică sau raze laser8. 6 Aurel Ciopraga, Ioan Iacobuţă, op. cit., p. 90-91. 7 Ion Vicol, Examinarea urmelor formate prin lovire, colectiv, în Tratat practic de criminalistică, vol. III, I.G.M., Bucureşti, 1980, p. 69 şi urm. 8 Ion Sandu, Examinarea urmelor formate prin ardere sau topire, colectiv, în Tratat practice de criminalistică, vol. III, I.G.M., Bucureşti, 1980, p. 73 şi urm. 81 Secţiunea a II-a – Cercetarea la faţa locului Cercetarea la faţa locului trebuie făcută cu respectarea normelor generale, dar şi a unor reguli impuse de particularităţile acestor urme. Organele de urmărire penală trebuie să reconstituie traseul parcurs de făptuitor, pentru a putea căuta şi valorifica urmele produse. Se va acorda o atenţie deosebită aşa-numitelor împrejurări negative, care ajută la reconstituirea traseului parcurs de făptuitor şi la explicarea unor încercări de simulare. De aceea, este necesar să se consemneze toate detaliile privitoare la locul unde s-a produs forţarea încuietorilor, spargerea geamurilor, a zidului sau plafonului, poziţia cioburilor de sticlă (în interiorul sau exteriorul camerei)9. După descrierea în procesul-verbal de cercetare la faţa locului, urmele vor fi fotografiate prin tehnici obişnuite sau prin tehnici speciale, pentru înregistrarea tuturor detaliilor urmei. Se recomandă folositrea judicioasă a surselor de lumină, în special pentru fotografierea detaliilor urmelor de adâncime. Pentru urmele de adâncime se execută mulaje din parafină ori din ceară roşie, dacă nu sunt prea bine conturate. Urmele mai bine conturate şi mai adânci se ridică cu ajutorul mulajelor din plastilină sau gips. Oricare ar fi materialul folosit, urma se tratează mai întâi cu glicerină, pentru a se evita aderenţa la obiectul purtător de urmă. O formă specifică de urme ale instrumentelor de spargere este întâlnită în caz de forţare a plumburilor. Plumburile se aplică la închiderea sacilor cu bani , ce 9 Camil Suciu, Criminalistica, Editura “Didactică şi Pedagogică”, Bucureşti, 1972, p. 281-282; Ion Mircea, Valoarea criminalistică a unor urme de la locul faptei, Editura “Vasile Goldiş”, Arad, 1996, p. 428-430; Aurel Ciopraga, Ioan Iacobuţă, op. cit., p. 92 82 urmează a fi depuşi la bancă ori predaţi depunătorilor, la cerere. Se folosesc, de asemenea, plumburi pentru sigilarea vagoanelor de marfă ale C.F.R., asupra cărora se săvârşesc numeroase acte de sustragere. Pentru cercetarea acestor fapte sunt folosite cunoştinţele unor specialişti în domeniu, care vor însoţi organele de poliţie la locul faptei. În raport de metodele practicate de făptuitori, organele de urmărire penală vor folosi mijloace tehnico-ştiinţifice din dotare, pentru constatarea şi valorificarea urmelor. Din generalizarea practicii de urmărire penală a rezultat că făptuitorii înlocuiesc plumburile aplicate de organele competente cu altele de acelaşi tip şi aplică simbolul corespunzător prin presare cu cleştele. Alteori, plumburile sunt violate prin lărgirea canalelor sforii, cu diferite instrumente ascuţite, iar plumburile din material plastic sunt tăiate în lungul canalelor, apoi se relipesc cu ajutorul unei substanţe chimice potrivite ori prin încălzire. 83 CAPITOLUL al IX-lea URMELE MIJLOACELOR DE TRANSPORT Secţiunea I – Noţiune şi clasificare § 1. Noţiune Noţiunea de urmă a mijloacelor de transport are o sferă foarte cuprinzătoare. Pentru definirea acestei categorii de urme s-au folosit multiple formulări. Acceptată în literatura de specialitate este aceea care consideră că prin urmă a mijloacelor de transport se înţelege orice modificare produsă de sistemul de rulare, de celelalte părţi componente, pe obiectele sau suprafeţele cu care vehiculul a venit în contact. § 2. Clasificare Urmele mijloacelor de transport pot fi clasificate după: calea de transport folosită: urmele mijloacelor de transport pe drumurile publice; urmele mijloacelor de transport pe căile ferate; urmele mijloacelor de transport aeriene; urmele mijloacelor de transport navale. natura forţei care asigură deplasarea: urmele mijloacelor de transport auto (camioane, autoturisme, etc.); 84 urmele mijloacelor de transport acţionate animal (car, căruţă, sanie); urmele mijloacelor de transport acţionate de om (bicicleta, roaba, schiurile); urmele mijloacelor de transport acţionate de presiunea aburilor (vapoare, locomotive); urmele mijloacelor de transport acţionate de presiunea gazelor (mijloace auto, locomotive); urmele mijloacelor de transport acţionate de forţa vântului sau a curenţilor de aer (nave cu vele, baloane, planoare, deltaplane). Pentru fiecare din aceste categorii există clasificări proprii. Astfel, urmele mijloacelor de transport auto sau hipo pot fi clasificate în urme: de adâncime, de suprafaţă, statice, dinamice,etc.1. Secţiunea a II-a – Urmele mijloacelor de transport auto § 1. Clasificare 1 Camil Suciu, Criminalistica, Editura “Didactică şi Pedagogică”, Bucureşti, 1972, p. 288; Aurel Ciopraga, Ioan Iacobuţă, op. cit., p. 93-94; Ion Mircea, Criminalistica, Editura “Lumina Lex”, Bucureşti, 1998, p. 110 85 Urmele mijloacelor de transport auto pot fi clasificate după multiple criterii. În lucrările de specialitate, cele mai cunoscute clasificări se fac după modul de formare a urmelor şi după părţile componente ale auotvehiculului care contribuie la formarea lor. a. După modul de formare, urmele mijloacelor de transport se clasifică în: urme de rulare; urme de impact; urme de substanţe provenite de la autovehicul. b. După părţile componente ale autovehicului creatoare de urme, distingem: - urme create de roţi; - urme create de ansamblele şi subansamblele autovehicului; - urme create de încărcătură şi resturi de încărcătură. § 2. Urmele de rulare După modul de formare, deosebim urme statice şi urme dinamice. 86 A.Urmele statice Urmele statice se formează printr-un singur contact între obiectul creator (pneurile) şi obiectul primitor (partea carosabilă a drumului). La cercetarea urmelor de rulare statice trebuie avute în vedere următoarele repere: detaliile desenului antiderapant, lăţimea benzii de rulare, circumferinţa anvelopei2. Detaliile desenului antiderapant Pot fi studiate numai detaliile desenului antiderapant ale pneurilor din spate deoarece, atunci când autovehiculul se deplasează în linie dreaptă, acestea se suprapun peste cele ale pneurilor din faţă. Urmele pneurilor din faţă pot fi studiate numai la viraje. Cercetarea desenului antiderapant poate furniza date utile pentru stabilirea direcţiei de mers, mai ales atunci când autovehiculul angajat în accident a părăsit locul faptei. b. Lăţimea benzii de rulare Se măsoară de la linia mediană spre margini şi ajută la determinarea încărcăturii şi a vitezei de rulare. Linia mediană este reperul ce rămâne neschimbat, pentru că la vehiculul supraîncărcat lăţimea de rulare creşte considerabil, apoi se reduce, pe măsură ce anumite părţi de încărcătură sunt 2 Ion Mircea, Criminalistica, Editura Fundaţei “Chemarea”, Iaşi, 1992, p. 144; Aurel Ciopraga, Ioan Iacobuţă, op. cit., p. 94 87 descărcate. În ceea ce priveşte raportul dintre lăţime şi viteză, lăţimea se reduce pe măsură ce viteza de deplasare a autovehicului creşte3. Circumferinţa roţii Se măsoară după identificarea în urma de rulare a unor detalii care se repetă cu regularitate. Aceste detalii reprezintă locul unde pneul a fost străpuns de un anumit obiect sau a fost vulcanizat. Distanţa dintre două detalii ce se repetă cu regularitate corespunde circumferinţei pneului. Cunoscând acest reper, organele de urmărire penală vor face comparaţie cu datele ce figurează în cartea tehnică a autovehiculelor aflate în circulaţie şi vor stabili tipul de autovehicul care a format urma. După natura suprafeţei de rulare, urmele statice se împart în urme de suprafaţă şi urme de adâncime, iar cele de suprafaţă se subdivid în urme de stratificare şi urme de destratificare. B. Urmele dinamice Se formează în timpul frânării şi blocării roţilor care alunecă pe suprafaţa carosabilă. O urmă de frânare are aspect de trapez, cu baza mică la începutul 3 Ştefan Lungu, Ion Constantin, Examinarea urmelor lăsate de benzile de rulare, colectiv, în Tratat practic de criminalistică, vol. III, I.G.M., Bucureşti, 1989, p. 99 şi urm. 88 frânării, iar baza mare corespunde momentului în care conducătorul autovehiculului a ridicat piciorul de pe frână. Cercetarea urmelor de frânare furnizează date utile pentru stabilirea stării tehnice a sistemului de frânare şi a vitezei de circulaţie. Prezenţa unor urme de frânare scurte şi repetate confirmă o defecţiune la sistemul de frânare, care obligă conducătorul autovehiculului să încerce de mai multe ori reducerea vitezei sau oprirea autovehiculului. Lungimea urmei de frânare ajută expertul să determine viteza de rulare după metodele de calcul cunoscute. Cercetarea urmelor de frânare poate furniza şi date privitoare la compoziţia chimică a cauciucului din care sunt fabricate pneurile care au produs urmele. În acest acop, se recoltează din urmă, cu tehnici speciale, particule desprinse de pe pneuri, în timpul frecării cu planul dur al suprafeţei carosabile. § 3. Urmele de impact Urmele de impact se produc în momentul în care autovehiculul aflat în mişcare întâlneşte un obstacol fix (perete, pom, stâlp de linie telefonică, etc.) 89 sau un obstacol mobil (un autovehicul aflat în mişcare în acelaşi sens sau circulând din sens opus). A. Impactul cu un obstacol fix La locul impactului rămân urme caracteristice, care vor folosi la identificarea autovehicului implicat în eveniment. În aceste împrejurări vor fi examinate atât obstacolul fix, cât şi autovehiculul, daca a mai fost găsit la locul impactului, sau după ce a fost identificat, în cazul în care conducătorul auto a părăsit locul faptei. La locul impactului vor fi căutate urme de cioburi, microparticule metalice sau pelicule de vopsea. De esemenea, se ştie că în momentul impactului are loc un transfer de substanţă între cele două obiecte: pe autovehicul se vor găsi particule de scoarţă de pom, var sau altă vopsea din zid, perete, etc., iar pe obstacolul fix vor rămâne pelicule de vopsea de la autovehicul, ori urme de violenţă (distrugeri) produse de bara de protecţie a autovehiculului, situate la o înălţime diferită faţă de sol, după tipul autovehiculului. B. Impactul între două vehicule (autovehicule) aflate în mişcare Impactul poate avea loc în două ipoteze diferite: la depăşire sau la impact frontal. 90 În caz de depăşire Autovehiculul angajat în depăşire poate produce autovehiculului depăşit şocuri de intensităţi diferite. În funcţie de intensitatea şocului, autovehiculul depăşit poate să rămână în poziţie normală sau poate fi răsturnat şi chiar aruncat la distanţe mari de locul impactului. Pe ambele autovehicule se formează urme sub formă de striaţii paralele. La examinarea acestor urme vor fi căutate pelicule de vopsea sau microparticule metalice, „împrumutate” între cele două autovehicule. De aceea vor fi examinate cu minuţiozitate ambele autovehicule găsite la locul evenimentului sau după ce sunt identificate, ştiut fiind faptul că cei interesaţi vor folosi toate mijloacele pentru a face să dipară urmele. b. În caz de impact frontal Impactul se produce între autovehicule care circulă din sens opus. În funcţie de viteza acestora, de greutatea lor şi de intensitatea şocului, nici unul dintre ele nu va mai rămâne la locul impactului. Va fi cercetat mai întâi locul impactului, care va fi cu uşurinţă identificat, deoarece rămân fragmente de pământ desprins de pe pneuri sau caroserie, cioburi de sticlă, pelicule de vopsea, etc. Deoarece persoanele interesate vor lua măsuri ca aceste urme, vizibile cu ochiul liber, să dispară, se va acorda atenţie deosebită microurmelor: particule de sticlă, pelicule de vopsea sau pulberi metalice. După fotografiere cu tehnici speciale, microurmele metalice vor fi ridicate cu ajutorul magneţilor, iar cele din sticlă şi vopsea, cu ajutorul aspiratorului portabil. 91 c. Impactul dintre un autovehicul aflat în mişcare şi un vehicul (auto sau hipo) care staţionează Generalizarea practicii de cercetare a evenimentelor rutiere ne oferă şi o a treia ipoteză în care se produce impactul. De cele mai multe ori, este cazul autovehiculelor sau vehiculelor cu tracţiune animală, staţionate pe partea carosabilă a drumului, fără ca prezenţa acestora, mai ales în timpul nopţii, să fie semnalizată cu o sursă de lumină. Impactul cu vehiculele cu tracţiune animală are loc şi în timp ce acestea se află în mişcare; nefiind semnalizată prezenţa lor cu o sursă de lumină, mai ales în timpul nopţii sau pe timp de ceaţă, conducătorul autovehiculului aflat în mişcare le observă prea târziu, în raport cu viteza cu care circulă, pentru a mai putea evita impactul. În aceste cazuri, trebuie identificat cu multă atenţie locul impactului, deoarece cel puţin unul din cele două vehicule nu mai rămâne la locul impactului, din cauza inerţiei şi a gradului de intensitate a şocului. Dacă autovehiculul care staţionează este de gabarit şi tonaj greu, când este lovit de un autoturism uşor poate rămâne nemişcat de la locul impactului; în schimb, autoturismul în mişcare este proiectat la distanţă de câţiva metri şi, uneori, se opreşte cu direcţia de mers opusă sensului în care circulă. Tot astfel, un camion greu şncărcat, dacă loveşte o căruţă sau - un autoturism de mic litraj, le proiectează la distanţe mari şi le produce avarii grave, făcându-le, de multe ori inutilizabile. Vor fi căutate, şi de această dată, urmele lăsate la locul impactului (particule de metal, pelicule de vopsea, cioburi sau microparticule de sticlă, etc.). § 4. Urmele reprezentând obiecte din încărcătură sau resturi ale acesteia 92 În accidente de trafic pot rămâne la faţa locului obiecte din încărcătură sau resturi ale acesteia. Cercetarea lor prezintă interes pentru stabilirea împrejurărilor în care a avut loc accidentul, în special în cazurile în care autovehiculul a părăsit locul faptei. Descrierea completă cu reţinerea detaliilor caracteristice ale acestora, fotografierea lor pot contribui la idetificarea autovehiculului. § 5. Urmele de substanţe provenite de la autovehicul Circulaţia normală a unui autovehiculul, chiar fără a fi avut loc un impact cu un obstacol, lasă urme care concură la identificarea acestuia, când autovehiculul a părăsit locul faptei. În această categorie se includ urmele de sol, ulei, motorină, benzină sau alte substanţe. Urmele de sol sunt de cele mai multe ori urme de noroi, lăsate la ieşirea autovehiculului de pe un teren umed şi intrarea acestuia pe un drum asfaltat. Examinarea urmelor de sol poate contribui la stabilirea locului pe unde a circulat autovehiculul. Urmele de ulei, motorină, benzină sau alte substanţe se pot forma în timpul deplasării autovehiculului, sau când acesta staţionează. Aceste urme pot proveni de la rezervorul sau motorul autovehiculului, unde sunt folosite ca lubrifianţi sau carburanţi, ori de produsele transportate (autocisterne pentru motorină, ulei, benzină). Dacă vehiculul staţionează, urmele au forme cararcteristice de picături sau baltă. O cantitate mai mare (baltă) poate explica fie o staţionare de durată, fie 93 o defecţiune la rezervor sau la cisterna respectivă. Atât picăturile, cât şi balta au forme cu margini regulate, aproape rotunde (când terenul nu este înclinat). Dacă autovehiculul se află în mişcare, picăturile au formă de pară cu coada îndreptată spre direcţia de mers, deoarece, după ce lichidul a atins suprafaţa carosabilă, curentul format de viteza de deplasare a maşinii îl proiectează în direcţia de mers până la epuizare. Secţiunea a III-a – Urmele mijloacelor de transport hipo § 1. Clasificare Urmele create de vehicule cu tracţiune animală se clasifică după: a. scopul cu care sunt construite: - vehicule cu roţi; 94 - vehicule cu şine (sănii); b. animalele de tracţiune - căruţe (trase de cai); - care (trase de boi). Urmele din prima categorie pot fi clasificate, la rândul lor, în două subgrupe. Astfel, vehiculele cu roţi pot fi prevăzute cu roţi de lemn căptuşite cu şină metalică sau roţi cu pneuri, de obicei roţi uzate, provenite de la autovehicule. De asemenea, urmele săniilor pot proveni de la sănii cu talpă de lemn sau de la sănii având tălpi căptuşite cu şină. La această categorie de urme se cercetează şi urmele create de animalele de tracţiune şi cele create de persoana care le însoţeşte4. § 2. Urme create de vehicule A. Urmele create de roţi Urmele roţilor cu şină metalică sunt uşor de recunoscut după lăţime şi adâncime. Se diferenţiază de cele ale pneurilor, deoarece sunt mai înguste şi, de aceea, în terenul moale roata pătrunzând mai uşor, formează urme de adâncime. Aceste urme se cercetează pentru a se stabili diametrul roţii, după distanţa dintre cuiele de fixare a şinei de roata de lemn, când aceste repere se repetă cu 4 Aurel Ciopraga, Ioan Iacobuţă, op. cit., p. 98-100; Ion Mircea, Criminalistica, Editura “Lumina Lex”, Bucureşti, 1998, p. 114-115. 95 regularitate. De asemenea, se măsoară lăţimea roţilor, anumite detalii ale şinei provenite din fabricaţie sau datorate uzurii, precum şi ecartamentul roţilor. În ultimii ani, sunt tot mai frecvente cazurile de înlocuire a roţilor cu şină metalică prin roţi cu pneuri uzate, provenite de la mijloacele de transport auto. În funcţie de împrejurări şi posibilităţile materiale, proprietarul căruţei poate înlocui toate roţile, după cum le poate înlocui numai pe cele din spate, sau poate circula cu trei roţi cu şină şi cu o singură roată cu cauciuc. În cazul înlocuirii roţilor cu şină prin roţi cu pneuri, diferenţa dintre urmele create de acestea este, în principiu, uşor de făcut. Se are în vedere, în primul rând, ecartamentul roţilor, care la autovehicule este bine măsurat şi menţionat în cartea tehnică pentru fiecare fabricant şi tip de autovehicul. La mijloacele de transport acţionate animal, ecartamentul roţilor diferă după dorinţa proprietarului sau după inspiraţia meşterului care le confecţionează. Un alt element de diferenţiere îl constituie direcţia urmei. La autovehicule, liniile urmelor lăsate de roţi sunt drepte, uniforme, fiind rare cazurile când „fulează” o roată, descriind o urmă şerpuită. La căruţe, roţile nu au întotdeauna diametrul corespunzător diametrului osiei şi descriu urme şerpuite, uşor de deosebit de cele ale autovehiculelor. B. Urmele create de sănii Sunt urme dinamice, sub formă de dâre paralele. Pot reproduce detalii ale elementelor de construcţie, după cum sunt tălpi de lemn sau acoperite cu şină metalică. Pe drumurile intens circulate, sunt distruse de alte mijloace de transport. De asemenea, sunt distruse de temperatura crescută ori acoperite de zăpada căzută imediat după formarea lor, sau de zăpada purtată de vânt. Deşi prezintă un interes mai redus în criminalistică, acestea se cercetează pentru a 96 stabili lăţimea lor, distanţa dintre tălpi, direcţia de mers şi anumite detalii provenite din construcţie sau datorate uzurii. § 3. Urmele animalelor de tracţiune Pentru tractarea acestor mijloace de transport se folosesc boii şi caii. De aceea, trebuie să cunoaştem caracteristicile copitelor şi a urmelor lăsate, după cum sunt potcovite sau nepotcovite5. La mijloacele de transport acţionate de cai, potcoava are o formă asemănătoare literei U, cu deschiderea înapoi şi cu extremităţile laturilor îndoite spre interior, apropiată de forma întregii copite. La paricopitate (boi), copita este despărţită în două de un şanţ longitudinal şi, pe fiecare din cele două părţi ale copitei, se fixează câte o potcoavă sub formă de lamelă, cu contur semilunar. Ambele categorii de potcoave se fixează pe copită cu ajutorul unor cuie din metal (caiele). La copitele nepotcovite se cercetează forma, dimensiunile şi orice detaliu util pentru identificare. La copitele potcovite se cercetează urmele potcoavelor, dimensiunile şi forma lor, numărul cuielor şi modul de dispunere, detaliile de fabricaţie sau datorate uzurii; uneori, se întâlnesc chiar urme de sânge produse de cuiele unei potcoave uzate. § 4. Urmele însoţitorilor mijloacelor de transport Urmele însoţitorilor sunt urme paralele cu cele lăsate de roţi, ştiindu-se faptul că însoţitorii merg în partea stângă a animalelor de tracţiune, pentru a le 5 Lupu Coman, colectiv, în Tratat practic de criminalistică, vol. I, I.G.M., Bucureşti, 1976, p. 263 97 supraveghea, şi, mai rar, în urma căruţei. Pot fi urme ale piciorului încălţat, iar în timpul verii, pot fi chiar urme de picior desculţ (întâlnite din ce în ce mai rar). Cercetarea acestor urme prezintă interes în caz de furt, atunci când s-au folosit mijloace de transport, dar, mai ales, în cazul accidentelor de circulaţie soldate cu vătămări corporale sau victime. După cărarea de paşi sau alte detalii ale urmelor, putem stabili dacă, în momentul în care autovehiculul a lovit căruţa din faţă, din spate sau la depăşire, victima (victimele) era în căruţă sau circula pe jos. Secţiunea a IV-a – Alte categorii de urme În grupa mare a urmelor mijloacelor de transport sunt incluse şi urmele create de mijloacele acţionate de om. Acestea se pot deplasa cu ajutorul roţilor (bicicleta, roaba, căruţul pentru obiecte sau materiale uşoare de uz gospodăresc) sau prin alunecare (schiuri, sania trasă de om). Examinarea urmelor de bicicletă prezintă interes la cercetarea accidentelor de trafic în care, de cele mai multe ori, biciclistul este victimă. Se va consemna 98 unde s-a produs impactul, urmele lăsate de roţile bicicletei până la producerea impactului, starea tehnică şi distrugerile produse, etc. Urmele de roabă sunt întâlnite pe şantierele de construcţii sau în mediul rural. Se cercetează lăţimea, adâncimea şi alte detalii ale urmei, pentru a se stabili traseul parcurs şi greutatea încărcăturii. Prezintă interes pentru diferenţierea accidentelor de muncă de omorul intenţionat, ştiindu-se că pe roabă se pot găsi urme de sânge lăsate în timpul accidentului sau transportului cadavrului, cu scopul de a se deruta cercetările. Urmele de schiuri au formă de dâre lăsate pe zăpadă, care nu mai sunt paralele ca la sănii, ci, distanţa dintre ele se schimbă, după dorinţa schiorului. Se vor cerceta şi descrie urmele , pentru a stabili dacă au fost lăsate de o singură persoană (de o pereche de schiuri) sau de mai multe persoane. Locurile unde au fost fixate beţele lasă urme caracteristice, care folosesc la stabilirea direcţiei de înaintare. Detaliile de fabricaţie sau datorate uzurii prezintă interes redus pentru identificare. CAPITOLUL al X-lea URMELE DE INCENDII ŞI EXPLOZII Secţiunea I – Urmele de incendii 99 § 1. Noţiune şi clasificare a. Noţiune Incendiul este un fenomen fizico-chimic, prin care se produce arderea uneia sau a mai multor substanţe în prezenţa oxigenului din aer1. Prin ardere se produc modificări parţiale sau totale ale obiectelor, substanţelor, produselor şi ale oricăror altor valori cuprinse de flăcări. Oricare ar fi natura şi întinderea modificărilor suferite, prin ardere se produc urme care au valoare de identificare în criminalistică. b. Clasificare Incendiile pot fi clasificate după mai multe criterii: natura substanţelor sau obiectelor supuse arderii, urmările şi proporţiile incendiului privind pagubele produse sau cauzele care le determină. După acest ultim criteriu, incendiile se împart în: naturale, accidentale şi cele produse intenţionat2. 1 I. Cora, colectiv, în Tratat practic de criminalistică, vol. I, I.G.M., Bucureşti, 1976, p. 360-361 2 Emilian Stancu, Criminalistica, vol. I, Editura “Actami”,Bucureşti, 1995, p. 269 şi urm.; Aurel Ciopraga, Ioan Iacobuţă, op. cit., p. 103; Ion Mircea, Criminalistica, Editura “Lumina Lex”, Bucureşti, 1998, p. 158-159 100 Incendiile provocate de cauze naturale Această categorie de incendii prezintă un interes mai redus, deoarece, în principiu, nu se pune problema răspunderii penale a unor persoane. Ele trebuie cercetate şi din punct de vedere criminalistic, pentru a le putea deosebi de cele accidentale şi intenţionate, răspunderea penală fiind angajată în special în cazul celor din ultima categorie. Incendiile naturale pot fi provocate de descărcările electrice atmosferice (trăsnetul) sau de razele solare; tot incendii naturale sunt autoaprinderile şi cele provocate de electricitatea statică. Descărcările electrice atmosferice Pentru criminalistică prezintă interes trăsnetul, descărcare electrică atmosferică, caracterizată prin zgomot şi lumină puternică3. Fulgerul este tot o descărcare electrică atmosferică, dar nu este însoţită de zgomot. Trăsnetul loveşte cele mai înalte repere din teren, cum sunt arborii izolaţi, clădirile înalte, reţelele electrice, precum şi oamenii sau animalele aflate în câmp deschis. 3 Z. Ander, Leziunile şi moartea prin electricitate atmosferică, în Probleme de medicină judiciară şi de criminalistică, vol. II, Editura “Medicală”, Bucureşti, 1996, p. 49-52. 101 Trăsnetul poate fi produs experimental în laborator. La trecerea prin metal a curentului electric al trăsnetului se constată urme caracteristice în jurul orificiului creat. Sunt picături sub formă de perle, care au dimensiuni, formă şi alte caracteristici specifice celor produse de trăsnetul experimental, comparabil cu cele produse de trăsnetul natural. Pe îmbrăcămintea şi pe corpul omului, trăsnetul lasă urme caracteristice sub formă de arsuri, distrugeri de ţesuturi, orificii cu borduri carbonizate sau escoriaţii sub formă de ferigă, cunoscute sub denumirea de „figură de trăsnet”4. b. Razele solare Datorită latitudinii geografice la care este situată România, razele solare pot provoca incendii în mod cu totul excepţional, pe timp de secetă îndelungată, cu temperaturi foarte ridicate, în plantaţii tinere de păduri sau pajişti, situate cu expunere la soare cea mai mare parte a zilei. La noi, razele solare produc incendii dacă sunt concentrate de om cu ajutorul unei lentile având convexitatea orientată spre soare5. Se produc astfel de 4 Mina Minovici, Tratat complet de medicină legală, vol. I, Bucureşti, 1928, p. 681 şi vol. II,Bucureşti, 1930, p. 635; Gh. Scripcaru, M. Terbancea, Patologie medico-legală, Editura “Didactică şi Pedagogică”, Bucureşti, 1978, p. 366-368. 5 Ion Mircea, Criminalistica, Universitatea “Babeş-Bolyai”, Cluj, 1976, p.125. 102 incendii de către copiii care folosesc lentile din sticlă pentru joacă şi aprind din greşeală depozitele de furaje foarte uscate sau casele acoperite cu stuf, în cursul zilelor de vară cu temperaturi foarte ridicate. Sunt studiate în criminalistică pentru a putea fi deosebite de cele accidentale sau intenţionate. c. Autoaprinderile Sunt cunoscute autoaprinderile de natură fizico-chimică şi autoaprinderile de natură biologică. Din prima categorie fac parte autoaprinderile ce se produc la grăsimi animale sau vegetale, depozitate în condiţii necorespunzătoare, precum şi bumbacul neprelucrat şi strâns în baloturi etc. Autoaprinderile de natură biologică se produc prin fermentarea substanţelor vegetale sub acţiunea bacteriilor, când au o umiditate crescută şi sunt ventilate necorespunzător, ca în cazul depozitelor de furaje sau hârtie6. d. Electricitatea statică poate produce autoaprinderi prin scurgerea unor lichide slab conducătoare de electricitate, pe conducte sau la diverse recipiente. În asemenea condiţii, se produce o scânteie de descărcare electrică, ce va declanşa aprinderea într-un mediu de gaze uşor inflamabile. B. Incendiile accidentale 6 I. Crăciun, L. Lencu, S. Calotă, Stabilirea şi prevenirea cauzelor de incendii, Editura “Tehnică”, Bucureşti, 1993, p. 114. 7 I. Cora, op. cit., p. 361; Camil Sociu, op. cit., p. 329 103 Sunt frecvent întâlnite în activitatea unităţilor militare de pompieri şi în practica organelor judiciare. În cercetarea criminalistică prezintă interes pentru că trebuie să le putem deosebi de cele provocate cu intenţie. Cele mai multe incendii accidentale se produc din cauza neglijenţei în manipularea surselor de foc. Fumătorii aruncă la întâmplare capetele de ţigară, gospodinele nu verifică starea tehnică a utilajelor de uz casnic: cuptorul tip aragaz, fierul de călcat, reşoul sau caloriferul electric Curăţarea hainelor cu benzină, fără a fi asigurată ventilaţia corespunzătoare, constituie o altă cauză a incendiilor accidentale., etc. Alteori, incendiile accindentale sunt provocate de scurtcircuitele electrice, din cauza unor defecţiuni tehnice de pe reţea sau a defecţiunilor tehnice ale acestor aparate, datorate procesului de fabricaţie sau uzurii. Conductorii electrici suprasolicitaţi sunt arşi şi se produce o topire a metalului cu urme caracteristice, cunoscute sub denumirea de „perlare”7, cu aspect de perle sau globule de diferite dimensiuni în zona unde s-a produs acest fenomen. Pe corpul omului, urmele trecerii curentului electric au aspectul unor depresiuni şi pergamentări liniare sau rotunde, de culoare gri. Uneori se imprimă o urmă caracteristică, denumită „marca electrică”, ce poate reproduce forma conductorului electric8. C. Incendiile intenţionate Sunt rar întâlnite în practica organelor judiciare şi a experţilor criminalişti. Trebuie cercetate pentru a le deosebi de cele accidentale şi pentru urmările lor deosebit de grave, constând în pierderi de viaţi omeneşti şi mari pagube 8 Gh. Scripcaru, M. Terbancea, op. cit., p.358. 104 materiale. La cercetarea lor vor participa în mod obligatoriu, specialişti şi experţi din rândurile pompierilor militari şi, dacă s-au produs vătămări corporale şi pierderi de vieţi omeneşti, prezenţa medicului legist este indispensabilă. După modul în care sunt declanşate incendiile produse cu premeditare pot fi clasificate în incendii cu aprindere imediată şi incendii cu apridere întârziată. a. Incendii cu aprindere imediată Aceste tipuri de incendii se produc la o perioadă foarte scurtă de timp din momentul depunerii sursei de foc şi până la declanşarea focului. Persoanele care au declanşat focul nu au timp să se îndepărteze de la locul faptei şi, de aceea, cei care au semnalat primii evenimentul vor fi incluşi în cercul celor suspecţi de a săvârşi fapta. De cele mai multe ori, printre bănuiţi sunt incluşi piromanii, persoanele cu afecţiuni psihice care au preferinţă pentru distrugerea bunurilor prin foc. b. Incendiile cu aprindere întârziată Se folosesc cele mai diferite mijloace pentru a se mări durata de timp necesară făptuitorului, pentru a se putea depărta de la locul incendiului. Aceste mijloace diferă după mediul în care trăiesc cei suspecţi de a fi provocat incendiul, gradul de pregătire profesională, posibilităţile materiale şi nivelul de dezvoltare a tehnicii în perioada respectivă. Cele mai cunoscute mijloace de declanşare intenţionată a focului sunt: aşezarea unei lumânări, folosirea unor dispozitive cu cronometru şi folosirea fitilelor9. 9 Matei Basarab, Criminalistica, Universitatea “Babeş-Boyai”, Cluj, 1969, p. 150. 105 Folosirea lumânărilor Este procedeul aflat la îndemâna oricui şi este considerat şi cel mai primitiv. Focul se declanşează când flacăra de la lumânare a ajuns la nivelul dorit, în dreptul lichidului inflamabil aşezat într-un vas din apropiere. La cercetarea faptei se va căuta vasul respectiv şi se vor recolta probe de cenuşă, dacă incendiul a produs efectul urmărit. În cenuşă se pot găsi substanţe grase rezultate din lumânarea topită sau un capăt de lumânare, stinsă înainte de a arde în întregime. 2. Folosirea dispozitivelor cu cronometru Sunt folosite improvizaţii din cele mai rudimentare, între care şi ceasul de masă sau ceasul cu pendulă, procedeu întâlnit în lumea satelor, unde cronometrul perfecţionat nu a ajuns. Alteori sunt folosite cronometre de ultimă generaţie tehnică, provenite din import, pentru a se reduce cât mai mult posibilităţile de prindere a autorului. Oricare ar fi sistemul de cronometre folosit, se vor găsi urmele lor în cursul cercetărilor fie sub forma în care au fost depuse, fie cu importante urme de degradare sau descompunere. Părţi ale acestora vor fi suficiente pentru stabilirea modului de declanşare a incendiilor. 106 3. Folosirea unor fitile Fitilele pot fi acoperite cu fibre textile sau pot fi folosite fără această îmbrăcăminte. Pe traseul fitilului ars vor rămâne urme sub forma unor dâre, care trebuie examinate cu atenţie, fotografiate, iar din cenuşa rezultată prin ardere se vor ridica probe pentru analiza de laborator. Alte mijloace semnalate în practica organelor de urmărire penală în acest domeniu privesc: - fitiluri din bumbac, impregnate cu lubrifianţi sau alte materiale de întreţinere a focului care, aprinse la un capăt, transportă flacăra către punctul imflamabil principal într-o anumită perioadă de timp, dând posibilitatea incendiatorului să se depărteze de la locul faptei; - acoperirea unui bec sub tensiune cu o cârpă şi mai multe straturi de hârtie; becul, la un anumit grad de temperatură, va face explozie, împrăştiind în jurul său fragmente de hârtie aprinsă; - scoaterea sârmei de nichelină dintr-un reşou şi întinderea ei sub tensiune printre mai multe obiecte uşor inflamabile; - baloane de plastic pline cu neofalină, prinse cu sârmă de nichelină pusă sub tensiune. § 2. Cercetarea urmelor de incendiu Mai înainte de a se deplasa la faţa locului, echipa trebuie să cunoască cât mai multe date despre locul incendiului, obiectele şi bunurile prezente, stadiul în care a ajuns focul şi consecinţele incendiului. În echipa ce se va deplasa la faţa locului este indispensabilă prezenţa tehnicienilor şi a experţilor în acest domeniu, precum şi a medicului legist, atunci când au rezultat vătămări corporale sau pierderi de viaţi omeneşti. 107 Măsurile ce trebuie luate pentru salvarea vieţii persoanelor şi stingerea focului sunt de competenţa pompierilor militari şi a personalului medical. Organele de urmărire penală, tehnicieni şi experţi criminalişti au şi sarcini proprii, dar şi obligaţia de a colabora permanent cu specialiştii pompierilor şi a medicilor legişti10. Activitatea de căutare a urmelor cuprinde atât obiectivul distrus, cât şi împrejurimile sale. Urmele vor fi căutate în interiorul obiectivului (locuinţă, depozit de materiale, depozit de furaje, etc.), cât şi în afara acestuia, pentru a se identifica urme de mâini, urme de picioare, urme de forţare a uşilor, ferestrelor sau a sistemelor de închidere, substanţele grase rezultate din arderea unor lumânări folosite ca sursă de foc, urmele unor dispozitive cu cronometru sau a fitilelor, starea instalaţiei electrice şi a conductorilor electrici, etc. Un obiectiv de importanţă deosebită, ce impune colaborarea cu specialiştii pompierilor militari, îl constituie stabilirea focarului, a punctului de declanşare a incendiului, precum şi a faptului dacă a fost un singur focar sau mai multe. Chestiunea prezintă interes deosebit ştiindu-se faptul că la autoaprinderi există un singur focar, în centrul masei depozitate, în timp ce la incendiile intenţionate există de regulă, mai multe focare, situate la periferie. Constatările făcute se consemnează în procesul - verbal de cercetare la faţa locului, iar cele mai importante repere ale obiectivului cercetat precum şi urmele găsite se fotografiază. Secţiunea a II- a – Urmele create de explozii 10 Vladimir Stoica, Cercetarea evenimentelor deosebite (incendii şi explozii), în Probleme de criminalistică şi criminologie, nr. 3-4/1985, p. 102 şi urm. 108 § 1. Noţiuni generale Explozia este un proces de transformare bruscă a unui material, cu formare de gaze şi dezvoltare de căldură. Explozia este un caz particular al arderii rapide, caracterizată printr-o descompunere a substanţelor explozive şi de transformare a lor în alţi compuşi (în general gazoşi), în care are loc o mare dezvoltare de căldură şi efectuarea de lucru mecanic. Viteza de ardere, la exploziile propriu-zise, este de 10-100 m/s, iar la detonaţii, viteza de propagare a flăcării este între 1000 şi 4000 m/s, pentru ca, la unele substanţe explozive, să depăşească mult această limită11. O clasificare a exploziilor se poate face după multiple criterii. În raport cu viteza de ardere şi descompunerea amestecurilor explozive, se deosebesc două tipuri de explozie: - deflagraţia, care reprezintă o reacţie chimică ce se produce cu o viteză mai mică decât viteza sunetului în mediu nears; - detonaţia, care reprezintă arderea ce se preoduce cu o viteză a flăcării mai mare decât viteza sunetului în mediu nears. După tipul de reacţii care au loc, exploziile pot fi de natură fizică sau de natură chimică. O explozie de natură fizică întâlnim în cazul exploziei unei butelii, datorate excesului de presiune a gazului lichefiat. Explozii de natură chimică se produc atunci când gaze ca metanul, butanul etc., precum şi vaporii de benzină formează cu aerul amestecuri explozive. Tot astfel, praful de cărbune din mină, în amestecul cu aerul, formează grizu, care este cauza atâtor accidente de muncă grave din minele de cărbuni. 11 P. Bădulescu, Cauzele tehnice ale incendiilor şi prevenirea lor, Editura “Tehnică”, Bucureşti, 1971, p. 125-12 109 Sub aspect criminalistic, exploziile se clasifică în accidentale şi premeditate, iar după particularităţile urmelor pe care le formează, acestea diferă după caracterul difuz sau concentrat al exploziei12. § 2. Cercetarea la faţa locului în caz de explozie În caz de explozie, cercetarea cuprinde o suprafaţă foarte mare, în care sunt incluse atât locul unde s-a produs explozia, cât şi zona cuprinsă între locul propriu-zis al exploziei şi cel până unde a acţionat suflul acesteia, atât pe orizontală, cât şi pe verticală (pereţii, instalaţiile şi obiectivele prezente în zona exploziei sau a suflului acesteia, dărâmăturile produse ca urmare a exploziei, împrejurimile craterului produs de explozie, etc.)1. Este necesar ca în asemenea cercetări, locul faptei să cuprindă şi o zonă de siguranţă, în aşa fel încât să se asigure descoperirea tuturor urmelor şi mijloacelor materiale de probă care au putut fi vehiculate, eventual, la diferite distanţe de suflul exploziei. Caracteristica principală a exploziilor difuze este aceea că obiectele sunt aruncate sub formă radială, având drept centru locul unde s-a produs explozia. La exploziile concentrate, în locul unde s-a produs explozia (crater) toate obiectele sunt sfărâmate, iar obiectele din jur sunt mai mult sau mai puţin distruse, în raport cu depărtarea faţă de centrul exploziei. În cazul unei explozii concentrate, locul unde a fost plasat explozibilul trebuie stabilit şi examinat cu atenţie, întrucât el poate furniza informaţii preţioase asupra materialelor folosite de infractori. Cu ocazia cercetărilor la faţa locului trebuie examinat cu minuţiozitate terenul, pentru a se descoperi bucăţi din ambalajul explozibilului. Deşi în asemenea cazuri pot avea loc mari 12 Emilian Stancu, Criminalistica, vol. I, Editura “Actami”, Bucureşti, 1995, p. 275. 1 I. Anghelescu, Gh. Asanache, I.R. Constantin, colectiv, în Tratat practic de criminalistică, vol. I, I.G.M., Bucureşti, 1976, p. 150-155. 110 stricăciuni, printr-o examinare atentă, sistematică şi perseverentă, pot fi descoperite urme provenind din ambalajul explozibilului, care prezintă importanţă pentru stabilirea cauzelor exploziei, materialelor folosite, posibilităţilor pe care le-a avut infractorul, etc. Cercetarea la faţa locului trebuie să mai urmărească resturile de obiecte distruse, bunurile degradate sau aduse în stare de neîntrebuinţare, pentru a se stabili dacă ele au existat acolo, gradul de distrugere, degradare, împrejurări deosebite pentru orientarea cercetătorilor şi calificarea juridică a faptei săvârşite. Concomitent cu examinarea urmelor exploziei, prin investigaţii, ascultarea martorilor oculari, trebuie să se stabilească cine se afla acolo în momentul exploziei, dacă procesul de producţie era în curs de desfăşurare sau nu, cine era interesat în provocarea distrugerilor, degradărilor, cine asigură paza obiectivului respectiv şi în ce mod era organizată aceasta, cui aparţin obiectele, urmele găsite la faţa locului. Echipa de cercetători, specialişti şi experţi trebuie să caute urme ale mecanismelor de detonare, mai ales dacă există indicii privitoare la provocarea unei explozii în scop criminal. În activitatea de cercetare vor fi folosiţi şi câinii special dresaţi, ştiut fiind faptul că numai astfel pot fi detectate încărcăturile explozive cu ambalaj sau pereţi din material plastic, folosite tot mai frecvent în ultimii ani. Asemenea încărcături, rămase neexplodate, ajută la identificarea tipului de exploxiv folosit de autorii faptei intenţionate şi, astfel, se restrânge cercul persoanelor bănuite că au săvârşit fapta. Procesul-verbal întocmit la terminarea cercetărilor va trebui să cuprindă cât mai multe detalii şi să fie însoţit de fotografii specifice locului şi faptei, precum şi de filmări obişnuite sau cu ajutorul camerelor video. 111 În cazul exploziilor produse la bordul avioanelor, al navelor sau al mijloacelor de transport de orice tip, în echipă trebuie să fie prezenţi experţi de înaltă calificare în domeniul respectiv, care cunosc tipurile de materiale explozive de ultimă creaţie şi modul de folosire al acestora, urmele ce pot fi găsite la cercetare, precum şi examinarea şi interpretarea acestora. Practica de urmărire penală, din ultimii ani, de la noi, reţine că, de cele mai multe ori, exploziile cu consecinţele cele mai grave sunt de natură accidentală; se întâlnesc însă tot mai frecvent şi explozii premeditate care produc pierderi de vieţi omeneşti şi imense pagube materiale. CAPITOLUL al XI-lea URMELE BIOLOGICE DE NATURĂ UMANĂ Secţiunea I – Cercetarea firelor de păr § 1. Consideraţii generale a. Noţiune 112 În activitatea de cercetare criminalistică a firelor de păr se folosesc denumiri diferite, nu întotdeauna proprii, după opinia noastră, a contura conţinutul acestei noţiuni. Pentru a încadra firele de păr în capitolul mare al urmelor, acestea au fost asimilate cu urmele şi denumite „urme de natură piloasă” sau „urme sub forma firelor de păr”. Ambele denumiri sun improprii, deoarece, de fapt, se cercetează firele de păr şi nu urmele acestora, iar cercetarea are ca scop studiul valorii de identificare a firelor de păr, cu alte cuvinte, măsura în care pot contribui la identificarea persoanei de la care provin. b. Valoarea de identificare a firelor de păr Firele de păr au valoare de identificare mai redusă în comparaţie cu celelalte urme produse de diferite părţi ale corpului: mâini, picioare, buze, dinţi. Acestea sunt cercetate deoarece concură la restrângerea cercului de persoane de la care ar putea proveni1. Ele pot furniza informaţii privitoare la vârsta aproximativă, starea de sănătate, sexul persoanei, împrejurările în care s-au desprins de la locul de inserţie (rupere, smulgere, tăiere sau cădere naturală), zona corpului de unde s-au desprins (cap, gene, sprâncene, axilă, regiune pubiană, etc). Valoarea de identificare a firelor de păr scade şi datorită posibilităţilor pe care le oferă produsele cosmetice de a le schimba foarte uşor culoarea şi alte trăsături proprii. § 2. Cercetarea firelor de păr 1 Camil Suciu, op. cit., p. 309-314; Aurel Ciopraga, Ioan Iacobuţă, op. cit., p. 111 113 În cercetarea criminalistică a firelor de păr, atribuţiile revin atât organelor de urmărire penală, cât şi experţilor criminalişti. A. Sarcinile organelor de urmărire penală În cursul cercetărilor efectuate la faţa locului, organele de urmărire penală acordă o importanţă deosebită căutării, ridicării şi conservării firelor de păr, indiferent care ar fi infracţiunea cercetată, dar manifestă un interes deosebit în cazul infracţiunilor de violenţă. Fire de păr pot rămâne la faţa locului şi în cazul săvârşirii unui furt sau unei distrugeri de bunuri, dar sunt aproape nelipsite când se săvârşesc fapte împotriva vieţii sau integrităţii corporale, infracţiuni la viaţa sexuală, tâlhării etc. Firele de păr se caută pe lenjeria de pat, lenjeria de corp, îmbrăcăminte, corpul victimei şi corpul fătuitorului. Se pot observa cu ochiul liber, însă este recomandabil să se folosească lupa sau lampa de raze ultraviolete. Mijloacele şi metodele folosite diferă în raport de împrejurările în care s-a săvârşit fapta. Astfel, în cazul incendiilor sau exploziilor, când se dezvoltă temperaturi foarte înalte, firele de păr pot suferi modificări de culoare, aspect sau pot fi carbonizate. B. Expertiza criminalistică a firelor de păr Deşi firele de păr au o valoare de identificare mai redusă, în practica organelor judiciare este frecvent solicitată expertiza criminalistică în acest domeniu2. Pentru a oferi expertului posibilitatea formulării unor concluzii ştiinţific fundamentate, organele de urmărire penală trebuie să recolteze firele 2 V. Molnar, S. Mihăilescu, Expeztiza urmelor de natură piloasă prin microscopie clasică, colectiv, în Tratat practic de criminalistică, vol. II, I.G.M., Bucureşti, 1978, p. 81 şi urm. 114 de păr de la locul faptei cu multă precauţie, să fie introduse separat în plicuri etichetate, iar cele care constituie modele de comparaţie să fie introduse, de asemenea, în plicuri separate. Tot astfel, la formularea întrebărilor trebuie să se ia în considerare mijloacele tehnice de care dispun experţii în actuala etapă de dezvoltare a ştiinţei. Este cunoscut faptul că, în ceea ce priveşte examinarea firelor de păr, pot fi formulate concluzii certe numai prin examinarea amprentei genetice. Aceasta presupune o tehnologie foarte costositoare, care, în utlimii ani, este folosită şi în ţara noastră. Expertiza criminalistică a firului de păr poate răspunde la o gamă foarte largă de întrebări, ce vor ajuta organele judiciare să restrângă cât mai mult sfera persoanelor bănuite ca fiind cele de la care s-au desprins firele de păr cercetate3. Specialiştii din acest domeniu dispun de mijloace moderne de examinare, precum microscopia clasică şi electronică, îndeosebi aceea de baleiaj, calorimetrică şi spectrometrică de absorbţie atomică. De asemenea, este folosită analiza de activare cu neutroni4, care permite identificarea certă a persoanei. Cu ajutorul acestor metode şi mijloace tehnice, expertul poate stabili: dacă firele de păr găsite sunt de păr uman, dacă sunt vopsite şi care este culoarea naturală, din ce zonă sau parte a coprului provin, dacă firul de păr prezintă distrugeri, alteraţii patologice, urme de sânge sau ouă de paraziţi, care este modul de detaşare a firului de păr, care este rasa, sexul persoanei şi vârsta probabilă a acesteia. 3 Emilian Stancu, Criminalistica, vol. I, Editura „Actami”, Bucureşti, 1995, p. 209; Aurel Ciopraga, Ioan Iacobuţă, op. cit., p. 126; Ion Mircea, Criminalistica, Editura „Lumina Lex”, Bucureşti, 1998, p. 123 4 M. Dobrilă, Expertiza urmelor de natură piloasă prin acţionare cu neutroni, colectiv, în Tratat practic de criminalistică, vol. II, I.G.M. Bucureşti, 1978, p. 299 şi urm. 115 Posibilităţile de identifiare după firele de păr au sporit în prezent şi datorită prezenţei antigenelor specifice sistemului A, B, O, care permite să se determine grupa sangvină5. Pentru efectuarea acestei probe este necesar ca firul de păr să aibă o lungime minimă de 3 centrimetri pentru un antigen, ceea ce înseamnă că, pentru verificarea întregului sistem A, B, O, firul trebuie să aibă o lungime minimă de 9 centimetri. Date fiind posibilităţile actuale de investigare ştiinţifică din România, experţii criminalişti pot formula concluzii cert pozitive bazate pe tehnica de examinare a amprentei genetice. Secţiunea a II-a – Urmele de sânge § 1. Noţiuni generale Urmele de sânge pot fi întâlnite la faţa locului în majoritatea cazurilor de cercetare a faptelor penale: furturi, distrugeri, etc., dar mai ales în cazul faptelor de violenţă, care privesc viaţa sau integritatea corporală: ucideri intenţionate sau din culpă, violuri, tâlhării, etc. Urmele de sânge au valoare de identificare datorită posibilităţilor de a se determina regiunea anatomică sau organele din care provin, natura lor (arterial sau venos), grupa sangvină, prezenţa alcoolului sau a unor microbi, timpul (cu aproximaţie) care s-a scurs de la săvârşirea faptei, dacă provin de la o persoană sau de la persoane diferite. De acea, organele de urmărire penală 5 M. Dragomir, Expertiza urmelor de natură piloasă pentru stabilirea grupei sangvine, colectiv, în Tratat practic de criminalistică, vol. II, I.G.M., Bucureşti, 1978, p. 321 116 trebuie să cunoască pe lângă valoarea de identificare a acestor urme şi căteva noţiuni privind proprietăţile fiziologice şi compoziţia sângelui. § 2. Cercetarea urmelor de sânge În cursul cercetărilor efectuate la faţa locului, organele de urmărire penală trebuie să cunoască procedeele folosite pentru căutarea, evidenţierea, fixarea şi ridicarea urmelor de sânge. A. Căutarea urmelor de sânge La căutarea urmelor de sânge se porneşte de la studiul suporturilor pe care se pot forma. Din generalizarea practicilor de urmărire penală a rezultat că, în cursul cerctetărilor la faţa locului, urmele de sânge pot fi găsite pe corpul şi pe îmbrăcămintea victimei şi a agresorului, pe obiectele presupuse a fi fost folosite la săvârşirea faptei, pe drumul parcurs de victimă şi agresor, dacă prezintă leziuni deschise, la locul unde a fost găsită victima6. Toate acestea vor fi examinate cu deosebită atenţie, ştiut fiind faptul că se folosesc procedee diferite pentru distrugerea lor: ştergere, spălare, tratare cu substanţe chimice sau arderea obiectelor purtătoare. 6 Ion Mircea, Criminalistica, Editura Fundaţiei „Chemarea”, Iaşi, 1992, p. 166; Emilian Stancu, Criminalistica, vol. I, Editura „Actami”, Bucureşti, 1995, p. 188; Aurel Ciporaga, Ioan Iacobuţă, op. cit., p. 115 117 După natura lor (sânge arterial sau sânge venos) şi cantitatea de sânge scurs în afara corpului, urmele de sânge pot avea formă de baltă, dâre (mânjituri) sau picături. Balta de sânge se produce atunci când s-a scurs o cantitate mai mare şi poate avea forme relativ rotunde sau fără contur, în raport de natura suportului, cunoscându-se faptul că pe un teren înclinat se formează şiroaie de sânge. De asemenea, sângele de provenienţă venoasă formează urme cu forme bine conturate, pe când cel de provenienţă arterială, datorită presiunii cu care este aruncat în afara coprului, capătă forme de stea cu ramificaţii, ale căror dimensiuni diferă după înălţimea şi distanţa la care se află suportul. Dârele (mânjiturile) se formează în timp ce persoana care a suferit leziuni s-a târât în încercarea de a se salva, ori cadavrul a fost târât de către făptuitori pentru a fi ascuns. De asemenea, dârele de sânge pot proveni de la porţiunile corpului care prezintă leziuni şi pe care victima sau făptuitorul le atinge de anumite obiecte în cursul unor mişcări involuntare sau intenţionate. Picăturile au forme şi dimensiuni caracteristice după natura lor (sânge arterial sau venos), poziţia pe care o aveau victima şi agresorul în timpul săvârşirii faptei (faţă în faţă, în picioare, unul culcat şi altul în picioare, etc) poziţia pe care o are victima faţă de suportul pe care se găsesc urmele (în picioare, culcat, etc). Căutarea urmelor de sânge nu întâmpină dificultăţi atunci când sunt proaspete, vizibile. Este mai dificilă căutarea atunci când sunt indicii că au fost şterse, spălate, tratate cu substanţe chimice. De aceea se folosesc surse de iluminat, lampa cu raze ultraviolete sau diferiţi reactivi, care fac posibilă diferenţierea petelor ce par a fi de sânge, de cele reale. De cele mai multe ori, urmele de sânge se găsesc pe corpul şi îmbrăcămintea omului (victimă sau agresor). Pe corpul victimei urmele de sânge trebuie căutate ori de câte ori s-au produs leziuni ale pielii, ţesuturilor sau organelor. 118 Lipsa urmelor de sânge de la un cadravu ce prezintă asemenea leziuni constituie o aşa-numită împrejurare negativă (controversată), care duce la concluzia că fapta nu s-a săvârşit în acel loc. Pe îmbrăcăminte, urmele de sânge vor fi examinate cu atenţie deosebită, ştiindu- se faptul că pot fi spălate sau şterse cu substanţe chimice. Mai trebuie căutate urme de sânge şi în depozitul subunghial atât la victimă, cât şi la persoanele bănuite că au participat la săvârşirea faptei. Obiectele folosite la săvârşirea faptei (topor, cuţit, par) poartă urme de sânge provenit de la victimă, dar, la fel de bine, poate proveni şi de la agresor. În încăperi, petele de sânge vor fi căutate pe lenjeria de pat, pe covoare, precum şi pe mobilier, pereţi sau tavan. Când există bănuiala că au existat urme de sânge, dar au fost spălate sau tratate cu substanţe chimice, se vor folosi surse de lumină adecvate, lampa cu raze ultraviolete şi reactivi, care să pună în evidenţă prezenţa sângelui. În câmp deschis sau în pădure, urmele de sânge vor fi căutate pe sol, iarbă, frunze sau flori. Pe traseul parcurs de victimă, în cazul în care faptele s-au săvârşit în mai multe etape, se vor căuta urmele de sânge pe cărarera de paşi sau pe drumul presupus a fi parcurs de victimă şi agresor. O atenţie deosebită trebuie acordată căutării urmelor de sânge pe autovehiculele presupuse a fi angajate în producerea unor vătămări corporale sau uciderea unor persoane, după care au părăsit locul faptei. De asemenea, autovehiculele pot fi folosite la transportarea cadavrului, victimă a unei infracţiuni de omor. De aceea, autovehiculele vor fi cercetate atât în interior, cât şi pe suprafeţele mai expuse contactului cu victima şi producerii urmelor. Pe lângă examinarea cu ochiul liber, vor fi folosite procedee tehnice adecvate, cu surse de lumină corespunzătoare sau lămpi cu raze ultraviolete. 119 Fixarea urmelor de sânge găsite la faţa locului Pentru descrierea urmelor în procesul-verbal de cercetare la faţa locului şi fotografierea lor se folosesc procedeele cunoscute. În procesul-verbal de cercetare la faţa locului trebuie să fie descrise: locul unde au fost găsite urmele (suportul), raportul ce celelalte urme, distanţa dintre ele, mărimea, aspectul şi culoarea, forma (baltă, dâră, stropi). Dacă sunt pe corpul victimei sau al persoanei bănuite, se indică regiunea anatomică sau organul pe care au fost găsite, iar la îmbrăcăminte se indică şi porţiunea pe care se află: guler, mânecă, rever etc. Fotografierea urmelor de sânge se face prin procedee obişnuite, simple, însă este recomandabilă fotografia separatoare de culori sau fotografia color, precum şi aparatură video sau color. Ridicarea urmelor de sânge Se folosesc procedee diferite, după stadiul de coagulare a sângelui, mărimea urmei (cantitatea de sânge scursă) şi suportul pe care se găsesc urmele. Dacă sângele nu s-a coagulat se aspiră cu eprubeta şi se introduce în eprubete sigilate şi etichetate. Sângele coagulat se ridică cu o lamă de cuţit şi se introduce într-o eprubetă. Pentru cantităţi mici de sânge (picături) se foloseşte hârtia de filtru, pentru sângele necoagulat; picăturile mai vechi vor fi tratate mai întâi cu apă distilată, pentru a deveni solubile. Dacă se găsesc pe frunze de arbori, se taie crengile sau frunzele, iar pământul ori nisipul se ridică cu întrega porţiune pe care au fost găsite. Obiectele comod transportabile, purtătoare de urme, se ridică pentru examene de laborator, ambalându-se cu grijă, pentru a nu fi modificate urmele. 120 Pentru expertiză, organele de urmărire penală, cu ajutorul personalului medical, atunci când este necesar, vor recolta şi probe de comparaţie atât de la victimă cât şi de la persoanele bănuite. § 3. Expertiza urmelor de sânge Este o expertiză complexă, deoarece, deşi este efectuată de personal medical de înaltă calificare, uneori se solicită şi participarea experţilor criminalişti. Întrebările ce pot fi puse experţilor diferă în funcţie de modul cum se examinează probele ridicate în cursul cercetărilor la faţa locului, precum şi probele de comparaţie. Din examinarea urmelor ridicate de la faţa locului expertul poate să stabilească dacă urma este de sânge uman, grupa sangvină, vechimea probabilă a urmei, dacă sângele conţine impurităţi, etc7. Când se prezintă şi proba pentru comparaţie, expertul poate să răspundă dacă cele două probe au aceeaşi grupă şi dacă există şi alte indicii asemănătoare. În raport de cantitatea de sânge şi starea acestuia se poate stabili şi dacă sângele conţine alcool sau elemente de natură toxică. 7 V. Molnar, Experiza urmelor de sânge, colectiv, în Tratat practic de criminalistică, vol.II, I.G.M., Bucureşti, 1978, p. 230 şi urm. 121 Identificarea persoanei după urmele de sânge a devenit posibilă mai ales în ultimii ani. Introducerea tehnicilor moderne de determinare a caracteristicilor genetice ale celulelor specifice componentelor sangvinolente permite experţilor să formuleze concluzii cert pozitive sau cert negative şi în acest domeniu. Secţiunea a III-a – Urmele de salivă § 1. Valoarea de identificare Urmele de salivă au o valoare de identificare mai redusă. Fiind un produs de secreţie al glandelor salivare, le găsim pe diferite obiecte ce aparţin victimei, făptuitorilor sau altor persoane. Valoarea acestor urme constă în posibilitatea de a se determina grupul secretor al persoanei de la care provin. Saliva este un compus lichid, format din 99 % apă, 0,3 % substanţe organice şi 0,7% elemente celulare degenerate, provenite din glande, mucoasa bucală şi limfonoduli, floră microbiană şi substanţe anorganice. Datorită constatărilor făcute de savantul japonez K. Yamakami, potrivit cărora în toate secreţiile organismului grupul secretor corespunde grupei sangvine, prin examinarea în laborator a urmelor de salivă poate fi stabilită şi grupa sangvină8. § 2. Căutarea urmelor de salivă Organele de urmărire penală trebuie să cunoască modul de formare a urmelor de salivă şi locurile unde sunt întâlnite cel mai frecvent. Se ştie că urmele de 8 Ibidem, p. 258; Camil Suciu, op. cit., p. 320; Gh. Asanache, M. Dragomir, Urmele de salivă, colectiv, în Tratat practic de criminalistică, vol. I, I.G.M., Bucureşti, 1976, p. 203 şi urm. 122 salivă se depun pe obiecte în timp ce o persoană fumează, mănâncă, muşcă, cântă la un instrument de suflat, umezeşte un timbru pentru a fi lipit pe plic sau aplică un sigiliu metalic pe plastilină, etc. De asemenea, urmele de salivă se depun pe corpul unei persoane în timpul sărutului, prin atingerea cu limba a unor suprafeţe, etc. Urmele de salivă se caută în locurile unde se formează cel mai frecvent: obiecte din cele mai diferite (batiste, ţigări, pahare, instrumente muzicale de suflat, lenjerie de corp şi de pat) sau corpul victimei. Cercetarea şi examinarea lor se face cu deosebită atenţie, deoarece pot fi confundate cu pete de altă natură (sperma, secreţia vaginală, etc.). Urmele de salivă au culoare şi aspect diferit, după durata de timp trecută de la depunerea lor. Urmele proaspete sunt aproape incolore, iar cele mai vechi au o culoare apropiată de galben deschis. De aceea, se foloseşte lumina de lanternă sub diferite unghiuri de incidenţă, lupa de mărit şi lampa cu raze ultraviolete. § 3. Fixarea şi ridicarea urmelor Urmele de salivă vor fi descrise în procesul-verbal de cercetare la faţa locului şi fotografiate. În procesul - verbal se consemnează suportul pe care au fost găsite, aspectul lor, culoarea, conturul şi natura lor (proaspete sau vechi). Fotografierea se face prin procedee obişnuite sau prin folosirea unor filtre separatoare de culori, în funcţie de culoarea obiectelor pe care au fost găsite. Pentru ridicarea acestor urme se folosesc tehnici diferite, în raport de starea în care se află: proaspete, vechi sau uscate. Urmele proaspete se ridică cu ajutorul pipetei şi se introduc în eprubete închise şi etichetate, iar pentru cele 123 mai puţin conturate se foloseşte hârtia de filtru. Urmele vechi sunt umezite cu apă distilată, apoi se ridică la fel ca şi cele proaspete9. Obiectele purtătoare de urme comod transportabile (batiste, mucuri de ţigări, etc) se ridică pentru examenul de laborator, bine ambalate şi protejate, pentru a nu se produce modificări în detaliile urmelor. În vederea efectuării expertizei se vor recolta şi probe de comparaţie de la persoanele bănuite. Expertiza urmelor de salivă serveşte la clarificarea unor aspecte relativ asemănătoare urmelor de sânge. În primul rând, expertul se poate pronunţa asupra faptului dacă urma este sau nu de salivă şi dacă saliva este de natură umană, însă nu întotdeauna rezultatul poate avea caracter de certitudine. De asemenea, se stabileşte calitatea de secretor sau nesecretor şi, în consecinţă, grupa sangvină căreia îi aparţine persoana10. Secţiunea a IV-a – Urmele de spermă § 1.Valoarea de identificare Urmele de spermă provin de la lichidul de secreţie a glandelor sexuale masculine, depus pe diferite suporturi, în timpul săvârşirii unor infracţiuni privitoare la viaţa sexuală. Eliminarea lichidului din veziculele seminale se face pe cale voluntară, de cele mai multe ori în timpul actului sexual, dar şi în 9 Camil Suciu, op. cit., p. 320; Emilian Stancu, Criminalistica, vol. I, Editura „Actami”, Bucureşti, 1995, p. 195; Aurel Ciopraga, Ioan Iacobuţă, op. cit., p. 120; Ion Mircea, Criminalistica, Editura „Lumina Lex”, Bucureşti, 1998, p. 133-134 10 Marcela Boia, Lia Vasiliu, Cercetări privind antigenele salivare şi importanţa lor în expertizele biologice, în Prezent şi perspectivă în ştiinţa criminalistică, Ministerul de Interne, Bucureşti, 1979, p. 126-128 124 mod accidental sau din cauza unor boli. În cazul sinuciderilor, mai ales la spânzuraţi, se produce o evacuare de lichid seminal la fel ca în timpul actului sexual. Aceste urme sunt cercetate deoarece pot ajuta organele de urmărire penală să stabilească dacă provin de la o singură persoană sau de la mai multe; totodată, în urma examinării lor, se poate determina şi grupa sangvină etc. Au valoare de identificare mai ales în cazul infracţiunilor privitoare la viaţa sexuală sau al infracţiunilor de omor, precedate sau concomitente cu infracţiuni la viaţa sexuală. De asemenea, sunt căutate şi în cazul profanării de cadavre. Aspectul şi culoarea lor diferă după suportul pe care se găsesc şi după vechimea acestora. § 2. Căutarea urmelor de spermă Urmele de spermă trebuie căutate pe lenjeria de corp sau de pat, pe îmbrăcămintea victimei sau a făptuitorului, ori pe corpul acestora. Prezenţa organelor medicale este obligatorie, deoarece, uneori, urmele trebuie căutate chiar şi în cavităţile naturale ale organismului, la persoanele aflate în viaţă (victime sau făptuitori), ori la cadavre. Urmele pot fi cercetate cu ochiul liber sau cu ajutorul unor surse de lumină, în special al lămpilor cu raze ultraviolete. Vor fi examinate obiectele purtătoare (lenjerie de corp şi de pat, batiste, vată, tifon, bandaj igienic, prosoape, cada de baie, lighean, etc). Pe corpul victimei, urmele se caută pe coapse, fese, abdomen, sub sâni, pe mâini, perii pubieni, subsuori, etc. 125 În camere se caută pe covor, mozaic, parchet, baie, etc, iar în câmp deschis pot fi găsite pe pământ, pe iarbă, pe frunze, pe flori sau pe alte obiecte aflate în apropierea locului unde s-a săvârşit fapta cercetată. § 3. Fixarea şi ridicarea urmelor Urmele de spermă găsite la faţa locului vor fi descrise în procesul-verbal şi fotografiate. În procesul-verbal se va consemna locul unde au fost găsite, caracteristicile obiectelor purtătoare, forma şi aspectul urmelor, culoarea, etc. Vor fi descrise şi obiectele din apropiere, dacă au legătură cu săvârşirea faptei, sau cu regiunile anatomice în apropierea cărora au fost găsite. Fotografierea prin procedee obişnuite sau cu filtre separatoare de culori se face mai întâi asupra obiectelor purtătoare şi apoi asupra detaliilor urmei. Urmele se ridică prin procedee ce diferă după natura suportului pe care au fost găsite. Este indicat să se ridice chiar obiectele purtătoare, dacă sunt comod transportabile. Acestea vor fi ambalate cu grijă, pentru a nu se degrada urmele sau a se pierde caracteristicile de identificare. Dacă este posibil, de pe lenjerie sau îmbrăcăminte se taie doar porţiunea pe care se află urmele şi se ambalează în aceleaşi condiţii de precauţie. De pe corpul victimei urmele se ridică cu hârtie de filtru, când sunt proaspete (umede), iar cele vechi se umezesc mai întâi cu apă distilată sau cu glicerină. 126 Nu se admite răzuirea suprafeţelor pe care se găsesc urmele, deoarece se distrug spermatozoizii şi, astfel, se reduce valoarea de identificare a acestor urme. § 4. Expertiza urmelor Expertiza poate contribui la restrângerea cercului persoanelor bănuite, iar în unele cazuri poate formula concluzii cert pozitive sau cert negative, utile pentru identificarea persoanei de la care provin urmele. Expertul poate stabili dacă pe obiectul prezentat spre examinare există sau nu astfel de urme, dacă urma prezentată este spermă sau altă substanţă, dacă urma de spermă este de natură umană, care este grupa sangvină a persoanei de la care provine, vechimea aproximativă a urmei, dacă urmele provin de la o singură persoană sau de la mai multe, etc11. Valoarea de identificare a acestei categorii de urme este datorată caracteristicilor individuale ale spermatozoizilor12. Examinările au în vedere şi capacitatea de supravieţuire a spermatopzoizilor în funcţie de mediul în 11 Camil Suciu, op. cit., p. 319; Ion Mircea, Criminalistica, Editura „Lumina Lex”, Bucureşti, 1998, p. 132-133 12 Gh. Asanache, Expertiza urmelor de spermă, colectiv, în Tratat practic de criminalistică, vol. II, I.G.M., Bucureşti, 1978, p. 265 şi urm. 127 care se găsesc. Astfel, la o femeie în viaţă, sopermatozoizii supravieţuiesc intravaginal până la 48 de ore, iar la un cadavru, acest termen se poate prelungi foarte mult, mergând până la 20 de zile la cadavrele îngheţate. Pe îmbrăcămintea sau pe lenjeria de corp, dacă are calităţi absorbante bune, spermatozoidul poate fi conservat timp de câteva luni. Secţiunea a V-a – Urmele de urină Urmele de urină se găsesc la locul faptei, pe lenjeria de pat şi de corp, ori pe alte obiecte de îmbrăcăminte. Uneori se găsesc în cantitate suficientă pentru a fi ridicate şi valorificate la expertiza criminialistică. Urmele de urină sunt uşor de observat cu ochiul liber, datorită culorii specifice şi al mirosului caracteristic. Dacă se găseşte la locul faptei o cantitate lichidă, utilă examinării de laborator, va fi ridicată cu pompa de cauciuc sau cu pipeta şi introdusă într-o sticlă curată, pe care va fi aplicată o etichetă cu menţiunile necesare identificării. Prin examenul de laborator, expertul poate stabili grupa sangvină a persoanei de la care provine, şi, de asemenea, în condiţiile posibilităţilor tehnice actuale, poate identifica persoana pe bază de ADN (codul genetic). Dacă urina provine de la o femeie, la examenul de laborator se poate stabili starea de graviditate sau dacă femeia a născut recent ori a avortat. Obiectele purtătoare de urme, dacă sunt de dimensiuni reduse (lenjerie de pat şi de corp sau alte obiecte de îmbrăcăminte), vor fi ridicate în vederea unor verificări ulterioare şi a examenelor de laborator. Întreaga ativitate de cercetare a acestei categorii de urme va fi menţionată în procesul - verbal de 128 cercetare la faţa locului. De asemenea, se va face menţiune cu privire la obiectele purtătoare de urme, care au fost ridicate pentru cercetări13. Secţiunea a VI-a – Urmele olfactive § 1. Valoarea de identificare a urmelor olfactive Valoarea de identificare a urmelor olfactive constă în proprietatea acestora de a fi relativ uşor de evidenţiat prin mijloace de care dispune omul, dar, mai ales, prin folosirea câinilor de urmărire. Studiul urmelor olfactive constituie obiect de cercetare pentru specialiştii din multiple domenii ale ştiinţei: biologie, chimie, fizică, medicină şi industria cosmetică (a parfumurilor). În criminalistică se dezvoltă o ramură nouă, numită odorologia, care cercetează mirosul spcific omului, animalelor, stupefiantelor, substanţelor explozive etc. § 2. Cercetarea urmelor olfacticve Organele judiciare trebuie să cunoască modul în care se formează urmele olfactive, caracteristicile acestora, durata lor şi locul unde trebuie căutate. 13 Ion Mircea, Criminalistica, Editura „Lumina Lex”, Bucureşti, 1998, p. 136 129 Cercetările din acest domeniu admit că urma olfactivă cuprinde mai multe categorii de miros: mirosul specific, mirosul profesional şi mirosul ocazionali14. Mirosul specific (individual) este consecinţa proceselor metabolice care au loc în organism, materializate prin emanaţii de mirosuri provenite de la salivă, respiraţie, transpiraţie, urină, etc. Cantitatea şi compoziţia emanaţiilor este influenţată de starea de sănătate, alimentaţie, efort, starea psihică (teamă, emoţii puternice, etc). Mirosul se imprimă pe îmbrăcăminte, lenjerie şi alte obiecte aflate o durată mai mare de timp asupra persoanei. Mirosul profesional este întâlnit la persoanele care, datorită profesiei, se află cea mai mare parte din programul de lucru în acelaşi mediu. După acest criteriu pot fi recunoscuţi vânzătorii din staţiile PECO, persoanele din cabinetele stomatologice (mirosul dat de eugenatul de zinc), muncitorii din întreprinderile de prelucrare a vinului şi alcoolului, din tăbăcării, îngrijitorii de animale, etc. Este, de asemenea, caracteristic mirosul persoanelor aflate în cazărmi sau în locuri de deţinere (penitenciare). Mirosul ocazional este întâlnit la persoanele care, în mod întâmplător, au stat într-un mediu cu miros specific (fabrici prelucrătoare de produse toxice sau mirositoare, restaurante de categorie inferioară unde predomină mirosul de tutun de proastă calitate). 14 Emilian Stancu, Criminalistica, vol. I, Editura „Actami”, Bucureşti, 1995, p. 207; Ion Mircea, Valoarea criminalistică a unor urme la locul faptei, Editura „Vasile Goldiş”, Arad, 1996, p. 210; Matei Basarab, op. cit., p. 73 130 § 3. Folosirea câinelui de urmărire pentru descoperirea şi prelucrarea urmelor olfactive Câinele de urmărire are posibilităţi mult mai mari decât omul, pentru căutarea urmelor olfactive15. De aceea, el este folosit pentru descoperirea urmelor de miros specifice omului sau diferitelor obiecte şi substanţe, în special stupefiante şi explozive. A. Căutarea urmelor olfactive create de om Câinele poate recunoaşte urmele specifice omului aflat în viaţă, dar este folosit şi la căutarea cadavrelor ascunse. Cu ajutorul câinelui poate fi reconstituit traseul parcurs de persoana cercetată. Pentru aceasta, este adus câinele în apropierea locului faptei, i se pune hamul şi sfoara, apoi i se arată unde să miroase. 15 Emilian Stancu, Criminalistica, vol. I, Editura „Actami”, Bucureşti, 1995, p. 209; Aurel Ciopraga, Ioan Iacobuţă, op. cit., p. 126; Ion Mircea, Criminalistica, Editura „Lumina Lex”, Bucureşti, 1998, p. 140 131 Traseul urmat de făptuitori poate fi întrerupt de obstacole naturale (curs de apă, pante foarte înclinate etc) sau obstacole artificiale (intersecţii de drumuri, mijloace de locomoţie etc), de aceea câinele va fi lăsat să caute urma şi de cealaltă parte a obstacolului. Tot câinele poate determina locul unde se ascunde o persoană care se sustrage de la urmărirea penală ori de la executarea pedepsei, sau a fost răpită de făptuitori şi deţinută într-un loc ascuns. B. Căutarea obiectelor atinse de o persoană Dacă există bănuieli că persoana căutată a atins anumite obiecte aflate la locul faptei, vor fi lăsate la dispoziţia câinelui pentru a le mirosi, apoi, la comanda „caută”, câinele va pleca să caute persoana respectivă, urmând traseul parcurs de aceasta. C. Căutarea stupefiantelor Câinii de urmărire, antrenaţi pentru căutarea stupefiantelor, pot depista cu relativă uşurinţă locul unde se află depozitate aceste substanţe: bagaje, magazii, asupra unor persoane sau îngropate în pământ, la mică adâncime. În practica organelor de urmărire penală sunt cunoscute cazuri în care, cu ajutorul câinelui de urmărire, au fost descoperite locurile unde se aflau depozitate cantităţi importante de canabis şi derivatele sale (în special marihuana şi haşiş), precum şi heroină, cocaină etc. D. Detectarea explozivelor 132 Pentru căutarea urmelor explozive, în special cele închise în pereţi din material plastic, detectoarele de metale sunt insuficiente, iar câinele de urmărire este de neînlocuit. Metoda este frecvent aplicată la controlul vamal sau la supravegherea unor obiective de importanţă deosebită, militare sau civile. CAPITOLUL al XII-lea CERCETAREA URMELOR LĂSATE DE OBIECTE ŞI RESTURI DE OBIECTE Secţiunea I – Criterii terminologice Cercetarea criminalistică a urmelor impune şi o clasificare a acstora, după diverse criterii: modul de formare a urmelor, plasticitatea obiectului primitor, natura obiectului creator, etc. În ceea ce priveşte obiectul creator, o clasificare care să cuprindă toate obiectele matriale este cu neputinţă. De aceea, se examinează urmele create de cele mai cunoscute obiecte utile identificării în criminalistică: urmele instrumentelor de spargere, urmele mijloacelor de transport, etc. Există însă şi obiecte care nu sunt nici purtătoare de urmă şi nici nu lasă urme la locul faptei, ci, chiar, aceste obiecte sunt asimilate cu urmele şi sunt folosite pentru identificarea persoanelor care le-au avut asupra 133 lor în momentul săvârşirii faptei: mănuşi, pălării, fulare, etc. Alteori, rămân la locul faptei numai resturi de obiecte, părţi ale întregului, care sunt utile identificării. Secţiunea a II-a – Cercetarea obiectelor de îmbrăcăminte sau resturi ale acestora § 1. Valoarea de identificare Obiectele de îmbrăcăminte sau resturile acestora pot fi găsite la locul faptei, în cele mai diferite împrejurări: săvârşirea infracţiunilor de violenţă, sustragerii de bunuri, etc. Cercetarea lor ajută la identificarea persoanelor care le-au purtat, în sensul restrângerii cercului de persoane bănuite. Chiar dacă nu poartă urme de sânge sau substanţe organice, pot furnza date cu privire la stabilirea sexului persoanei căreia îi aparţin, vârsta aproximativă a acesteia, mediul în care trăieşte, etc. În această categorie sunt cuprinse: haine, pălării , mănuşi, fulare, batiste, incălţăminte, etc1. § 2. Fixarea şi ridicarea obiectelor 1 Camil Suciu, op. cit., p. 297; Aurel Ciopraga, Ioan Iacobuţă, op. cit., p. 130; Lucian Ionescu, Unele aspecte ale examinării impresiunilor formate de materialele textile, în Probleme de medicină legală şi criminalistică, vol. VI, Editura Medicală, Bucureşti, 1968, p. 203 şi urm. 134 Obiectele sau resturile acestora sunt uşor de descoperit, atunci când prezintă dimensiuni şi forme caracteristice. Pentru a putea fi examinate ulterior, vor fi mai întâi descrise în procesul-verbal de cercetare la faţa locului, apoi fotografiate. În procesul-verbal de cercetare la faţa locului vor fi consemnate cât mai multe detalii, inclusiv unele împrejurări controversate (negative), ştiindu-se că făptuitorii pot abandona la locul faptei şi alte obiecte de îmbrăcăminte care nu le aparţin, pentru a deruta cercetările. Fotografierea se excută astfel încât să poată cuprinde cadrul general în care se află obiectele, apoi câte o imagine pentru fiecare obiect şi, după aceea, imagini ale detaliilor. Obiectele descrise în procesul-verbal şi fotografiate se ridică prin procedee ce diferă după forma şi dimensiunile lor. Obiectele mair se ridică cu mâinile înmănuşate, iar cele mici, cu penseta, luându-se măsuri de precauţie pentru a nu se distruge detaliile urmelor aflate pe acestea. Ambalajele în care sunt depuse trebuie să asigure protejarea urmelor pe timpul transportului. Secţiunea a III-a – Cercetarea alimentelor şi a resturilor alimentare § 1. Valoarea de identificare În această categorie se includ alimentele, băuturile alcoolice, resturile acestora, precum şi ambalajele sau resturile ambalajelor în care au fost păstrate. Pentru identificare, în criminalistică prezintă interes alimentele apte să păstreze urme de dinţi, salivă sau urmele obiectelor folosite la tăierea lor, 135 cum ar fi urmele de pe brânzeturi sau fructe. De asemenea, detaliile lamei cuţitului folosit pentru tăierea acestor alimente pot avea valoare de identificare. La locul faptei pot fi găsite alimente rămase neconsumate sau abandonate de persoanele care au părăsit în grabă încăperea sau locul deschis în care s-au săvârşit faptele. Dintre acestea fac parte pâinea, brânzeturile, mezelurile, cutiile de conserve, etc, precum şi sticlele cu băuturi alcoolice neconsumate. Resturile alimentare (pâinea, brânzeturile, mezelurile, fructele, sticlele cu băuturi parţial consumate, etc) pot fi aruncate la întâmplare, puse în pungi sau chiar în coşul de gunoi. Pe cutiile de conserve cu ambalaje de hârtie sau etichete din plastic, pe sticlele cu băuturi alcoolice ori etichetele acestora pot fi găsite urme de buze, salivă sau chiar urme digitale. § 2. Fixarea şi ridicarea alimentelor sau a resturilor acestora Înainte de a fi ridicate, alimentele sau resturile acestora sunt descrise în procesul-verbal de cercetare la faţa locului şi fotografiate. În procesul-verbal de cercetare la faţa locului se descrie, mai întâi, cadrul general al încăperii sau locului deschis (plajă, parc, pădure, etc) unde au fost găsite aceste produse sau obiecte purtătoare de urme2. Fiecrae produs alimentar sau resturi din acesta vor fi descrise cât mai detaliat, amănuntele privind locul unde au fost găsite, raportul cu alte obiecte din jur, mărimea, culoarea, starea în care se află (proaspăt sau alterat, cantitatea, elementele de identificare prevăzute în etichete, etc). Dacă se constată şi urme 2 Ion Mircea, Valoarea criminalistică a unor urme la locul faptei, Editura „Vasile Goldiş”, Arad, 1996, p. 216 136 utile identificării, cum ar fi urmele de dinţi sau de buze, vor fi consemnate toate datele utile identificării. Fotografierea se execută după procedeele cunoscute, plecând de la fixarea cadrului general şi continuând cu fotografierea obiectelor principale şi a detaliilor. Se vor folosi surse de lumină adecvate locului şi timpului, iar pentru obţinerea mai multor detalii ale imaginii este recomandabilă fotografierea în culori. Pentru ridicarea acestor produse şi obiecte este necesar să fie luate măsuri suplimentare de precauţie, destinate să protejeze urmele ce se găsesc pe acestea. De asemenea, ambalajele în care sunt păstrate trebuie să asigure protejarea lor pe timpul transportului şi temperatura optimă, pentru împiedicarea procesului de alterare, degradare sau putrefacţie3. Secţiunea a IV-a – Resturile de fumat şi iluminat § 1. Valoarea de identificare Denumirea folosită în lucrările de specialitate nu este întotdeauna potrivită deoarece nu se cercetează numai resturi, ci şi produse întregi, neconsumate. Uneori, se găsesc la faţa locului atât pachete de ţigări nedesfăcute, cât şi ţigări uitate sau pierdute, ori capete rămase de la ţigările fumate. Saliva de pe aceste capete de ţigări (mucuri) poate folosi la determinarea grupei sangvine a fumătorului. De asemenea, pot fi întâlnite cutii de chibrituri nedesfăcute, beţe izolate sau capete de beţe arse la aprinderea ţigării. Mai pot fi găsite pipe, 3 Emilian Stancu, Investigarea ştiinţifică a infracţiunilor, Universitatea Bucureşti, 1986, p. 235 137 pachete de tutun pentru pipă, ţigări de foi întregi sau fumate parţial, precum şi brichete din plastic, emailate, nichelate, etc4. Pe pachetele de ţigări întregi sau consumate parţial, dacă au ambalaj din celofan, material sintetic sau hârtie special prelucrată, se pot forma urme de mâini utile identificării. Pe cutiile de chibrituri confecţionate din carton, cu luciu sau material plastic, precum şi pe brichete se găsesc urme digitale perfect conturate şi foarte utile identificării. Dacă la faţa locului nu se găseşte decât scrumul rezultat din arderea ţigărilor, poate folsi şi acesta la determinarea de gen, pentru a se stabili dacă provine de la pipă, ţigări de foi sau ţigarete şi, cu multă probabilitate, calitatea ţigărilor. Ambalajele produselor şi obiectelor folosite la fumat şi iluminat sunt utile identificării, pentru că, uneori, pot fi notate pe ele adrese, numere de telefon sau alte însemnări. Mijloacele moderne de examinare a scrumului în laborator permit determinarea naturii şi calităţii tutunului, iar la ţigaretele cu marijuana, sau altele asemenea, se poate stabili natura drogului. § 2. Fixarea şi ridicarea produselor, obiectelor sau resturilor acestora Pachetele de ţigări, capetele ţigărilor, cutiile de chibrituri, lumânările sau resturile acestora, vor fi descrise în procesul - verbal şi apoi fotografiate. Descrierea se realizează după regulile generale cunoscute pentru orice categorii de urme, însă, de această dată, după ce se descrie cadrul general al locului cercetat, sunt consemnate cât mai multe detalii privind numărul 4 Aurel Ciopraga, Ioan Iacobuţă, op. cit., p. 133 138 obiectelor găsite (ţigări, chibrituri, ambalaje), starea lor (întregi sau consumate), locul unde au fost găsite şi raportul cu obiectele din jur, date de identificare prevăzute în etichete sau pe ambalaje, etc. Fotografierea se execută prin procedee obişnuite sau folosind filtre separatoare de culori, surse de iluminat adecvate fondului şi timpului (în timpul zilei sau noaptea), fiind preferată fotografierea policromă. Ridicarea produselor şi obiectelor se face cu precauţie, pentru a nu se distruge urmele (se folosesc mănuşi şi pensete), iar ambalajele trebuie să respecte aceleaşi reguli privind forma, dimensiunea şi materialul din care sunt construite, în scopul conservării urmelor. Secţiunea a V-a – Cercetarea urmelor lăsate de frânghii, sfori, noduri sau legături şi resturi ale acestora § 1. Valoarea de identificare Frânghiile, sforile, cordoanele, nodurile şi legăturile acestora prezintă interes în cercetarea criminalistică a urmelor, deoarece sunt întâlnite la faţa locului, în împrejurări din cele mai diverse: ambalarea lucrurilor sustrase, imobilizarea victimei, strangularea prin cele mai diferite metode, etc.; de asemenea, pot fi folosite pentru escaladarea zidurilor. Nodurile ce se întâlnesc pe aceste obiecte pot folosi la identificare, deoarece sunt specifice anumitor profesiuni, zone geografice, scopului urmărit, etc. Astfel, modul în care este făcut nodul 139 poate fi folosit ca element de diferenţiere între o strangulare şi o simulare de sinucidere5. § 2. Fixarea şi ridicare obiectelor şi a urmelor acestora Se folosesc procedeele cunoscute la cercetarea oricărei categorii de urme, adaptate la specificul acestora. În procesul-verbal de cercetare la faţa locului vor fi descrise atât obiectele găsite la faţa locului, cât şi urmele produse de acestea. Pentru frânghii, sfori, cordoane, se vor consemna trăsăturile caracteristice: lungimea, grosimea materialului din care sunt confecţionate, locul unde au fost găsite, distanţa faţă de reperele din jur, iar dacă sunt pe corpul victimei (îmbrăcat sau descoperit), se indică regiunea anatomică şi detaliile urmelor produse (de adâncime, de suprafaţă, direcţia şi adâncimea şanţului, etc.). Când pe sfori, frânghii, cordoane se găsesc noduri sau alte detalii ale legăturii, vor fi consemnate cât mai multe elemente de identificare. Fotografierea se execută după procedeele cunoscute, plecând de la general, la particular. După fixarea cadrului general al locului cercetat, vor fi fotografiate obiectele principale, apoi detaliile acestora (sfori, cordoane, nodurile, precum şi urmele produse pe obiecte sau pe corpul victimelor). Sursele de iluminat vor fi adaptate poziţiei, locului şi timpului, cu grijă deosebită pentru asigurarea contrastului între obiecte, iar pentru reţinerea detaliilor se recomandă fotografierea policromă. 5 M. Constantinescu, V. Vasiliniuc, Expertiza nodurilor şi legăturilor, colectiv, în Tratat practic de criminalistică, vol. II, I.G.M., Bucureşti, 1978, p. 193 şi urm.; Camil Suciu, op. cit., p. 298-299 140 Ridicarea obiectelor folosite la legat se face cu precauţie, pentru a nu se distruge eventualele urme. În cazul cadavrelor sau a persoanelor imobilizate, cercetarea se realizează împreună cu medicul legist atât în ceea ce priveşte sforile, cordoanele şi nodurile acestora, cât şi urmele de pe cadavru sau corpul victimei. Dacă urgenţa o impune, sfoara, cordonul se taie la o anumită distanţă de nod, iar nodurile se desfac numai după ce au fost examinate, descrise în procesul-verbal şi fotografiate. Secţiunea a VI-a – Urmele de praf § 1. Valoarea de identificare Valoarea de identificare a urmelor de praf este mai redusă în comparaţie cu a altor categorii de urme. Ele trebuie, totuşi, cercetate, pentru că pot contirbui la identificarea persoanelor, deoarece, prin analize de laborator, se poate stabili provenienţa lor şi compoziţia chimică, locul prin care au trecut persoanele de la care provin şi chiar profesiunea acestora. Praful de natură organică este format din resturi vegetale (frunze, flori, etc.) sau animale (microorganisme, insecte, ouă de insecte, etc.). Praful de natură anorganică conţine particule de substanţe minerale sau plastice6. Prezenţa particulelor de cărbune este specifică persoanelor care lucrează în minerit, ateliere de prelucrare a fierului, după cum particulele de fibre textile (in, bumbac, cânepă) sunt întâlnite la persoanele care lucrează în fabricile de confecţii, atelierele de croitorie. De asemenea, dacă în particulele de praf se găsesc segmente ale firelor de păr, vegetale fermentate etc., se poate presupune că provin de la îngrijitorii de vite. Zugravii lasă întotdeauna la 6 Emilian Stancu, Criminalistica, vol. I, editura „Actami”, Bucureşti, 1995, p. 259 141 locul faptei urme de var, ciment, etc., utile pentru restrângerea cercului de persoane bănuite că ar fi participat la săvârşirea faptei cercetate. § 2. Căutarea şi ridicarea prafului După natura sa (organică sau anorganică) şi culoarea suportului pe care se găseşte, praful poate fi observat cu ochiul liber, însă este recomandabil să fie examinat sub un unghi de 450. De asemenea, se poate folosi lupa sau o sursă de lumină aşezată lateral. Vor fi folosite lanterne de buzunar sau lămpi cu raze ultraviolete. Praful trebuie căutat atât pe obiectele găsite la faţa locului cât şi pe îmbrăcămintea şi corpul omului. Pe obiecte, praful se cută în părţile cele mai ascunse, cum ar fi locurile de îmbinare a pieselor sau partea cea mai expusă, în cazul autovehiculelor. Pe corpul omului, praful se caută pe mâini, pe picoare, în zonele neacoperite, iar pe obiectele de îmbrăcăminte este cercetat în zona cusătorilor, buzunarelor, manşetelor, etc. Sunt, de asemenea, cercetate obiectele de îmbrăcăminte pe toată suprafaţa, dar mai ales, talpa, pentru că urmele de praf provin din locurile pe unde a călcat persoana respectivă. De asemenea, vor fi cercetate şi căciulile, pălăriile, broboadele, etc. 142 Pentru ridicarea urmelor de praf se folosesc procedee diferite, după locul unde au fost găsite şi starea în care se află (pulbere sau pastă)7. Pentru pulbere se foloseşte miniaspiratorul sau pelicula adezivă, iar conţinutul se depune în pungi etichetate. Dacă se aspiră în locuri diferite, pulberile vor fi depuse în plicuri separate. Praful sub formă de pastă umedă se ridică prin tamponare cu hârtie de filtru sau sugativă. Dacă pasta este mai consistentă se ridică prin răzuirea cu lama unui cuţit şi se depune în borcane etichetate. Praful de sub unghii, din nas sau urechi se ridică cu ajutorul chibriturilor sau scobitorilor înfăşurate în vată curată, şi se depune în perubete de sticlă. Secţiunea a VII-a – Microurmele § 1. Valoarea de identificare Valoarea de identificare a micourmelor este mai redusă, deoarece ele pot contribui doar la determinarea grupei, a provenienţei vegetale, animale sau minerale, la restrângerea sferei de obiecte sau persoane de la care provin. Ele sunt cercetate deoarece mijloacele moderne de examinare, aflate în dotarea 7 Camil Suciu, op. cit., p. 305; Ion Mircea, Criminalistica, Editura „Lumina Lex”, Bucureşti, 1998, p. 149 şi urm. 143 laboratoarelor, permit, în anumite condiţii, să contribuie la identificarea obiectului, fiinţelor vii (oameni, animale) sau a plantelor de la care provin8. § 2. Căutarea şi ridicarea microurmelor Pentru căutarea şi ridicarea microurmelor se folosesc tehnici diferite, după natura suportului pe care se găsesc, provenienţa lor şi culoarea fondului. O primă măsură pe care trebuie să o ia organele de cercetare la faţa locului este aceea de a nu permite să pătrundă nici o persoană în câmpul infracţiunii. Scopul acestei măsuri este şi acela de a proteja microurmele care prin natura lor pot fi foarte uşor modificate, alterate sau distruse. Dificultatea de căutare şi evidenţiere a urmelor este sporită şi de imposibilitatea de a se deplasa la faţa locului instrumente şi aparate grele, incomode, care se folosesc numai în condiţii de laborator. De aceea, tehnicianul sau expertul criminalist, care face parte din echipa operativă, trebuie să ia mai întâi măsuri de protejare a locurilor unde este posibil să se găsească microurme, apoi să procedeze la căutarea şi ridicarea acestora. Pentru evidenţierea microurmelor sunt folosite instrumente optice de mărit, comod transportabile, mijloacele tehnice de iluminat locul şi obiectele 8 O. Popov, în Tratat practic de criminalistică, vol. I, I.G.M., Bucureşti, 1976, p. 416; Emilian Stancu, Criminalistica, vol. I, Universitatea Bucureşti, 1981, p. 237-238 144 cercetate, precum şi lanterne portabile, lampa cu raza ultraviolete, lupa şi microscopul de buzunar9. În încăperi sunt cercetate spaţiile dintre duşumele sau lamele de la parchet, piesele de mobilier, obiectele de uz gospodăresc presupuse a fi fost folosite la săvârşirea faptei, etc. În câmp deschis, drum public, etc., se caută denivelările, suprafeţele recent şterse, curăţate, etc. Pe îmbrăcăminte se caută în zona cusăturilor sau a cutelor datorate uzurii, iar pe corpul omului, se caută pe mâini şi sub unghii. Pentru ridicarea microurmelor se folosesc procedee şi metode diferite, în funcţie de obiectele purtătoare şi de natura microurmelor. Astfel, pentru pulberile metalice se folosesc magneţi, iar pentru cele provenite de la particulele de vopsea, lemn, textile, etc., se folosesc microaspiratoarele. Microurmele vor fi depuse în pliculeţe sau coli de hârtie de bună calitate, iar pentru pulberile metalice se folosesc benzile adezive, ce vor fi introduse în plicuri etichetate. Microurmele aflate pe suprafeţele netede se ridică cu benzi adezive, iar pentru suprafeţe poroase se folosesc instrumente ascuţite, concomitent cu mărirea acestora cu ajutorul lupei. Dată fiind dificultatea de deplasare la faţa locului a aparatelor de mărit şi iluminat, cu care se lucrează numai în laborator, este recomandabil ca obiectele purtătoare de microurme – când sunt transportabile – să fie ridicate pentru examinările ulterioare. Ridicarea acestor obiecte se face cu precauţia necesară conservării microurmelor şi asigurării integrităţii lor, pe timpul transportului. De aceea, se folosesc ambalaje deosebite, care nu permit un contact direct între obiectele purtătoare de microurme şi pereţii ambalajului. 9 Ion Mircea, Criminalistica, Editura Fundaţiei „Chemarea”, Iaşi, 1992, p. 197 145 CAPITOLUL al XIII-lea Balistica judiciară Secţiunea I – Consideraţii generale Balistica judiciară reprezintă o adaptare a cunoştinţelor de balistică generală la specificul activităţii organelor judiciare, nu o dată confruntate cu cauze în care făptuitorii au folosit arme de foc. Balistica generală are o sferă mai largă de cercetare, impusă de sarcinile specialiştilor ce activează în domeniul proiectării, fabricării şi folosirii armelor şi a muniţiilor în scop de atac sau de apărare. Balistica judiciară sudiază armele de foc, muniţia şi urmele acestora, create pe corpul sau îmbrăcămintea persoanei ori pe alte obiecte. Armele de foc sunt foarte variate în ceea ce priveşte construcţia şi funcţionarea lor. Balistica judiciară studiază doar armamentul uşor folosit de infanterie, a cărui manipulare este mai comodă. 146 Sarcinile balisticii judiciare revin organelor judiciare şi experţilor criminalişti. O enumerare chiar succintă a acestor sarcini, indiferent că revin organelor judiciare sau experţilor, se referă la următoarele: a. Descoperirea armelor de foc şi a muniţiilor folosite Este prima grijă a organelor judiciare sosite la faţa locului pentru a se putea asigura identificarea şi prinderea trăgătorului. b. Descoperirea şi studierea urmelor lăsate de întrebuinţarea unei arme de foc În această activitate sunt antrenate echipe mixte din care, în mod obligatoriu, trebuie să facă parte, pe lângă organele de urmărire penală (poliţist, procuror), medicul legist, expertul criminalist, alţi specialişti. c. Verificarea tehnică a armei Această sarcină revine, în primul rând, ofiţerului de poliţie specializat în probleme de armament şi muniţie, în ceea ce priveşte primele constatări efectuate la faţa locului; apoi expertul cirminalist, în laborator, unde există mijloace tehnice adecvate, va clarifica aspectele de detaliu ale chestiunilor în discuţie. d. Examinarea gloanţelor şi a tuburilor Este o activitate complexă, care se desfăşoară tot în două etape. Primele cercetări se fac la faţa locului de către ofiţerul de poliţie specializat în probleme de armament şi muniţie, iar dacă sunt necesare şi alte porecizări se continuă examinarea de către expertul criminalist. Această sarcină prezintă un interes particular deoarece, ca urmare a examinării gloanţelor şi tuburilor se pot afla date utile pentru identificarea armei cu care s-a tras şi, în cele din urmă, a trăgătorului. 147 O altă grupă de sarcini, deosebit de importante, care revin, în principal, expertului criminalist, se referă la: stabilirea direcţiei şi distanţei de tragere, examinarea orificiului de intrare şi a orificiului de ieşire, stabilirea împrejurării privitoare la înlocuirea unor piese originale ale armei cu unele piese străine. De asemenea, tot expertul criminialist trebuie să stabilească şi alte detalii privitoare la unghiul de tragere, natura materialului din care sunt confecţionate gloanţele, etc. Secţiunea a II-a – Noţiuni generale despre armele de foc şi muniţiile folosite de acestea § 1. Armele de foc Orice armă, care prezintă interes pentru criminalistică este alcătuită din trei părţi principale: ţeava, ansamblul mecanismelor şi patul sau mânerul1. a. Ţeava După scopul urmărit prin construcţia armei, ţeava poate fi ghintuită, atunci când trebuie să asigure forţa şi viteza necesare proiectilului sau lisă, atunci când trebuie să asigure doar forţa şi direcţia alicelor, cum este arma de vânătoare. 1 Emilian Stancu, Criminalistica, vol. I, Editura „Actami”, Bucureşti, 1995, p. 283 148 Ţeava este construită dintr-un oţel special, care trebuie să reziste la presiunea puternică dezvoltată de aprinderea pulberii în momentul declanşării focului şi să dirijeze proiectilul sau alicele pentru a ajunge la ţintă. b. Ansamblul mecanismelor Este alcătuit din mai multe piese, în funcţie de destinaţia armei: „foc cu foc” sau foc automat. c. Patul sau mânerul Are rolul de a uşura folosinţa armei, atenuând puterea reculului. Deşi prezintă un interes mai redus în raport cu primele două elemente, trebuie cunoscut şi cercetat, deoarece, pe el se pot impirma urmele digitale ale trăgătorului sau unele pete de sânge. § 2. Clasificarea armelor de foc Se pot face clasificări ale armelor de foc după mai multe criterii2: a. După destinaţie: 2 Camil Suciu, op. cit., p. 336 149 - arme militare (puşti, pistoale, carabine, etc.); - arme de apărare apropiată (revolvere, pistoale); - arme de vânătoare; - arme sportive de tir; - arme cu destinaţii speciale (pistoale de semnalizare, de lansat rachete, de alarmă, cu gaze lacrimogene, etc.). b. După lungimea ţevii Potrivit acestui criteriu sunt cunoscute arme cu ţeavă lungă, arme cu ţeavă mijlocie şi arme cu ţeavă scurtă. c. După construcţia canalului ţevii există arme cu ţeavă ghintuită şi arme cu ţeavă lisă (dreaptă, netedă). Din prima categorie fac parte armele militare şi, în mod excepţional, armele de vânătoare cu destinaţie specială. Ghinturile sunt ridicături delimitate de şanţuri paralele, care în interiorul ţevii, au o direcţie elicoidală. Diametrul ţevii, măsurat între două şanţuri opuse, corespunde, de regulă, diametrului glonţului. Diametrul ţevii, măsurat între duoă ghinturi (plinuri), corespunde calibrului armei şi este mai mic decât diametrul glonţului. Diferenţa de diametru asigură trecerea forţată a glonţului prin ţeavă şi imprimarea unei mişcări de învârtire în jurul axei proprii. Această mişcare continuă până la atingerea ţintei şi îi asigură creşterea puterii de înfrângere a rezistenţei opuse de aer şi apoi de ţintă. 150 § 3. Muniţiile armelor de foc A. Cartuşele pentru arme cu ţeavă ghintuită Oricare ar fi calibrul armei, la un cartuş distingem următoarele elemente de construcţie: glonţul, tubul, capsa şi pulberea. a. Glonţul (proiectilul) este format din metal şi din alte componente, în funcţie de destinaţia dată de fabricant. După acest criteriu există gloanţe obişnuite şi gloanţe cu destinaţie specială3. Gloanţele speciale au construcţii diferite după destinaţia dată de proiectant şi fabricant. Sunt cunoscute gloanţe perforante, trasoare, incendiare, etc., sau cu destinaţii multiple: perforant-incendiare, perforant-incendiare-trasoare, etc. 3 Ibidem, p. 341 151 b. Tubul este construit din metal şi are dimensiuni (lungime şi diametru) diferite, după calibrul şi tipul armei. Se folosesc metale sau aliaje de densităti care să asigure rezistenţa dar şi maleabilitatea dorită. Tubul are o formă apropiată de un trunchi de con, cu diametru mai mare la bază şi mai mic spre locul de fixare a cartuşului. Baza, numită rozetă, prezintă un şanţ în care va pătrunde gheara extractoare, iar vârful are diametrul mai mic, corespunzător diametrului camerei de explozie şi unde se fixează glonţul. În interiorul tubului se introduce pulberea explozivă, iar la baza lui este fixată capsa. c. Capsa este construită dintr-un metal moale, cu pereţii subţiri, în care se depun substanţe explozive, care se aprind foarte uşor la declanşarea focului şi atingerea ei de capul acului percutor. Cele mai folosite explozive sunt fulminatul de mercur şi stibiatul de plumb. d. Pulberea (praful de puşcă) este alcătuită dintr-un amestec de substanţe care, prin aprindere, produc gaze şi o presiune foarte puternică, de aproximativ 3500 atmosfere, asigurând viteza şi forţa de pătrundere a glonţului dirijat spre gura ţevii. B. Cartuşele pentru armele cu ţeavă lisă La un cartuş pentru armele cu ţeavă lisă distingem următoarele elemente de construcţie: proiectilul, tubul, capsa, pulberea, bura şi rondelul. a. Proiectilul pentru cartuşul armei de vânătoare îl constituie, de cele mai multe ori, alicele şi mitraliile şi, mult mai rar, glonţul. Alicele şi mitraliile 152 sunt bile de plumb cu diametre diferite, iar gloanţele au construcţie specială4, care le deosebeşte de cele ale armelor cu ţeavă ghintuită. b. Tubul cartuşului este construit, de regulă, din carton şi mai rar din metal sau aliaje. În ultimul timp, locul cartonului a fost luat de materiale plastice. Oricare ar fi materialul folosit la construcţia corpului tubului (carton, material plastic), baza (rozeta) este construită întotdeauna din metale moi sau diferite aliaje. c. Capsa este fixată la baza rozetei şi conţine explozivi care se aprind la atingerea de către capul arcului percutor. Se folosesc aceiaşi explozivi ca şi la cartuşul armei cu ţeavă ghintuită. d. Pulberea folosită la cartuşle armei de vânătoare este pulberea cu fum şi are acelaşi scop: de a dezvolta, prin aprindere, gaze a căror presiune să dirijeze proiectilul (alice, mitralii, glonţ) spre gura ţevii. e. Bura. În fabricile de muniţii se foloseşte o pâslă din care se confecţionează un perete despărţitor între pulbere şi alice. De aceea, o întâlnim numai la prima tragere, pentru că la tragerile următoare cu acelaşi cartuş, este confecţionată de trăgător din materiale textile, hârtie obişnuită sau chiar hârtie de ziar. f. Rondela, după cum o anticipă denumirea, este un capac de carton aplicat la gura cartuşului, pentru a asigura închiderea şi protejarea încărcăturii. Prezintă interes pentru că poartă imprimat pe ea calibrul cartuşului. 4 Ion Mircea, Criminalistica, Editura Fundaţiei „Chemarea”, Iaşi, 1992, p. 217; Aurel Ciopraga, Ioan Iacobuţă, op. cit., p. 151 153 Secţiunea a III-a – Cercetarea urmelor Prin folosirea armelor de foc se formează două categorii de urme. Unele se găsesc pe arme şi pe muniţii, altele pe corpul (sau în corpul) omului şi pe obiectele ţintă. § 1. Urmele formate pe armă Pentru a se proteja aceste urme este necesar ca arma găsită la faţa locului să nu fie curăţată pe ţeavă şi să fie acoperită gura ţevii, pentru a nu pătrunde aerul. Examinând aceste urme, expertul va putea stabili dacă a avut loc o tragere recentă şi felul cartuşului. Prin folosirea repetată a unei arme se modifică ghinturile, inclusiv calibrul armei. De aceea, şi urmele lăsate pe glonţ de o armă nouă diferă de cele ale unei arme cu un grad avansat de uzură sau prost întreţinută. 154 Pe patul sau mânerul armei pot fi găsite urme digitale sau pete de sânge ce vor fi folosite la identificarea trăgătorului. Asemenea urme pot fi găsite şi pe celelalte părţi metalice ale unei arme (ţeavă, mecanismul de tragere). De aceea, în timpul cercetărilor la faţa locului, arma va fi ridicată şi ambalată cu grijă pentru a nu se distruge aceste urme. § 2. Urmele imprimate pe muniţie Urmele imprimate pe cartuş prezintă caracteristici proprii cartuşelor armelor cu ţeavă ghintuită şi ale celor cu ţeavă lisă. A. Cartuşul armei cu ţeavă ghintuită La cartuşul armei cu ţeavă ghintuită sunt cercetate urmele formate pe glonţ şi cele formate pe tub. a. Glonţul armei cu ţeavă ghintuită are un diametru mai mic decât diametrul ţevii. De aceea, glonţul este forţat să iasă din ţeavă şi, astfel, se imprimă pe pereţii săi urmele ghinturilor sub forma unor striaţii paralele. Aceste urme sunt mai bine conturate la arma nouă şi devin aproape imperceptibile la o armă uzată sau întreţinută necorespunzător. În cazul folosirii unui cartuş de un calibru mai mic decât calibrul armei, urmele ghinturilor nu se mai imprimă pe 155 glonţ. Examinarea acestor urme va folosi la identificarea armei cu care s-a tras5. b. Tubul cartuşului păstrează urme caracteristice. Fiind construit din metale sau aliaje mai moi decât pereţii din oţel ai ţevii, va fi împins de presiunea gazelor spre pereţii camerei de explozie care îşi vor imprima microrelieful pe tub. Dar cele mai utile urme, pentru identificarea armei cu care s-a tras, sunt formate de atingerea tubului cu celelalte piese ale mecanismului de tragere. Gheara extractoare, alcătuită dintr-un oţel dur, îşi va imprima microrelieful pe inelul rozetei cartuşului, alcătuit dintr-un metal sau aliaj mai maleabil. Acul percutor al închizătorului îşi imprimă microrelieful pe capsa de la baza rozetei. De asemenea, ejectorul lasă urme pe partea posterioară a inelului rozetei. Examinarea acestor urme în laborator, cu ajutorul microscopului comparator şi al altor instrumente optice moderne de cercetare, va contribui la identificarea armei cu care s-a tras6. B. La cartuşul armei cu ţeavă lisă La armele cu ţeavă lisă, în care includem, în primul rând, armele de vânătoare, întâlnim urme specifice, datorate construcţiei cartuşului. Dacă se foloseşte glonţul, ceea ce se întâmplă mai rar, urmele formate pe glonţ prezintă interes mai redus, pentru că ţeava nu mai are proeminenţe care să-şi imprime detaliile pe glonţ. Dacă alicele şi mitraliile sunt găsite în corpul victimei, se poate stabili calibrul armei folosite. 5 Şt. Lungan, Examinarea urmelor lăsate de armă pe glonţ, colectiv, în Tratat practic de criminalistică, vol. III, I.G.M., Bucureşti, 1980, p. 246 şi urm. 6 Emilian Stancu, Criminalistica, vol. I, Editura „Actami”, Bucureşti, 1995, p. 289; M. Tomescu, Examinarea urmelor lăsate de armă pe tubul de cartuş, colectiv, în Tratat practic de criminalistică, vol. III, I.G.M., Bucureşti, 1980, p. 25 şi urm. 156 De această dată vor fi valorificate urmele percutorului imprimate pe capsă. Avem în vedere posibilitatea trăgătorului de a schimba de mai multe ori capsa la acelaşi cartuş şi a-l folosi la trageri repetate. Urmele de pe capsă pot indica numărul de trageri efectuate cu acelaşi cartuş, pentru că, la fiecare tragere, percutorul atinge capsa (şi marginea interioară a rozetei) într-un alt punct, uşor de observat chiar de organul de urmărire penală. Aceste urme vor folosi la identificarea armei cu care s-a tras. § 3. Urmele formate pe corpul omului şi pe diferite obiecte, atunci când s-au folosit arme cu ţeavă ghintuită A. Urmele formate pe corpul omului Pe corpul şi, uneori, în corpul omului pot fi întâlnite două categorii de urme: urmele glonţului şi urmele factorilor secundari ai împuşcăturii. Avem în vedere, pentru început, urmele împuşcăturii specifice armelor cu ţeavă ghintuită, iar cele ale armelor cu ţeavă lisă vor fi examinate separat, în cele ce urmează7. a. Urmele produse de glonţ 7 Virgil Dragomirescu, Medicină legală, Editura “Teora”, Bucureşti, 1992, p. 98; Gh. Scripcaru, C. Scripcaru, Medicină legală, Editura “Cugetarea”, Iaşi, 1996, p.145 157 Când glonţul trece prin corpul victimei, la descrierea urmelor se vor întâni trei elemente: orificiul de intrare, canalul de trecere şi orificiul de ieşire. Dacă glonţul s-a oprit în corpul victimei, se vor întâlni numai două elemente: orificiul de intrare şi canalul orb (înfundat). 1. Orificiul de intrare prezintă trăsături caracteristice, după cum este întâlnit pe partea acoperită a corpului sau pe partea descoperită. În jurul orificiului de intrare pot fi întâlnite urme caracteristice sub forma unor inele. Forma, dimensiunea şi culoarea lor diferă după cum glonţul a atins mai întâi partea acoperită de îmbrăcăminte sau zone descoperite. Inelul de ştergere este întâlnit pe îmbrăcăminte dacă glonţul atinge partea acoperită a corpului. Se formează prin depunerea în jurul orificiului de intrare a unor substanţe străine, cum ar fi unsoarea de pe glonţ sau rugina de pe ţeavă şi funinginea rezultată din ardere. Acest inel nu mai este întâlnit pe corpul victimei dacă glonţul a străbătut mai multe straturi de îmbrăcăminte, ori este foarte puţin perceptibil. Dacă glonţul a atins partea neacoperită de îmbrăcăminte a corpului, inelul de ştergere este bine conturat. Inelul de metalizare se formează în jurul orificiului de intrare atunci când glonţul pătrunde în oasele capului, omoplatului, etc. Duritatea osului permite ca, la trecere, glonţul să reţină de pe suprafaţa lui microparticule de metal, rezultate din frecarea cămăşii glonţului cu ghinturile armei, sau din pereţii metalici ai capsei explodate. Aceste urme se întălnesc numai dacă glonţul nu a trecut mai întâi prin partea acoperită de îmbrăcăminte a corpului. 2. Canalul de trecere 158 Poate fi complet, atunci când glonţul a trecut prin corpul omului, sau înfundat (canale oarbe), atunci când glonţul a rămas în corpul victimei. Direcţia, dimensiunile şi conţinutul canalului prezintă interes deosebit pentru determinarea poziţiei în care se aflau trăgătorul şi victima în momentul împuşcării, calibrului armei, microparticulelor de pe îmbrăcăminte sau de pe glonţ, depuse în timpul trecerii glonţului. Direcţia canalului nu este întotdeauna uniformă, dacă glonţul întâlneşte ţesuturi de consistenţă diferită sau cavităţi naturale, putându-se produce ricoşeuri. Dacă victima şi trăgătorul se aflau faţă în faţă, canalul va avea o direcţie apropiată de orizontală. De asemenea, când trăgătorul se află pe un plan mai înalt decât victima, canalul va avea o direcţie de sus în jos, după cum, dacă trăgătorul este culcat, iar victima în picioare, canalul va avea o direcţie de jos în sus. 3. Orificiul de ieşire Are trăsături proprii, date de forţa cu care glonţul străbate corpul omului. Datorită mişcării de învârtire a glonţului în jurul axei proprii şi forţei imprimate de gaze şi ţeava armei, are tendinţa de a lua totul după el. De aceea, orificiul de ieşire are, de cele mai multe ori, un diametru mai mare decât diametrul glonţului, din cauza distrugerii masive de ţesuturi. Astfel, la ieşirea din oasele capului, glonţul produce distrugeri mari, sub formă de eschile (aşchii). În părţile moi ale organismului, orificiul de ieşire are margini neregulate, cu sau fără fisuri, răsfirate în afară. Pielea din jurul orificiului de 159 ieşire poate prezenta un inel de contuzie, dacă înainte de ieşire proiectilul s-a lovit de un plan, cum ar fi centura, portţigaretul etc8. b. Urmele factorilor secundari Prin factori secundari (numiţi şi suplimentari) se înţelege urmele lăsate pe corpul omului sau pe alte obiecte, cum ar fi cele de îmbrăcăminte, ori tablă, lemn, sticlă, etc., prin acţiunea gazelor, flăcării produse la aprinderea pulberii, funinginei, particulelor de pulbere nearsă etc9. 1. Flacăra produce arsuri în jurul orificiului de intrare în cazul tragerilor apropiate. În timpul arderii pulberii se degajă o cantitate mare de gaze fierbinţi, care, la gura ţevii, pot atinge temperaturi de 11000–13000 C şi presiuni până la 600–800 kg/cm2. Intensitatea arsurilor depinde de lungimea ţevii armei, distanţa dintre gura ţevii şi corpul omului, natura pulberii cu care a fost încărcat cartuşul etc. 2. Gazele, în cazul tragerilor de la distanţe de 1–15 cm, au efect distructiv, producând ruperi dispuse în formă de cruce sau stea, pe zone diferite. Mărimea distrugerilor este determinată de calibrul armei, lungimea ţevii cantitatea de pulbere din cartuş etc. 3. Funinginea. Urmele de funingine sunt consecinţele arderii pulberii cu care este încărcat cartuşul, reziduurilor şi unsorilor existente pe ţeavă şi care se depun în jurul orificiului de intrare, sub forma unui strat foarte fin. Aceste 8 M. Terbancea, I. Vasiliniuc, Examinarea urmelor de intrare şi ieşire a proiectilelor, colectiv, în Tratat practic de criminalistică, vol. III, I.G.M., 1980, p. 182 şi urm. 9 I. Anghelescu şi colab., Examinarea urmelor suplimentare ale tragerii, colectiv, în Tratat practic de criminalistică, vol. III, I.G.M., Bucureşti, 1980, p. 203 şi urm.; Camil Suciu, op. cit., p. 352 160 urme prezintă interes pentru că, în raport cu intensitatea depunerii de funingine, se poate aprecia distanţa de la care s-a tras. Cu cât distanţa este mai mică, cu atât este mai gros stratul de funingine, deoarece este determinat şi de lungimea ţevi armei, cantitatea şi calitatea pulberii, elementele capsei, materialele din structura glonţului etc. Dacă s-a folosit o armă militară sau sportivă, ale căror cartuşe folosesc pulbere fără fum, stratul de afumare se observă la tragerile de la distanţa de 40–50 mm. În cazul armelor de vânătoare, ale căror cartuşe folosesc pulbere cu fum, depunerile de funingine se întâlnesc la tragerile de la distanţa de 1,5–2 cm. 4. Particulele de pulbere nearsă (tatuajul). Tatuajul este format dintr-o multitudine de particule de pulbere nearsă, uneori şi din microparticule metalice, dislocate de pe tub sau glonţul tras, care loveşte corpul victimei cu o viteză mare, şi care se depun în jurul orificiului de intrare pe un diametru ale cărei dimensiuni depind de distanţa de tragere, calibrul armei, lungimea ţevii, cantitatea de pulbere cu care a fost încărcat cartuşul etc. B. Urmele formate pe diferite obiecte a. Urmele produse de glonţ Pentru exemplificare, redăm caracteristicile urmelor produse în cele mai reprezentative tipuri de obiecte: 1. În sticlă. Se are în vedere tăblia de sticlă care este străbătută de glonţ. Se va distinge un orificiu de intrare, un canal şi un orificu de ieşire, mai mult sau mai puţin perceptibile, în raport de grosimea sticlei; se întâlnesc, de asemenea, urme la trecerea glonţului prin sticlă, oglindă, geam. Dacă sticla 161 este mai groasă, se disting toate cele trei elemente: orificiul de intrare, având diametrul mai mare decât diametrul glonţului, un canal foarte scurt şi un orificiu de ieşire având diametrul mult mai mare decât al celui de intrare şi o formă conică, cu baza mare spre direcţia în care a plecat glonţul. În jurul orificiului se creează fisuri radiale, întretăiate de mai multe fisuri concentrice, ce capătă aspect de pânză de păianjen. 2. În lemn. Glonţul poate trece prin scândura de diferite grosimi, lăsând urme caracteristice, ce diferă în raport de viteza glonţului, construcţia acestuia, precum şi de rezistenţa opusă de lemn. Astfel, lemnul de esenţă tare (stejar, carpen), ca şi lemnul ud opun o rezistenţă mai mare, comparativ cu lemnul de esenţă moale (salcie, plop) ori lemnul uscat. În funcţie de aceste elemente, orificiul de intrare este mai mic decât calibrul glonţului, iar orificiul de ieşire este mult mai mare şi prezintă în jur rupturi şi distrugeri sub formă de aşchii, orientate în sensul de deplasare a glonţului. 3. În metal. Glonţul poate trece prin foi de tablă de diferite grosimi, iar când este special construit (gloanţe perforante) poate străbate şi blindaje de oţel. Glonţul lasă în tablă urme sub forma unei pâlnii, cu deschiderea spre direcţia de deplasare. Diametrul pâlniei depinde de grosimea tablei, vizteza şi diametrul glonţului etc. Orificiul de intrare este mai mic, canalul este abia perceptibil, iar orificiul de ieşire prezintă rupturi spre direcţia de deplasare a glonţului. La tabla foarte subţire, orificiul de intrare şi cel de ieşire se confundă într-unul singur. Dacă glonţul nu străpunge tabla, urma are aspect de înfundătură. b. Urmele factorilor secundari 162 Urmele factorilor secundari, formate pe diferite obiecte, sunt asemănătoare cu cele constatate pe corpul omului, dar prezintă şi unele trăsături specifice. Astfel, în cazul unei împuşcături într-un geam, când glonţul a produs o spărtură foarte mare, iar pe rama acestuia sau pe alte obiecte din vecinătate se evidenţiază factori suplimentari ai împuşcăturii, trebuie să conchidem că tragerea a avut loc de la distanţă mică (câţiva centimetri), iar spargerea nu se datorează impactului, ci presiunii gazelor. În cazul obiectelor din lemn, zonele afectate de flacăra de la gura ţevii capătă o culoare brun-maronie şi formă de pară, iar dacă au unele porozităţi, acestea sunt afectate prin carbonizare şi se spiralează. În obiectele din cauciuc, orificiul este rotund şi prezintă pe margini, de jur împrejur, rupturi care dovedesc că tragerile au fost efectuate cu ţeava lipită. În obiectele din metal sau lemn de esenţă tare, acţiunea mecanică a gazelor se evidenţiază numai atunci când tragerile s-au efectuat cu arme de foc puternice, cum sunt cele militare, la care jetul de gaze produce distrugeri de la o distanţă de tragere de 10–12 cm. Efectul distructiv produs de acţiunea gazelor în obiecte tari se poate constata de la distanţe de 5–7 cm, atunci când se folosesc pistoale şi pistoale automate de calibru 9 mm, ori numai de la distanţe de 1–3 cm, atunci când se folosesc pistoale sau arme de calibru mai mic. 163 § 4. Urmele formate pe corpul omului şi pe diferite obiecte, în cazul în care s-au folosit arme cu ţeavă lisă A. Urmele produse de alice Pe corpul omului, precum şi pe diferite obiecte, se formează urme diferite de cele ale cartuşului, atât prin mărime, cât şi în ceea ce priveşte forma lor, din cauza modului diferit de acţiune a alicelor şi a capacităţii de penetrarea a acestora, mult mai redusă. După ieşirea din ţeavă, alicele se îndreaptă spre ţintă dar nu grupate, ci se îndepărtează, treptat, unele de altele, creând aspectul general al unui con cu baza spre obiectul de ţintă10. Dacă pătrund în corpul omului, alicele produc doar un orificiu de intrare şi un canal scurt; rareori străbat corpul, pentru a produce şi un orificiu de ieşire. Uneori, alicele ating corpul omului în grup compact şi în tragerile de la distanţe de 3 m de ţintă; în acest caz, produc plăgi de mari dimensiuni, cu margini zdrenţuite11. 10 Z. Andrei, I. Bilegan, V. Molnar, Medicină legală, Editura Didactică şi Pedagogică, Bucureşti, 1966, p. 81 11 L. Boboş, Unele probleme privind determinarea distanţei de tragere şi stabilirea mărimii alicelor la tragerile efectuate cu arme de vânătoare, în Probleme de medicină legală şi de criminalistică, vol. IX, Institutul de Medicină Legală Bucureşti, 1974, p. 184-187 164 În raport de numărul alicelor care ating ţinta (corpul omului sau orice obiect), se poate stabili distanţa de la care s-a tras, luându-se în considerare calibrul armei, cantitatea şi puterea explozibilului folosit etc. Astfel, la tragerile de la distanţă mică (sub 1 m), pătrunde în corpul victimei tot „snopul” de alice şi, dacă nu este atinsă o zonă vitală, nu produc moartea. Alteori însă, pătrunde o singură alice, loveşte inima sau un alt organ vital şi produce moartea. B. Urmele factorilor suplimentari ai împuşcăturii Limitele de acţiune ale factorilor duplimentari ai împuşcăturii sunt mai mari decât la arma cu ţeava ghintuită, deoarece pulberea neagră nu arde în întregime, iar particulele ei, fiind mai mari şi mai grele decât cele ale pulberii coloidale, sunt aruncate la distanţe apreciabile. De asemenea, la tragerile de la distanţă foarte mică, asupra omului sau asupra unor obiecte, se întâlnesc urme produse de flacără pe lemn sau sticlă şi urme produse de gaze. Dar cele mai caracteristice şi utile pentru identificarea armei cu care s-a tras sunt urmele de funingine, produse de pulberea neagră (cu fum) aflată în cartuşul armei de vânătoare. Secţiunea a IV-a – Cercetarea la faţa locului în cazul faptelor comise cu arme de foc § 1. Particularitătile cercetărilor la faţa locului în cazul faptelor comise cu arme de foc O caracteristică a cercetărilor efectuate la faţa locului este aceea a necesităţii desfăşurării întregii activităţi în echipă, din care, în mod obligatoriu, trebuie 165 să facă parte tehnicieni şi experţi în probleme de balistică. Nici un organ de urmărire penală (poliţist, procuror), indiferent de gradul de pregătire profesională şi de experienţa practică, nu poate efectua singur cercetări în astfel de cauze, ci trebuie să se constituie o echipă, din care vor face parte, în raport cu specificul faptei, medicul legist, expertul criminalist în probleme de armament şi muniţii, experţi în cercetarea, identificarea, ridicarea şi conservarea urmelor etc. § 2. Sarcinile echipei operative sosite la faţa locului A. Identificarea persoanelor care au suferit vătămări în urma împuşcăturii Prima obligaţie a echipei sosite la faţa locului este aceea a identificării persoanelor care au suferit vătămări în urma împuşcăturii. Trebuie făcută distincţie între persoanele aflate în viaţă şi cele care au fost ucise. Persoanele aflate în viaţă trebuie identificate şi luate măsuri de salvare. În raport cu gravitatea leziunilor suferite li se va acorda primul-ajutor, iar dacă situaţia o impune, vor fi transportate la unitatea spitalicească cea mai apropiată. Dacă aceste persoane au fost deja transportate la spital, vor fi culese date pentru identificarea unităţii spitaliceşti şi apoi a persoanelor respective. Identificarea acestor persoane este necesară pentru a fi ascultate în cursul cercetărilor, dar, mai ales, pentru a fi examinate în vederea descrierii urmelor împuşcăturii. Va prezenta interes pentru aceasta atât corpul persoanei, cât şi îmbrăcămintea. Organul de urmărire penală va trebui să menţină în permanenţă legătura cu medicul curant, pentru a se interesa de starea sănătăţii victimei, gravitatea 166 leziunilor, şi, eventual, recuperarea glonţului găsit în cursul unor intervenţii chirurgicale. De asemenea, medicul legist va examina victima, pentru a descrie cât mai fidel caracteristicile urmelor împuşcăturii. Dacă în urma împuşcăturii au fost victime, înainte de a se proceda la autopsia cadavrului, se va examina îmbrăcămintea, apoi vor fi cercetate şi descrise, fotografiate, ridicate urmele găsite pe corpul victimei. O atenţie deosebită trebuie acordată identificării cadavrelor necunoscute şi recuperării glonţului găsit în timpul efectuării autopsiei. B. Căutarea armelor de foc şi a muniţiei a. Armele de foc Armele de foc pot fi găsite rareori la faţa locului. De regulă, sunt găsite în cazul sinuciderilor sau al simulărilor de sinucidere. De cele mai multe ori se trage de la distanţă mare, autorul reuşind să fugă. În aceste cazuri, căutarea armei se face în acelaşi timp cu căutarea persoanei bănuite a fi autorul faptei. Pentru aceasta, trebuie să se stabilească direcţia şi locul din care s-a tras. După ce s-a stabilit, cel puţin cu aproximaţie, direcţia şi locul din care s-a tras, se continuă cercetările în locurile în care se bănuieşte că s-a ascuns arma sau trăgătorul. Cercetările vor începe de la locul în care s-a aflat victima, spre periferie12. În raport de trăsăturile caracteristice specifice ale terenului in jur, pentru căutarea armelor îngropate se vor folosi detectoare de metale, iar pentru cele aruncate în ape curgătoare, fântâni, latrine ori alte ascunzători, se vor folosi magneţi puternici. În ultimii ani, organele judiciare au fost dotate cu aparatură de ultimă generaţie, care foloseşte proprietatea razelor gamma sau a razelor 12 S. A. Golunski, op. cit., p. 336 şi urm.; Camil Suciu, op. cit., p. 159-161 167 Roentgen de a pătrunde prin obiecte de densităţi diferite. Aceste aparate pot fi folosite pentru căutarea armelor ascunse în ziduri de beton sau cărămidă, ori alte obiecte compacte, cu o densitate mai redusă decăt densitatea metalelor din care este construită arma. b. Muniţia La faţa locului se pot găsi cartuşe netrase, abandonate sau pierdute, dar, de cele mai multe ori, se găsesc tuburi ale cartuşelor trase. Ele pot fi la vedere sau pot fi ascunse. Dacă nu se găsesc la primele cercetări, se va folosi aparatura din dotare, utilizată şi la căutarea armelor: detectoare de metale, aparate cu raze gamma sau cu raze Roentgen. Ca urmare a examinării victimei, cunoscându-se numărul cartuşelor trase, în raport cu numărul orificiilor de intrare, se va insista pentru căutarea şi identificarea tuburilor trase ale acestor cartuşe. În cazul folosirii armelor de vânătoare, pot fi găsite alice în corpul victimei sau în alte obiecte. Cele mai utile urme, le întâlnim în cazul în care a fost găsită bura cartuşului: un fragment de pâslă sau cârpă, hârtie etc. Examinarea acesteia va oferi concluzii utile pentru identificarea autorului. C. Fixarea constatărilor făcute la faţa locului Armele şi muniţia găsite la faţa locului trebuie să fie descrise în procesul-verbal de cercetare şi fotografiate, filmate sau înregistrate pe bandă video, înainte de a fi ridicate. Conducătorul echipei de cercetare va supraveghea modul în care cei desemnaţi să consemneze constatările făcute şi-au îndeplinit aceste îndatoriri. 168 Se vor lua note pentru procesul-verbal de cercetare, pentru a putea fi descrise toate detaliile privitoare la urmele şi obiectele atinse de împuşcătură. D. Ridicarea armei şi a muniţiei Următorul moment al cercetării la faţa locului îl constituie ridicarea armei şi a muniţiei, aceasta în vederea efectuării examenelor de laborator, a constatărilor tehnico-ştiinţifice sau a expertizelor criminalistice. Ridicarea armei şi a muniţiei este o sarcină de mare răspundere a organului de urmărire penală, pentru că orice manevră greşită poate duce la distrugerea urmelor. Tuburile trase conservă importante urme ale împuşcăturii, de aceea, vor fi ridicate şi ambalate cu atenţie, pentru a nu se degrada sau distruge urmele. În timpul manevrării lor, tuburile vor fi manevrate numai de extremităti şi vor fi acoperite la gură cu vată, pentru ca aerul să nu distrugă urmele tragerii (funingine, pulbere nearsă etc.). Secţiunea a V-a – Expertiza balistico-judiciară § 1. Consideraţii generale Cercetarea armelor de foc, a muniţiilor şi urmelor formate de acestea, este o activitate complexă în care sunt antrenaţi specialişti din foarte multe domenii, precum mecanică, fizică, chimie, dinamică etc. Primele constatări le face ofiţerul specializat în arme şi muniţii, dar concluzii ştiinţific fundamentate poate formula numai expertul criminalist, care posedă cunoştinţe de specialitate corespunzătoare actualului stadiu de dezvoltare a 169 tehnicii în domeniul construcţiei şi folosirii armelor şi muniţiilor, şi dispune de mijloace tehnice de examinare. Expertiza balistică poate privi aspecte foarte variate ale folosirii armei de foc la săvârşirea unei infracţiuni: examinarea armelor şi muniţiilor, examinarea urmelor împuşcăturii găsite pe arme şi muniţii, pe corpul omului sau pe diferite obiecte etc. Pe măsură ce se dezvoltă industria de armament şi se fabrică arme cu mecanisme tot mai complexe, iar cei care le folosesc ştiu cum să ascundă urmele împuşcăturii sau încearcă sa le ascundă, expertul are de rezolvat probleme din ce în ce mai dificile13. § 2. Examinarea tehnică a armelor de foc A. Stabilirea tipului, modelului şi calibrului armei Tipul şi modelul armei se pot stabili după gloanţele sau tuburile descoperite la locul faptei, pe care se imprimă urme caracteristice privitoare la detaliile capului înghizătorului şi ale percutorului, lăţimea ghinturilor etc.14. Unele arme sau pistoale au imprimate, din procesul de fabricaţie, elemente de identificare privind denumirea armei (pistolului), firma producătoare, calibrul canalului ţevii etc. Dacă nu există nici un element de identificare imprimat pe armă, se examinează construcţia ţevii, mecanismul de dare a focului, direcţia de aruncare a tuburilor trase şi se compară cu altele asemănătoare sau cu date cuprinse în cataloagele aflate în dotarea laboratoarelor de expertiză. 13 Aurel Ciopraga, Ioan Iacobuţă, op. cit., p. 168; Ion Mircea, Criminalistica, Editura „Lumina Lex”, Bucureşti, 1998, p. 179 14 Emilian Stancu, Criminalistica, vol. I, Editura “Actami”, Bucureşti, 1995, p. 301 şi urm. 170 B. Examinarea stării de funcţionare a armei Practica organelor judiciare este confruntată cu situaţii din cele mai controversate, atunci când persoana cercetată invocă declanşarea focului din cauza unor defecţiuni tehnice ale armei. De această dată expertul are de rezolvat probleme foarte dificile. El va proceda mai întâi la examinarea armei şi a fiecărei piese componente pentru a depista anumite imperfecţiuni în funcţionarea lor. Astfel, se stabileşte dacă mecanismul de siguranţă funcţionează cu piedica sa la blocarea cocoşului şi dacă închizătorul şi trăgaciul sunt blocate. De asemenea, se verifică dacă cocoşul „armat” este reţinut în această poziţie. Se verifică, apoi, dacă la apăsare pe trăgaci cocoşul scapă uşor de pe poziţia „armat”. Examinarea va continua cu demontarea armei şi examinarea fiecărei piese, separat, pentru a stabili dacă poartă aceeaşi serie. Chestiunea prezintă interes deosebit, deoarece sunt frecvente cazurile de înlocuire a unor piese originale, uzate sau pierdute, uneori înlocuirea făcându-se intenţionat, pentru a se împiedica sau îngreuna identificarea armei cu care s-a tras15. C. Stabilirea posibilătăţilor de tragere cu armă defectă Expertiza criminalistică are, uneori, drept obiectiv cererea organelor judiciare de a se verifica apărarea inculpatului, care pretinde că arma găsită asupra lui era defectă şi nu putea fi folosită la tragere. De cele mai multe ori, împuşcătura fără apăsare pe trăgaci se produce din cauza slăbirii arcului trăgaciului, uzurii pieselor care menţin percurtorul în poziţia „armat”, uzurii arcului susţinător al trăgaciului etc. 15 Aurel Ciopraga, Ioan Iacobuţă, op. cit., p.169 171 D. Trageri din întâmplare cu armă în stare bună de funcţionare Expertiza balistică va trebui să evidenţieze particularităţile de construcţie ale armei, care permit posibilitateta unei împuşcături din întâmplare. Deşi arma este bună, sub toate aspectele tehnice şi de funcţionare, se pot produce asemenea împuşcături din cauza folosirii impurdente sau neglijente a acesteia. Astfel, atunci când un pistol automat este încărcat şi nu are siguranţa pusă, dacă este lovit de pământ, închizătorul alunecă înapoi, în virtutea greutăţii sale, până la peretele din spate al locaşului, introduce cartuşul în detunător, revine şi loveşte capsa, producând împuşcătura16. E. Examinarea armelor de foc atipice Avem în vedere două categorii de arme, şi anume cele de fabricaţie industrială, dar care au fost modificate, şi cele confecţionate artizanal17. a. Armele modificate Determinarea noilor parametri tehnici ai armelor modificate se face prin metode cunoscute experţilor din aceste domenii, precum: trageri experimentale în materiale cu rezistenţă cunoscută, trageri comparative şi măsurarea vitezei glonţului cu ajutorul cronografului (dispozitiv care măsoară viteza de ejectare a proiectilului din canalul ţevii). 16 V. Măcelaru, N. Dobrilă, I. Anghelescu, colectiv, în Tratat practic de criminalistică, vol. III, I.G.M., Bucureşti, 1980, p. 154 şi urm. 17 O. Timaru, Examinarea armelor de foc atipice, colectiv, în Tratat practic de criminalistică, vol. III, I.G.M., Bucureşti, 1980, p. 264 şi urm. 172 La armele cu ţeavă lisă modificarea parametrilor tehnici se reflectă în gradul de împrăştiere a alicelor. Ţeava armei este fabricată pentru a asigura un anumit grad de împrăştiere, în raport de distanţele avute în vedere la proiectare. În timpul expertizei, pentru a se determina natura modificărilor suferite prin retezarea ţevii se fac trageri experimentale în panouri de carton, de la diferite distanţe, şi se compară cu rezultatele obţinute. b. Armele confecţionate artizanal Expertiza criminalistică a acestor arme parcurge două etape importante: examenul tehnic general al armei şi examenul balistic. În prima etapă se urmăreşte stabilirea mijloacelor folosite, materialele întrebuinţate la confecţionarea armei, examinarea fiecărei piese componente, felul muniţiei ce poate fi folosită etc. Din practica organelor judiciare şi a experţilor criminalişti a rezultat că la armele confecţionate artizanal se foloseşte muniţie de producţie industrială, deci cartuşe cu glonţ sau cartuşe pentru arme de vânătoare, folosite în scop de braconaj. Examenul balistic efectuat în laborator şi în poligon urmăreşte să stabilească viteza glonţului cu ajutorul cronografului şi determinarea energiei prin calcul, precum şi rezultatul unor trageri experimentale în materiale cu rezistenţă cunoscută. 173 F. Refacerea inscripţiilor ştanţate pe arme În cazul armelor furate, găsite, înlocuite cu altele de acelaşi tip etc., persoanele interesate folosesc mijloace diferite, pentru a face să dispară inscripţiile necesare pentru identificarea armei. Cea mai răspândită metodă constă în pilirea zonei în care se află inscripţia. La cererea organelor judiciare, expertul va folosi mijloacele de care dispune tehnica actuală, pentru a evidenţia conţinutul inscripţiei originale. § 3. Examinarea muniţiei şi a explozivelor A. Examinarea muniţiei Prin aceste examinări se pot stabili: anul fabricării cartuşului, calibrul sau codul complet al muniţiei etc. Destinaţia glonţului se stabileşte după culoarea vârfului acestuia: negru, pentru glonţul perforant; verde, pentru cel incendiar; argintie, pentru glonţul exploziv etc. Modelul şi tipul cartuşului se stabileşte prin măsurare şi comparare cu tabelele aflate în laborator18. După determinarea modelului şi tipului muniţiei se stabileşte starea de funcţionare a acesteia, folosindu-se mai multe procedee, precum cele balistice19. 18 D. Sandu, Metode de comparare a proiectilului în scopul identificării armei cu care s-a tras, în Probleme de medicină judiciară şi de criminalistică, vol. I, Editura Medicală, Bucureşti, 1964, p. 100-103. 19 Victoria Livinschi, colectiv, în Tratat practic de criminalistică, vol. III, I.G.M., Bucureşti, 1980, p. 175-182. 174 B. Examinarea explozivelor Explozivele sunt substanţe care, sub influienţa unor acţiuni exterioare, pot suferi transformări chimice rapide, însoţite de o degajare bruscă de căldură şi formare de gaze puternic încălzite. După domeniul de utilizare, întâlnim: explozive de iniţiere (fulminatul de mercur), explozivi brizanţi (folosiţi la încărcături de explozie în diferite muniţii) şi, într-o a treia categorie, sunt incluse pulberile şi compoziţiile pirotehnice. Pentru expertiza criminalistică, cel mai mare interes îl prezintă pulberile, care se clasifică în două grupe: cu fum şi fără fum. Pulberea fără fum (coloidală) este folosită la cartuşele armelor cu ţeavă ghintuită, iar pulberea cu fum, la cartuşele armelor de vânătoare. Expertul va trebui să stabilească gradul de umiditate a pulberii, compoziţia chimică şi dacă are proprietătile fizice şi chimice potrivit destinaţiei şi reţetei de fabricaţie. § 4. Examinarea urmelor împuşcăturii A. Urmele împuşcăturii pe corpul uman Trăsăturile caracteristice ale acestor urme au fost descrise mai sus (Secţiunea a III-a). De această dată, ne referim doar la sarcinile ce revin organelor de urmărire penală, medicului legist şi expertului criminalist. Pentru reuşita acţiunii de examinare a urmelor se impune o colaborare strânsă între organele de urmărire penală, medic şi expert, pentru a se putea formula concluzii pertinente. 175 Vor fi examinate pe rând şi cu deosebită atenţie urmele produse de proiectil şi urmele factorilor secundari, consemnându-se toate detaliile acestora. B. Urmele împuşcăturii găsite pe diferite obiecte Expertul criminalist, prezent la faţa locului chiar de la primele cercetări, are posibilitatea să examineze obiectele purtătoare de urme, continuând, apoi, studiul acestora în laborator. Dacă expertul nu a fost la faţa locului, va trebui să examineze urmele sau obiectele purtătoare de urme trimise de cei care le-au ridicat şi să răspundă obiectivelor stabilite de organele judiciare. § 5. Stabilirea unor repere privind locul în care se aflau trăgătorul şi ţinta atinsă de proiectil A. Stabilirea direcţiei de tragere şi a distanţei de la care s-a tras Pentru clarificarea acestor obiective20, expertul va desfăşura o activitate laborioasă, ce presupune cunoştinţe temeinice de dinamică, mecanică şi matematică. Tehnica folosită pentru stabilirea distanţei de la care s-a tras diferă, după cum este vorba de trageri efectuate în limita de acţiune a factorilor suplimentari sau peste această limită. În tragerile cu ţeava lipită sau de la mică distanţă, stabilirea distanţei se face, de obicei, cu multă uşuşrinţă. Pentru aceasta, chiar în timpul cercetărilor la faţa locului, specialiştii din cadrul organelor de poliţie şi medicul legist vor fi preocupaţi de evidenţierea şi valorificarea urmelor produse de factorii 20 D. Cruceanu, Un aparat şi o metodă nouă pentru stabilirea direcţiei şi traiectoriei unui proiectil tras, în Probleme de medicină legală şi de criminalistică, vol. IV, Editura Medicală, Bucureşti, 1965, p. 186 176 suplimentari ai împuşcăturii. Examinarea va continua în laborator, unde se pot face trageri experimentale de la distanţe variabile, folosindu-se armele şi muniţiile găsite la faţa locului sau o armă şi cartuşe de acelaşi tip, precum şi suporturi primitoare de urme, asemănătoare cu cele pe care s-au format urmele suplimentare. Pentru fapte săvârşite cu arme de vânătoare, expertul va calcula distanţa dintre trăgător şi ţintă pe baza gradului de dispersie a alicelor sau mitraliilor, pentru distanţe cuprinse între 5 şi 10 m. Gradul de dispersie este în funcţie de calibrul armei. B. Determinarea locului în care s-a aflat trăgătorul Mijloacele tehnice de care dispune expertul în actualul stadiu de dezvoltare a ştiinţei permit să se determine locul probabil în care s-a aflat trăgătorul în momentul declanşării focului. Aceasta presupune determinarea, pe baza calculelor matematice, a punctului din spaţiu, situat pe linia traiectoriei glonţului, reprezentând umărul trăgătorului, considerat aflat în una din cele trei poziţii clasice de tragere: în picioare, în genunchi şi culcat. Determinarea locului în care s-a aflat trăgătorul se efectuează numai după ce s-a stabilit direcţia de tragere, pe baza unghiurilor de impact ale glonţului cu planul ţintei. Probabilitatea de determinare a locului este influenţată de posibilitătile trăgătorului de a avea poziţii intermediare celor clasice luate în considerare şi de a ţine arma în aşa fel, încât ţeava să nu mai fie în prelungirea axului membrului superior. 177 Metoda enunţată presupune efectuarea unor măsurători directe, calcularea distanţelor la care s-a aflat umărul trăgătorului în raport cu ţinta şi fixarea locului probabil în care s-a aflat trăgătorul în contextul de la faţa locului21. C. Determinarea locului în care s-a aflat ţinta De cele mai multe ori, ţinta este reprezentată de persoana asupra căreia s-a tras, iar stabilirea locului în care s-a aflat aceasta se face tot cu un anumit grad de probabilitate. Pe baza unor calcule matematice se determină punctul din spaţiu situat pe linia traiectoriei glonţului, reprezentând orificiul de ieşire a glonţului pe corpul victimei, luându-se în considerare faptul că victima s-a aflat în poziţia în picioare şi că glonţul, în continuarea deplasării pe traiectorie, a lovit o a doua ţintă. Se ia în calcul orificiul de ieşire a glonţului (şi nu cel de intrare, cum ar părea firesc la prima vedere), întrucât acesta este punctul cert înscris pe linia traiectoriei glonţului, stabilită pe baza unghiurilor de impact cu ţinta, după ieşirea din corpul victimei. Pentru a clarifica acest aspect se fac măsurători directe, luându-se în calcul orice detaliu care poate influenţa rezultatul: dacă victima a fost sau nu încălţată în momentul împuşcării, dacă avea o infirmitate la picior etc. De asemenea, se calculează distanţele de la orificiul de ieşire a glonţului din corpul victimei la cea de-a doua ţintă şi se fixează poziţia victimei în contextul de la faţa locului. 21 M. Constantinescu, Gh. Păşescu, Determinarea locurilor în care s-au aflat trăgătorul şi persoana în care s-a tras, colectiv, în Tratat practic de criminalistică, vol. III, I.G.M., Bucureşti, 1980, p. 333 şi urm.; Ion Becheanu, Posibilităţile expertizei balistice în stabilirea poziţiei victimei şi trăgătorului, în 20 de ani de expertiză criminalistică, Ministerul Judtiţiei, Bucureşti, 1978, p. 153 şi urm. 178 CAPITOLUL al XIV-lea CERCETAREA CRIMINALISTICĂ A ACTELOR SCRISE Secţiunea I – Consideraţii preliminare Denumirea corectă a acestei activităţi este cea menţionată mai sus (cercetarea criminalistică a actelor scrise), pentru că defineşte o complexitate de atribuţii ce revin, pe de o parte organelor judiciare şi, pe de altă parte, experţilor. În vorbirea curentă întâlnim denumiri improprii ale acestei activităti, precum: grafologia, grafoscopia, expertiza grafică etc. Grafologia cercetează numai o latură a acestei activităţi – scrisul de mână – dar nu sub aspect judiciar, criminalistic, ci urmăreşte să descifreze însuşirile psihice ale persoanei. Grafoscopia sau expertiza garfoscopică sunt denumiri improprii, deoarece desemnează doar o latură a activităţii de cercetare criminalistică, şi anume latura grafică. Cercetarea criminalistică are o sferă mult mai largă pentru că, pe lângă cercetarea scrisului mai cuprinde şi cercetarea materialului suport (hârtie, scândură, sticlă, tablă etc.), şi cercetarea cernelurilor, a pastei etc. Din aceleaşi motive, improprie este şi denumirea de expertiză grafică, deoarece activitatea de cercetare criminalistică nu se limitează numai la scris, ci include şi materialul suport, precum şi cerneala, cărbunele şi orice substanţă care lasă urme vizibile pe materialul suport. 179 Organele judiciare au o seamă de atribuţii specifice în domeniul cercetării actelor scrise. Organele de urmărire penală sunt primele care iau la cunoştinţă de existenţa unor acte ce pot conţine date necorespunzătoare realităţii. Instanţele de judecată se confruntă mai rar cu asemenea fapte, fie în procesul civil, fie în procesul penal. Ori de câte ori în cursul dezbaterilor judiciare într-un proces civil se pune la îndoială realitatea datelor cuprinse într-un act scris, instanţa este obligată să suspende judecarea cauzei şi să trimită actul organelor de urmărire penală pentru cercetări. Până la dispunerea efectuării unei constatări tehnico-ştiinţifice sau a unei expertize criminalistice, organele de urmărire penală trebuie să ia măsuri de ridicare şi conservare a actelor, să facă primele investigaţii, pentru a clarifica natura falsului, apoi să pregătească actele pentru a fi trimise expertului spre examinare. În domeniul cercetării actelor scrise, sarcini de mare răspundere revin experţilor criminalişti, care au calificarea profesională impusă de specificul acestei activităţi şi mijloacele tehnico-ştiinţifice necesare elaborării unor concluzii ştiinţific fundamentate atât cu privire la natura modificărilor suferite de actul incriminat, cât şi în ceea ce priveşte conţinutul scrisului sau compoziţia chimică a cernelurilor folosite pentru redactarea înscrisului. Activitatea depusă de experţi este complexă şi cuprinde domenii din cele mai diferite: cercetarea materialului suport1, cercetarea cernelurilor, cercetara textelor dactilografiate, a scrisului de mână, a flasificării timbrelor, a bancnotelor etc. 1 Olga Anghelescu, Identificarea criminalisitică a hârtiei pe baza compoziţiei fibroase, în 20 de ani de expertiză criminalistică, Ministerul Justiţiei, Bucureşti, 1978, p. 143 180 Secţiunea a II-a – Atribuţiile organelor de urmărire penală § 1. Ridicarea şi conservarea actelor scrise Organele de urmărire penală sunt primele care vin în contact cu acte ale căror conţinut, formă, culoare a cernelurilor, conturul şi claritatea ştampilei ridică suspiciuni cu privire la autenticitatea lor şi realitatea datelor înscrise. Pentru a se proceda la ridicarea şi conservarea actelor scrise trebuie să existe un minimum de informaţii cu privire la existenţa unui flas, în accepţia largă a cuvântului. Este vorba deci, mai întâi, de activitatea de investigare şi identificare a actelor false. De aceea, organele de urmărire penală trebuie să posede cunoştinţe temeinice în acest domeniu, pentru a putea să facă deosebire între ceea ce este corect, autentic, şi ceea ce este flas, nereal într-un act scris. Măsurile pe care le va lua organul de urmărire penală, după identificarea actelor presupuse a conţine date nereale, false, diferă după starea în care se află actul respectiv2. Pentru actele a căror integritate este nealterată, se impune o anumită conduită. Pentru cele arse, rupte, vor trebui luate măsuri speciale de protecţie şi conservare. De modul în care îşi va îndeplini aceste îndatoriri organul de urmărire penală depinde şi reducerea sau sporirea posibilitătilor pe care le va avea expertul de a formula concluzii de certitudine cu privire la obiectivele stabilite de organele judiciare privind cercetarea acestor acte3. 2 Dumitru Sandu, Falsul în acte, Editura „Dacia”, Cluj, 1977, p. 21-22 3 Emilian Stancu, Criminalistica, vol. I, Editura „Actami”, Bucureşti, 1995, p. 317 181 În ceea ce priveşte actele a căror integritate nu a fost atinsă, organul de urmărire penală va avea grijă să la perotejeze, pentru a nu se distruge eventualele urme pe care le păstrează. Există acte scrise pe hârtie velină, de calitate superioară, care pot reţine chiar detalii ale urmelor de deget a persoanelor care le-au manipulat. De aceea, este necesar ca, la ridicarea acestor acte, să se folosească penseta sau mănuşile, pentru a nu fi atinse cu mâna. Se recomandă ca actul să nu fie împăturit şi, de asemenea, să nu se schimbe poziţia îndoiturilor pe care le avea în momentul descoperirii. Tot astfel, nu este permis să se facă nici o menţiune scrisă pe aceste acte, spre a nu se crea confuzii cu privire la srisul iniţial, original. Orice menţuine pe care organul de urmărire penală o consideră necesară, va fi făcută pe plicul în care va fi inrodus actul. Dacă nu au fost identificate acte deteriorate, organul de urmărire penală va lua măsurile adecvate, după starea în care se află actul. Actele rupte şi detaşate în fragmente multiple se vor ridica cu penseta şi se va proceda la reconstituirea lor, aşezându-le pe o coală de hârtie nescrisă, începând cu colţurile, dacă acestea sunt prezente; aceste fragmente se aşază între două folii transparente, pentru a nu putea fi citit conţinutul lor pe ambele părţi. În ceea ce priveşte actele arse, se vor lua mai întâi măsuri de protejare a lor, pentru a nu fi distruse în timpul manipulării. În acest scop, se vor pulveriza peste ele vapori de apă şi, dacă este posibil, se vor trata cu o soluţie de 15–20 % glicerină. Actele astfel tratate se ambalează în cutii cu vată pentru a putea fi transportate4. Dacă în momentul constatării faptei, prin care se încearcă distrugerea prin ardere a actelor compromiţătoare, focul încă mai arde, prima măsură luată va 4 Camil Suciu, Criminalistica, Editura Didactică şi Pedagogică, Bucureşti, 1972, p. 548 182 fi aceea a întreruperii arderii, prin împiedicarea alimentării cu oxigen. Actele cuprinse de flăcări nu vor fi atinse, pentru că hârtia este friabilă şi se distruge foarte uşor, ci vor fi acoperite cu un vas mai mare decât dimensiunile acestora. § 2. Examinarea actelor În sens larg, verificarea actelor priveşte stabilirea autenticitătii unui înscris sau document. Această verificare poate fi efectuată de organele judiciare, vamale, ofiţerii de grăniceri, etc. Sub acest aspect se verifică forma şi conţinutul actului (dacă este datat, semnat, ştampilat, etc.), dacă actul se mai află în termenul de valabilitate înscris chiar în cuprinsul său, dacă fotografia din actul de identitate (buletin, paşaport, livret militar, acte de studii etc.) corespunde cu persoana ce prezintă actul pentru verificare şi dacă se observă urme de intervenţie asupra elementelor de protecţie sau de securitate destinate să împiedice falsificarea ori contrafacerea actului. § 3. Stabilirea vechimii actelor 183 Ne referim numai la verificările generale pe care le poate face organul judiciar, deoarece cele de înaltă calificare aparţin expertizei criminalistice şi pot fi efectuate numai de experţi, în condiţii de laborator şi cu o dotare tehnică adecvată. Indiferent dacă verificarea se efectuează de către organul de urmărire penală sau de către un expert, stabilirea vechimii unui act ori document se realizează cu un mare grad de relativitate şi probabilitate5. Organul de urmărire penală (poliţistul, procurorul) poate face o verificare privind atât conţinutul, cât şi forma înscrisului. Examinând conţinutul înscrisului, se poate constata că s-au folosit termeni, date, nume de locuri, străzi, persoane, denumiri de localităţi ce nu corespund cu data (perioada) la care se pretinde că s-a întocmit actul. Hârtia şi cernelurile îşi schimbă culoarea odată cu trecerea timpului. Spre deosebire de hârtie, care se închide la culoare, devenind din albă tot mai apropiată de galben sau maro, cerneala se deschide de la albastru spre bleu; de asemenea, componentele de clor şi sulf, din reţeta de fabricaţie a cernelii, migrează în profunzime cât şi spre perferie6. § 4. Alte modalităţi de verificare folosite de organele judiciare a. Examinarea actelor ce prezintă urme de alterare 5 Camil Suciu, op. cit., p. 470; Aurel Ciopraga, Ioan Iacobuţă, op. cit., p. 182; Ion Mircea, Criminalistica, Editura „Lumina Lex”, Bucureşti, 1998, p. 187 6 Dumitru Sandu, Mijloace de stabilire a datei întocmirii înscrisurilor, în Probleme de medicină legală şi de criminalistică, vol. IX, Institutul de Medicină Legală Bucureşti, 1971, p. 127; Lucian Ionescu, Despre stabilirea vechimii actelor dactilografiate, în Probleme de medicină judiciară şi de criminalistică, vol. V, Editura Medicală, Bucureşti, 1966, p. 130 184 Un înscris poate fi falsificat prin folosirea celor mai diferite mijloace fizice, mecanice sau chimice. Între mijloacele mecanice, sunt cunoscute răzuirea (folosirea unui instrument ascuţit, cum ar fi lama sau cuţitul) şi radierea (folosirea gumei de ras). Prin aceste procedee se produce o degradare a stratului superficial al hârtiei, o scămoşare, ce poate fi observată cu ochiul liber. Subţierea hârtiei în zona în care s-a intervenit se poate observa prin procedeul numit transiluminare. Organul de urmărire penală aşază hârtia cercetată în dreptul geamului (în timpul zilei) sau în dreptul unei surse de lumină artificială (în timpul nopţii) şi constată că zona asupra căreia s-a intervenit este străbătută mai uşor de lumină, pentru că este mai transparentă. Dacă folosind acest procedeu nu se observă modificări, se pulverizează zona cercetată cu vapori de iod şi se constată că vaporii de iod aderă în cantitate mai mare în acel loc, colorându-se în brun închis. b. Examinarea scrisului la care s-au folosit cerneluri invizibile (simpatice) Până la folosirea mijloacelor tehnice de laborator în timpul efectuării expertizei criminalistice, organul de urmărire penală are la dispoziţie mijloace simple de punere în evidenţă a conţinutului înscrisului7. Cernelurile aşa-numite simpatice sau invizibile sunt substanţe din cele mai diferite, mergând de la cele complexe şi mai greu de procurat, până la cele aflate la dispoziţia oricărei persoane, cum este urina, numită şi cerneala deţinuţilor, pentru că este folosită la scris, de cei aflaţi în penitenciare, şi care doresc să comunice cu exteriorul fără a le fi citită corespondenţa. În ordinea arătată mai sus, 7 Ion Mircea, Criminalistica, Editura Fundaţiei „Chemarea”, Iaşi, 1992, p. 243; Aurel Ciopraga, Ioan Iacobuţă, op. cit., p. 472 185 menţionăm că pot fi folosite, în acest scop, soluţiile din săruri de cobalt, acidul sulfuric diluat, sucul de lămâie ori de ceapă, laptele dulce, saliva şi, în sfârşit, urina. Scriptorul înmoaie un chibrit sau o scobitoare în soluţia pe care şi-a putut-o procura, scrie pe o foaie albă sau printre rândurile textului original, privind hârtia sub un unghi de 450, apoi lasă să se usuce scrisul la temperatura camerei. Destinatarul va „descifra” conţinutul expunând hârtia deasupra unei surse de căldură închise (fără flacără) până iese în evidenţă conturul scrisului. Tehnica are la bază proprietatea sărurilor din aceste substanţe de a se colora în galben sau maro, datorită cristalizării lor sub acţiunea căldurii. Metodele de laborator folosite de experţi în acelaşi scop vor fi descrise la secţiunea privind expertiza criminalistică a scrisului. Secţiunea a III-a – Expertiza criminalistică § 1. Consideraţii generale 186 Cele mai importante atribuţii în domeniul cercetării criminalistice a scrisului revin experţilor. Organele judiciare au posibilităti limitate în ceea ce priveşte nivelul cunoştinţelor de specialitate şi, mai ales, în ceea ce priveşte mijloacele tehnice de investigare. De aceea, recurg la ajutorul experţilor criminalişti. Activitatea de expertiză este atât de vastă şi de complexă, încât se impune o temeinică şi judicioasă sistematizare în tratarea ei. Avem în vedere unele reguli generale aplicabile la cercetarea oricărui înscris, precum şi, mai ales, tehnicile aplicabile în domeniile atât de diverse ale expertizei criminalistice a scrisului. În alte domenii de strictă specialitate, cum este cel al falsificării bancnotelor, timbrelor, documentelor de plată din sistemul financiar etc., se aplică metode de cercetare şi se folosesc mijloace tehnice de ultimă oră, pentru a se putea formula concluzii de certitudine. § 2. Cercetarea criminalistică a flasului în înscrisuri A. Cercetarea falsului prin înlăturare de text Pentru identificarea scrisului iniţial este necesară stabilirea modalităţii prin care s-a realizat ştersătura, deoarece, în funcţie de aceasta, se acţionează 187 diferit pentru reevidenţierea înscrisului iniţial. În expertiza criminalistică se folosesc metode diferite, dar se preferă cele care nu distrug înscrisul8. Una din aceste metode constă în prăfuirea documentului, în locul presupus a fi afectat, cu pulbere fină de grafit. Se scutură apoi, până se observă că pulberea a aderat la locul şters, colorându-l în negru. Textele răzuite sau radiate vor fi evidenţiate prin diferite procedee de fotografiere a actului cu filtre de lumină, sub raze infraroşii sau ultraviolete şi prin aplicarea metodei difuzo-copiative9. O altă metodă constă în aplicarea pe hârtie, în apropierea zonei cercetate, a unei picături de benzină. Lichidul îşi încetineşte migrarea când întâlneşte zona afectată, manifestând, la început, tendinţa de a o înconjura, apoi propagându-se în cercuri concentrice marcând locul critic. Ambele metode distrug scrisul şi de aceea se preferă pulverizarea cu vapori de iod, care poate fi folosită şi de organul de urmărire penală. Dacă scrisul a fost executat cu cerneală, pentru evidenţierea scrisului înlăturat se pot folosi tehnici diferite. Dintre cele mai simple, este cunoscută tratarea cu acid citric a porţiunii din document şi apoi examinarea ei sub radiaţii ultraviolete; vom constata că zona prezintă o fluorescenţă deosebită. B. Cercetarea falsului prin acoperire de text Acoperirea de text este metoda cea mai primitivă, aflată la îndemâna celor care nu dispun de mijloace evoluate de falsificare. De obicei, textul este 8 Camil Suciu, op. cit., p. 472 9 E. Chiriac, Aplicarea metodei difuzo-copiative în studiul expertizei documentelor, în Probleme de medicină legală şi de criminalistică, vol. V, Editura Medicală, Bucureşti, 1966, p. 161-162 188 acoperit prin haşurare cu cerneală, creion sau tuş, ori prin turnarea cernelii, pretins accidentală, sub formă de picături pe text. Punerea în evidenţă a textului acoperit se poate face şi prin tehnici mai simple, cum ar fi examinarea înscrisului prin transparenţă, într-o lumină puternică, apoi fixarea textului prin fotografia separatoare de culori. Tehnicile mai evoluate constau în folosirea radiaţiilor invizibile, în special a celor infraroşii, dată fiind proprietatea acestora de a străbate hârtia şi de a fi reţinute de substanţe pe bază de carbon, săruri metalice, acizi etc.10. C. Cercetarea falsului prin adăugare de text Adăugarea de text poate merge de la adăugarea unui semn grafic, a unei cifre sau litere, până la intercalarea ori adăugarea unor cuvinte sau fraze. Adăugările pot fi manuscrise sau dactilografiate. Pentru descoperirea acestor manopere, expertul va trebui să stabilească continuitatea logică a textului adăugat şi încadrarea lui în limitele spaţiului de pe suport. Practica organelor de urmărire penală şi a experţilor a reţinut că cele mai des întâlnite modalităţi de falsificare constau în: adăugări operate în spaţiile libere dintre semnătură şi text, adăugări în continuarea rândurilor, la început sau în mijlocul actului, adăugări intercalate între cuvinte, precum şi adăugări ale unei litere sau ale unui grup de litere la sfârşitul cuvintelor. Expertul va stabili cu relativă uşurinţă adăugarea făcută cu un alt tip de instrument scriptural. Dacă adăugările sunt făcute cu instrumente de acelaşi fel, cercetarea falsului devine mai dificilă11. 10 Camil Suciu, op. cit., p. 475 11 Gh. Hristea, Examinarea atelor a căror conţinut a fost alterat prin adăugiri, colectiv în Tratat practic de criminalistică, vol. III, I.G.M., Bucureşti, 1980, p. 284 şi urm. 189 D. Examinarea actelor falsificate prin contrafacerea scrisului sau a semnăturii Examinarea se face în funcţie de modalităţile folosite de scriptor pentru contrafacerea scrisului: copiere prin presiune (apăsare), copiere prin transparenţă, imitare (servilă sau liberă). În cazul copierii prin presiune (apăsare), va fi examinat versoul suportului în zona ce interesează, folosindu-se o lumină dirijată. Zona va fi fotografiată şi se vor observa contraste de iluminare între proeminenţele traseelor grafice şi restul hârtiei. În cazul copierii prin transparenţă, elementele de contrafacere sunt indicate de anumite incursivităti pe trasee, lipsă de dinamism în mişcări, aglomerări de substanţă de scris la partea inferioară a grafismelor, omiterea totală sau parţială a unor trăsături. Proba copierii poate fi făcută de expert prin copierea uneia dintre semnături pe o bucată de hârtie de calc, urmând suprapunerea peste cealaltă12. Imitarea constituie o modalitate de reproducere a scrisului sau a semnăturii altei persoane, prin redarea trăsăturilor grafice, servindu-se de un anumit model (imitare servilă) ori, ca urmare a exersării prealabile a modelului original de semnătură sau scris (imitare liberă)13. Pentru cercetarea documentelor presupuse a fi falsificate, expertul va efectua o serie de examinări fizico-chimice de înaltă tehnicitate şi complexitate, cum 12 Ladislau Mocsy, Imitarea scrisului altei persoane, cu aplicarea metodei falsului tehnic în cazul textelor de amploare mare, în Probleme de medicină legală şi de criminalistică, Bucureşti, 1969, p. 210-216; Al. Buuşi, Falsul în acte prin copierea semnăturilor, în probleme de medicină legală şi de criminalistică, vol. IX, Bucureşti, 1971, p. 81 13 Lucian Ionescu, Despre identificarea autorilor semnăturilor false, în Probleme de medicină judiciară şi de criminalistică, vol. IV, Bucureşti, 1965, p. 144 190 sunt: examinările cromatice, examinările în radiaţii infraroşii şi ultraviolete, examinarea microscopică, examinarea cromatografică, etc.14. E. Falsul prin deghizarea scrisului Folosirea acestei metode este întâlnită în cazul în care autorul doreşte să-şi ascundă identitatea, în special în cel al scrisorilor anonime. Cele mai cunoscute metode constau în: a. Deformarea sau modificarea unor caracteristici grafice generale sau particulare proprii, cum ar fi mărimea, forma şi înclinarea gramelor, precum şi scrierea într-o manieră care să creeze impresia unui scris mai puţin evoluat. La cercetarea acestui mod de deghizare, expertul va trebui să aibă în vedere principiul cunoscut, potrivit căruia o prsoană cu scris evoluat poate imita scrisul unei persoane cu pregătire inferioară; în schimb, o persoană cu pregătire inferioară poate imita foarte greu un scris evoluat15. b. Scrierea cu mâna stângă Metoda este relativ uşor de evidenţiat, pentru că expertul va constata existenţa unui grafism greoi, neconcordant, colţuros, care se reduce pe măsură ce persoana se obişnuieşte cu acest mod de scriere. Cu cât textul examinat este mai lung, cu atât examinarea este mai uşoară. c. Scrierea cu majuscule sau imitarea caracterelor de tipar Expertul nu va întâmpina dificultăti deosebite în identificarea elementelor de deghizare, pentru că ele se pot observa chiar cu ochiul liber. Oricare ar fi metodele folosite, identificarea persoanei care şi-a deghizat scrisul va fi făcută cu relativă uşurinţă, pentru că deprinderile sale specifice de 14 I. Vicol, Examinarea actelor falsificate prin contrafacerea scrisului sau a semnăturii, colectiv, în Tratat practic de criminalistică, vol.III, I.G.M., Bucureşti, 1980, p. 289 şi urm. 15 T. Barbuc, Expertiza scrisului cursiv deghizat, colectiv, în Tratat practic de criminalistică, vol. II, 1973, p. 150 şi urm. 191 scriere sunt reflectate în textul deghizat. Fiind preocupat de reuşita scrierii literelor sau cifrelor autorul scapă din vedere sensul mişcării, îndeosebi caracteristicile topografice ale scrisului, legarea literelor, etc. În timpul cercetării, expertul va face un studiu de detali al fiecărui semn grafic, apoi va studia şi elementele de conţinut şi de formă ale scrierii16. § 3. Cercetarea criminalistică a textelor dactilografiate 1. Consideraţii generale Cercetarea textelor dactilografiate constituie o activitate complexă, de mare răspundere, care presupune cunoştinţe temeinice şi o dotare tehnică corespunzătoare noilor realizări ale ştiinţei în acest domeniu. Avem în vedere crearea de noi tipuri de maşini de scris, începând cu cele de construcţie simplă, comună, şi continuând cu cele electrice sau electronice. De aceea, expertului i se va cere nu numai să identifice maşina de scris presupusă a fi fost folosită la redactarea scrisului cercetat, ci şi examinarea imprimantelor sau a aparaturii de tipărire electronică. Pe măsură ce tehnicile folosite de infractori, pentru a împedica sau îngreuna identificarea maşinii de scris, sunt tot mai diferite şi mai evoluate, expertiza criminalistică îşi extinde aria de investigare şi aplică mijloace şi metode noi de examinare. Între acestea, menţionăm metodele de expertiză fonetică, care asigură identificarea maşinii de scris după reprezentarea sonoră a zgomotului produs de maşină în timpul scrisului. Cercetarea criminalistică a textelor dactilografiate are un dublu obiectiv: identificarea maşinii de scris şi identificarea dactilografului. De aceea, şi 16 I. Hurdubaie, Expertiza scrisului executat prin imitarea caracterelor tipografice, colectiv, în Tratat practic de criminalistică, vol. II, I.G.M., Bucureşti, 1978, p. 141 şi urm. 192 expertiza se va efectua în două etape, ştiut fiind faptul că, pentru a se stabili cine a scris textul cercetat, trebuie să se ştie mai întâi la ce maşină a fost dactilografiat17. 2. Identificarea maşinii de scris Activitatea expertului având acest obiectiv este mult îngreunată de numărul mare al tipurilor de maşini de scris existente în prezent în exploatare. Fiecare fabricant aduce îmbunătăţiri tipurilor existente, pentru a rezista concurenţei necruţătoare între producători. Organele de poliţie, experţii, depun interes pentru a cunoaşte cât mai multe date despre fiecare marcă şi model ale maşinilor de scris pentru a uşura activitatea de identificare a maşinii presupusă a fi fost folosită la redactarea scrisului cercetat. Pentru a se uşura munca de identificare, în majoritatea ţarilor lumii, poliţia naţională posedă o cartotecă a maşinilor de scris, iar Interpolul deţine o cartotecă proprie în acest scop. Activitatea depusă de expert pentru identificare maşinii de scris are la bază examinarea caracteristicilor generale şi individuale ale maşinii şi se desfăşoară în mai multe etape18. A. Caracteristici generale şi individuale a. Caracteristicile generale 17 Vicenţiu Stanciu, Ioan Vicol, Diomid Perciun, Examinarea grafică a scrisului dactilografiat, colectiv, în Tratat practic de criminalistică, vol. III, I.G.M., Bucureşti, 1980, p. 330 şi urm. 18 Emilian Stancu, Criminalistica, vol. I, Editura „Actami”, Bucureşti, 1995, p. 351 193 Pasul mecanismului principal este distanţa de deplasare a carului maşinii de scris de la stânga la dreapta, atunci când se apasă pe una din tastele cu caractere sau pe bara de spaţiere. Pasul mecanismului principal se determină măsurându-se distanţa dintre punctele începutului a două litere omonime, între care se găsesc 20–30 de semne. Se socotesc şi intervalele de cuvinte, egale cu unul sau mai multe semne (în funcţie de mărimea intervalului). Măsurarea se face ţinându-se seama de ţara de origine şi de producător. Maşinile de fabricaţie americană şi o parte din cele englezeşti au dispozitive de reglare şi, de aceea, literele şi spaţierea între ele se bazează pe sistemul inch (1 inch = 25,4 mm). Maşinile fabricate în alte ţări, inclusiv cele europene, au spaţierea literelor bazată pe sistemul metric. Măsurarea distanţei dintre semne se efectuează repetat şi pe diferite rânduri, făcându-se apoi media aritmetică. Spaţierea literelor de-a lungul rândului este dirijată de regulator (mecanismul care guvernează mişcarea carului). Dacă regulatorul este defect sau arcul de acţionare este slab, apar îngrămădiri sau iregularităţi în spaţiere. Tipul caracterelor Sunt avute în vedere dimensiunea şi configuraţia semnelor şi literelor. Dimensiunea reprezintă înălţimea şi lăţimea caracterelor. Orice semn (caracter) al unei maşini de scris are o anumită înălţime, indiferent dacă este minusculă sau majusculă, lăţimea diferind de la caracter la caracter, în funcţie de numărul componentelor formative. Exactitatea dimensiunilor semnelor este influenţată de mulţi factori, între care: calitatea benzii maşinii de scris 194 (cantitatea de colorant, uzura benzii), puterea de lovire pe clape (taste), gradul de uzură al sulului maşinii etc. Complexitatea semnelor Complexitatea semnelor sau a claviaturii este dată de numărul caracterelor de pe trunchiuri (sau numărul de semne corespunzătoare tastelor maşinii). Numărul tastelor este în funcţie de prezenţa sau lipsa semnelor suplimentare: %, =, +, ă, î, â, etc. Existenţa unui anume semn în actul examinat şi inexistenţa lui pe claviatura aflată în cercetare, reprezintă motivul de excludere a maşinii din sfera cercetărilor. Mărimea intervalelor Acest reper este numit şi distanţa dintre rânduri, asigurată de un mecanism numit „dispozitiv de clinchet”, fixat de sulul în jurul căruia rulează hârtia. Gradul de rotaţie al sulului este prestabilit (2 până la 5 poziţii), astfel încât derularea hârtiei (avansul), la terminarea unui rând, este determinată de un „dinte”, al dispozitivului. b. Caracteristicile individuale Dintre numeroasele caracteristici individuale pe care le examinează expertul, enumerăm pe cele mai semnificative: devierea axei longitudinale a semnului faţă de verticală, deplasarea în sus sau în jos de la linia de bază a semnului dintr-un rând, intervalele neregulate între semne, intervalele neregulate între rânduri şi neparalelismul rândurilor. 195 B. Etapele examinării § a. Examinarea separată Primind pentru examinare actul în litigiu, expertul va cerceta mai întâi suportul actului şi apoi textul dactilografiat. Suportul pe care se află textul poate fi o hârtie obişnuită, deci prima copie (originalul) sau a doua, realizată cu hârtia copiativă (carbon), xeroxat sau multiplicat clasic (tuş tipografic), dactilografiat şi pe suporturi altele decât hârtia obişnuită (carton, hârtie pânzată, etc.). § b. Examinarea comparativă Pentru efectuarea acestei operaţiuni sunt necesare cartotecile maşinilor de scris aflate la un moment dat în exploatare. Operaţiunea devine din ce în ce mai anevoioasă, pe măsură ce cartotecile noi sunt tot mai dificil de întocmit, iar cele existente cu greu pot fi ţinute „la zi” (actualizate), din cauza extinderii firmelor care fabrică maşini de scris şi schimbării continue a tipurilor de maşini, pentru a se putea face faţă concurenţei. Pe lângă fişierul maşinilor de scris (cartotecile), organele competente mai folosesc un centralizator al acestora, după mărimea intervalelor între rânduri. După încheierea celor două etape ale examinării separate şi comparative, expertul va nota punctele coincidente între scrisul în litigiu şi cel realizat în mod experimental, pentru comparaţie. Atât caracteristicile coincidente, cât şi cele discordante, vor fi indicate cu săgeţi pe planşele cu fotografii ataşate la raportul de expertiză. 3. Identificarea dactilografului 196 Ientificarea persoanei care a dactilografiat textul constituie obiectivul cel mai important al expertizei, dar şi cel mai dificil. Pentru această operaţiune de mare dificultate şi răspundere, expertul are în vedere două repere principale ale examinării: conţinutul spiritual al scrisului şi conţinutul material al scrisului19. Prin conţinut spiritual se întelege conţinutul de idei, gradul de cultură, profesiunea şi nivelul de cunoaştere a limbii în sensul literal şi gramatical al cuvântului. Gradul de dificultate al problemelor legate de identificara dactilografului este sporit de împrejurarea că, de cele mai multe ori, nu dactilograful, ci o altă persoană a conceput textul20. La examinarea conţinutului material al scrisului, expertul are în vedere şi „punerea în pagină” a textului, modul de plasare şi scriere a antetului, a titlului, a datei şi a semnăturii, modul cum este ţinută marginea, în special cea dreaptă, cunoscându-se faptul că un dactilograf neexperimentat are tendinţa de a evita despărţirea cuvântului în silabe, lăsând sapaţii libere prea mari la capătul rândului. De asemenea, se are în vedere scrisul uniform sau inconstant, în ceea ce priveşte intensitatea de imprimare a literelor, care poate duce la concluzia că dactilograful scrie în mod curent cu acea maşină, dacă o cunoaşte bine sau a folosit-o în mod întâmplător. Frecvenţa greşelilor, modul de corectare a lor prin folosirea gumei sau a altor mijloace moderne de înlăturare a literelor, a cifrelor sau a cuvintelor nedorite poate restrânge sfera celor bănuiţi a fi dactilografiat textul. Practica judiciară şi de expertiză criminalistică semnalează şi cazuri în care, pe hârtia de bună calitate, velină, s-au evidenţiat urme digitale ale dactilografului şi acestea au fost valorificate pentru identificarea acestuia. 19 I. R. Constantin, A. J. Nechifor, Expertiza scrisului dactilografiat în scopul identificării dactilografului, colectiv, în Tratat practic de criminalistică, vol. II, IG.M., Bucureşti, p. 179 şi urm. 20 Aurel Ciopraga, Ioan Iacobuţă, op. cit., p. 193 197 § 4. Expertiza criminalistică a actelor scrise de mână a. Consideraţii generale La cercetarea scrisului de mână, primele cercetări le fac oganele de urmărire penală, cu prilejul constatării fie din oficiu, fie la sesizarea celor interesaţi. Pentru primele observaţii asupra actelor presupuse a fi fost falsificate în orice mod se pot face constatări tehnico-ştiinţifice de către ofiţerii de poliţie specializaţi, atunci când urgenţa determinată de pericolul dispariţiei probelor o impune. Dar principalele atribuţii în această activitate de mare răspundere revin experţilor criminalişti, persoane de înaltă calificare în domeniu şi dispunând de o dotare tehnică corespunzătoare. Scopul expertizei criminalistice a scrisului de mână îl constituie identificarea persoanei care a executat scrisul. Este obiectivul principal al acestei activităţi, deoarece organele judiciare trebuie să dovedească vinovăţia unei persoane pe bază de probe, iar raportul de expertiză criminalistică constituie o probă importantă. Chiar dacă în actualul sistem probator nu mai există o ierarhizare a probelor, între declaraţiile persoanelor participante la procesul penal sau civil şi un raport de expertiză criminalistică a scrisului, vor fi mai convingătoare concluziile raportului de expertiză, decât declaraţiile persoanelor ce pot fi suspectate de subiectivism sau chiar de părtinire, de rea-credinţă. 198 b. Conţinutul scrisului Înainte de a examina forma sau structura scrisului, expertul trebuie să cerceteze limbajul folosit de autor, stilul, formele dialectale, greşelile gramaticale mai rare sau mai frecvente etc. Aceste elemente sunt foarte utile, deoarece ajută expertul să restrângă cercul persoanelor bănuite a fi executat înscrisul. Dacă avem în vedere conţinutul scrisului după nivelul general de pregătire şcolară a persoanei, putem distinge trei nivele de pregatire, şi anume: un scris neevoluat, primitiv, inferior, altul de nivel mediu şi altul de nivel superior. Acest criteriu de clasificare a scrisului de mână este avut în vedere la cercetarea scrisului deghizat al scrisorilor anonime, a scrisului falsificat prin imitare etc. În acest domeniu, expertul va avea în vedere perceptul potrivit căruia persoanele cu scris evoluat pot imita mai uşor un scris inferior, în schimb persoanele cu pregătire inferioară nu pot imita, fără riscul de a fi descoperite, un scris superior. Scrisurile inferioare sunt uşor de recunoscut după nesiguranţa cu care sunt alcătuite literele sau cifrele, coordonarea slabă a mişcărilor, ritmul foarte lent, semnele grafice neuniforme, inconsecvenţa faţă de linia orizontală etc. Scrisurile persoanelor cu pregătire medie tind spre perfecţiune în ceea ce priveşte executarea formelor grafice, care sunt uniforme, îngrijite şi păstrează aproape constant linia orizontală. Aceste persoane au deprins regulile scrierii corecte şi, în general, le respectă, în raport cu importanţa actului pe care îl redactează. Scrisurile superioare sunt întâlnite la persoanele care au o îndelungată experienţă în scris; nu neapărat o pregătire şcolară superioară, ci o uşurinţă în executarea formelor grafice. Literele din cuvânt sunt legate între ele, linia orizontală este, în general, păstrată, dar la execuţia semnelor grafice se tinde 199 spre o simplificare a formelor, impusă de obţinerea unei viteze sporite a scrisului. c. Caracteristcile grafice ale scrisului A. Caracteristicile generale a. Forma sau structura scrisului. Această trăsătură generală a scrisului este apreciată după configuraţia literelor. Sub acest aspect, se disting scrisuri cursive sau tipografice. În ceea ce priveşte modul de legare a literelor în acelaşi cuvânt, în literatura despecialitate scrisurile capătă denumiri specifice, precum: scrisuri arcadate, ghirlandate, unghiulare, rotunjite etc. b. Dimensiunea sau mărimea scrisului. Acest reper se stabileşte prin apreciere, raportând întrgul text la mărimea generală a suportului de scris şi la destinaţia acestuia. Experţii criminalişti descriu, totuşi, trei categorii de scris după mărime: mic, mijlociu şi mare. Astfel, se admite că scrisurile grafice mai înalte de 3 mm aparţin scrisului mare, iar cele de 2-3 mm, scrisului mijlociu, iar cele sub 2 mm aparţin scrisului mic. c. Repartizarea scrisului. Pentru descrierea acestei trăsături generale, se are în vedere distanţa dintre litere şi cuvinte, spaţiile dintre rânduri şi mărimea alineatelor. Sub acest aspect, experţii clasifică scrisurile în: spaţiale (aerisite), intermediare şi înghesuite. d. Înclinaţia scrisului. În fapt, se referă la înclinaţia semnelor grafice ale scrisului faţă de linia verticală imaginară, ce trece prin axul longitidinal al fiecărui semn grafic. După acest criteriu, experţii descriu următoarele modalităţi de scris: înclinat spre dreapta, vertical, înclinat spre stânga şi nedeterminat. 200 e. Continuitatea sau coeziunea scrisului. Pentru determinarea acestei trăsături, se are în vedere gradul de legare a literelor în cadrul cuvintelor, fără ridicarea stiloului, a creionului sau a pixului de pe hârtie. f. Direcţia rândurilor. Acestă trăsătură este determinată de particularităţile psiho-fiziologice ale persoanei şi de condiţiile concrete, obiective şi subiective, în care sunt scrise21. Avem în vedere împrejurările când hârtia este aşezată pe capota autoturismului sau pe spatele persoanei aflate în poziţia în picioare, ori declaraţia pe care o dă conducătorul auto imediat ce este surprins că a condus maşina într-o stare avansată de ebrietate. În raport cu marginea superioară a hârtiei, experţii descriu, sub acest aspect, o scriere orizontală, ascendentă, descendentă sau nedefinită. g. Linia de bază a scrisului. Această trăsătură este descrisă după limitele inferioare ale literelor şi cifrelor, cunoscându-se faptul că la depasante se are în vedere numai corpul propriu-zis al literelor. În practica de urmărire penală şi de expertiză întâlnim aceste forme de scris la persoanele care, chiar pe foaia liniată, nu reuşesc să păstreze linia orizontală. După acest aspect, scrisul poate urma o linie dreaptă, şerpuită, convexă sau frântă. B. Caracteristicile individuale a. Construcţia semnelor grafice. Pentru descrierea acestei trăsături, expertul are în vedere modul de realizare a fiecărei litere sau cifre din textul scris. Sub acest aspect se cercetează forma şi modelul de bază utilizate de scriptor, care poate fi caligrafic sau tipografic. 21 C.I. Teodosiu, Unele consideraţii privind caracteristica generală a scrisului reprezentată prin poziţia rândurilor, în Probleme de medicină judiciară şi de criminalistică, vol. III, Editura Medicală, Bucureşti, 1965, p. 121-125. 201 b. Numărul elementelor componente ce intră în construcţia semnelor grafice. Prin descrierea acestei trăsături se stabileşte continuitatea scrisului persoanei. Astfel, pentru construcţia unei singure litere, instrumentul de scris nu se ridică niciodată de pe hârtie, litera este construită dintr-o singură mişcare continuă, ori se poate construi din mai multe elemente şi, pentru construcţia fiecărui element, instrumentul de scris este ridicat de pe hârtie o dată sau de mai multe ori. c. Formele elementelor componente ale semnelor grafice. Indiferent dacă scriptorul a ridicat o dată sau de mai mu,te ori, sau niciodată instrumentul de scris de pe hârtie, expertul va trece la studierea detaliilor fiecărui semn grafic, a fiecărui element component. Sub acest aspct, expertul va descrie trăsături drepte, circulare, unghiulare, concave, ondulate etc., trăsături care pot fi diferite la aceeaşi literă întâlnită în acelaşi cuvânt, cum ar fi litera a în cuvântul „alandala”. În acest exemplu, literele a din interiorul cuvântului au o anumită construcţie, diferită de cele de la început şi de la sfârşit. d. Direcţia mişcării instrumentului de scris. În general, instrumentul de scris poate fi purtat în patru direcţii: spre dreapta, spre stânga, în sus sau jos. Expertul poate descrie detalii nebănuite ale acestor mişcări, ştiindu-se cât de diferite pot fi mişcările instrumentului de scris pentru construcţia aceleiaşi litere, chiar în cadrul aceluiaşi cuvânt. Totul depinde de deprinderile pe care şi le formează scriptorul într-o perioadă mai îndelungată de timp. e. Începerea semnelor grafice. În practica de expertiză criminalistică a scrisului, locul unde scriptoul aşează prima dată instrumentul de scris pe hârtie pentru a începe construcţia unui semn grafic poartă denumirea de punct de atac. Determinarea punctului de atac se face cu mare dificultate, pentru că nu întotdeauna este întâlnit la începutul literei, iar expertul trebuie să ţină seama de ţinta de bază a scrisului, de centrul literei, de locul pe care aceasta îl 202 ocupă în cuvânt, de literele cu care este învecinată şi de care se leagă nemijlocit etc. f. Finalizarea semnelor grafice. Este o trăsătură individuală foarte importantă şi de valoare deosebită pentru identificarea persoanei după scris. Modul cum se termină un semn grafic este mai dificil de stabilit pentru literele aflate în interiorul cuvintelor. La sfârşitul cuvântului, în special, la semnături, expertul dispune de suficiente elemente de individualizare, mai ales la persoanele cu un scris rapid, dinamic, la care se disting cu uşurinţă finalizări trasate energic, accentuat, orientate ascendent, dscendent, sau orizontal. g. Legarea semnelor grafice. Este mai uşor de observat şi de descris la scrierile caligrafice, unde expertul trebuie să examineze poziţia pe care o au semnele grafice în cuvinte şi construcţia fiecărui semn grafic. Astfel, modul în care litera „a” este legată în interiorul cuvintelor de literele învecinate, n, u etc., diferă de modul în care se face legătura literei v cu litera r, în cuvinte precum: „vreau”, „manevră”, „interval”, „nevralgic” etc. h. Scrierea elementelor separate ale unor semne grafice. Sunt incluse în acastă categorie: bara minusculei t, semnele diacritice la minusculele ă, î, sedilele minusculelor ş, ţ, precum şi formele de plasare a accentelor pe unele litere specifice unor limbi străine. Modul cum sunt adăugate aceste elemente după construcţia literei diferă de la o persoană la alta, iar uneori se schimbă la aceeaşi persoană, chiar în cuprinsul unui singur cuvânt. § 5. Cercetarea altor categorii de falsuri a. Falsificarea ştampilelor 203 Falsificarea impresiunilor de ştamnpilă poate fi făcută prin mijloace pornind de la cele mai primitive, până la cele mai evoluate. Avem în vedere confecţionarea în întregime a ştampilelor sau modificarea celor existente. Prin mijloace primtive, aflate la îndemâna omului de rând, înţelegem confecţionarea ştampilei dintr-o plută, cartof etc. Pot fi folosite ca ştampilă şi monede metalice, care se aplică prin răsucire, pentru a nu distinge conţinutul şi a induce convingerea că ştampila a fost uzată sau tuşul de proastă calitate ori insuficient. Între mijloacele mai evoluate menţionăm confecţionarea ştampilei din cauciuc, material plastic şi piele. O altă metodă întâlnită în practica organelor judiciare şi a experţilor criminalişti este aceea a contrafacerii ştampilelor autenbtice după impresiunile pe diferite acte operaţiuni ce se execută prin zincografie când se reuşeşte o apropiere foarte mare faţă de original. De aceea, şi munca expertului devine mult mai anevoioasă22. De asemenea, ştampilele mai pot fi falsificate prin desenarea după impresiunea ştampilei originale, prin copiere sau prin imitare. Sunt cunoscute şi metode mai vechi, folosite mai rar însă, ce constau în transferarea pe actul fals a unei impresiuni autentice, prin intermediul unei pelicule al hârtiei fotografice umezite, al unei plăci de sticlă gelatinată şi a albuşului de ou fiert etc. Oricare ar fi mijlocul de falsificare folosit, expertul va examina ştampilele în litigiu, pentru a determina caracteristicile generale şi cele individuale ale acestora23. 22 Camil Suciu, op. cit., p.481; Emilian Stancu, Criminalistica, vol. I, Editura „Actami”, Bucureşti, 1995, p. 353 23 Matei Basarab, Criminalistica, Universitatea „Babeş-Bolyai”, Cluj, 1969, p.204; Dumitru Sandu, Falsul în acte, Editura „Dacia”, Cluj, 1997, p. 67-69 204 b. Falsificarea bancnotelor Practica organelor judiciare şi a experţilor criminalişti se confruntă frecvent cu aceste modalităţi de falsificare, începând cu bancnotele româneşti şi continuând cu alte bancnote străine, mai ales dolari SUA şi mărci germane24. Autorii sunt atât cetăţeni români, cât şi străini, iar faptele se săvârşesc atât la noi în ţară cât şi în străinătate. Prin colaborarea poliţiei române cu Interpolul, în ultimii ani au fost descoperite numeroase asemenea cazuri. Exemplificăm cazul unor muncitori de la Întreprinderea tipografică din Iaşi, care, în urmă cu câţiva ani, au tipărit cantităţi impresionante de bancnote false, care au şi fost puse în circulaţie. Mai recent, au fost falsificate şi mărci germane, precum şi dolari SUA. În raport de mijloacele tehnice de care dispun făptuitorii se folosesc tehnici din cele mai pimitive, cum ar fi lipirea pe bancnota de un dolar, după cifra „1”, a două zerouri, pentru a se obţine o bancnotă de 100 dolari. Falsificatorii au plasat bancnotele alegându-şi clienţii din lumea celor mai puţini instruiţi şi amatori de monedă străină la preţuri avantajoase. Nu este de mirare faptul că aceste bancnote au circulat între mai multe persoane până au fost descoperite. Oricare ar fi metoda folosită de făptuitori, expertul va proceda mai întâi la un examen comparativ cu bancnote autentice, folosind metoda suprapunerii, a juxtapunerii sau a „grătarului”, cu ajutorul căruia se localizează principalele elemente ale contrafacerii grafice. Activitatea de cercetare continuă cu examinarea calitativă a hârtiei, pentru a se stabili dimensiunile, elasticitatea, transparenţa, compoziţia, filigranarea, precum şi cernelurile, modul de imprimare şi de contrafacere, ori a altor metode de securitate activă25. 24 Emilian Stancu, Criminalistica, vol. I, Editura „Actami”, Bucureşti, 1995, p. 355 25 Ion Anghelescu, Alexandru Radu, Ilona Buţă, Ion Geambaşu, Examinarea bannotelor, colectiv, în Tratat practic de criminalistică, vol. III, I.G.M., Bucureşti, 1980, p. 127 şi urm. 205 Numărul cazurilor de falsificare a dolarilor SUA este atât de mare, încât autorităţile federale sunt nevoite să adopte noi măsuri de protecţie şi de reducere a posibilităţilor de falsificare. Astfel, după 1991, bancnotele sunt protejate prin încorporarea unui fir special în jurul portretului preşedintelui. Deoarce şi pentru acestea s-au descoperit posibilităţi de falsificare, începând cu anul 1996 se emit bancnote cu alte mijloace de protecţie, despre care se pretinde că nu vor mai putea fi falsificate. Pe măsură ce se pun în circulaţie asemenea bancnote, cele aflate în prezent în circulaţie sunt retrase de autorităţile federale. c. Falsificarea picturilor şi a altor opere de artă Cercetarea picturilor presupoune o colaborare între expertul criminalist şi expertul în pictură, deci se efectuează, de fapt, o expertiză complexă. Numai în latura tehnică a expertizei sunt implicate peste 10 domenii de investigare criminalistică între care menţionăm: examinarea directă în radiaţii ultraviolete, radiaţii infraroşii, radiaţii Roentgen, macro- şi microfotografia, analiza chimică a pigmenţilor, analiza prin activare cu neutroni, cormatografia în fază gazoasă, difracţia cu raze Roentgen etc.26 Cercetarea picturilor aparţine deci unor domenii diferite. De aceea, distingem latura artistică şi latura criminalistică ale expertizei. a. Expertiza artistică cuprinde o analiză iconografică, referitoare la istoricul acelei opere de artă şi la autorul său, precum şi o analiză iconologică, privind conţinutul propriu-zis al operei. 26 I. R. Constantin, Examinarea semnăturilor şi inscripţiilor de pe picturi, colectiv, în Tratat practic de criminalistică, vol. III, I.G.M., Bucureşti, 1950, p.356 şi urm.; Lucian Ionecu, Aspecte tehnico-criminalistice ale determinării autenticităţii operelor de artă, cu referie specială la tablouri, în 20 de ani de expertiză criminalistică, Ministerul Justiţiei, Bucureşti, 1979, p. 308 şi urm.; F. Ernau, Arta falsificatorilor şi falsificatorii artei, Editura „Meridiane”, Bucureşti, 1970 206 Analiza iconografică presupune, la rândul său, o latură stilistică, ştiindu-se faptul că fiecare artist a respoectat strict, până şi în epoca modernă, o serie de convenţii artistice, specifice fiecărei epoci. Se are în vedre, de asemenea, maniera de lucru a pictorului, cum ar fi mişcarea mâinii, observaţie posibilă şi la picturile îmbătrânite, prin analiza sub radiaţii Roentgen27. Analiza iconologică oferă numeroase informaţii privitoare la conţinutul operei de artă, expertul putând să sesizeze o discordanţă între lucrarea ca atare şi atribuirea ei. b. Expertiza criminalistică propriu-zisă priveşte latura tehnică a examinării. Astfel, se cercetează semnăturile şi inscripţiile de pe picturi, pentru a se constata dacă acestea sunt originale. În acest domeniu obiectul expertizei îl constituie identificarea operelor de artă nesemnate, stabilirea autenticităţii unor semnături, descoperirea semnăturilor sau inscripţiilor false, în numele unor mari maeştri, pe picturi ce nu le aparţin. Pentru a putea formula concluzii ştiinţific fundamentate, expertul va proceda la descrierea mai întâi a caracteristicilor generale apoi a celor individuale ale operei de artă cercetate. Între caracteristicile generale, expertţii au în vedere obişnuinţa pictorului de a-şi semna opera. Astfel se ştie că obiceiul de a semna operele de pictură a apărut târziu, în secolul al XVII-lea, şi că Michelangelo, Rafael sau Veronese nu-şi semnau operele. De asemenea, se cunoaşte că un pictor are mai multe modele de semnături sau inscripţii şi că la început a apărut inscripţia şi apoi semnătura. Inscripţia este, de fapt, un desen miniatural, realizat de pictor, cum ar fi silueta unei păsări, conturul unei clădiri etc. Între caracteristicile individuale sunt incluse dimensiunile, contururile şi înclinaţia trăsăturilor care pot fi măsurate cu pantograful. 27 Alexandru Radu, Examinarea spectrochimică a materialului pictural, colectiv, în Tratat practic de criminalistică, vol. III, I.G.M., Bucureşti, 1980, p. 259 şi urm. 207 După ce a determinat aceste caracteristici, expertul va proceda la o examinare comparativă, constând în studiul elementelor indicate de pantograf la semnătura sau inscripţia presupusă a fi falsă, comparativ cu elementele stabilite de acelaşi aparat, la cele cunoscute ca fiind originale. Deasemenea, pot fi examinate elementele componente ale vopselelor folosite la depunerea fondului în jurul semnăturii ori a inscripţiei şi la depunerea semnăturii, comparativ cu elementele semnăturilor originale28. CAPITOLUL al XV-lea IDENTIFICAREA PERSOANELOR ŞI A CADAVRELOR PRIN MIJLOACE ŞI METODE CRIMINALISTICE Secţiunea I – Consideraţii generale Varietatea şi complexitatea situaţiilor cu care se confruntă organele judiciare a impus continua preocupare şi extinderea metodelor şi mijloacelor foloite pentru identificare, în funcţie de trăsăturile exterioare după care pot fi identificate persoanele aflate în viaţă şi trăsăturile exterioare după care pot fi identificate cadavrele. Sunt numeroase cazurile în care persoana care a săvârşit un accident de circulaţie, soldat cu ictime omeneşti, şi a părăsit locul faptei, a fost observată de un singur martor. De asemenea, există situaţii în care autorul faptei trage un foc de armă asupra victimei şi ucie, apoi părăseşte locul faptei, folosind un mijloc de deplasare cât mai rapid, pentru a nu fi identificat. 28 Emilian Stancu, Criminalistica, vol. I, Editura „Actami”, Bucureşti, 1995, p. 360 şi urm. 208 Dificultăţile întâmpinate în munca de identificare sunt determinate de faptul că, de cele mai multe ori, cadavrele găsite în urma unui incendiu, a unei catastrofe feroviare sau aviatice, a unui cutremur etc. Suferă schimbări importante din cauza trecerii unei perioade mari de timp de la producerea morţii şi a gravelor traumatisme suferite. Alteori, autorul unei infracţiuni grave e sinucide şi organele judiciare îl cautăîn zadar pentru a-l cerceta în legătură cu fapta comisă. Pentru toate aceste cauze dificile, organele de urmărire penală, experţii criminalişti, medicii legişti şi alţi specialişti din alte domenii ale ştiinţei folosesc mijloace tehnice şi metode specifice de identificare, contribuind la aflarea adevărului în procesul penal. Secţiunea a II-a – Identificarea persoanei 1. Portretul vorbit Portretul vorbit reprezintă o metodă de identificare a persoanelor pe baza descrierii semnalmentelor exterioare ale acestora de către o altă persoană. În această descriere sunt avute în vedere atât trăsăturile statice (anatomice), cât şi cele dinamice (funcţionale). Aprecierea formelor şi dimensiunilor se face după un sistem care cuprinde trei gradaţii: mare, mijlociu, mic. A. Trăsăturile statice Pentru descrierea trăsăturilor statice facem apel la cunoştinţe de anatomie generală şi de anatomie topografică. Între aceste trăsături avem în vedere sexul, vârsta, constituţia corpului, în special a capului şi detaliile feţei etc.1. 1 C. Panghe, C. Dumitrescu, Portretul vorbit, I.G.M., Bucureşti, 1974, p. 83-97; Constanţa Dumitrescu, E. Cagea, Elemente de antropologie judiciară, Editura Ministerului de Interne, Bucureşti, 1973, p. 12-13 209 a. Sexul. Determinarea sexului este, uneori, o problemă foarte dificilă. Aceasta poate fi făcută, de obicei, de oricine, prin observarea directă a persoanei. Chestiunea prezintă un interes deosebit, în primul rând în cazul infracţiunilor privitoare la viaţa sexuală. b. Vârsta. Determinarea vârstei unei persoane, atunci când nu posedă acte de identitate (ori se foloseşte de acte de identitate false), trebuie făcută după date anatomice, pentru a căror corectă interpretare vom cere ajutorul medicului legist şi a altor specialişti. Sunt avute în vedere numeroase repere, între care dentiţia, care poate servi la stabilirea probabilă a vârstei. c. Înălţimea. Se iau ca puncte de referinţă trei repere principale: mic, mijlociu, înalt, cu subdiviziunile lor (foarte mic şi foarte înalt)2. Limitele sunt date pentru bărbaţi, iar pentru femei, acestea se reduc cu 5 cm: - foarte mic - sub 150 cm - mic - mijlociu - înalt - foarte înalt - 151 – 160 cm - 161 – 170 cm - 171 – 185 cm - peste 185 cm. d. Constituţia corpului. Se descrie după două repere: dezvoltarea sistemului osos şi muscular, precum şi a ţesutului adipos. După primul reper, o persoană poate fi solidă (robustă), mijlocie ori osoasă (uscăţivă), iar după cel de-al treilea reper, slabă, mijlocie sau grasă. Remarcăm că, în vorbirea curentă, pentru femei nu se foloseşte cuvântul „grasă”, ci „împlinită”, „corpolentă” etc. e. Trăsăturile generale ale corpului şi capului. Se descriu conturul corpului şi membrele. Corpul unei persoane poate fi drept, încovoiat, cocşat etc. 2 S.A. Golunski (redactor), Criminalistica, Editura Ştiinţifică, Bucureşti, 1961, p. 231 210 Membrele (superioare sau inferioare) pot fi lungi, mijlocii sau scurte. Atât pentru mâini, cât şi pentru picioare se pot observaanumite infirmităti înnăscute sau dobândite. Capul se descrie mai întâi după trăsăturile generale, apoi după cele speciale, de detaliu, care prezintă cel mai mare interes pentru identificare. De aceea, capul se examinează atât din faţă, cât şi din profil. f. Trăsăturile generale ale capului. Privită din faţă, forma capului poate fi descrisă după una din figurile geometrice de care se apropie cel mai mult: pătrată, dreptunghiulară, ovală, rotundă, triunghiulară, rombică. Privit din profil, capul poate fi încadrat în una din următoarele forme: rotund, alungit, ţuguiat, plat, iar zona occipitală poate fi turtită sau plată. g. Trăsăturile de detaliu ale capului. Aceste trăsături se descriu după cum privim capul din faţă dau din profil, ţinând cont de următoarele repere: fruntea, sprâncenele, ochii, nasul, gura, buzele, bărbia. Fruntea. Se descrie după profil, lăţime, înălţime, înclinaţie şi particularităţi. Profilul frunţii se descrie în funcţie de poziţia verticală a corpului şi poate fi dreaptă, avansată, oblică, concavă, convexă, ondulată. Ca o particularitate, întâlnim fruntea bilobată. În ceea ce priveşte lăţimea, fruntea poate fi: lată, mijlocie, îngustă, iar după înălţime: mare, mijlocie, mică. Înclinarea frunţii se apreciază din profil, în funcţie de un plan vertical imaginar, ce trece prin rădăcina nasului. După acest criteriu, fruntea poate fi oblică înapoi (teşită, retrasă), verticală (dreaptă), proeminentă (bombată). Sprâncenele. După grosime, pot fi groase, mijlocii, subţiri, îmbinate, iar după contur, arcuite, dreptunghiulare, şerpuite. În cazul femeilor, sprâncenele pot fi ajustate de cosmeticieni. Ochii reprezintă un reper deosebit de util pentru identificare şi, de aceea, se descriu foarte multe detalii. Astfel, după culoare, ochii sunt negri, albaştri, 211 căprui, verzi, galbeni. Culoarea numită impropriu „roşie” este de scurtă durată şi este întâlnită la persoanele extenuate, bolnave sau aflate sub influenţa băuturilor alcoolice. Există persoane care au un ochi de o culoare şi celălalt de altă culoare (ceacâr). După mărime, ochii pot fi mari, mijlocii şi mici. Deşi mai rar întâlnite, se descriu şi tulburări de privire, denumite strabism, şi redate în vorbire curentă prin formularea „se uită cu un ochi la făină şi cu altul la slănină”. Strabismul poate fi convergent sau divergent; poate afecta ambii ochi, cu detalii de privire spre dreapta sau spre stânga. Nasul prezintă interes pentru identificare şi, de aceea, se descriu foarte multe detalii. După mărimea generală a feţei, nasul poate fi mare, mijlociu ori mic. Pentru rădăcina nasului se descriu aceleaşi dimensiuni (mare, mijlocie, mică), iar muchia (conturul) poate fi: dreaptă, convexă, concavă, frântă şi, mai rar, ondulată. Baza nasului poate fi coborâtă, orizontală şi verticală. Gura. Pot fi descrise foarte multe detalii, precum: mărimea, conturul, poziţia etc. După mărime, se descriu gură mare, mijlocie, mică, iar după contur, gură sub formă de inimă, cu colţuri orizontale, cu colţuri ridicate sau coborâte (gură de peşte). Buzele pot fi recunoscute după detalii ce prezintă mare interes pentru identificare. După grosime, buzele pot fi groase, mijlocii, subţiri. Proeminenţa buzelorse apreciază separat pentru cea superioară şi cea inferioară. Ca particularităţi, se descrie buza de iepure. La descrierea dinţilor se are în vedere starea lor, culoarea, forma, existenţa unor lucrări dentare (plombe, proteze). Bărbia. Se examinează din faţă şi din profil. Privită din profil, bărbia poate fi oblică (retrasă), verticală, proeminentă. După înălţime, poate fi mare, mijlocie, mică, iar după lăţime poate fi îngustă, mijlocie, lată. Ca 212 particularităţi, se descriu bărbia bilobată, alungită, dublă, cu gropiţă sau proeminentă. Urechea. Pentru studiul urechii, persoana va fi privită din faţă şi din profilşi vor fi descrise foarte multe detalii, care prezintă interes deosebit pentru identificare. Denumirile folosite în descrierea urechii sunt cele din anatomia totpografică3. Helixul este marginea exterioară cartilaginoasă a urechii şi poate fi acuţit, rotunjit, incomplet sau atrofiat. Antehelixul secondează helixul în paralel spre interior şi poate fi concav, rectiliniu sau convex. Antetragusul este format dintr-un cartilagiu mai mult sau mai puţin accentuat şi se găseşte la partea inferioară a antehelixului. Tragusul este un cartilagiu mic, în general triunghiular, şi formează peretele anterior al canalului auditiv extern. Lobul formează partea inferioară a urechii şi poate fi studiat sub mai multe aspecte. Astfel, după formă, poate fi rotunjit, ascuţit; după mărime, mic, mijlociu, mare; după aderenţă, lipit, semilipit, liber, iar după particularităţi, perforat, ascuţit, absent total sau parţial. Pe lobul urechii (perforat sau neperforat), fetele (şi, în ultimii ani, şi băieţii) fixează doi sau chiar un singur cercel. Conca este orificiul urechii care permite sunetului să pătrundă spre urechea internă. Conca poate fi împinsă înapoi, îngustă, largă, înaltă, atrofiată etc. Tot la descrierea capului prezintă interes părul, barba şi mustăţile. Pentru păr se decriu linia de inserţie, natura, desimea, portul, lungimea, culoarea, iar pentru bărbaţi, prezenţa cheliei. Linia de inserţie poate fi circulară în sus sau în jos, dreaptă, ondulată, ascuţită. 3 Mina Minovici, Tratat complet de medicină legală, vol. II, Bucureşti, 1930, p. 1031-1034; C. Panghe, C. Dumitrescu, op.cit., p. 104-105 213 După natură, părul poate fi drept, ondulat, buclat, creţ, iar după desime, des, normal, rar. După culoare, se descrie păr negru, castaniu, blond, roşcat, alb încărunţit. Culoarea se examinează cu unele rezerve, deoarece poate fi schimbată foarte uşor cu ajutorul mijloacelor cosmetice. Chelia poate fi frontală, temporală, frontal-parietală şi occipitală. Barba poate fi mare, atunci când cuprinde toată faţa şi părul este lung; barbişon, atunci când cuprinde toată faţa, dar părul este scurt; în formă de guler, atunci când este o continuare a perciunilor până sub bărbie; muscă, atunci când este un mănunchi de fire sub buza inferioară; cioc, atunci când este de dimensiuni mici şi cuprinde întreaga bărbie. Mustaţa poate fi descrisă după mărime şi formă. Astfel, se descrie mustaţă mare cu colţuri ridicate, mare cu colţuri coborâte, mare cu colţuri drepte, tăiată mărunt pe buză, numai pe porţiunea foselor nazale etc. B. Trăsăturile dinamice Trăsăturile dinamice foflosesc la identificarea persoanei ce exercită anumite mişcări, cum ar fi mersul, gesticulaţia, vocea şi vorbirea, mimica etc. A Mersul. În raport de vârstă, sex, ocupaţie, o persoană aflată în mişcare poate fi recunoscută şi descrisă după mai multe repere. Astfel, se are în vedere atitudinea corpului (drept, aplecat), mobilitatea, oscilaţiile corpului, andulaţiile bazinului, mişcări ale braţului etc. b. Gesticulaţia. Între gesturile care prezintă interes deosebit pentru identificare sunt descrise: clipirea pleoapelor, ridicarea din umeri, încruntarea frunţii etc. Unele gesturi (ticuri) sunt specifice bărbaţilor, cum este ticul de cravată, iar altele sunt specifice femeilor, între care: controlul coafurii, îndepărtarea unei şuviţe de păr (reale sau imaginare) ce acoperă vederea, apropierea repetată a 214 degetelor de gură sau uitatul în oglindă, pentru a verifica starea machiajului, etc. c. Vocea şi vorbirea. Vocea este diferită în raport de vârstă şi sex. Ea poate fi influenţată de starea sănătăţii, în special de unele afecţiuni nazale (polipii), după cum poate fi educată, controlată, ca în cazul oamenilor de artă, al pedagogilor etc. Vorbirea poate fi descrisă după mai multe repere, specifice vorbirii normale şi celei afectate de anumite stări patologice. La vorbirea normală, după ritmul ei, deosebim vorbirea obişnuită, rară, schimbătoare, rapidă. Ca tulburări fiziologice, sunt descrise dislalia (bâlbâiala), care poate îmbrăca aspecte diferite: tahilalia (accelerarea vorbirii) şi bradilalia (încetinirea vorbirii). d. Mimica. Mimica feţei poate reda starea psihică obişnuită în care se află o persoană sau o preocupare deosebită, teama etc. La unele persoane trăsăturile feţei traduc îndoiala, dispreţul, ironia, neîncrederea în cei din jur sau autoîncredere exagerată. Aceste stări psihice se traduc prin încreţirea frunţii, rictusul gurii, zâmbet dispreţuitor etc. e. Alte trăsături dinamice. Sunt descrise şi alte trăsături de importanţă secundară, dar care, în lipsa altora, sunt utile pentru identificare. Astfel, în cazul fumătorilor, se descrie modul cum aprind ţigara sau pipa şi cum le ţin în timp ce fumează. De asemenea, poziţia mâinilor, întimpul repausului sau al mersului, este caracteristică unor persoane. Bărbaţii au tendinţa de a duce o mână sau ambele mâini şi a le sprijini de reverul hainei, de a ţine o mână în buzunar sau de a împreuna mâinile la spate şi, mai rar, în faţă. Femeile au tendinţa de a controla mereu poşeta prinsă de umăr; fac aceste mişcări şi în lipsa poşetei4. 4 Aurel Ciopraga, Ioan Iacobuţă, op. cit., p. 217 215 C. Metodele tehnice de identificare a persoanelor După descrierea făcută unei persoane potrivit trăsăturilor statice şi dinamice, organele de urmărire penală vor valorifica aceste date prin folosirea unor tehnici variate, precum: portretul schiţat, fotorobotul, tehnicile Identi-kit-ul şi Photo-identi-kitsurile etc. Schiţa de portret (portretul schiţat). Metoda constă în schiţarea unui portret de către un desenator calificat, folosin descrierea făcută de martori sau victimă. Fotorobotul. Pentru întocmirea portretului persoanei căutate, se foloseşte un set de fotografii secţionate în funcţie de cele trei zone ale feţei (frontală, nazală, bucală), până ce, din combinarea lor, rezultă fotografia care seamănă cel mai bine cu imaginea celui bănuit. Identi-kitul şi Photo-identi-kitsurile. Organul judiciar pune la dispoziţia martorului sau victimei un album cu zeci de variante ale elementelor faciale. Fiecare element facial este reprodus separat pe o peliculă transparentă, folosind acelaşi număr de cod. Cel ascultat alege din album o anumită variantă, caracteristică fiecărui element facial, apoi scoate peliculele corespondente acsteia şi le aşează, prin suprapunere, pe un suport special, cu geam mat, luminat de jos. Se obţine o compoziţie grafică având o formulă alcătuită din cifrele de cod ale fiercărui element facial, necesară pentru transmiterea către alte unităţi de urmărire penală. Minicompozitorul (MIMIC). Este un aparat folosit la alcătuirea portretelor – desene ale elementelor figurii, transpuse pe şase benzi transparente, fiecare cu o lungime de 25,4 cm şi cuprinzând câte 300 de elemente. Schimbarea 216 imaginilor se realizează cu ajutorul unor reglaje electronice, iar observarea lor se face pe ecran. Sintetizorul fotografic. Are la bază aceleaşi principii de compunere a imaginii. Într-un timp foarte scurt se realizează un montaj cu ajutorul a patru dispozitive, ce proiectează pe un ecran câte o zonă a feţei. Procedeul se apropie de metoda fotorobotului, într-o variantă mai perfecţionată, care permite compunerea de figuri din elemente faciale naturale. Portretul robot computerizat. Pentru compunerea lui se recurge la tehnica de calcul electronic. Pe lângă datele furnizate de martori, această tehnică foloseşte şi alte date stocate în fişierele criminalistice. Imaginea electronică se obţine atât din elementele faciale grafice, cât şi din elementele preluate din fotograme diferite, retuşate (prelucrate) de calculator5. 2. Identificarea persoanei după voce şi vorbire a. Consideraţii preliminare Folosirea acestei metode de identificare a persoanei se datorează dezvoltării mijloacelor tehnice de înregistrare a vocii şi vorbirii. Se admite că, prima dată, a fost folosită în Germania, în anul 1958, într-un caz de răpire a unui copil6. Fundamentul ştiinţific al identificării constă în cunoaşterea particularităţilor care determină individualitatea vocii fiecărei persoane. a. Particularităţile de construcţie ale aparatului fono-respirator. Este cunoscut faptul că anumite detalii de construcţie anatomică, cum ar fi 5 Emilian Stancu, Criminalistica, vol. I, Editura „Acatami”, Bucureşti, ]995, p. 222-224 6 Ibidem, p. 229 217 configuraţia gâtului, a cavităţii bucale, inclusiv a foselor nazale, fac ca sunetele emise să se situeze într-o anumită bandă de frecvenţă. b. Particularităţile funcţiei fonatorii, care determină cele trei caracteristici principale ale vocii: timbrul, frecvenţa şi intensitatea7. c. Particularităţile determinate de modificări ale aparatului fono-respirator, apărute ca urmare a unor maladii: laringite, paralizii etc. Posibilitatea de identificare a persoanei are la bază cunoaşterea cât mai completă a caracteristicilor de identificare a vocii şi vorbirii. Astfel, în ceea ce priveşte caracteristicile vocii, acestea pot fi grupate în caracteristici acustice generale (durata de pronunţare a unui cuvânt sau a unui grup de cuvinte şi intensitatea vocii, detalii după care putem restrânge grupul de persoane suspecte) şi caracteristici acustice individuale (frecvenţa de rezonanţă a cavităţii aparatului vocal, precum şi frecvenţa specifică sunetelor nazale şi frecvenţa vocii). De asemenea, caracteristicile vorbirii folosesc la identificarea unei persoane prin particularităţile de expresie şi stil, între care: particularităţile fonetice (accent, intonaţie, pronunţarea cuvintelor străine), particularităţile fonetice străine, întâlnite la persoanele care au o altă limbă maternă decât cea vorbită în momentul audiţiei, precum şi defecţiunile de pronunţie şi particularităţile lexicale, cum sunt cele specifice regiunii din care provine vorbitorul sau cele caracteristice unei profesii. b. Expertiza criminalistică a vocii şi vorbirii Se impune de la început precizarea că este vorba de o activitate de înaltă ţinută ştiinţifică, în care sunt folosite cele mai recente cuceriri din domeniul 7 Şt. Gâlea, C. Gotul, Fonoaudiologie, Editura Didactică şi Pedagogică, Bucureşti, 1967, p. 208 şi urm. 218 electronicii, al mijloacelor de înregistrare şi de redare a vocii şi vorbirii etc., şi nu de metoda tactică de prezentare a persoanei pentru recunoaştere, în cazul în care martorul pretinde că a auzit-o vorbind şi ar putea să o recunoască din grup. În acest domeniu, experţii criminalişti folosesc sonografele, aparate care permit analize complexe ale caracteristicilor generale şi individuale fonoacustice, cu un spectru de audiofrecvenţă situat între 5 şi 16.000 Hz. Cu ajutorul sonografelor, caracteristicile vocii sunt transcirse sub forma vocogramelor, care evidenţiază frecvenţa, intensitatea şi durata. În acest domeniu, cercetătorii români au contribuţii importante, care îi situează alături de reprezentanţii ţărilor cu o puternică tradiţie tehnică, ştiinţifică, economică, etc.8. Faţă de stadiul la care se află cercetările teoretice şi frecvenţa cu care este întâlnită în practica organelor judiciare, metoda identificării persoanei după voce şi vorbire, deşi perfectibilă, este în măsură să poată clarifica multiple aspecte, între care: a. stabilirea autenticităţii fonogramei în litigiu, în scopul determinării falsurilor, prin înlocuirea unor cuvinte cu altele, aparţinând aceleiaşi persoane, dar rostite în alte împrejurări, ori în alt context, a ştergerilor de cuvinte sau fraze, a întreruperilor făcute în timpul înregistrării etc; b. identificarea persoanei vorbitorului cu respectarea unor anumite condiţii de calitate privind înregistrarea în litigiu, şi, fireşte, având la dispoziţie modele de comparaţie; c. stabilirea eventualei deghizări a vocii şi vorbirii, daghizare sau modificare încercată cu acoperirea microfonului cu o batistă, vorbirea în şoaptă, modificarea tonalităţii, astuparea nasului etc. 8 Ion Anghelescu, Metodă de identificare a persoanelor după voce şi vorbire în limba română, C.N.S.T., Oficiul de Stat pentru Invenţii şi Mărci, Brevet de Invenţie nr. 5556/21 aprilie 1972; Ion Anghelescu, Expertiza criminalistică a vocii şi vorbirii, Editura Ştiinţifică şi Enciclopedică, Bucureşti, 1978, p. 23-24, precum şi în Tratat practic de criminalistică, vol. I, I.G.M., Bucureşti, 1978, p. 9, 135 şi urm. 219 În funcţie de cazul concret pentru care se solicită expertiza, se pot formula întrebările cele mai potrivite cu posibilităţile de care dispune expertul şi cu mijloacele tehnice de înregistrare bănuite a fi fost folosite de persoanele cercetate. Generalizarea practicii de urmărire penală şi de expertiză criminalistică a vocii şi vorbirii demonstrează că, cel mai frecvent, se solicită depistarea încercărilor de falsificare a benzii nu numai în cazul proceselor penale, ci şi a celor civile, cum sunt tăgada paternităţii, divorţul, etc. Pentru ca experţii criminalişti să poată formula concluzii ştiinţific fundamentate, este necesar ca organele judiciare, care solicită expertiza, să efectueze imprimările în condiţii similare de loc, de fond sonor şi cu aceeaşi viteză de înregistrare. O conlucrare între organele judiciare şi experţi este necesară chiar înainte de a se dispune efectuarea expertizei. Secţiunea a III-a – Identificarea cadavrelor necunoscute 1. Consideraţii generale Spre deosebire de persoanele aflate în viaţă, pentru identificarea cadavrelor necunoscute se au în vedere modificările ce intervin în urma violenţelor ce au cauzat moartea sau descompunerii, datorate factorilor de mediu, temperaturii etc. Este domeniul în care colaborarea dintre expertul criminalist şi medicul legist este indispensabilă. Tehnicile folosite pentru identificare au în vedere, în primul rând, pregătirea cadavrului, pentru a i se da o înfăţişare cât mai apropiată celei avute în viaţă. Dintre cele mai cunoscute metode folosite, amintim: metoda supraproiecţiei, reconstituirea fizionomiei după craniu, identificarea după resturile osoase, identificarea după sistemul dentar, identificarea după codul genetic etc. 220 2. Metode criminalistice de identificare a. Metoda supraproiecţiei. Constă în proiectarea sau suprapunerea imaginii craniului necunoscut peste imaginea fotografică a persoanei dispărute, căreia se presupune că i-a aparţinut craniul. Cele două imagini negative sunt proiectate pe un ecran, în vederea stabilirii coincidenţei sau necoincidenţei elementelor anatomice şi antropometrice, apreciate ca puncte de reper, rezultatul fiind fixat prin fotografiere9. b. Reconstituirea fizionomiei după craniu. Constă în reconstituirea plastică şi grafică a ţesuturilor moi ale capului, potrivit unor standarde de grosime determinate ştiinţific. În prctică, această metodă a dat numeroase rezultate pozitive10. c. Identificarea după resturile osoase. Cercetarea este efectuată de expertul calificat în acest domeniu, care poate să determine dacă urmele sunt sau nu de natură umană, dacă oasele aparţin uneia sau mai multor persoane etc. De asemenea, se pot obţine date cu privire la vârstă, sex, talie şi eventualele boli de care a suferit persoana în timpul vieţii11. d. Identificarea după sistemul dentar. Metoda este folosită în cazul cadavrelor fragmentate sau descompuse din cauza exploziei, incendiului etc. Pe lângă cercetarea cadavrului şi a detaliilor sistemului dentar, se verifică lucrările dentare aflate la cabinetele stomatologice, care au avut în evidenţă 9 Camil Suciu, op. cit., p. 448; Gh. Asanache, colectiv, în Tratat practic de criminalistică, vol. II, Bucureşti, 1978, p. 348-356 10 Cantemir Rişcuţia, Reconstituirea fizionomiei după craniu, colectiv, în Tratat practic de criminalistică, vol. II, Bucureşti, 1978, p. 344 11 Emilian Stancu, Criminalistica, vol. I, Editura „Actami”, Bucureşti, 1995, p. 227, I. Quai, Expertiza urmelor osteologice, colectiv, în Tratat practic de criminalistică, vol. II, I.G.M., Bucureşti, 1978, p. 324-325 221 persoana al cărei cadavru este cercetat. Colaborarea cu medicul stomatolog şi medicul legist este absolut necesară12. e. Identificarea după codul genetic. Metoda este răspândită în majoritatea ţărilor europene, precum şi în SUA. Mijloacele tehnice folosite sunt foarte costisitoare. În catastrofa aviatică de lângă Bucureşti, din anul 1995, experţii au folosit această metodă pentru identificarea cadavrelor unor pasageri din Belgia, aflaţi la bordul aeronavei. Începând cu anul 1999, astfel de expertize se pot efectua şi în România, deoarece Institutul de medicină legală „Prof. Mina Minovici” este dotat cu mijloacele tehnice corespunzătoare. CAPITOLUL al XVI-lea ÎNREGISTRAREA PENALĂ Secţiunea I – Noţiune. Importanţă. Clasificare 1. Noţiune Înregistrarea penală constituie o metodă de identificare a persoanei. Criminalistica cunoaşte şi alte metode de identificare a persoanei: după 12 P. Firu, C. Rişcuţia, colectiv, în Tratat practic de criminalistică, vol. II, I.G.M., Bucureşti, 1978, p. 80-88 222 urmele de deget (dactiloscopia) şi după trăsăturile exterioare ale corpului (portretul robot). Înregistrarea penală foloseşte mijloace şi metode specifice, prin care se deosebeşte de celelalte forme de identificare. 2. Importanţă Numărul mare al persoanelor care săvârşesc fapte penale, ca şi modalităţile diferite folosite la comiterea infracţiunilor, au impus întocmirea unei evidenţe sistematice, care să sigure identificarea celor cu antecedentepenale; ţinerea corectă şi mereu actualizată a acestor evidenţe poate contribui la combaterea şi prevenirea faptelor penale. Necesitatea întocmirii unor înregistrări penale de către organele judiciare este veche de aproape două secole. Pentru prima dată, această modalitate de identificare a persoanelor condamnate a fost folosită în Anglia, în anul 1791, fiind apoi îmbunătăţită şi extinsă şi în Franţa, începând cu anul 1880. 3. Clasificare În funcţie de scopul urmărit şi de modalităţile folosite, se cunosc mai multe feluri de înregistrare penală. Astfel, în funcţie de scopul urmărit, sunt cunoscute sisteme de înregistrare a persoanelor, a cadavrelor, a animalelor şi a obiectelor furate sau pierdute; după modalităţile folosite, sunt cunoscute înregistrările: alfabetică, dactiloscopică, după modul de operare, după natura valorilor cărora li s-a adus 223 atingere prin infracţiune (fals de monedă, furturi de obiecte de artă, falsificarea unor opere de artă). Secţiunea a II-a – Modalităţile de înregistrare folosite de organele de poliţie 1. Înregistrarea alfabetică Este modalitatea cea mia simplă, mai uşor de folosit şi mai eficientă; se practică în baza Legii nr. 7/1992 privind cazierul judiciar. Potrivit acestor dispoziţii legale, organele de poliţie ţin evidenţa nominală a persoanelor cercetate pentru săvârşirea unor fapte penale. Evidenţa este ţinută în ordine alfabetică şi cuprinde o serie de date importante: numele şi prenumele, numele avut anterior, porecla, data şi locul naşterii, naţionalitatea, domiciliul stabil şi temporar, starea civilă, cu sau fără copii şi numărul copiilor, profesiunea şi locul de muncă, alte îndeletniciri, descrierea semnalmentelor după metoda portretului vorbit, antecedentele penale, fapta pentru care este învinuit sau condamnat. În fişa persoanei cercetate sunt menţionate formula dactiloscopică decadactilară, fotografia de identificare şi alte date utile identificării. În această evidenţă mai sunt menţionate persoanele dispărute şi cadavrele neidentificate1. Pentru cadavre există o fişă tipizată, ce conţine repere utile identificării: sexul, vârsta aproximativă, cauza morţii, descrierea îmbrăcămintei şi a obiectelor găsite asupra lor, leziunile, eventuale tatuaje sau cicatrice, numărul dosarului, numele organului judiciar care a efectuat urmărirea etc. 2. Înregistrarea dactiloscopică 1 Camil Suciu, op. cit., p. 385 224 Pentru acst mod de înregistrare se folosesc cartotecile dactiloscopice monodactilare şi decadactilare, ultimele prezentând un interes practic deosebit. Înregistrarea are la bază detaliile desenului papilar, după care se stabileşte mai întâi tipul, apoi grupa şi, în cele din urmă subgrupa. Principalul reper de identificare îl reprezintă existenţa deltei, poziţia pe care aceasta o ocupă în desenul papilar, precum şi numărul deltelor. Pentru alcătuirea formulei dactiloscopice decadactilare se au în vedere tipurile, grupele şi subgrupele de desene papilare, raportate la numărul şi poziţia deltelor. Formula dactiloscopică primară se prezintă sub forma unei fracţii, având la numărător notate tipurile de dactilograme ale mâinii drepte, iar la numitor, cele ale mâinii stângi. În această formulă, degetele arătătoare de la ambele mâini se notează cu litere majuscule, în funcţie de tipul reliefului papilar pe care îl au. Toate celelalte degete se notează cu cifre. Astfel, adelticele se vor nota cu A sau 1, dextrodelticele cu D sau 2, sinistrodelticele cu S sau 3, bidelticele cu B sau 4, tridelticele cu T sau 5, quatrodelticele cu Q sau 6, simianele şi danteliformele cu O sau cifra 0, iar cele nedefinite cu X, dacă se află pe arătătoare şi cu x (mic), dacă se află pe celelalte degete de la mâinile persoanei supuse examenului dactiloscopic. În funcţie de această notare, formula primară poate fi: S −5241 B − 2434 ceea ce înseamnă că la mâna dreaptă arătătorul este bideltic, degetul mare, dextrodeltic, cel mijlociu, bideltic, inelarul, sinistrodeltic, degetul mic, bideltic, iar la mâna stângă, arătătorul, sinistrodeltic, degetul mare, trideltic, mijlociul, dextrodeltic, inelarul, bideltic şi cel mic, dextrodeltic. 225 Pe lângă această formulă primară se mai întocmeşte o formulă secundară, prin subclasificarea tipurilor de dactilograme, atunci când clasificarea detaliilor desenului papilar numai în tipuri devine insuficientă. Înregistrarea monodactilară este mai puţin eficientă şi, de aceea, şi mai rar folosită, ca o completare a înregistrării alfabetice şi decadactilare2. 3. Înregistrarea după modul de operare Această modalitate, cunoscută sub denumirea de modus operandi sistem, se foloseşte pentru evidenţa modalităţilor de săvârşire a faptelor de către anumite persoane cu practică îndelungată în comiterea unui anumit gen de infracţiuni, cum ar fi furturile prin spargere, falsificările de monede, înşelăciunea calificată (escrocheria) etc. Fişele se întocmesc pe infractori şi cuprind două categorii de elemente: cele privitoare la natura faptei săvârşite (omor, furt, viol, înşelăciune) şi cele privitoare la modul de operare pentru fiecare categorie de fapte: folosirea cheilor mincinoase, a instrumentelor de spargere artizanale sau complexe (flacără de oxigen, raze laser etc.)3. Pentru faptele penale rămase cu autori necunoscuţi, se ţin fişe separate, în care se consemnează cât mai multe date privitoare la faptă, modus operandi şi persoana bănuită. Fişa mai cuprinde şi rubrici pentru aplicarea fotografiilor de identificare, pentru amprentele digitale şi pentru înregistrarea formulei stomatologice. Această modalitate de înregistrare şi-a dovedit din plin utilitatea practică pentru organele de urmărire penală, care se confruntă cu fapte săvârşite de autori rămaşi neidentificaţi. Astfel, în practica organelor judiciare din judeţul 2 Camil Suciu, op. cit., p. 390; Aurel Ciopraga, Ioan Iacobuţă, op. cit., p. 223; Ion Mircea, Criminalistica, Editura „Lumina Lex”, Bucureşti, 1998, p. 209 3 Matei Basarab, Criminalistica, Universiatatea „Babeş-Bolyai”, Cluj, 1969, p. 247-248 226 Cluj au fost semnalate numeroase cazuri de tâlhărie în care autorii faptei, rămaşi neidentificaţi, acostau victimele, în timpul nopţii, cu rugămintea de a da foc la ţigaretă. În momentul în care erau serviţi cu focu solicitat, victima era lovită cu un cuţit în abdomen, după care făptuitorii dispăreau cu bunurile sustrase. Folosind înregistrarea cunoscută sub denumirea de M.O.S. (modus operandi sistem), organele de poliţie au identificat autorii faptei ca fiind I.B. şi E.B.4. La fel de utilă s-a dovedit această modalitate de înregistrare şi pentru organele de urmărire penală din judeţul Iaşi, într-un caz de omor deosebit de grav, săvârşit în scop de jaf. Victima a fost un student care ţinea în camera sa de la cămin importante şi valoroase aparate electronice, care au atras atenţia şi interesul celor veniţi în vizită. Autorii omorului au imobilizat victima, legându-i mâinile şi picioarele cu colţurile unui cearşaf, care treceau şi în jurul gâtului, în aşa fel încăt, încercând să se salveze, să strângă toto mai tare nodul cearşafului şi să se sufoce. Deoarece în cercul bănuiţilor aiu fost incluşi şi trei tineri din Republica Moldova, în baza relaţiilor de colaborare cu organele de poliţie din Chişinău, s-au obţinut date utile identificării făptuitorilor. Aceştia au recunoscut fapta şi au descris amănunţit metoda de sugrumare folosită, cunoscută în ţara de origine sub denumirea de „rândunica”. 4. Înregistrarea animalelor şi a obiectelor pierdute sau furate Pe lângă înregistrarea penală a persoanelor la care ne-am referit în cele ce precedă, organele judiciare înregistrează şi alte date necesare urmăririi penale, cum sunt cele referitoare la animalele şi la obiectele pierdute sau furate. 4 I. Andrei, I. Săroiu, Triumful adevărului, Editura „Cordial Lex”, Cluj-Napoca, 1997, p. 44-54 227 Între obiecte, menţionăm îmbrăcămintea de valoare, bijuteriile, armele, obiectele de valoare artistică deosebită şi, în ultimul timp, într-un număr mare de cazuri, în continuă creştere, autoturismele. Fişa obiectelor furate sau piedute trebuie să cuprindă cât mai multe date utile identificării, pe care le furnizează persoana care reclamă fapta. Între aceste date figurează: forma, volumul, culoarea, caracteristici şi seria de fabricaţie, numărul de inventar, adresa proprietarului etc.5 Pentru animale, fişele vor cuprinde: denumirea lor, vârsta, culoarea, numele la care răspund (când este cazul), data dispariţiei lor, adresa proprietarului. Toate fişele se ţin în ordine alfabetică şi se completează pe măsură ce se obţin date noi în cursul cercetărilor. În ultimii ani, în multe ţări puternic dezvoltate economic, animalele de rasă, de valoare deosebită (câini, pisici etc,), precum şi păsările de apartament pot fi uşor identificate, în caz de dispariţie, după evidenţa ţinută la Societatea de Protecţie a Animalelor şi Păsărilor. Acestora li se introduce sub piele un microemiţător, reglat pe o lungime de undă cunoscută şi înregistrată şi la organele de poliţie, care este foarte util identificării în cazul pierderii sau al sustragerii în scopul valorificăriide către persoanele interesate. Sistemul de înregistrare a animalelor dispărute îşi dovedeşte tot mai mult eficienţa în practica organelor de urmărire penală din judeţul Iaşi, care se confruntă cu numeroase cazuri de sustrageri de animale din gospodăriile sătenilor: cai, cornute mari, ovine, etc. De cele mai ulte ori, acestea sunt sacrificate pentru consum, identificarea lor devenind imposibilă, iar prezentarea acestora, spre a fi recunoscute de proprietari, nemaiputându-se face. 5 Camil Suciu, op. cit., 389 228 CAPITOLUL al XVII-lea PLANIFICAREA ACTIVITĂŢII DE URMĂRIRE PENALĂ Secţiunea I – Noţiuni generale. Planificarea urmăririi penale se identifică cu elaborarea unui plan de cercetare potrivit căruia, într-o cauză sau alta se vor efectua principalele activităţi. Planificarea evită pierderile inutile de timp, irosirea de forţe şi mijloace, asigură, în cele din urmă, operativitatea şi celeritatea ce trebuie să caracterizeze urmărirea penală. Planul de cercetare al unei cauze determinate trebuie să cuprindă: 1. Activităţile iniţiale şi ulterioare de urmărire şi operative, a căror necesitate e reclamată de natura faptei. 2. Versiunile, fie că acestea privesc fapta în ansamblu, condiţiile sau elementele infracţiunii, ori aspecte secundare. 3. Sfera împrejurărilor ce trebuie dovedite, precum şi activităţile de urmărire şi operative, prin mijlocirea cărora poate fi stabilit obiectul probaţiunii. Planificarea activităţii de urmărire penală trebuie să satisfacă cerinţa tempestivităţii, în sensul că planul trebuie elaborat în cel mai potrivit moment al investigaţiilor; deci, să nu fie nici prematur, nici tardiv, întocmirea planului presupune existenţa unui minimum de date, de informaţii, care să permită organelor judiciare posibilitatea formulării cel puţin a versiunilor prin mijlocirea cărora, în stadiul incipient al cercetărilor, se urmăreşte explicarea naturii faptei săvârşite. Elaborarea tardivă a planului poate avea consecinţe nedorite asupra ritmicităţii şi a ordinii de efectuare a activităţilor necesare stabilirii împrejurărilor legate de comiterea infracţiunii. În ciuda elementelor particulare fiecărei infracţiuni, experienţa de urmărire penală generalizată a condus la constatarea că există o seamă de aspecte, a 229 căror stabilire se impune la cercetarea oricărei pricini penale. Acestea sunt în număr de şapte şi constau în următoarele întrebări: ce?, unde?, când?, cine?, cum? (în ce mod?), de ce?, cu ajutorul cui?, de unde şi denumirea.de formula celor şapte întrebări. Răspunsul la întrebarea ce? trebuie să cuprindă o amplă caracterizare a faptei săvârşite:dacă fapta constituie infracţiune şi care anume, ce urmări a produs etc. Răspunsul la întrebarea unde? impune precizarea tuturor circumstanţelor legate de locul comiterii faptei: mediul rural, urban, pe câmp, pe stradă, într-un imobil etc. Întrebarea când? presupune stabilirea datei săvârşirii infracţiunii, luată într-un înţeles larg: anul, luna, ziua, ora. Întrebările cine?, cu ajutorul cui? privesc subiectul infracţiunii, iar răspunsurile trebuie să individualizeze persoana făptuitorului, precum şi faptul dacă infracţiunea a fost săvârşită în participaţie, forma de participaţie, rolul jucat de participanţi etc. Întrebarea cum? (în ce mod?) implică determinarea împrejurărilor în care s-a săvârşit infracţiunea şi serveşte la clarificarea faptei. În fine, răspunsul la întrebarea în ce scop? trebuie să caracterizeze latura subiectivă a infracţiunii, adică să indice forma vinovăţiei, mobilul şi scopul. În planul de cercetare se va indica ordinea, termenul de executare a activităţilor, precum şi organele şi persoanele care vor participa la efectuarea lor. Indiferent de natura faptei şi de complexitatea cauzei încă din momentul sesizării organul judiciar îşi întocmeşte un plan pe care, chiar dacă nu întotdeauna îl aşterne pe hârtie, îl pune în aplicare pentru efectuarea cercetărilor într-un mod cât mai oronat, astfel încât să ajungă la stabilirea adevărului într-un timp cât mai scurt. 230 Forma planului e condiţionată de natura cauzei ce se cercetează, în sensul că organul de urmărire penală va alege forma considerată cea mai potrivită, care să reflecte cel mai bine particularităţile cauzei cercetate. Forma scrisă e impusă de necesitatea de a ordona, sintetiza şi sistematiza cantitatea mare de date, informaţii existente, îndeobşte, în orice cauză de o anumită complexitate şi care nu ar putea fi păstrate un timp mai mult sau mai puţin îndelungat în memoria organului de urmărire penală, fără riscul pierderilor şi al denaturărilor. Totodată, un astfel de plan va permite organului judiciar sa urmărească mersul cercetărilor, să verifice activităţile planificate, precum şi cele a căror efectuare apare, la un moment dat necesară. Secţiunea a II-a - Versiunile de urmărire penală Versiunea constituie o ipoteză, adică o explicaţie probabilă a unui fenomen, eveniment, întemeiată pe informaţiile existente la un moment dat al investigaţiilor, în scopul determinării adevăratului caracter şi conţinut al fenomenului dat, astfel încât această presupunere să se transforme într-o certitudine sau, dimpotrivă, să fie înlăturată. Elaborarea versiunilor La baza elaborării versiunii trebuie să se afle întotdeauna temeiuri, elemente de fapt determinate, care să facă explicaţia dată obiectiv posibilă, plauzibilă, verosimilă; într-un cuvânt, copnstituie versiune numai acea explicaţie care posedă un anumit grad de certitudine. Datele, informaţiile ce stau la baza elaborării versiunilor pot proveni fie din mijloacele de probă propriu-zise - sursele procesuale - fie din izvoare ce nu prezintă acest caracter. 231 Din categoria celor dintâi fac parte acele date, informaţii ce provin din mijloace legale de probă: declaraţii ale învinuitului sau inculpatului, ale părţii vătămate, ale martorilor, constatări făcute cu ocazia efectuării unor activităţi, cum ar fi cercetarea la faţa locului, percheziţii, ridicări de obiecte şi înscrisuri, concluzii ale unor constatări tehnico-stiinţifice, medico-legale, expertize etc. În cea de-a doua categorie, datele ce pot fi aşezate la baza supoziţiilor nu trebuie sa provină neapărat din surse procesuale, ci îşi pot avea originea şi în alte surse, cum ar fî informaţiile obţinute ca urmare a unor activităţi operative efectuate de organele de poliţie (supravegherea operativă, piste indicate de câinii de urmărire, zvonurile care circulă în rândul opiniei publice, scrisorile anonime, presa etc). Formularea unor versiuni verosimile presupune o solidă formaţie juridică, ample cunoştinţe, mai cu seamă din domeniul dreptului penal, procesual penal şi al criminaiisticii, precum şi din alte ramuri ale ştiinţei, cum ar fi medicina legală, chimia, fizica, biologia, criminologia, psihologia, în general, psihologia judiciară, în particular. De asemenea, corecta elaborare a versiunilor este adeseori facilitată de intuiţia, de flerul organului judiciar de a găsi cu uşurinţă cea rnai adecvată soluţie variatelor situaţii cu care este confruntat la tot pasul. Elaborarea versiunilor presupune şi o altă cerinţă: aptitudinea organului judiciar de a opera cu unele forme de raţionament, cum ar fi deducţia, inducţia şi analogia. Deoarece, cu privire la o anumită împrejurare s-au elaborat mai multe explicaţii, atât timp cât nu s-a procedat la verificarea lor, atitudinea organului judiciar faţă de aceste supoziţii trebuie să fie aceeaşi, în sensul de a nu considera mai verosimilă una sau alta dintre ele şi a nesocoti pe celelalte. Oricare dintre versiuni trebuie să aibă aceeaşi pondere, deoarece, până la verificarea lor, nu se poate şti care se va confirma şi care, dimpotrivă, va fi 232 infirmată. Reprezentând una dintre explicaţiile posibile, oricare versiune trebuie supusă verificării. Rezultatul acestei verificări, indiferent de numărul versiunilor elaborate, de caracterul lor mai mult sau mai puţin verosimil, trebuie să fie întotdeauna acelaşi: o singură versiune, aceea sprijinită de întregul material probator, trebuie să se confirme, în vreme ce celelalte, nesprijinite de datele existente în cauză, trebuie să fie înlăturate. Se recomandă următoarea succesiune a activităţilor, prin mijlocirea cărora se verifică versiunile: trebuie efectuate, cu precădere, acele activităţi care reclamă urgenţă, dictată de necesitatea înlăturării primejdiei dispariţiei unor mijloace de probă ori a unor situaţii de fapt (efectuarea neîntârziată a cercetării la faţa locului, a percheziţiei, ascultarea victimei infracţiunii); se impune efectuarea cu prioritate a activităţilor al căror rezultat prezintă importanţă pentru toate persoanele, pentru toate sau o parte din versiunile elaborate; dacă lămurirea uneia şi aceleiaşi împrejurări se poate obţine prin efectuarea a două activităţi şi se scontează ca una dintre ele va oferi rezultate mai sigure, aceasta din urmă, aptă a duce la rezultate certe, va trebui efectuată cu precădere. CAPITOLUL al XVIII-lea TACTICA FAŢA EFECTUĂRII CERCETĂRII LA LOCULUI SECŢIUNEA I - CONSIDERAŢII PRELIMINARE 1. NOŢIUNE 233 Cercetarea la faţa locului reprezintă activitatea procedurală, ce se realizează de obicei la începutul urmăririi, avînd o evidentă semnificaţie în ansamblul preocupărilor consacrate soluţionării unei cauze penale. Aceasta presupune cunoaşterea directă a locului unde s-a săvîrşit infracţiunea, sau a locului unde au fost descoperite urmele acesteia, în vederea descoperirii, fixării şi ridicării urmelor şi în stabilirea împrejurărilor în care infracţiunea a avut loc1. Legat de accepţiunea expresiei "faţa locului" se impun anumite sublinieri. Legea procesual penală nu precizează expres, în nici una din dispoziţiile sale, înţelesul acestei expresii, definind în schimb noţiunea de "locul săvîrşirii infracţiunii". Astfel, prin "locul săvîrşirii infracţiunii" se înţelege, potrivit legii, locul unde s-a desfăşurat activitatea infracţională, în tot sau în parte, ori locul unde s-a produs rezultatul acesteia2. În art. 129, alin. 1, se instituie norma de principiu, potrivit căreia cercetarea la faţa locului poate fi dispusă de către organul judiciar, ori de cîte ori se consideră necesar să se apeleze la acest procedeu probator. Însă, codul de procedură nu precizează situaţii anume, care ar justifica necesitatea efectuării cercetării la faţa locului, norma avînd doar caracterul unui criteriu orientativ pentru organul judiciar. Aşa fiind, cercetarea la faţa locului se impune ori de cîte ori săvîrşirea unei infracţiuni este însoţită de producerea unor transformări în mediul exterior, modificări de ordin fizic, susceptibile de constatare directă, 1 Emilian Stancu, "Criminalistica. Ştiinţa şi tehnica investigaţiilor penale", Ed. Actami, Bucureşti, 2001, pag. 325; Camil Suciu, "Criminalistică", Ed. Didactică şi Pedagogică, Bucureşti, 1972, pag. 503; Aurel Ciopraga "Criminalistica. Tratat de Practică", Ed. Gamma, Iaşi, 1996, pag. 32 2 Codul de procedură penală al României, art. 30 al. 4 234 schimbări ce se materializează sub forma unor urme pe înţelesul cel mai larg atribuit acestei noţiuni.3 2. TRĂSĂTURI CARACTERISTICE Cercetarea la faţa locului prezintă o serie de trăsături care o particularizează în raport cu alte activităţi asemănătoare desfăşurate de organele de urmărire penală şi-i subliniază însemnătatea. Astfel, acesta constituie de regulă, o activitate iniţială, imediată, obligatorie şi, în principiu, irepetabilă.4 Cercetarea la faţa locului constituie o activitate iniţială deoarece, atunci cînd e efectuată de organul de urmărire penală, se situează la începutul investigaţiilor legate de comiterea unei infracţiuni. Această activitate precedă în timp toate celelalte activităţi desfăţurate în cauză. Ca activitate iniţială de anchetă, cercetarea la faţa locului este de regulă, o activitate imediată. Efectuarea de urgenţă a acestei activităţi este impusă de faptul că orice întîrziere poate avea drept rezultat modificarea "ambianţei" locului faptei, precum şi pierderea sau distrugerea - din motive subiective sau obiective - a mijloacelor de probă. 3 Aurel Ciopraga, op. cit., pag. 32 4 Camil Suciu, op. cit. pag. 503-504; Emilian Stancu, op. cit, pag. 328; 235 Cercetarea la faţa locului este o activitate obligatorie în sensul că nu poate fi înlocuită cu nici o altă activitate, indiferent de natura acesteia. Ascultarea persoanei vătămate, a martorilor sau învinuiţilor, reconstituirea sau orice altă activitate de urmărire penală oferă celui ce instrumentează cauza o imagine mai mult sau mai puţin precisă despre situaţia de la faţa locului, însă nu în măsura în care o realizează perceperea nemijlocită a acesteia. În sfîrşit, cercetarea la faţa locului este o activitate care, de regulă, nu se poate repeta deoarece odată efectuată, în mod inevitabil aspectul locului faptei se va modifica. Astfel este puţin probabil ca repetarea ei să se facă în aceleaşi condiţii şi să se obţină rezultatele scontate.5 Cu toate acestea, în practică se iveşte uneori necesitatea repetării acestei activităţi, îndeosebi atunci cînd: - prima cercetare s-a efectuat necorespunzător sub aspect calitativ - prima cercetare s-a efectuat în condiţii neprielnice - în raport cu fapta săvîrşită se presupune că la faţa locului trebuie să se găsească şi alte urme şi mijloace de probă a căror prezenţă nu a fost constatată la prima cercetare; - este necesară verificarea unor noi ipoteze6 Faptul că cercetarea la faţa locului este o activitate irepetabilă împune efectuarea ei la un înalt nivel calitativ şi în strictă conformitate cu 5 Aurel Ciopraga, op. cit., pag. 34 6 L. Coman, M.Constantimescu, în lucrarea colectivă "Tratat practic de criminalistică", vol. I, Ed. Ministerului de Interne, Bucureşti, 1976, pag. 432-433 236 prevederile legii procesual penale şi regulile instituite de tactica criminalistică7. 3. IMPORTANŢĂ ŞI SARCINI În literatura de specialitate, atît procesula penală cît şi criminalistică, importanţa cercetării la faţa locului este tratată pe larg, marea majoritate a autorilor8 fiind de acord cu faptul că aceasta constituie un procedeu probator cu o adîncă semnificaţie în aflarea adevărului. Perceperea nemijlocită, de către organele judiciare, a împrejurărilor în care a acţionat făptuitorul, a obiectelor folosite sau atinse de 7 Vasile Bercheşan, Cercetarea penală (Criminalistica - teorie şi practică). Îndrumar complet de cercetare penală, Editura Icar, Bucureşti, 2001, pag. 255 8 Emilian Stancu, op. cit. pag. 328; Nicolae Volonciu, Tratat de procedură penală" Partea Generală, vol. I, Ed. Paideea, pag. 396 237 către acesta este de natură să contribuie efectiv la realizarea scopului procesual penal. Cunoaşterea directă a locului săvîrşirii faptei oferă posibilitatea unei interpretări mai precise a urmelor descoperite în cursul cercetărilor, prin încadrarea lor în tabloul de ansamblu al faptei. Culegerea unui material probator primar, necesar fixării cît mai juste a versiunilor, ajută la reprezentarea cît mai clară a mecanismului săvîrşirii infracţiunii respective şi a succesiunii în care s-au desfăşurat diferitele acţiuni ale infractorului. De asemenea se poate afirma că nemijlocita cunoaştere a locului faptei dă posibilitatea unei verificări mai exacte a dispoziţiei martorilor oculari, a stabilirii timpului cînd a avut loc infracţiunea, a drumului parcurs de infractor. Cercetarea la faţa locului este deosebit de importantă şi sub aspect preventiv, în sensul că oferă posibilitatea cunoaşterii cauzelor determinative şi a unor condiţii favorizatoare desfăşurării infracţiunii9. Acest ultim aspect are revelanţă asupra sistemului social de apărare a supremei valori - viaţa omului. În concluzie, cercetarea la faţa locului se dovedeşte a fi "partea cea mai importantă a cercetării cauzei penale oferind cele mai ample, şi totodată fidele informaţii. Bazîndu-ne pe bogata experienţă practică existentă în materie, reluată în literatura de specialitate, atît românească, precum şi cea din străinătate, putem evidenţia principalele sarcini ce revin cercetării la faţa locului. Una din primele sarcini ale cercetării la faţa locului o reprezintă cunoaşterea şi înregistrarea directă de către organul de urmărire penală sau de 9 L. Coman; M. Constantinescu, op. cit.pag. 27; Zamfirescu Neculai "Investigaţia ştiinţifică a infracţiunilor de omor rămase cu autori neidentificaţi. Elemente de psihocriminalistică", Bucureşti, Ed.Naţional, 2000, p.51-52 238 către instanţa de judecată a locului în care a fost săvîrşită fapta, în vederea stabilirii şi fixării particularităţilor sale. Iată, de exemplu, prevederile Codului de instrucţie criminală al Belgiei referitoare la sarcinile principale ale cercetării la faţa locului care indică următoarele obiective: constatarea corpurilor delicte, a stării lor, a locului faptei, ridicarea armelor şi a altor obiecte ce pot servi ascultării, identificării persoanelor10. Cunoaşterea directă şi imediată de către organul judiciar al "scenei" sau al "ambianţei locului" ajută, de pildă la formarea unei imagini exacte asupra cadrului în care s-a comis fapta, la determinarea poziţiei şi distanţei dintre obiectele principale. Descoperirea, fixarea şi ridicarea urmelor infracţiunii rprezintă o altă sarcină importantă ce trebuie avută în vedere la momentul cercetării la faţa locului. Descoperirea urmelor, la care se adaugă interpretarea lor imediată la faţa locului oferă indicii, cel puţin cu caracter general, cu privire la natura faptei şi chiar la persoana autorului. Pentru crearea unei imagini cît mai elocvente cu privire la modul de săvîrşire a infracţiunii, trebuie obţinute date cu privire la modul de operare al făptuitorului, la numărul de persoane care au luat parte la comiterea infracţiunii. Din cercetarea locului faptei se poate deduce modul în care s-a desfăşurat activitatea infracţională, începînd din momentul pătrunderii autorului în cîmpul cercetat şi terminînd cu retragerea sa. Identificarea eventualilor martori reprezintă un alt scop pe care trebuie să şi-l propună cercetarea la faţa locului deoarece în funcţie de condiţiile concrete ale locului şi momentului săvîrşirii faptei se poate stabili dacă şi în ce măsură, activitatea infractorului poate fi percepută de cineva. 10 Rene Lechat citat de Emilian Stancu în op. cit., pag. 329 239 Această sarcină trebuie evidenţiată întrucît cazurile în care nu sunt găsiţi imediat martori ai evenimentului sunt frecvente. Elaborarea unor versiuni generale privind fapta penală şi participanţii la săvîrşirea acesteia reprezintă unul din rolurile importante ale cercetării directe a locului faptei. SECŢIUNEA II - MĂSURI DE PREGĂTIRE A CERCETĂRII LA FAŢA LOCULUI 1. PREGĂTIREA ECHIPEI 240 Cercetarea la faţa locului presupune, mai întîi, ca organul de urmărire penală să fie sesizat despre săvîrşirea unei fapte penale într-unul din modurile prevăzute la art. 221 C.pr.pen., respectiv plîngere, denunţ sau sesizare din oficiu. Nu se are în vedere, aici şi cercetarea efectuată de către instanţa de judecată, cercetare care nu reclamă, în marea majoritate a cazurilor, aceeaşi maximă urgenţă, mai ales că sesizarea ei urmează alte căi. Organul de urmărire penală are datoria să întreprindă, la primirea sesizării cîteva măsuri imediate11. Prima dintre este identificarea persoanei care a făcut plîngerea sau denunţul, în cazul în care sesizarea s-a făcut pe această cale. Verificarea ssizării se impune mai ales atunci cînd aceasta s-a făcut telefonic de către persoane necunoscute, pentru a se evita deplasările inutile. O altă măsură ce trebuie luată este determinarea locului, naturii, gravităţii şi a oricărui element care să servească la formarea unei imagini iniţiale despre fapta petrecută. Aceste date sunt absolut indispensabile pentru organizarea în bune condiţii a cercetării. Dispunerea măsurilor urgente, strict necesare, premergătoare cercetării la faţa locului, reprezintă o a treia etapă în cadrul măsurilor imdiate. Acestea trebuie luate de organul de cercetare (de obicei un lucrător de poliţie) ce se deplasează imediat la locul indicat sau care se află deja acolo. În cazurile deosebite se deplasează un echipaj cu un laborator mobil de criminalist. După ce a primit sesizarea, organul de urmărire penală trebuie să-şi verifice competenţa, procedînd, după caz, fie la efectuarea cercetării, fie 11 Emilian Stancu, op. cit. pag. 330-331 241 la informarea organului de urmărire penală competent şi obligat să efectueze urmărirea, dar va efectua actele de cercetare ce nu pot fi amînate12. În cazurile prev. de art. 209 al. 3 C.pr.pen., urmărirea se efectuează, în mod obligatoriu, de către procurorul competent. Echipa de cercetare trebuie să fie alcătuită dintr-un număr restrîns de persoane, iar competenţa acesteia este determinată de criterii, cum ar fi: natura cauzei ce se cercetează, amploarea consecinţelor faptei săvîrşite, întinderea suprafeţei de teren ce trebuie cercetată, numărul victimelor, numărul martorilor ce urmează a fi ascultaţi13. 12 Codul de procedură penală a României, art. 213 13 Aurel Ciopraga, op. cit. pag. 51-52 242 2. PREGĂTIREA MIJLOACELOR TEHNICO-ŞTIINŢIFICE Reuşita cercetării la faţa locului este asigurată nu numai de caracterul organizat al acestei activităţi, de aplicarea unor procedee tactice adecvate, ci şi de utilitatea mijloacelor tehnico-ştiinţifice criminalistice. Se acordă astfel, o atenţie deosebită verificării mijloacelor tehnico-ştiinţifice care urmează a fi folosite pe parcursul cercetării. Sunt de utilizare curentă instrumentele, mijloacele tehnice şi materialele reunite în trusele criminalistice. După natura instrumentelor pe care le conţin, trusele criminalistice se clasifică în truse universale şi truse cu destinaţii speciale. Trusa criminalistică universală dispune de un instrumentar divers, cu ajutorul căruia se pot efectua principalele operaţiuni de cercetare la faţa locului. SECŢIUNEA III - SARCINI CE REVIN ORGANELOR DE 243 URMĂRIRE PENALĂ DE LA LOCUL FAPTEI 1. SALVAREA VICTIMELOR Aceasta este o sarcină prioritară, chiar cu riscul de a modifica aspectul iniţial al locului fapztei şi a distruge urme şi mijloace de probă. Viaţa unei persoane nu poate veni niciodată în concurs cu alte interese. Realizarea acestei măsuri trebuie, însă, să fie făcută cu suficientă atenţie pentru a produse cît mai puţine modificări. În raport cu natura şi gravitatea leziunilor, primele măsuri de ajutor medical, pot fi luate la faţa locului, în acest sens solicitîndu-se sprijinul persoanelor competente aflate în apropiere. În nici un caz nu se va permite intervenţia unor persoane, care, datorită lipsei cunoştinţelor mdicale pot provoca agravarea leziunilor14. 2. DETERMINAREA LOCULUI SĂVÎRŞIRII FAPTEI Succesul activităţii de cercetare şi a altor activităţi ce se efectuează, paralel sau ulterior acesteia, depinde în mare măsură de păstrarea configuraţiei iniţiale al locului faptei. Aceasta poate suferi modificări sub acţiunea a două categorii de factori: subiectivi (pătrunderea pe acel loc a unor persoane) şi obiectivi (factori atmosferici)15. Menţinerea aspectului iniţial al locului faptei precum şi conservarea urmelor este o măsură esenţială pentru evitarea unei posibile acţiuni distructive a persoanelor curioase care pot schimba înfăţişarea locului faptei prevenindu-se şi eventuala încercare a autorului de a şterge urmele faptei sale. În acest scop se impune izolarea locului ce conservă urme ale 14 Vasile Bercheşan, op. cit. pag. 31 15 A. Ciopraga, I. Iacobuţă, Criminalistica, Ed. Junimea, Iaşi - 2001, p. 223 244 săvîrşirii faptei, îndepărtarea tuturor celor a căror prezenţă nu e justificată de interesele cercetării, interzicerea accesului oricărei persoane ce ar încerca să pătrundă la locul faptei16. Acţiunea factorilor naturali - ploaie, vînt, ninsoare - poate interveni şi schimba locul faptei, cînd acesta este situat în exteriorul unor clădiri, chiar şi în cursul şi pe timpul realizării activităţii de cercetare. Împotriva acestora se va încerca acoperirea temporară a zonelor de interes, fixarea imediată a urmelor pe video, fotografii şi schiţe. În luarea acestor măsuri, este contraindicat să se atingă sau să se modifice poziţia unor obiecte, dacă situaţia nu o impune cu necesitate (salvarea victimelor sau înlăturarea unor pericole). 3. FIXAREA ÎMPREJURĂRILOR Anumite consecinţe ale infracţiunii sau anumite circumstanţe în care aceasta a fost comisă au existenţa limitată în timp ori sunt susceptibile a fi modificate ca urmare a curgerii timpului. Cunoaşterea unor asemenea împrejurări e importantă în soluţionarea cauzei penale, de aceea se impune fixarea lor prin mijloace adecvate. 4. PREVENIREA UNOR PRICOLE Organele de cercetare ale poliţiei sosite la locul comiterii faptei pot constata diferite stări de pericol iminent, care pot conduce la noi urmări socialmente periculoase, altele decît cele produse de evenimentul sesizat. În general, aceste situaţii intervin în cazul accidentelor de muncă, al accidentelor feroviare, navale sau aeriene. 16 Emilian Stancu, op. cit. pag. 338; Aurel Ciopraga, op. cit. pag. 46-47 245 În acest caz se va proceda, în raport de situaţiile concrete, la: - degajarea rapidă a victimelor - înlăturarea surselor de incendiu sau explozii - închiderea robinetelor, conductelor de gaze toxice şi aerisirea spaţiilor închise care conţin astfel de gaze. 5. IDENTIFICAREA MARTORILOR Sosit la faţa locului, organul judiciar poate veni în contact cu un număr mare de persoane, în rîndul acestora aflîndu-se victima infracţiunii, martorii oculari, persoanele care au participat la acordarea primului ajutor şi chiar făptuitorul. De aceea, înainte de a se lua măsura îndepărtării acestora trebuie să se facă o selecţie pentru identificarea şi reţinerea acelor persoane care indiferent de raporturile în care se află cu fapta, ar putea contribui la stabilire împrejurărilor referitoare la faptă sau făptuitor. În ceea ce-l priveşte pe făptuitor, atunci cînd e prezent la faţa locului, sarcina organelor judiciare este de a-l reţine. Astfel, autorul faptei are posibilităţi mult mai reduse de a distruge urmele, de a se debarasa de obiectele pe care le-a utilizat în comiterea faptei, de a-şi crea alibiurile false17. Identificarea se împune şi în cazul martorilor care au perceput direct un anumit act infracţional deoarece le sunt încă foarte proaspete în memorie o serie de date ce pot fi redate cu exactitate, nefiind alterate de diverşi factori obiectivi sau subiectivi. Pe de o parte se vor preciza toate datele de identificare ale acestora, iar pe de altă parte se vor lua măsuri menite a împiedica posibilităţile de influenţare reciprocă18. 17 Emilian Stancu, op. cit. pag. 340; Camil Suciu, op. cit., pag. 506-507 18 Aurel Ciopraga, op. cit., pag. 48-49 246 Reţinerea atît a făptuitorului, cît şi a martorilor oculari trebuie făcută în condiţiile legii. SECTIUNEA IV - EFECTUAREA CERCETĂRII PROPRIU-ZISE 1. REGULI TACTICE A. URGENŢA Imediat după ce organul de urmărire penală a fost sesizat despre săvîrşirea unei infracţiuni, trebuie demarată cu maximă urgenţă cercetarea la faţa locului. Respectarea acestei urgenţe se impune din cel puţin două motive. În primul rînd, scurgerea timpului poate conduce la producerea unor modificări la locul faptei şi la dispariţia sau degradarea urmelor. Astfel de modificări pot fi determinate nu numai de acţiunea autorului care caută să înlăture urmele faptei sale, ci şi de acţiunea unor factori neutri, cum ar fi condiţiile meteorologice, caracterul perisabil al unor urme, în special cele biologice, precum şi intervenţia unor persoane care caută să restabilească ordinea sau să fle ce s-a întîmplat. Un al doilea motiv care impune respectarea urgenţi în efectuarea cercetării la faţa locului, îl reprezintă crearea posibilităţilor de identificare a unor martori, prin prezenţa imediată a organului de urmărire penală la faţa locului. Prezenţa promptă a acestuia la locul săvîrşirii infracţiunii, nu exclude nici surprinderea autorului la locul faptei19. 19 Emilian Stancu, op. cit., pag.334, Ion Mircea, op.cit. 1994 p. 238 247 B. COMPLET ŞI DETALIAT Această cerinţă presupune din partea organului judiciar obiectivitate şi conştiinciozitate astfel încît locul faptei să fie cercetat sub toate aspectele, indiferent de versiunea pe care echipa de cercetare este tentată să o atribuie evenimetului cercetat. Încă de la începutul cercetării sau pe parcurs există tendinţa de a se da credit ipotezei inspirate de prima aparenţă a lucrurilor şi de a se canaliza unilateral activitatea, ori de a se da verdictul că "nu este infracţiune", abandpnîndu-se în consecinţă cercetarea20. De asemenea, sunt situaţii cînd încă de la începutul cercetării la faţa locului se descoperă urme care ar putea fi considerate ca suficiente pentru dovedirea faptei penale şi identificarea făptuitorului, dar total greşită ar fi aprecierea inutilităţii continuării cercetării. Uneori, bazîndu-se doar pe intuiţie - care poate fi greşită - unii specialişti neglijează anumite urme prezenta la locul faptei, lăsîndu-se conduşi de orgoliu, ei ratează urme esenţiale în orientarea corectă a anchetei. În consecinţă, cercetarea la faţa locului nu trebuie să se limiteze numai la activităţi pentru confirmarea sau infirmarea unor anumite ipoteze, ci să se efectueze o cercetare obiectivă şi completă a întregului cîmp infracţional21. C. FIXAREA REZULTATELOR Fixarea integrală şi obiectivă a tuturor aspectelor ce pot servi la clarificarea cazului se efectuează prin cuprinderea acestora în procesul - 20 Emilian Stancu, op.cit., pag. 334; Aurel Ciopraga op. cit., pag. 60-61 21 Camil Suciu, op. cit., pag. 510 248 verbal care constituie principalul mijloc procedural de fixare a celor constatate de către organul judiciar, conform prevederilor art. 131 C.pr.pen. Se va descrie amănunţit şi cu precizie situaţia locului faptei, a urmelor descoperite, a obiectelor examinate şi a celor ridicate în vederea cercetării, a poziţiei şi a stării celorlalte mijloace materiale de probă22. Menţiunile cuprinse în procesul verbal vor reflecta caracterul obiectiv complet al cercetării şi folosindu-se formulări clare, precise, concise, din care să rezulte că nu a fost omis nici un mănunt, nici un element util stabilirii adevărului, precum şi evitîndu-se expresiile ambigue sau echivoce de natură să conducă la confuzii şi alte interpretări. Pe lîngă claritate, precizie şi concizie este necesară folosirea unei terminologii conforme cu dreptul penal, demne şi riguroase, în conformitate cu specificul cercetării. D. ORGANIZAREA ŞI CONDUCEREA COMPETENTĂ O condiţie esenţială pentru realizarea sarcinilor specifice cercetării la faţa locului o reprezintă conducere şi organizarea eficientă a activităţii organelor de urmărire penală. Importanţa acestei reguli este cu atît mai mare cu cît cercetarea urmează a fi efectuată de reprezentanţii mai multor organe judiciare, constituiţi într-o echipă23. În cazul cercetării la faţa locului a omuciderii, de pildă, echipa de cercetare este alcătuită din procuror, ofiţer de poliţie din formaţiile de criminalistică, judiciar, precum şi de medicul legist. Potrivit principiului conform căruia cercetarea în echipă presupune în primul rînd o conducere unică, principiu ce decurge din prevederile legale, conducerea echipei va reveni procurorului. 22 Ion Marin, op. cit, 1994, pag. 238 23 L. Coman, M. Constantinescu, op cit.pag. 422; Emilian Stancu, op. cit. pag. 335; Ion MIrcea, op. cit. pag. 238; Aurel Ciopraga, op. cit. pag. 64 249 2. PRIMELE MĂSURI LUATE DE ORGANUL COMPETENT A. Verificarea şi completarea măsurilor vizînd salvarea victimelor, înlăturarea pericolelor, conservarea urmelor şi nu în ultimul rînd, paza locului faptei. B. Examinarea rapidă a locului faptei, delimitarea sa exactă şi întărirea măsurilor de pază. C. Îndepărtarea tuturor persoanelor inutile şi reţinerea celor care au făcut sesizarea, a martorilor, a persoanelor suspecte, precum şi a tuturor celor care pot fi selecţionaţi în calitate de martori asistenţi. Se dispune îndepărtarea celor de alcătuiesc aşa-numitul "val al curioşilor" deoarece aceştia perturbă activitatea organelor judiciare, iar persoanele suspecte trebuie ţinute separat şi bineînţeles sub pază24. D. Stabilirea precisă a sarcinilor cele revin fiecărui membru al echipei şi indicarea ordinii în care vor fi îndeplinite activităţile de cercetare. De pildă, medicul legist, cînd face parte din echipa de cercetare la faţa locului, ca persoana ce are cunoştinţe de specialitate, are următoarele sarcini: - stabileşte dacă moartea victimei este reală sau aparentă; - recoltează şi conservă probele biologice, în vederea examinării lor 24 Emilian Stancu, op. cit. pag. 341, Aurel Ciopraga, op. cit. pag. 54 250 condiţii de laborator; - face toaleta cadavrului; - examinează împreună cu expertul criminalist corpul făptuitorului şi îmbrăcămintea acestuia. E. Obţinerea unor prime informaţii referitoare la faptă, la locul în care a fost săvîrşită, ca şi persoanele antrenate în comiterea ei, inclusiv cu privire la identitatea celor reţinuţi la faţa locului, indiferent de calitatea lor. Întrucît metoda de cercetare, căutarea anumitor urma, înţelegerea aspectului locului faptei depind în mare măsură de modul cum s-a comis infracţiunea, de efectele sale principale sau secundare, de la începutl organul judiciar trebuie să cunoască anumite date ce evidenţiază asemenea situaţii, cel puţin în linii generale. Astfel că, pentru organul judiciar primele informaţii în această privinţă sînt deosebit de utile, atît pentru concretizarea unor activităţi tactice, cît şi la elaborarea versiunilor25. 25 Aurel Ciopraga, op. cit. pag. 54-55; Ion MIrcea, op. cit. pag. 235 251 SECŢIUNEA a V-a. FAZELE CERCETĂRII LA FAŢA LOCULUI 1. CERCETAREA ÎN FAZA STATICĂ În faza statică a cercetării se procedează la o examinare atentă a locului faptei, atît în ansamblul său, cît şi pe zonele mai impoprtante, fără a se aduce nici o modificare acestuia. Punctul de începere al cercetării la faţa locului îl poate constitui centrul lpcului infracţiunii, după care cercetarea se extinde asupra zonelor înconjurătoare, adică spre marginile sau periferia acelui loc. Alteori, activităţii de cercetare i se imprimă un sens opus celui menţionat mai sus. În locurile închise cercetarea se poate desfăşura de-a lungul pereţilor încăperii, iar cînd infracţiunea a fost săvîrşită pe un teren deschis, se procedează la împărţirea terenului în sectoare bine delimitate. În fine nu se exclude posibilitatea efectuării cercetării ţinîndu-se seama de drumul presupus a fi fost urmat de autorul infracţiunii26. Oricare ar fi punctul de plecare al cercetării la faţa locului, dată aleasă o anumită direcţie de deplasare, aceasta trebuie urmată consecvent pentru a se înlătura riscul rămînerii unor porţiuni de teren necercetate. In faza statică se cercetează urmele şi obiectele de la faţa locului, fără a fi atinse sau mişcate din locul lor, acordîndu-se mare atenţie: poziţiei 26 Emilian Stancu, op. cit. pag. 342, Aurel Ciopraga, op. cit. pag. 66-68 252 acestora, aspectului exterior, prezenţei şi poziţiei urmelor (viziBile), distanţelor dintre ele. Măsurarea distanţelor se face cît mai exact (în metri şi centimetri), ori de cîte ori acest lucru poate avea importanţă pentru stabilirea unor împrejurări legate de comiterea infracţiunii. Precizarea poziţiei unui anum obiect sau urmă , se face prin măsurarea distanţelor dintre obiectul sau urma respectivă şi două sau trei repere fixe. În această fază, urmele şi celelalte mijloace materiale de probă se fixează prin fotografiere şi prin filmare sau înregistrare videomagnetică, care se pot executa fără modificarea poziţiei lor în cîmpul infracţional. Această activitate va servi la aprecierea de ansamblu a modului cum s-a săvîrşit infracţiunea, precum şi la alegerea ulterioară a celor mai bune metode de cercetare dinamică27. Echipa de cercetare trebuie să determine, în această fază a cercetării, eventualele modificări survenite anterior sosirii echipei. Se recomandă, ca pentru stabilirea operativă a schimbărilor intervenite în cîmpul infracţiunii, să se recurgă la ajutorul unui martor care cunoaşte bine locul faptei sau care a asistat la producerea venimentului. În faza statică echipa de cercetare ia astfel contact nemijlocit cu locul faptei, ceea ce permite formarea unei imagini generale asupra lui şi a evenimentului petrecut. Se obţin, în sonsecinţă, date importante referitoare la natura faptei la timpul şi împrejurările în care a fost săvîrşită şi chiar la făptuitor. Deseori însă din această fază a cercetării, este posibil, de exemplu să se stabilească dacă ne aflăm în prezenţa unei sinucideri sau a unui omor disimulat în sinucidere28. 27 Ion mIrcea, op. cit., 1994, pag. 24 28 Emilian Stancu, op. cit. pag. 343 253 2. CERCETAREA ÎN FAZA DINAMICĂ A doua etapă a cercetării la faţa locului, numită "faza dinamică sau stadiul detaliat al cercetării" constă în examinarea minuţioasă a tuturor obiectelor mijloacelor materiale de probă aflate în cîmpul infracţiunii. Aceasta nu prezintă o reluare a cercetării la faţa locului, prin metode specifice, ci este o continuitate ievitabilă a fazei statice printr-un registru tactic de activităţi diversificate, pentru că după prima fază cercetarea nu se întrerupe. În această fază, obiectele presupuse a se afla în anumite relaţii cu infracţiunea comisă, în măsura în care este necesar, sunt deplasate din poziţia lor iniţială, pentru a se asigura condiţii optime de examinare29. Manevrarea acestora trebuie să se realizeze astfel încît să nu se distrugă sau să se modifice urmele existente şi fără a se crea urme noi. O atenţie deosebită se acordă descoperirii, fixării şi ridicării urmelor infracţiunii, potrivit tipului şi naturii acestora: urme de mîini, de picioare, microurme. În cazul în care examinarea obiectelor sau a urmelor reclamă un timp îndelungat sau utilizarea unor mijloace ori tehnici de un anumit grad de complexitate, se dispune trimiterea lor la laboratorul de specialitate30. Referitor la modul de ridicare a urmelor sau obiectelor, la ambalarea lor în vederea transportării lor la laboratorul de specialitate, se impune respectarea 29 Emilian Stancu, op. cit. pag. 343; Camil Suciu, op. cit. pag. 513; Aurel Ciopraga, op. cit. pag. 71 30 Aurel Ciopraga, op. cit. pag. 71; Ion MIrcea, op. cit. 1994, pag. 242 254 cu stricteţe a regulilor tehnice criminalistice de protejare corespunzătoare a acestora, de etichetare şi sigilare a coletelor. În cursul acestei faze trebuie examinate toate urmele şi mijloacele de probă, nefiind excluse din cîmpul examinării urmele şi mijloacele de probă ce par a contrazice versiunea căreia i s-a acordat mai mare credit. Atunci cînd cercetarea la faţa locului se face la foarte scurt timp după săvîrşirea faptei, este important să se reţină nu numai ceea ce se percepe vizual, ci şi starea unor obiecte şi anum: moale-tare, dens-mai puţin dens, rece-cald, fluid-vîscos, precum şi mirosurile specifice şi uşor de recunoscut: miros de alcool, petrol, parfum, fum, care de asemenea pot avea o anume semnificaţie de natură a orienta primele acţiuni întreprinse. În faza cercetării dinamice pentru fixarea caracteristiciloe individuale ale obiectelor şi urmelor, se execută măsurătorile fotografice bidimensionale, precum şi fotografiile şi filmarea în detaliu. Se definitivează, de asemenea, schiţa locului faptei şi se începe redactarea procesului verbal. La această fază a cercetării iau parte toţi membrii echipei şi toţi specialiştii necesari, în raport de natura urmelor formate. 255 SECŢIUNEA a VI-A. SOLUŢIONAREA ÎMPREJURĂRILOR NEGATIVE O importantă problemă în cadrul cercetării la faţa locului o constituie lămurirea aşa-numitelor "împrejurări negative" cunoscute însă în literatura de specialitate şi ca "împrejurări controversate"31. Aceste împrejurări negative, în cele mai multe cazuri, sînt organizate de către infractor, animat fiind de dorinţa scăpării de răspundere pentru fapta sa32. Autorul încearcă astfel, să simulze săvîrşirea unei alte fapte şi, de obicei, de alte persoane. De cele mai multe ori acesta nu reuşeşte să simuleze perfect săvîrşirea unei fapte de altă natură şi, la o examinare mai atentă, înscenarea se observă cu uşurinţă, dar totuşi se cere o atenţie deosebită. Încercările de acest fel se întălnesc mai des în cazurile de omor şi în infracţiunile de delapidare, de neglijenţă în serviciu. La primele se crează aspectul general al unei sinucideri ori accident, iar în cazul secundelor, înscenîndu-se un furt, mai ales prin efracţie sau eventual incendiu declanşat întîmplător. 31 Ion Mircea, op. cit. pag. 243; Sorin Alămoreanu, op. cit. pag. 151 32 Emilian Stancu, op. cit. pag. 344 256 Pentru realizarea unei interpretări ştiinţifice a cauzelor obiective care au determinat apariţia "împrejurărilor negative", organele juridiare trebuie să desfăşoare o activitate complexă pe baza principiilor generale de tactică criminalistică şi a celor specifice infracţiunii simulate. Metodele şi mijloacele de lucru vor fi asplicate în funcţie de particularităţile locului comiterii faptei şi de natura urmelor descoperite. Întreaga examinare, cît şi soluţionare a împrejurărilor negative trebuie făcută cu maximum de circumspecţie, numai după obţinerea unui tablou corect şi complex al locului faptei. Ori de cîte ori se consideră necesar se recomandă a se cere ajutorul specialiştilor - medici legişti, experţi criminalişti - pentru corecta evaluare şi interpretare a anumitor aspecte cu un conţinut controversat, neconcordant cu restul tabloului de la locul faptei. SECŢIUNEA a VII-a. RELUAREA ŞI REPETAREA CERCETĂRILOR LA FAŢA LOCULUI 1. Reluarea cercetării la faţa locului constituie o continuare a unei cercetări începute anterior şi întrerupte din anumite cauze obiective. deoarece este continuarea unei activităţi tactice întrerupte, aceasta trebuie să aibă lor de îndată ce cauzele respective au încetat, continuîndu-se cu faza ori zona în care s-a întrerupt. Întreruperea şi reluarea cercetării la faţa locului pot avea loc în cazuri deosebite ca: - locul faptei este vast, cu multe particularităţi şi variate feluri de urme ceea ce impune desfăşurarea activităţilor într-un interval de timp mare 257 - lăsarea nopţii, în cazurile în care cercetarea trebuie făcută neapă- rat la lumina zilei; - începerea unei plo torenţiale, în cazul cercetării în loc deschis; - descoperirea unor surse de pericol (de explozii, de incendiere); - necesitatea prezenţei unui specialist; În practică se pot ivi multe asemenea situaţii şi de natură diferită, însă necesitatea întreruperii şi reluării cercetării, după încetarea acestor situaţii, o constată echipa respectivă de cercetare în fiecare caz concret ivit la faţa locului. La întreruperea cercetării, pentru a se evita posibilitatea survenirii unor modificări la faţa locului, se impune luarea măsurilor de protejare a porţiunii de teren rămasă necercetată, iar dacă în locul comiterii infracţiunii e reprezentat de una sau mai multe încăperi, se impune încuierea şi sigilarea acestora33. Totodată e necesar să se asigure paza locului faptei pe toată durata de timp pînă la reluare. Pentru a se asigura atît continuitatea activităţii tactice, cît şi o optică unitară asupra întregului loc al faptei şi a urmelor descoperite în perimetrul său, este necesar ca reluarea cercetării să fie îndeplinită de persoanele care au şi început-o. Datele rezultate cu ocazia reluării cercetării se consemnează, de regulă, în acelaşi proces - verbal de cercetare la faţa locului, cu menţionarea exactă a perioadei de întrerupere şi a cauzelor ce au determinat-o. 2. REPETAREA CERCETĂRII LA FAŢA LOCULUI 33 Aurel Ciopraga, op. cit. pag. 75 258 În general, cercetarea la faţa locului se efectuează o singură dată, ocazie cu care se descoperă şi se ridică toate urmele şi se constată toate împrejurările săvîrşirii infracţiunii. Aceasta constituie o activitate irepetabilă deoarece, odată efectuată, locul faptei suferă modificări, ceea ce face ca la repetarea ei să nu se obţină rezultatele scontate. Practica organelor de cercetare a demonstrat că, uneori, se ivesc situaţii în care se impune repetarea cercetării la faţa locului. Astfel, aceasta se efectuează în situaţii cu totul rare, cînd prima nu şi-a atins pe deplin scopul, deoarece s-a desfăşurat defectuos, superficial sau în condiţii neprielnice pentru o asemenea activitate. De exemplu, organul judiciar a fost lipsit de aportul specialistului, iar complexitatea cauzei cercetate impunea prezenţa acestuia sau cercetarea a fost efectuată în condiţii de luminozitate împroprii -lumină nocturnă - deşi era necesar să se realizeze în condiţiile luminii diurne. Drept consecinţă, fie nu s-a stabilit bine întregul loc al faptei, rămînînd zone neexplorate, fie nu au fost descoperite anumite urme, poate parţial distruse de persoanele interesate. Alteori, se recurge la reluarea cercetării la faţa locului pentru verificarea unor versiuni noi, a unor simulări nesesizate cu prilejul primei cercetări34. Repetarea cercetării la faţa locului poate fi făcută de aceeaşi echipă de cercetare sau de către altă echipă. Constatările rezultate cu ocazia cercetării la faţa locului se consemnează într-un proces verbal aparte. 34 Ion Mircea, op. cit. 1994, pag. 247; Aurel Ciopraga, op. cit. pag. 76 259 SECŢIUNEA a VIII-a. MIJLOACE DE FIXARE 1. PROCESUL VERBAL DE CERCETARE LA FAŢA LOCULUI Procesul verbal, principalul mijloc procedural de fixare a rezultatelor acestui act iniţial de urmărire penală, trebuie să reprezinte o reproducere fidelă a întregii activităţi desfăşurate la faţa locului, a tuturor urmelor şi mijloacelor materiale de probă descoperite cu această ocazie. 260 Redactarea sa trebuie făcută în aşa manieră încît să-i poată edifica pe cei care n-au fost prezenţi, asupra cîmpului infracţional şi să poată fi oricînd folosit la reconstituirea tabloului infracţional. În ceea ce priveşte modul de redactare a procesului verbal, este necesară respectarea următoarelor reguli35: 1. procesul-verbal trebuie să fie obiectiv astfel încît să redea imaginea locului faptei aşa cum era în momentul în care organul judiciar a perceput-o. 2. procesul-verbal trebuie să fie complet în sensul că este necesar să cuprindă toate constatările organului judiciar cond'siderate importante pentru soluţionarea cauzei. În cazul în care unele aspecte au fost omise, acestea îşi pierd orice valoare probantă şi nu vor putea contribui la soluţionarea cauzei. 3. de asemenea, procesul-verbal trebuie să se caracterizeze prin precizie şi claritate. Precizia redactării presupune consemnarea exactă a constatărilor, iar claritatea reclamă folosirea unor cuvinte uzuale care să exprime cît mai exact conţinutul noţiunii respective, evitîndu-se utilizarea unor termeni de strictă specialitate sau a neologismelor. Dacă nu se poate evita folosirea unor termeni de strictă specialitate, aceştia vor fi explicaţi. 4. în fine, procesul-verbal trebuie să fie succint, adică să redea într-o formă concentrată, concisă constatările organului judiciar. prezentarea concisă a activităţii desfăşurate şi a rezultatelor acestora, nu trebuie să se facă în detrimentul celorlalte cerinţe enunţate. Potrivit dispoziţiilor art. 91 şi 131 C.pr.pen., procesul verbal de cercetare la faţa locului, în cele trei părţi ale structurii sale, trebui să cuprindă: a) În partea introductivă a procesului verbal se consemnează acele date ce atribuie caracter oficial acestui act procedural: 35 Aurel Ciopraga, op. cit. pag. 77-78; Emilian Stancu, op. cit. pag. 345, Vasile Bercheşan, op. cit. pag. 49-50 261 - data şi locul unde este încheiat; - numele, prenumele şi calitatea celor care îl încheie; - numele, prenumele, ocupaţia şi adresa martorilor asistenţi, cînd există; - descrierea, pe scurt, a conţinutului sesizării care stă la baza motivului deplasării pentru cercetare la faţa locului. b) Partea descriptivă este cea mai întinsă şi cuprinde toate activităţile întreprinse, în ordinea efectuării lor, toate urmele şi mijloacele materiale de probă descoperite cu această ocazie. Aceasta va începe cu descrierea locului faptei, aspectul de ansamblu al acestuia, dispunerea în raport de punctele cardinale, vecinătăţii sau puncte fixe de reper, căile de acces şi alte particularităţi. Se face menţiunea, dacă este cazul, a unor modificări survenite la locul faptei, înainte de sosirea echipei. În continuare se descriu detaliat urmele, obiectele şi alte mijloace de probă descoperite la locul săvîrşirii faptei. Pe lîngă denumirea lor exactă se indică precis locul unde au fost găsite, distanţele între ele sau pînă la obiectele principale şi alte caracteristici, cum ar fi: natură, formă, dimensiuni36. Descrierea locului faptei şi a obiectelor descoperite se face în ordinea în care s-a efectuat cercetarea, în ordinea descoperirii lor. c) În partea de încheiere se vor menţiona: ora începerii şi terminării cercetării la faţa locului, condiţiile atmosferice în care s-a efectuat, precizarea că s-au executat măsurători în vederea întocmirii unei schiţe, că s-au executat fotografii judiciare cu indicarea tipului de film, a sensibilităţii sale, tipul de aparat folosit, în condiţii de lumină naturală sau artificială, cu completarea că acestea se vor anexa la procesul verbal. Dacă s-au efectuat înregistrări audio sau video se face menţiune şi despre acestea. 36 Camil Suciu, op. cit. pag. 520 262 După redactarea procesului verbal se va citi conţinutul acestuia martorilor asistenţi şi dacă nu au obiecţiuni, se va menţiona acest lucru, apoi se va încheia procesul verbal cu menţionarea numărului de exemplare în care a fost întocmit. Procesul-verbal va fi semnat pe fiecare pagină de toate persoanele menţionate în acesta. 2. SCHIŢA LOCULUI FAPTEI Schiţa locului faptei constituie o modalitate de reprezentare grafică a situaţiei de la faţa locului şi a poziţiei diferitelor obiecte descoperite în cadrul acestuia. Prin aceasta se redau, în sistemul ontogonal elementele esenţiale din cîmpul infracţiunii, mărite sau micşorate la scară. Rolul Schiţei 263 este de a facilita înţelegerea exactă a tablocului real al locului faptei ilustrînd ceea ce s-a exprimat în scris, în partea descriptivă a procesului-verbal. După cum transpunerea în plan, respectă sau nu proporţiile reale ale obiectelor sau suprafeţelor reprezentate grafic, se disting două modalităţi de realizare a schitei: planul schiţă şi desenul schiţă37. Planul schiţă executat la scară, presupune respectarea riguroasă a proporţiilor reale ale terenului, interioarelor, obiectelor, etc., reprezentate, precum şi a raporturilor de distanţă dintre acestea. Desenul schiţă se realizează printr-o simplă desenare a locului, nerespectîndu-se cu rigurozitate proporţiile dintre dimensiunile reale şi reprezentările grafice, însă tot pe baza măsurătorilor executate la faţa locului. Schiţa în oricare din cele două modalităţi poate reprezenta un loc deschis, un loc închis sau forma mixtă. Pentru transpunerea în plan a dimensiunilor, distanţelor şi poziţiilor obiectelor aflate la faţa locului se utilizează o serie de procedee, cum ar fi: schiţa în proiecţie orizontală şi verticală, rabatarea planurilor de proiecţie, schiţa în secţiune. 3. FOTOGRAFIA JUDICIARĂ Pentru a se asigura fixarea imaginii locului faptei este necesar să se efectueze următoarele genuri de fotografii: fotografia de orientare, schiţă, a 37 Aurel Ciopraga, op. cit. 81-82; Emilian Stancu, op. cit. pag. 347-348 264 obiectelor principale şi a detaliilor. Aceasta se realizează în funcţie de fazele cercetării la faţa locului. Prin urmare, fotografia de orientare, schiţă şi a obiectelor principale se execută în ordinea în care au fost menţionate, înainte de orice modificare survenită în configuraţia locului faptei, mai precis în faza statică, iar fotografia de detaliu se execută după ce obiectele au fost deplasate din poziţia lor iniţială, adică în faza dinamică. Fotografia de orientare serveşte la fixarea imaginii întregului loc al faptei, într-un ansamblu de puncte de reper sau de orientare, de natură să permită identificarea zonei în care s-a săvîrşit infracţiunea. Atunci cînd infracţiunea a fost săvîrşită într-un imobil38 (de exemplu, clădirea unde s-a comis un furt) fotografia de orientare va avea în centrul ei imobilul cu vecinătăţile acestuia. În cazul în care este executată pe un loc întins - cîmp , şosele - în mod obligatoriu, fotografia de orientare trebuie să cuprindă pe lîngă locul faptei propriu-zis şi numite repere fixe, cum ar fi: clădiri învecinate, borne kilometrice, poduri, păduri. Fotografia schiţă fixează în exclusivitate locul faptei cu cele mai importante caracteristici ale sale. Tehnica folosită va fi impusă de specificul faptei, de aspectul locului faptei şi de necesitatea de a pune în evidenţă cît mai multe laturi ale infracţiunii. Astfel, ea poate fi unitară cînd întinderea locului faptei nu este mare şi poate fi redată în totalitate într-un singur cadru sau panoramică atunci cînd locul faptei se întinde pe o suprafaţă mai mare, imposibil de redat într-o singură fotografie. Se mai cunosc: fotografia pe sectoare, executată cînd locul faptei este compartimentat (un apartament) şi fotografia schiţă încrucişată, folosită în scopul de a înlătura dintr-o imagine aşa-numitele "zone oarbe". 38 Emilian Stancu, op. cit. pag. 349 265 Fotografia obiectelor principale serveşte la fixarea imaginilor acelor obiecte care sunt în legătură directă sau care reflectă urmele şi consecinţele faptei. Acest gen de fotografie redă cadavrul, armele şi instrumentele folosite la săvîrşirea infracţiunii, obiectele purtătoare de urme, inclusiv urmele ca atare39. Fiecare fotografie a obiectului principal trebuie dublată cu o fotografie care va reda poziţia acelui obiect în ansamblul cîmpului infracţional, precum şi în raport de poziţia sau destinaţia faţă de alte obiecte principale. Fotografia de detaliu. Spre deosebire de celelalte tipuri de fotografii, care se execută în faza statică a cercetării la faţa locului, fotografia de detaliu se realizează după cum am mai menţionat, în faza dinamică. Prin ea se fixează forma, dimensiunile, urmele şi caracteristicile identificatoare ale obiectelor (serii, inscripţii, rupturi, detaşări) ca rezultat al săvîrşirii faptei, astfel încît detaliile, ce interesează, să fie reproduse cît mai fidel. 4. INREGISTRĂRILE PE SUPORT MAGNETIC Înregistrările pe suport magnetic se dovedesc a fi deosebit de utile, atît cele audio, cît şi cele video. a) Cu ocazia cercetării la faţa locului, banda magnetică este utilizată ca: - mijloc de fixare a declaraţiilor celor care în diverse calităţi au participat la săvîrşirea faptei; - mijloc de fixare a constatărilor făcute în faza statică şi dinamică a cercetării şi care, ulterior vor servi la redactarea procesului 39 Aurel Ciopraga, op. cit. pag. 87 266 verbal40. Folosirea bandei magnetice se impune cu atît mai mult în situaţia în care starea sănătăţii victimei nu permite ascultarea în condiţii normale sau consemnarea declaraţiilor şi semnarea lor de către cel în cauză. În asemenea situaţii, înregistrarea reproduce fidel declaraţia persoanei, chiar dacă aceasta reprezintă frînturi de cuvinte, fraze izolate sau idei aparent lipsite de coerenţă, care nu ar putea fi consemnate într-o declaraţie scrisă, însă corelate cu celelalte materiale, informaţii pot avea rol edificator pentru soluţionarea cauzei. Ulterior, conţinutul casetei audio se va transcrie într-un proces verbal, care potrivit art. 911 C.pr.pen., constituie mijloc de probă. b) Înregistrarea videojudiciară se numără printre metodele moderne de fixare a rezultatelor cercetării la faţa locului devenite indispensabile în cazurile deosebite (omor, accidente feroviare). Aşa cum am mai precizat, aceasta nu se substituie procesului - verbal, ci are rolul de a întări eficienţa doveditoare a acestui act procedural. Ca şi în cazul fotografiei judiciare, videofilmarea poate fi de mai multe feluri: de orientare, schiţă - în toate variantele acesteia -, a obiectelor principale, a urmelor, precum şi a detaliilor. Realizarea înregistrării videomagnetice presupune respectarea unor reguli tehnice specifice filmului clasic, dintre care amintim: o iluminare adecvată, prin folosirea surselor naturale sau artificiale, modul de executare a cadrajului şi a panoramărilor. CAPITOLUL al XIX-lea TACTICA ASCULTĂRII MARTORILOR 40 Aurel ciopraga, op. cit. pag. 84 267 SECŢ. I PROCESUL PRIHOLOGIC DE FORMARE A DECLARAŢIILOR MARTORILOR Avînd în vedere frecvenţa mare cu care se folosesc aceste probe este esenţial a reliefa toate componentele acestei laturi judiciare. Una din cele mai importante este cea dată de psihologia martorului şi mărturiei. Fenomenul mărturiei, din punct de vedere al mecanismelor psihologice, are două laturi distincte: obiectivă şi subiectivă. Cea obiectivă se referă la proprietatea obiectului (evenimentului) de a forma obiectivul mărturiei. Din punct de vedere legal, anumite aspecte ale unor fapte nu sunt supuse probei testimoniale. Cea subiectivă are în vedere pe de o parte limitele naturale ale fiinţei umane şi perceperea faptelor din lumea înconjurătoare şi sinceritatea martorului, pe de altă parte41. Mărturia poate fi definită ca rezultatul unui proces de observare şi memorare involuntară a unui fapt juridic ce e urmat de reproducerea acestuia într-o formă verbală sau scrisă, în faţa organelor de urmărire penală sau al instanţei de judecată. Sunt astfel trei momente importante în procesul de cunoaştere a realităţii obiective: recepţia senzorială, stocarea în memorie a informaţiei percepute şi reactivarea acestor informaţii. 41 T. Prună, Psihologie juridică, Ed. Fundaţiei Chemarea, Iaşi, 1994, pag. 106 268 1. RECEPŢIA Recepţia senzorială a unor evenimente e prima treaptă a formării mărturiei. E un proces psihic de cunoaştere. Reprezintă reflectarea în conştiinţa martorilor a obiectelor şi fenomenelor observate în diferite situaţii. Senzaţia e un proces senzorial ce semnalează însuşirile obiectelor şi fenomenelor în mod separat. Realizarea lor e dependentă de analizatori ce se compun din trei segmente principale: receptor, nervi aferenţi şi zona centrală de analiză şi sinteză a semnalelor specifice42. Percepţia e un proces senzorial complex care semnalizează imaginea de ansamblu a obiectelor şi fenomenelor ce acţionează asupra receptorilor. Senzaţiile depind astfel de organele de simţ ce au însă anumite limite funcţionale. Unele informaţii sunt subliminale, adică se află sub pragul senzaţiilor, în timp ce altele sunt recepţionate cu claritate şi sunt conştientizate. Trebuie avută în vedere şi starea de normalitate a organelor de simţ ale martorilor, o eventuală afecţiune putînd distorsiona recepţionarea informaţiilor. Percepţia e reglată de mecanisme funcţionale şi diverşi factori subiectivi şi obiectivi. O primă caracteristică a percepţiei e aceea că are la bază sinteza structurală a însuşirilor obiectului perceput. E astfel suficientă perceperea numai unor din caracteristicile unui obiect (persoane) pentru a rezulta imaginea în întregul ei. Poate rezulta în acest fel o depoziţie lipsită de 42 ibidem, pag. 32 269 credibilitate. Un martor afirmă că, deşi nu a văzut persoana respectivă, cu siguranţă ea era, pentru că individul ce s-a îndepărtat de la locul faptei era îmbrăcat cu o haină asemănătoare şi "aduce" ca aspect general cu persoana respectivă învinuită. Un alt mecanism psihologic e cel cunoscut cub denumirea de constanţă a percepţiei ce determină o anumită corectare a imaginii percepute43. Acest mecanism face posibil ca obiectele percepute pe o rază de 150 m să apară ca modificate în privinţa mărimii, formei culorii lor. Peste această limită intervin legile opticii, astfel învît obiectele mai aproape de noi par mai mari şi cele mai îndepărtate, ca fiind mai mici. Pot apărea astfel confuzii sau distorsiuni în percepţie în special în cea a obiectelor aflate la distanţe mai mari de 150 metri. A. RECEPTIA AUDITIVĂ Organul auditiv al omului e capabil să perceapă într-o infinitate de nuanţe, o multitudine de fenomene sonore se însoţesc fie în mod necesar, fie în mod întîmplător, săvîrşirea unor infracţiuni. Cu ocazia ascultării martorilor apare uneori necesitatea stabilirii locului de desfăşurare a unui eveniment cu ajutorul sunetului. Existenţa receptorului pereche al analizatorului auditiv permite localizarea sunetului. S-a observat că sunetele venite din spate sunt mai greu şi mai puţin corect apreciate decăt cele venite din faţă sau din partea dreaptă. În cazul mărturiei auditive, martorului i se cere să reproducă termeni, expresii, aceste cuvinte, expresii reprezentînd însă şi activitatea materială prin care se realizează latura obiectivă a infracţiunii44. 43 E. Stancu, Criminalistică, vol. II, Ed. Actami, Bucureşti, 1995, pag. 58 270 Audibilitatea e influenţată45 şi de condiţiile de programare, fiind cunoscut faptul că sunetele se propagă mai bine la suprafaţa apei decît în pădure sau localitate. Pot lua naştere iluzii provocate de cauze de natură mecanică şi drept urmare localizarea va fi greşită. De exemplu, în cîmpul vizual al martorului se produce o explozie a unui autoturism şi în acelaşi timp o armă de foc de aude în afara cîmpului vizual al acestuia. Sursele sonore pot fi localizate diferit şi după timbrul vocii. Vocea umană capătă distincţie prin timbru, fiind mult mai bine localizată decît o împuşcătură, după cum pot fi deosebite după timbru două voci umane. Există şi o serie de fenomene de natură subiectivă ce influenţează calitatea percepţiei auditive. Stările afectiv- emoţionale pot crea iluzii acustice. Neliniştea, teama provocată de săvîrşirea faptului în timpul nopţii, ţipetele, strigătele de ajutor pot determina substituirea imeginii reale cu una deformată. B. RECEPTIA VIZUALĂ Senzaţiile vizuale ocupă un rol important în formarea declaraţiilor martorilor dat fiind faptul că ele permit obţinerea unor imagini complexe şi exacte a lumii înconjurătoare. Undele electromagnetice ale lumii sunt cele ce acţionează asupra ochiului uman, diverselor culori corespunzîndule imaginile de undă electromagnetică. Există două feluri de lumină: cromatică şi acromatică. Sunt acromatice culorile : alb, negru şi cele ce fac tranzacţia între ele. In cazul faptelor petrecute în condiţiile luminii naturale, intensitatea luminii diferă după cum acestea au fost recepţionate în timpul 44 A. Ciopraga, Criminalistică, Tratat de tactică, Editura Gama, Iaşi, 1996, pag. 167 45 E. Stancu, op. cit. pag. 59 271 zilei ( în condiţiile luminii diurne), în zori sau în amurg (în condiţiile luminii crepusculare) sau în timpul nopţii (în condiţiile luminii nocturne). Astfel, spre exemplu, în amurg culoarea verde apare mult mai strălucitoare, roşu - violet e perceput ca fiind negru, iar verdele-albastru mult mai luminos. Există cazuri în care martorului i se cere să recunoască infractorul după culoarea hainelor şi acesta poate confunda negru cu albastru. C. PERCEPŢIA ÎNSUŞIRILOR SPAŢIALE ALE OBIECTELOR Aprecierea spaţiului şi a dimensiunilor unor obiecte e un proces relativ, de aceea organul judiciar trebuie să testeze capacitatea de reacţie a martorului în aprecierea distanşelor dintre obiecte şi persoane, a suprafeţelor, a dimensiunilor unor obiecte date46. Siguranţa percepţiei scade odată cu distanţa. Limita inferioară a vederii desluşite a unui obiect e aproximativ de 10 cm., distanţă de la ochi (valoare ce creşte odată cu înaintarea în vîrstă) iar limita superioară a percepţiei vizuale e dată de 450 m. În cazul perosoanelor cu experienţă în măsurarea distanţei, această limită superioară merge pînă la 1500 m47. Lucrătorii din transporturi, construcţii, militarii, ce fac numeroase operaţii de măsurare a dimensiunilor au aptitudinea de a aprecia aceste dimensiuni cu mare exactitate. Pentru stabilirea dimensiunii unui obiect sunt importante celelalte obiecte aflate în jurul lui. De exemplu, o persoană de statură mijlocie va părea mult mai înaltă alături de o persoană de statură mică, iar aceasta mult mai mică decît în realitate. 46E. Stancu, op. cit., pag. 61 47 A, Cipraga, I.Iacobuţă, Criminalistică, Ed. Junimea, Iaşi, 2001, pag. 240 şi urm. 272 D. PERCEPŢIA TIMPULUI Percepţia timpului sau a duratei de desfăşurare a unui eveniment, e un proces complex, relativ, la aceasta adăugîndu-se, alături de experienţă sau de deprinderile48 formate prin exercitarea unor activităţi încadrate strict într-un anumit interval de timp, o mulţime de factori. Trebuie luate astfel în considerare localizarea în timp a infracţiunii şi a altor activităţi legate de infracţiune sau de săptuitoru, durata ei şi succesiunea în timp a acesteia. 2. MEMORAREA FAPTELOR Stocarea informaţiilor prelucrate se realizează prin procesele de întipărire şi păstrare a elementelor de informaţii cu privire la conţinutul acţiunii la care a participat martorul. Astfel, înţelegerea şi clarificarea unor aspecte caracteristice mărturiei sînt strîns legate de funcţionalitatea memoriei49. Memoria e un proces conjunctiv complex ce cuprinde 3 faze: memorare (asimilarea), păstrare (stocare) şi actualizare. Fiecare fază e reglată de mecanisme psihologice specifice, ceea ce face ca fiecare segment funcţional să poată genera distorsiuni la nivelul mărturiei. Prin intermediul memoriei omul poate reţine, păstra şi reda realitatea înconjurătoare percepută anterior. Memorarea faptelor poate avea atît un caracter deliberat voluntar, cît şi un caracter involuntar, potrivit atitudinii şi interesului manifestat de martor în reţinerea aspectelor percepute. De asemenea, trebuie să se ţină seama şi de existenţa unor tipuri speciale sau particulare de memorare. Psihologii au remarcat faptul că unele 48 E. Stancu, op. cit, pag. 62 49 T. Prună, op. cit. pag. 113 273 persoane au o memorie vizuală superioară, altele o memorie auditivă sau kinestezică mai bună. După cum e prezentă sau absentă înţelegerea materialului informativ receptat, informarea poate fi logică sau mecanică. Unii martori pot conserva în memorie reprezentările concrete ale faptelor şi obiectelor (memorie plastic-intensivă). Toate acestea conduc la concluzia că atunci cînd martorul nu relatează absolut toate aspectele respectivului fapt sau exagerează asupra unor dintre ele, nu e neapărat de rea - credinţă, deoarece el a avut o anumită predilecţie către anumite aspecte ale acelui fapt, celelalte neprezentînd nici o importanţă. Astfel, pentru restabilirea cu exactitate şi în întregime a faptelor, e necesară audierea mai multor persoane, astfel încît să se completeze una pe cealaltă. 3. REPRODUCEREA FAPTELOR Reproducerea se realizează prin declararea de către martor a celor ştiute în legătură cu cauza care se judecă. Martorul relatează ce a văzut, a auzit, în calitate de " asistent" la eveniment. Reproducerea e un fenomen complex ce e strîns legat de procesul de gîndire şi nu se face în mod mecanic. Reprezentarea joacă un rol foarte important, fără ea nefiind posibile nici reproducerea existenţei dobîndite anterior nici prospectarea în viitor. Aceste reprezentări sunt strîns legate de particularităţile individuale ale fiecărei persoane şi îndeosebi de cele ale memoriei: martoril ăşi reprezintă obiectele şi fenomenele din lumea înconjurătoare în strînsă interdependenţă unele cu altele şi nu izolat. Este vorba de asociaţie de reprezentări ce are un rol deosebit în declaraţiile martorirlor, putîndu-le 274 influenţa pozitiv sau negativ. Spre exemplu, dacă o persoană vede un pistol şi aude zgomozul produs de acesta e suficinet ca a doua oară să audă doar zgomotul pentru a-şi reprezenta arma, în conştiinşa sa fiind formată deja o asociaţie. Organele judiciare, trebuie să ştie să folosească asociaşiile reprezentărilor în procesul de amintire a experienţei anterioare, să pună întrebările într-un astfel de mod încît să producă o reactivare a memoriei martorului. Legată de reactivarea conţinuturilor stocate în memorie, e problema uitării. Pot fi astfel uitate: conţinutul unei discuţii, secvenţe sau idei dintr-o prelegere, un nume, un eveniment, o cale de urmat pe care a folosit-o de multe ori. Uitarea e un fenomen cotidian, forma ei cea mai gravă fiind amnezia, care nu este altceva decît un simptom patologic. În general se acordă timpului o calitate erozivă, uitarea fiind în funcţie de timp. Ceea ce însă afectează conţinuturile memoriei e tocmai calitatea lor. Se ştie că unele lucru le uităm imediat, iar altele persistă în memorie toată viaţa. Aceasta înseamnă că perioada optimă a audierii unui martor e cea situată imediat după consumarea infracţiunii. SECŢIUNEA II. REGULI TACTICE APLICATE ÎN ASCULTAREA MARTORILOR În linii mari, activităţile pregătitoare în vederea ascultării sunt: - studierea dosarului cauzei - stabilirea persoanelor ce trebuie asultate - culegerea de informaţii cu privire la martori - elaborarea planului de ascultare 275 - asigurarea condiţiilor în care se va desfăşura ascultarea În funcţie de împrejurările săvîrşirii infracţiunii sau de infracţiunea în sine, unele dintre aceste activităţi pot apărea inutile sau în alte cazuri, se cer a fi luate şi alte măsuri. A. STUDIERE DOSARULUI CAUZEI Studierea materialelor cauzei se impune şi are un rol de prim ordin în asigurarea unui cadru propic desfăşurării în condiţii bune a activităţii pregătitoare. E necesară o studiere atentă, completă, calificată a întregului material existent în dosarul cauzei. Acest lucru presupune în fapt analiza fiecărei probe în parte, verificarea sursei, urmată de o sinteză a ansamblului probelor a tuturor împrejurărilor50. Studierea materialului cauzei are drept scop primordial stabilirea faptelor şi împrejurărilor ce pot fi clasificate după declaraţiile martorilor, precum şi delimitarea cercului de persoane care cunosc, în tot, sau în parte, aceste fapte şi dintre care pot fi selecţionaţi martorii51. Cu prilejul stabilirii persoanelor ce urmează a fi ascultate în calitate de martori, se va stabili şi o anumită ordine de prioritate, avîndu-se în vedere persoane ce cunosc fapte date, împrejurările referitoare la activitatea ilicită, în primul rînd. Apoi se va ţine cont de modul cum aceste persoane au luat cunoştinţă de faptul şi împrejurările pe marginea cărora vor trebui să facă declaraţii, prioritate avînd cei ce au perceput nemijlocit aceste fapte sau împrejurări. Dar acest lucru nu înseamnă însă a omite persoanele ce au luat cunoştinţă indirect despre aceste fapte. 50 A. Ciopraga, op. cit, pag. 198 51 E. Stanciu, op. cit. pag.- 67 276 B. STABILIREA PERSOANELOR CE TREBUIE ASCULTATE Stabilirea persoanelor ce pot fi ascultate în calitate de martor e o operaţiune care se face pe baza criteriilor procesulae şi criminalistice52. Un prim pas îl constituie identificarea persoanelor care au avut posibilitatea să perceapă direct faptele şi împrejurările cauzei, precum şi a celora ce cunosc indirect date referitoare la faptă. În timp ce precizarea sferei celor ce urmează a fi ascultaţi e atributul exclusiv al organelor juridice şi părţile pot identifica martorii. Sunt identificate mai întîi persoanele care au avut posibilitatea să perceapă direct faptele şi împrejurările cauzei, dar şi acelea care deţin indirect date referitoare la cauză. Un al doilea pas, în condiţiile în care există un număr mare deţinătoare de informaţii, constă în selectarea martorilor pe baza calităţii 52 E. Stanciu, ibidem, p. 67 277 datelor ce le deţin, a personalităţii lor, a obiectivităţii şi poziţiei faţă de cauza cercetată. La selecţia martorilor se va ţine seama de persoanele care cunosc modul cum şi-a petrecut timpul făptuitorul într-o anumită etapă a vieţii lui, comportarea lui în familie şi în societate. Alte elemente ce ar putea oferi indicii cu privire la sfera persoanelor din care s-ar putea recruta martorii sunt timpul, locul şi modul săvîrşirii infracţiunii. Spre exemplu, o tîlhărie săvîrşită în preajma unei şcoli, poate avea ca martori chiar persoanele care învaţă sau muncesc în acea şcoală. După determinarea sferei persoanelor ce vor fi ascultate ca martori va fi stabilită ordinea de ascultare a lor. De regulă, martorii principali vor fi ascultaţi înaintea martorilor indirecţi. C. ELABORAREA PLANULUI DE ASCULTARE Pregătirea audierii necesită întocmirea unui plan de ascultare, acest lucru fiind unul dintre cele mai importante momente. El este rezervat în cazuri importante, mai dificile, cînd natura şi sfera informaţiilor deţinute de martor, prezintă un grad înalt de dificultate, cînd respectiva mărturie are o importanţă decisivă în cauza dată, şi mai ales atunci cînd, datorită raportului în care se află martorul cu părţile şi cu pricina există posibilitatea că acesta se va situa pe o poziţie de rea credinţă53. În cazurile mai simple sunt suficiente notarea împrejurărilor ce urmează a fi dovedite şi ordinea lor. După studierea dosarului cauzei se stabilesc problemele ce urmează a fi clarificate cu fiecare martor sau categorie de martori identificaţi în cauză. 53 A. Ciopraga, I. Iacobuţă, op. cit., pag. 250 278 Planul de ascultare e necesar pentru a se evita omiterea unor aspecte esenţiale cunoscute de martor şi necesare pentru aaflarea adevărului. În plan se vor include: problemele de lămurit, întrebările şi ordinea de adresare a loc, eventualele date desprinse din materialle aflate la dosar, pe care anchetatorul le poate utiliza în timpul ascultării. Pot fi pregătite înscrisuri, fotografii, mijloace materiale de probă, necesare a fi prezentate martorului pentru clarificarea unei împrejurări, verificarea de date sau, pur şi simplu în scop tactic, pentru reamintirea celor petrecute54. D. ASIGURAREA PREZENTEI MARTORILOR Un element tactic important e stabilirea momentului şi locul audierii. Organele de urmărire penală sau instanţele de judecată sunt obligate să citeze persoanele indicate în denunţuri sau plîngeri, ori pe cele propuse de părţi. În virtutea rolului lor activ, (art. 4 C.pr.pen.), organele judiciare pot dispune din oficiu chemarea oricărei persoane ce poate depune mărturie într-o cauză penală. Dacă persoanele ce urmează a fi ascultate se află în altă localitate şi nu există posibilitatea pentru organele judiciare să le asculte, totuşi, ascultarea se va face prin comisia rogatorie (art. 132 şi art. 514 C.pr.pen.). SECŢIUNEA A III. AUDIEREA PROPRIU-ZISĂ 54 E. Stancu, op. cit. pag. 70 279 Audierea propriu zisă a martorilor constituie momentul în care se pune în evidenţă rolul regulilor de efectuare a acestui act procedural, act ce are o însemnătate deosebită în stabilirea faptelor şi împrejurările unei cauze. Procesul ascultării martorilor e marcat în ştiinţa criminalistică55 de trei faze: - verificarea identităţii şi ascultarea cu privire la datele personale - relatarea liberă sau spontană a martorilor - adresarea de întrebări şi ascultarea răspunsurilor sau ascultarea dirijată. 1. VERIFICAREA IDENTITĂŢII Art. 87 C.pr.pen., prevede că identitatea martorului constă în întrebarea acestuia despre nume, prenume, vîrstă, domiciliu (eventual reşedinţă) şi ocupaţia. În acelaşi timp se urmăreşte şi se confruntă rpsunsurile acestuia cu menţiunile din actele de identitate. După verificarea identităţii persoanei, organul judiciar trebuie să-l întrebe pe martor dacă e soţ sau rudă apropiată cu vreo una din părţi şi în caz afirmativ, să-i aducă la cunoştinţă că nu este obligat să depună mărturie. Martorul mai este întrebat şi în ce raport se află cu părţile şi dacă a suferit vreo pagubă de pe urma săvîrşirii infracţiunii (lucru prev. de art. 84 al. 3 C.pr.pen). Aceste întrebări sunt necesare pentru stabilirea tacticii de ascultare şi aprecierea declaraţiilor făcute. Un moment de mare încărcătură psihologică îl reprezintă depunerea jurămîntului de către martor. Prin conţinutul său informaţional56 şi prin maniera în care se desfăşoară, acest moment este profund marcant pentru martor şi îl implică în 55 I. Mircea, Criminalistică, Ediţia a II-a, Ed. Fundaţiei Chemarea, Iaşi, 1994, pag 257 280 desfăşurarea cauzei, chiar şi sub aspectul răspunderii penale, în situaţia în care în mod deliberat îşi asumă rolul de martor mincinos. Prin exigenţele sale de conţinut, jurămîntul îl solicită pe martor să declare tot ceea ce ştie în legătură cu cauza, făcîndu-l solidar cu soluţionarea acesteia în mod justiţiar. Solemnitatea care înspţeşte depunerea jurămîntului, precum şi formula de încheiere uzitată, sporesc tensiunea psihică a momentului. În timpul depunerii jurămîntului, martorul va ţine mîna pe cruce sau pe Biblie, textul fiind următorul: "Jur că voi spune adevărul şi nu voi ascunde nimic din ceea ce ştiu. Aşa să-mi ajute Dumnezeu!" În această etapă, organele judiciare, pe lîngă faptul că îşi îndeplinesc obligaţiile prevăzute de legea procesual-penală, au posibilitatea să-i observe pe martori, să le cunoască reacţiile faţă de situaţia în care se află, să desprindă concluzii utile pentru adoptarea tacticii de ascultare. 2. RELATAREA LIBERĂ SAU SPONTANĂ Faza relatărilor libere începe cu invitaţia din partea organului judiciar ca martorul să prezinte prin viu grai tot ceea ce cunoaşte despre faptele, împrejurările şi peroanele implicate în săvîrşirea infracţiunii. Relatarea liberă presupune un anumit grad de complexitate pentru să ea nu este doar o reproducere a celor percepute57. Faptele trebuie prezentate de martor în succesiunea lor firească, pentru că numai în acest mor declaraţia sa nu va fi influenţată în mod negativ. Martorul expune tot ceea ce ştie aşa cum îşi aminteşte şi potrivit personalităţii sale; va prezenta tot ceea ce crede el că ar interesa cauza, fără ca relatarea să fie limitată prin anumite intervenii. În acest context el ar putea prezenta şi unele date necunoscute pînă 56 T. Prună, op. cit., pag. 107 57 A. Ciopraga, I. Iacobuţă, op. cit, pag. 251 281 atunci, cu importanţă pentru cauză, ori elemente din care să rezulte săvîrşirea altor infracţiuni de anumite persoane. Se recomandă ca persoana care conduce audierea să nu intervină în cursul expunerii prin întrebări, gesturi de aprobare sau dezaprobare, semne de nerăbdare58. Intervenţiile prin întrebări pot fi utila doar dacă martorul, intenţionat sau întîmplător, deviază de la subiectul audierii, deformînd realitatea.Indiferent de natura denaturărilor,organul judiciar trebuie sa gaseasca modul cel mai potrivit de a-l readuce la obiectul ascultării, fără a-i face observaţii, a-l apostrofa, a-l ameninţa sau a face aprecieri nefavorabile asupra celor prezentate de martor. Cînd nivelul intelectual, cultural al martorului îl împiedică să facă o relatare liberă, pe cît posibil coerentă, organul judiciar îl poate ajuta, fără însă a-l sugestiona în vreun fel pe martor. 3. DARESAREA DE INTREBĂRI ŞI ASCULTAREA RĂSPUNSURILOR SAU ASCULTAREA DIRIJATĂ Ultima etapă a audierii nu are un caracter obligatoriu, de multe ori martorii făcînd declaraâiile complete şi clare încă din faza relatării libere, fără a mai fi nevoie de întrebări. Există cazuri în care organul judiciar e nevoit să intervină cu întrebări de natură să clarifice relatările făcute sau să le verifice. Tactica ascultării în această etapă se stabileşte avîndu-se în vedere poziţia martorilor ascultaţi. A. Martorii de bună credinţă pot strecura în relatările loromisiuni, pot lăsa probleme neclarificate, pot face confuzii sau afirmaţii contradictorii. Pentru a obţine declaraţii cît mai fidele, acestor martori li se 58 I. Mircea, op. cit, pag. 259 282 vor adresa întrebările prevăzute în planul de ascultare sau cele formulate în raport cu conţinutul relatării libere. Un prim aspect de care depinde obţinerea răspunsurilor dorite e modul de formulare şi termenii întrebărilor respective. Ele trebuie să urmărească interesul martorului şi să fie adaptate nivelului de cultură şi personalităţii sale. Trebuie să fie formulate clar şi precis; nu vor conţine elemente de intimidare, vizînd strict faptele percepute de martor şi vor fi adresate în ordinea impusă de natura împrejurărilor ce trebuie precizate sau cpmpletate. Întrebările nu trebuie în nici un caz să sugereze răspunsul. Sugestia ar conduce la acceptarea fără examen critic a ideilor altor persoane59, martorul relatînd altceva decît ceea ce a perceput în mod real; acest lucru ar denatura adevărul. Caracterul sugestiv este dat de chiar forma întrebării care urmăreşte obţinerea răspunsului dorit dar şi de tonul vocii celui ce pune întrebarea. Sugestive pot fi nu numai întrebările tendenţioase ci şi atitudinea celui de pune întrebarea. Întrebările de control, de verificare a afirmaţiilor făcute sunt formulate pe baza unor date certe. Prin intermediul lor se poate aprecia gradul de sinceritate al martorului. Aceste întrebări pot viza aspectele contradictorii sau elementele de detaliu semnalate de martor.Se pot verifica sursele din care provin informaţiile în cazul în care martorul le-a perceput dintr-o sursă derivată, în afara propriilor organe de simţ. Tot prin intermediul lor se pot verifica condiţiile de loc şi timp în care a avut loc percepţia , pentru că ele exercită o influenţă considerabilă asupra relatărilor martorului. B. Martorii de rea credinţă ridică probleme organelor judiciare atunci cînd acestea deţin informaţii în acest sens sau aceştia au dovedit acest 59 Alx Roşca, Psihologia martorului, Ed. Institutului de Psihologie, Cluj, 1934, pag. 71 283 lucru pe parcursul primelor două etape ale ascultării. Faţă de aceşti martori se vor aplica procedee adecvate, altele decît cele folosite la audierea martorului animat de dorinţa de a spune adevărul. Martorul de rea credinţă e considerat un infractor şi de aceea atitudinea organelor judiciare va fi alta decît cea adoptată în cazul martorilor de bună credinţă. Foarte important e cunoaşterea motivelor care l-au condus pe martor la o asemenea atitudine şi prin aceasta organul judiciar va alege o anumită tactică. Acest tip de martor va omite a vorbi despre împrejurările esenţiale ale faptei percepute de el pentru a convinge astfel organul judiciar că este inutilă prezenţa acestuia în calitate de martor60. Codul pena nu dă o definiţie a conceptului de "împrejurări esenţiale", ceea ce înseamnă că ele vor fi stabilite în funcţie de obiectul fiecărei cauze penale, administrative sau disciplinare. Un factor care îl poate determina pe martor să depună mincinos îl constituie presiunea sau ameninţările asupra martorului şi familiei sale. În această situaţie el nu mai este convins că organele judiciare îl pot apăra. Astfel se explică de ce, în cazul învinuiţilor sau inculpaţilor cunoscuţi ca persoane deosebit de periculoase se găsesc foarte greu martori61. Este necesar ca organele judiciare sî-i dea martorului toate asigurările că, atîta timp cît se află sub protecţia sa, nu li se poate întîmpla nimic. Martorul trebuie să simtă o protecţie reală şi sigură, fără a se face promisiuni exagerate sau a-l asigura că inculpatul nu va afla de mărturia sa. Existenţa raporturilor martorului cu pricina, pe de o parte şi pe de altă parte cu participanţii în proces pot afecta vizibil imparţialitatea martorului în procesul judiciar. De aceea trebuie clarificat interesul material sau moral al acestuia, pentru ca respectiva cauză să fie soluţionată într-un anume fel, 60 A. Ciopraga, op. cit. , pag. 226 61 N. Mitrofan, T. Butoi, V. Zdrenghea, op. cit., pag. 142 284 pentru că o mărturie suspectă de un interes moral sau material, poate ridica suspiciuni referitoare la părtinire şi nesinceritate. CAPITOLULalXX-lea TACTICA ASCULTĂRII PERSOANEI VĂTĂMATE Secţiunea l - Procesul de formare a declaraţiilor persoanei vătămate Când persoana care a suferit un prejudiciu de natură fizică, morală sau materială îşi manifestă dorinţa de a participa la procesul penal în legătură cu tragerea la răspundere penală a inculpatului, acesta dobândeşre calitatea de parte vătămată, iar atunci când acţionează în legătură cu tragerea la răspundere civilă, cel vătămat dobândeşte calitatea departe civilă; când persoana vătămată nu participă la proces nici în calitate de parte vătămată, nici în calitate de parte civilă poate fi ascultată ea martor. Perceperea faptelor Declaraţiile persoanei vătămate, de totală bună-credinţă, oferă reduse garanţii de veracitate; acestea sunt deseori lacunare, imprecise, deoarece percepţia şi, implicit, memorarea faptelor se petrec pe fondul unei intense tulburări afective, care explică lacunozitatea declaraţiilor, prezentarea inconştient denaturată a celor petrecute. Emoţia de frică, de mânie şi afectele, cărora le corespund groaza, furia şi disperarea, reduc considerabil controlul conştiinţei asupra conduitei omului. Memorarea faptelor Faptele, deseori confuz şi fragmentar percepute, sunt supuse, nu o dată, unor alterări în următoarea etapă a procesului de formare a declaraţiilor persoanei vătămate - stocarea memorială a informaţiilor. 285 În cazul persoanei vătămate, memorarea faptelor are un mai pronunţat caracter activ, dinamic, proces în cursul căruia faptele percepute sunt supuse unei necontenite reorganizări, regrupări şi restructurări. Reproducerea faptelor Ultima etapă a procesului formării declaraţiilor persoanei vătămate e reprezentată de reproducerea faptelor în faţa organelor judiciare. În acest moment, deseori datorită recrudescenţei sentimentului de furie, mânie, indignare, pot surveni cele mai neaşteptate cauze de distorsionare a faptelor. După cum prezentarea denaturată a faptelor e sau nu dependentă de voinţa persoanei vătămate, alterarea, faptelor poate avea un caracier conştient sau inconştient. Denaturările involuntare se datorează stării emoţionale sub stăpânirea căreia persoana vătămată a perceput faptele şi constau în „îngroparea”, în supradimensionarea consecinţelor faptei, în exagerarea gravităţii faptei, a prejudiciului fizic, moral sau material suferit. În mod frecvent, sunt supradimensionate talia, constituţia, forţa fizica a făptuitorilor, iar când infracţiunea a fost săvârşită în participaţie, denaturările pot merge până la exagerarea numărului făptuitorilor. Tendinţa cvasi generală de exagerare a faptelor se manifestă şi în cazul aprecierilor asupra duratei de desfăşurare în timp a unor fapte, acţiuni, activităţi, precum şi asupra distanţelor. Astfel, aprecierea duratei în timp a activităţii materiale prin care s-a comis infracţiunea, sau a unor împrejurări legate de infracţiune ori de făptuitorul acesteia (durata imobilizării victimei, durata privării de libertate a victimei, durata aplicării violenţelor etc.), se caracterizează prin mari fluctuaţii, manifestându-se, aproape fără excepţie, tendinţa de supraevaluare. 286 În ceea ce priveşte aprecierea duratelor scurte şi lungi de timp, în cazul persoanei vătămate această tendinţă se manifestă într-un singur sens, cel al supraevaluării timpului. Tendinţa de supraevaluare se manifestă şi în cazul aprecierii distanţelor parcurse, când, privată de libertate, persoana vătămată este silită să însoţească făptuitorul sau făptuitorii. Dorinţa de răzbunare pentru răul pricinuit, precum şi dorinţa de a obţine avantaje materiale superioare prejudiciului real suferit sunt cele mai frecvente cauze ce explică denaturările conştiente din declaraţiile persoanei vătămate. Secţiunea a II-a - Fazele ascultării persoanei vătămate La fel ca şi în cazul martorului, ascultarea persoanei vătămate parcurge trei etape: identificarea si discuţiile prealabile, relatarea liberă şi întrebările de control3. Identificarea şi discuţiile prealabile Ascultarea persoanei vătămate începe cu identificarea pe baza actului de identitate şi, în lipsa acestuia, pe baza oricăror alte acte care pot folosi la identificare: permis de conducere auto, legitimaţie de intrare la iocul de muncă, iar pentru bărbaţi, chiar şi pe baza livretului militar. După notarea datelor personale, tactica criminalistică recomandă să se poarte discuţii cu partea vătămată în legătură cu cele mai variate probleme, fără legătură cu cauza cercetată, pentru a-i distrage atenţia de la preocuparea de a prezenta denaturat faptele şi a se crea un climat favorabil ascultării. Relatarea liberă După verificarea datelor privitoare la identitatea părţii vătămate, aceasta este invitată să descrie prin cuvinte proprii tot ce ştie în legătură cu fapta reclamată. 287 În această etapă a ascultării, prezintă interes deosebit latura psihologică a activităţii, sub un dublu aspect: cunoaşterea psihologici părţii vătămate, dar şi psihologia sau conduita organului judiciar în timpul relatării faptelor de către partea vătămată. Organul judiciar trebuie să-i permită persoanei vătămate să expună liber ceea ce aceasta consideră că este util pentru aflarea adevărului, aşa cum 1-a perceput ea. Este cunoscut că, de cele mai multe ori, partea vătămată a perceput nemijlocit săvârşirea infracţiunii şi, de aceea, relatările sale vor fi întrerupte din loc în loc, datorită unor trăiri lăuntrice foarte intense, exteriorizate prin pauze în expunere, reluare de idei sau repetări de fraze, precum şi prin mimică şi gesticulaţii etc. Toată această comportare a persoanei vătămate trebuie urmărită de organul judiciar cu multă înţelegere, deoarece se poate afla atitudinea de bună sau de rea-credinţă din timpul expunerii. În acelaşi timp, organul judiciar trebuie să fie preocupat şi de propria atitudine psihică: fără manifestări de nerăbdare, nervozitate, gesturi de aprobare sau dezaprobare. Cu alte cuvinte, să nu-i lase persoanei vătămate posibilitatea de a deduce ce impresie are despre relatările sale. Întrebările de control Întrebările de control pot fi împărţite în trei grupe, în funcţie de factorul timp: anterioare, concomitente şi posterioare săvârşirii faptei. Întrebările anterioare pot privi reiaţiile dintre persoana vătămată şi învinuit sau inculpat: rudenie, afecţiune deosebită, raporturi de subordonare la locul de muncă, duşmănie, litigii de natură civilă sau alte fapte penale, care au legătură cu fapta cercetată. 288 Întrebările privitoare la momentul săvârşirii faptei pot privi precizări şi detalii din filmul desfăşurării activităţii infracţionale, inclusiv o eventuală atitudine de provocare din partea victimei, pe care o invocă învinuitul sau inculpatul. După epuizarea întrebărilor de control, partea vătămată va fi întrebată dacă se constituie parte civilă şi, în caz afirmativ, să precizeze probele pe care înţelege sa le folosească, pentru a dovedi existenţa unei pagube materiale şi întinderea acesteia: acte, declaraţii de martori etc. Un aspect, care trebuie clarificat în timpul ascultării persoanei vătămate, priveşte posibilitatea, prevăzută de dispoziţiile art. 82 Cod procedură penală, ca aceasta să poată fi ascultată ca martor, cu condiţia să nu se fi constituit parte civilă sau să nu participe în proces ca parte vătămată, în acest scop, persoana vătămată va fi întrebată dacă acceptă să depună mărturie şi, în caz afirmativ, îi vor fî aduse la cunoştinţă consecinţele mărturiei mincinoase, cu precizarea că, deşi a suferit pagube materiale şi morale prin infracţiunea reclamată, fiind audiată ca martor, trebuie să cunoască drepturile şi obligaţiile ce-i revin în această calitate. Secţiunea a III-a - Procedee tactice de ascultare În cazul victimelor care, din cauza vătămărilor suferite, se află într-o stare gravă ce nu permite ascultarea la sediul organului judiciar, se impune aplicarea unor procedee tactice speciale, care diferă, într-o anumită măsură, de procedeele tactice de ascultare a victimei în condiţii obişnuite. În situaţiile în care, deşi victima infracţiunii prezintă semne de însănătoşire, ascultarea, din motive de operativitate, neputând fi amânată până în momentul restabilirii sale complete, există garanţii că starea sănătăţii sale, deşi precară, nu se va agrava, dacă va fi audiată cu toate menajamentele. Alteori, vătămările suferite sunt de o gravitate extremă, încât pot duce la moartea victimei, dar nu mai înainte ca, într-un moment de luciditate, aceasta 289 să fi avut răgazul de a comunica celor din jur informaţii în legătură cu infracţiunea săvârşită. CAPITOLUL al XXI-lea TACTICA ASCULTĂRII ÎNVINUITULUI SAU INCULPATULUI Secţiunea l - Consideraţii preliminare Procesul de formare a declaraţiilor învinuitului sau inculpatului, parcurge, ca şi cel al mărturiei, momentele perceptiv, de memorare şi de evocare a faptelor. Rolul jucat la săvârşirea infracţiunii precum şi poziţia procesuală în care apare în proces, conferă învinuitului sau inculpatului o fizionomie psihologică proprie, care explică existenţa unor particularităţi sub raportul condiţiilor de percepţie, de memorare şi reproducere a faptelor. Se consideră că învinuitul sau inculpatul reprezintă sursa celor mai ample şi fidele informaţii cu privire la activităţile nemijlocit legate de infracţiune, precum şi cu privire Ia cele ce au precedat sau succedat acestui moment, deoarece, faţă de cei care au participat la săvârşirea infracţiunii în alte calităţi, învinuitul sau inculpatul în majoritatea situaţiilor, se găseşte în condiţii optime de percepţie şi de memorare. Aceasta explică de ce o seamă de împrejurări legate de infracţiune sunt cel mai bine cunoscute de către învinut sau inculpat, după cum, cu privire la unele faple şi împrejurări, numai învinuitul sau inculpatul poate furniza informaţii, deoarece sunt numai lui cunoscute. Secţiunea a II-a - Fazele ascultării învinuitului sau inculpatului La fel ca la orice persoană participantă la procesul penal, ascultarea învinuitului sau inculpatului parcurge nişte faze obligatorii, rezultate din dispoziţiile Codului de procedură penală (art.70-72). Aceste faze sunt identificarea şi discuţiile prealabile, relatarea liberă, întrebările de control. Identificarea şi discuţiile prealabile 290 Identificarea învinuitului sau inculpatului priveşte latura procesual-penală a ascultării. Acest prim moment are o importanţă practică deosebită, deoarece identificarea trebuie făcută după actul de identitate, iar în lipsa acestuia, după orice act care poate furniza date privitoare la identitatea unei persoane: permis de conducere auto, legitimaţie de intrare la locul de muncă etc., iar pentru bărbaţi, mai poate fi folosit livretul militar. Importanţa ce trebuie acordată acestui moment al ascultării rezultă din preocuparea pe care trebuie să o aibă organul judiciar de a preveni încercarea de substituire de persoane, semnalată nu de puţine ori, mai ales în faţa organelor de urmărire penală. Pentru tactica criminalistică prezintă interes deosebit dimensiunea psihologică a ascultării învinuitului sau inculpatului în această primă fază. Avem în vedere crearea unui climat de apropiere între anchetator şi învinuit, care poate fi asigurat atât prin purtarea unor discuţii fără legătură cu fapta cercetată, locul de muncă, preocupările extraprofesionale, starea sănătăţii, raporturile cu rudele şi vecinii, cât şi printr-o atitudine demnă, plină de seriozitate şi calm, lipsită de aroganţă, necivilizată. Relatarea liberă După verificarea identităţii şi creării cadrului psihologic propice ascultării, organul judiciar îi aduce la cunoştinţă învinuitului sau inculpatului fapta care formează obiectul cauzei şi îi pune în vedere să declare tot ce ştie cu privire la aceasta şi la învinuirea care i se aduce, învinuitul sau inculpatul va fi invitat mai întâi să dea o declaraţie scrisă personal, cu privire la învinuirea ce i se aduce, apoi organul judiciar va scrie un proces-verbal de ascultare pe un formular tipizat, în care sunt menţionate şi datele personale ale învinuitului sau inculpatului. În faza relatării libere, anchetatorul trebuie să acorde atenţia cuvenită laturii psihologice a ascultării, care constituie temeiul tacticii criminalistice în 291 acest domeniu. Latura psihologică a ascultării are în vedere atât psihologia învinuitului sau inculpatului, cât şi psihologia anchetatorului. În timp ce învinuitul sau inculpatul relatează fapta, anchetatorul urmăreşte cursul expunerii şi îşi notează aspectele omise sau ocolite intenţionat, pentru a le clarifica în faza următoare, a întrebărilor de control, în acelaşi timp, anchetatorul va urmări mimica feţei şi orice gest sau mişcare a învinuitului sau inculpatului, pentru a observa anumite ezitări în expunere, paloarea sau roşeaţa feţei, transpiraţie la nivelul frunţii şi a feţei, tremur în glas, frecarea mâinilor etc. în acelaşi timp, organul judiciar va fî preocupat de grija de a nu-i oferi învinuitului sau inculpatului posibilitatea de a observa reacţia de aprobare sau dezaprobare a răspunsurilor date. În acest scop, el trebuie să dea dovadă de reţinere şi impasibilitate, fără însă a slăbi fermitatea în direcţia determinării celui ascultat să declare adevărul. Relatarea liberă nu va fi întreruptă decât dacă învinuitul sau inculpatul se abate total de la fapta ce i se impută. Întrebările de control Întrebările de control privesc aspectele pe care organul judiciar le-a notat în timpul relatării libere, privind omisiuni sau detalii ocolite intenţionat din expunere, precum şi aspectele noi. rezultate din relatarea liberă. Tactica criminalistică recomandă ca întrebările de control să fie repartizate în timp (anterioare, concomitente cu săvârşirea faptei şi posterioare momentului săvârşirii faptei). De asemenea, la adresarea acestor întrebări, se recomandă folosirea celor mai adecvate procedee, în funcţie de natura faptei cercetate, de persoana învinuitului sau inculpatului şi de atitudinea pe care acesta o are faţă de învinuirea ce i se aduce. 292 Secţiunea a III-a - Atitudini ale învinuitului sau inculpatului faţă de învinuirea ce i se aduce. Procedeele tactice ce pot fi utilizate în raport cu poziţia pe care acesta se situează În cursul ascultării, învinuitul sau inculpatul se poate situa fie pe poziţia recunoaşterii, fie pe poziţia nerecunoaşterii faţa de învinuirea care i se aduce, în cazul recunoaşterii se pot distinge următoarele situaţii: uneori, învinuitul sau inculpatul îşi recunoaşte vinovăţia şi recunoaşterea e sinceră alteori, învinuitul sau inculpatul recunoaşte total sau în parte învinuirea ce i se aduce, dar declaraţiile sale nu sunt sincere În cazul nerecunoaşterii învinuirii aduse deosebim, de asemenea, următoarele două situaţii: -învinuitul sau inculpatul nu recunoaşte învinuirea ce i se aduce, dar declaraţiile sale sunt de rea-credinţă; -învinuitul sau inculpatul nu recunoaşte faptele, dar declaraţiile sale sunt sincere, deoarece, într-adevăr, nu el este autorul faptei. Apropiată atitudinii de nereeunoaştere este refuzul de a da declaraţii. Atitudinea de recunoaştere a faptelor În viaţa judiciară se întâlnesc situaţii în care învinuiţii sau inculpaţii recunosc faptele, recunoaştere care poate fi sinceră sau nesinceră. Proclamată altădată regina probaţionem, astăzi, în procesul penal modern, recunoaşterea sau mărturisirea învinuitului sau inculpatului e prezumată sinceră, deoarece cel ce se recunoaşte vinovat de săvârşirea unei infracţiunii este conştient de gravitatea consecinţelor la care se expune şi e nefiresc ca cineva să se acuze în mod fals de săvârşirea unei infracţiuni, deoarece, o astfel de conduită, se opune acelei înclinaţii naturale spre autoconservare. 293 .Recunoaşterea poate fi determinată de o diversitate de motive, care ar putea fi sintetizate în motive etice şi raţionale. Cele dintâi cuprind motivele provocate de sentimente superioare (căinţa, dorinţa de a se elibera, sentimentul de resemnare în faţa situaţiei în care se află etc.), ceea ce explică mai marea credibilitate a unor asemenea mărturisiri. În schimb, recunoaşterea determinată de motive raţionale e mai puţin convingătoare, deoarece, de regulă, o asemenea mărturisire e impusă de evidenţa faptelor, de convingerea inutilităţii tăgăduirii unor fapte pe deplin dovedite. Oricât de convingătoare ar fi declaraţiile de recunoaştere ale învinuitului sau inculpatului, nimic nu garantează că, odată faptele recunoscute, învinuitul sau inculpatul se va menţine pe aceeaşi poziţie, adică îşi va menţine declaraţiile făcute. De aceea, pentru a contracara încercările învinuitului sau inculpatului de a retracta mărturisirile, recunoaşterea trebuie să fie cât mai completă, adică să se detalieze şi să se consemneze toate împrejurările săvârşirii infracţiunii. Viaţa judiciară învederează existenţa unor situaţii, reduse la număr, de false mărturisiri, adică situaţii în care învinuiţii sau inculpaţii recunosc integral sau parţial faptele, dar declaraţiile lor nu sunt sincere. Motivele ce pot duce la false recunoaşteri pot fi căutate atât în limitele normalului (falsa recunoaştere inspirată de motive altruiste, de devotamentul faţă de adevăratul făptuitor, situaţia în care o persoană recunoaşte o infracţiune mai uşoară pentru a scăpa de răspundere pentru o infracţiune mai gravă etc.), cât şi în limitele patologicului (afecţiuni psihice de care suferă făptuitorul). Recunoaşterea învinuitului sau inculpatului poate fi integral falsă ori integral adevărată, sau numai parţial adevărată. Mărturisirea parţial sinceră reprezintă situaţia tipic întâlnită, deoarece, de cele mai multe ori, făptuitorul, silit de evidenţa probelor, recunoaşte fapta, dar, alături de elementele reale, adaugă 294 circumstanţe false, sau, deliberat, omite anumite împrejurări, pentru a-şi ameliora situaţia. Ca şi în cazul recunoaşterii sincere, declaraţia de falsă recunoaştere trebuie să cuprindă cât mai multe elemente de detaliu, prin a căror ulterioară verificare să se poată demonstra caracterul fals al mărturisirii. Un alt procedeu îl constituie ascultarea repetată, care va pune în evidenţă existenţa unor contradicţii între prima declaraţie şi cea sau cele ce i-au urmat. Atitudinea de negare a faptelor Selectarea procedeelor tactice de ascultare a învinuitului sau inculpatului ce contestă săvârşirea faptelor trebuie realizată, înainte de toate, în raport de personalitatea acestuia, pusă în lumină de acele însuşiri caracteriale şi temperamentale definitorii, de cunoaşterea predispoziţiilor şi înclinaţiilor sale. Atunci când informaţiile în posesia cărora se află organul judiciar învederează caracterul dârz, tenace al învinuitului sau inculpatului, înzestrat cu o deosebită capacitate de rezistenţă la eforturi prelungite, toate acestea sunt de natură a aviza organul judiciar că acesta se va apăra cu înverşunare, şi, aşa fiind, faţă de acesta trebuie adoptată o conduită tactică energică, menită a distruge sistemul său defensiv. Conduita tactică adoptată de organul judiciar trebuie adaptată şi trăsăturilor temperamentale ale învinuitului sau inculpatului. Din acest punct de vedere, procedeele tactice trebuie să difere, după cum învinuitul sau inculpatul aparţine aşa-numitului tip emoţional sau neemoţional. Determinarea învinuitului sau inculpatului să facă declaraţii sincere e condiţionată de cunoaşterea adevăratelor motive care explică rezidenţa opusă. Odată identificat motivul real, linia tactică urmată de organul judiciar trebuie să aibă drept rezultat împiedicarea acestor motive. Cel mai convingător procedeu tactic pentru a determina învinuitul sau inculpatul să facă declaraţii 295 sincere este prezentarea astfel a probelor în învinuire, încât acestea să formeze un lanţ închis, care să ofere doar o singură ieşire - calea recunoaşterii sincere a faptelor. În această situaţie, se impune folosirea regulii tactice potrivit căreia nu trebuie prezentate dintr-o dată toate probele în învinuire, deoarece, oricât de temeinic ar fi dovedită vinovăţia, nu se exclude posibilitatea existenţei unor aspecte încă necunoscute organelor judiciare. Deci, informaţiile în posesia cărora se afla organul judiciar trebuie prezentate rând pe rând, gradat, la anumite intervale de timp. Prezentarea probelor în învinuire Alegerea momentului în care urmează a fi prezentate probele în învinuire e dictată de considerente de ordin tactic. Astfel, starea psihică sub stăpînirea căreia se află învinuitul sau inculpatul reprezintă un element ce nu trebuie nesocotit, deoarece, momentele de tensiune, de derută, de descumpănire reduc capacitatea de rezistenţă a învinuitului sau inculpatului. De aceea, experienţa de cercetare a infracţiunilor recomandă utilizarea a două procedee principale de prezentare a probelor în învinuire, şi anume, procedeele numite progresiv şi frontal de audiere sau de interogare. Potrivit procedeului progresiv audierea învinuitului sau inculpatului debutează cu prezentarea probelor mai puţin importante, mai puţin convingătoare,după care, rând pe rând, sunt prezentate probe din ce în ce mai temeinice, adică probele care dovedesc existenţa faptului principal. Potrivit procedeului frontal, învinuitului sau inculpatului i se înfăţişează, pe neaşteptate, cele mai convingătoare probe, care dovedesc săvârşirea infracţiunii şi vinovaţia făptuitorului, precum şi cele care infirmă apărările formulate de către acesta. 296 Procedeele tactice de ascultare diferă după cum infracţiunea a fost săvârşită de o singură persoană sau a fost comisă în parficipaţie. Dacă sunt cunoscute identitatea şi rolul jucat de participanţi, în raport de poziţia de recunoaştere sau de nerecunoaştere, se pot distinge variate situaţii, care impun observarea unor procedee tactice adecvate: toţi participanţii recunosc faptele, recunoaştere ce poate fi sinceră sau nesinceră. Accentul va cădea pe confruntarea declaraţiilor, pentru a se pune în evidenţă eventualele nepotriviri; numai unul sau unii dintre participanţi recunosc faptele. Obţinerea unor declaraţii din partea celor care contestă învinuirea e o chestiune relativ simplă, deoarece la ascultarea acestora din urmă pot fi folosite cu succes informaţiile comunicate de cei dintâi; toţi participanţii contestă săvârşirea faptelor şi dau declaraţii integral sau parţial false. Dominanta psihologică a coînvinuiţilor sau coinculpaţilor e marcată de temerea, de sentimentul de insecuritate la gândul că unul sau altul s-ar putea desolidariza şi va recunoaşte faptele. De aceea, starea psihică a participanţilor constituie un solid punct de plecare la elaborarea procedeelor tactice de ascultare a coînvinuiţiior sau coinculpaţilor. Exploatarea acestei stări psihice impune, între altele, utilizarea următorului procedeu tactic: adresarea îndemnului de a recunoaşte faptele, deoarece, cum bine se ştie, ori de câte ori la săvârşirea unei infracţiuni participă două sau mai multe persoane, mai devreme sau mai târziu, una dintre ele va vorbi, va dezvălui faptele. 297 Procedeele tactice de ascultare a celor ce au participat la săvârşirea uneia sau a mai multor infracţiuni trebuie diferenţiate în funcţie de contribuţia fiecăruia, coînvinuit sau coinculpat, la comiterea faptelor. Măsura contribuţiei fiecăruia dintre participanţi impune şi două constatări de ordin tactic: în situaţia pluralităţii de făptuitori şi de infracţiuni, când unul sau unii dintre făptuitori au participat la săvârşirea doar a unora dintre fapte, se impune ca ascultarea să debuteze cu cei care au contribuit la comiterea infracţiunilor ce prezintă un grad mai redus de pericol social; când toţi participanţii au cooperat la săvârşirea aceleiaşi infracţiuni şi au îndeplinit roluri diferite (unii ascultaţi au fost autori, alţii complici), trebuie să fie mai întâi cei ce au avut un rol secundar la comiterea infracţiunii. Un alt procedeu tactic impus de prezenţa pluralităţii de făptuitori îl constituie ascultarea repetată a celor care, tăgăduind faptele, au căzut de acord asupra unei explicaţii comune, însuşită de toţi participanţii. Eficienţa acestui procedeu este explicată de dificultatea de a evita unele neconcordanţe atât între propriile declaraţii repetate la intervale de timp, cât. mai ales, între propriile declaraţii şi ale celorlalţi participanţi. Verificarea alibiurilor Viaţa judiciară învederează existenţa unor situaţii în care învinuiţii sau inculpaţii, cu o anumită experienţă în domeniul vieţii infracţionale, pentru a-şi susţine nevinovăţia recurg la crearea unor alibiuri. Alibiul constă fie în invocarea unui fapt, a unei împrejurări ireale, inventate, situaţie în care, pentru a da o mai mare credibilitate spuselor sale, învinuitul 298 sau inculpatul plănuieşte o explicaţie care, de regulă, abundă în detalii, fie în invocarea unui fapt real, dar care s-a produs într-un alt moment, anterior sau ulterior săvârşirii infracţiunii. Indiciul falsităţii alibiului invocat rezidă, de cele mai multe ori, în însuşi conţinutul explicaţiei furnizate de învinuit sau inculpat, în abundenţa detaliilor asupra unor împrejurări lăturalnice, în excesiva descriere a unor locuri, situaţii, persoane, într-un cuvînt, în exagerata precizie a amintirilor. Un eficient mijloc de verificare a realităţii sau falsităţii alibiului îl constituie justificarea activităţilor, a preocupărilor celui ascultat în momentele ce au precedat sau succedat săvârşirii infracţiunii. În raport de împrejurări, învinuitului sau inculpatului i se poate cere să relateze ce anume preocupări a avut cu o oră sau mai multe ore, cu o zi sau mai multe zile anterior sau ulterior acerai moment. Justificarea riguroasă a răstimpului în care s-a săvârşit infracţiunea, în contrast cu explicaţia la modul general, cu lipsa detaliilor în ceea ce priveşte perioadele de timp ce au precedat sau succedat momentului comiterii infracţiunii, e de natură a întări presupurerea că explicaţia furnizată e falsă. Secţiunea a IV-a - Mijloacele tehnico-ştiinţifice de constatare a sincerităţii sau nesincerităţii declaraţiilor persoanelor Mijloacelor obişnuite de apreciere a sincerităţii sau nesincerităţii celor ce compar în procesul penal în diverse calităţi, mai ales a învinuitului sau inculpatului, li s-a adăugat, în ultimele decenii, un mijloc obiectiv de investigare a principalelor modificări psihofiziologice, ce însoţesc emoţia în situaţia falsificării adevărului. Este vorba de înregistrarea pe cale obiectivă, cu ajutorul unor aparate speciale de tip poligraf, a modificărilor fiziologice ale organismului, provocate de diverse stări emoţionale ce însoţesc simularea. 299 Încercarea de simulare reclamă un efort voluntar, ce declanşează stări emoţionale, unele supuse observaţiei directe (modificări ce ţin de comportamentul aparent al emoţiei, manifestate în limbajul vorbit sau cel gestual, în activitatea de mişcare a membrelor sau a corpului, în expresivitatea feţei), altele decelabile indirect, prin depistarea reacţiilor psihofiziologice (modificarea ritmului pulsului, creşterea tensiunii arteriale, modificări electrice în piele, modificarea caracteristicilor normale ale respiraţiei, modificarea activităţii electrice a scoarţei cerebrale). Stările emoţionale sunt întotdeauna însoţite de anumite modificări fiziologice, ce se declanşează automat şi scapă posibilităţilor de cenzurare ale subiectului. Mijloacele tehnice de detectare a simulării Aparatul frecvent utilizat în vederea detectării simulării în procesul judiciar este poligraful de concepţie Reid, impropriu denumit „detectorul de minciuni" („Lie detector”, „Lügendetector”), deoarece acesta nu înregistrează minciuna ca atare, ci modificările fiziologice ale organismului în timpul variatelor stări emoţionale, care însoţesc simularea. Poligraful este un aparat cu mai multe canale, pe care se înregistrează activitatea concomitentă a unor indicatori fiziologici: tensiune arterială, puls şi respiraţie, reflexul galvanic al pielii, iar la unele tipuri, presiunea musculară exercitată de braţele şi picioarele celui examinat. Toate aceste modificări fiziologice sunt reflectate în diagrama puls-tensiune arterială, diagrama ritmului respirator, diagrama rezistenţei electrodermice, înregistrate simultan, cu ajutorul unor peniţe inscriptoare, pe o bandă de hârtie care rulează continuu. Organizarea şi etapele testării 300 Testarea la poligraf presupune existenţa unui cadru material adecvat, adică a unei încăperi izolate fonic, sobru mobilată, lipsită de ornamente sau decoraţiuni ce ar putea distrage atenţia persoanei examinate. Persoana examinată va fi supusă unui examen complex (medical, neuropsihiatric şi psihologic), integritatea stării psihice şi fiziologice a subiectului constituind o condiţie indispensabilă a testării poligrafice. Persoana ce urmează a fi examinată nu trebuie să fi fosl ascultată anterior în calitate de învinuit sau inculpat, deoarece reacţiile sale pot fi influenţate de întrebările şi răspunsurile date în cursul audierii. În fine, testarea nu se poate realiza fără acordul persoanei. Testarea propriu-zisă este precedată de convorbirile pretext, în cursul cărora se face instructajul subiectului, în vederea pregătirii sale pentru examinare; i se vor explica principiile de funcţionare a aparatului şi fundamentul ştiinţific al acestei examinări. Persoana va fi instruită cu privire la modul de comportare în timpul examinării, recomandându-i-se să stea relaxat în fotoliu, să fie atentă la întrebările puse, la care va trebui să răspundă cu „da” sau „nu”. De asemenea, i se atrage atenţia că, după testare, poate da explicaţiile pe care le consideră necesare. Subiectul este instalat la poligraf astfel: tubul pneumograf este ataşat în jurul toracelui sau al abdomenului, manşonul de tensiune arterială este fixat la unul din braţe, iar electrozii sunt aşezaţi pe suprafaţa palmei ori la degete. După ce s-a verificat exactitatea funcţionării aparatului, se procedează la testarea propriu-zisă, adică la formularea întrebărilor şi la precizarea ordinii în care vor fi adresate. Pe baza cunoaşterii datelor referitoare la împrejurările în care fapta a fost săvârşită, la personalitatea învinuitului sau inculpatului, se procedează la elaborarea testelor, adică a întrebărilor, prin care se urmăreşte să se stabilească dacă subiectul este implicat în infracţiunea cercetată. 301 La întrebările formulate concis şi în termeni exacţi, trebuie să se obţină un răspuns net, afirmativ sau negativ, deci să se răspundă numai cu „da” sau „nu”. Testele conţin următoarele categorii de întrebări: - întrebări neutre, fără nici o legătură cu cauza, prin care se urmăreşte atenuarea tensiunii emoţionale; întrebări relevante, afectuoase, nemijlocit legate de fapta cercetată; întrebări de control, ale căror răspunsuri vor servi drept termen de comparaţie cu răspunsurile la întrebările relevante. După ce a fost alcătuit chestionarul, care cuprinde pînă la zece întrebări, acestea sunt aduse la cunoştinţa subiectului în următoarea ordine: mai întâi, întrebările relevante, apoi cele de control şi, în cele din urmă, întrebările irelevante, pentru a i se înlătura, temerea că i se vor adresa întrebări referitoare la alte aspecte şi, totodată, pentru a exista garanţia că au fost pe deplin înţelese. Răspunsul afirmativ sau negativ este marcat pe diagramă cu semnele plus ( + ) sau minus (-), ori cu un alt simbol, în acel punct al traseului în care (răspunsul) a fost primit. Pentru a ilustra modul în care se formulează întrebările, genurile acestora şi succesiunea în care urmează a fi prezentate, apelăm la un exemplu din literatura de specialitate din acest domeniu. În speţă, subiectul este examinat în legătură cu uciderea lui J.J. şi însuşirea ceasului şi a altor valori aflate asupra acestuia, fapt petrecut într-o sâmbătă noaptea. Bănuită de săvârşirea infracţiunii este o persoană cunoscută şi sub porecla de Red (Roşcovanul). Sunt aduse la cunoştinţa subiectului următoarele întrebări: relevante, cele de control şi apoi cele irelevante. După ce au fosl comunicate subiectului aceste categorii de întrebări, acestea sunt intercalate şi prezentate în următoarea ordine: 1.”Ti se spune Red?” 302 2. “Ai mai mult de 21 de ani?” „L-ai împuşcat pe J.J.sâmbătă noaptea?” „Locuieşti acum în oraşul C?” „L-ai omorât pe J.J.?” „În afară de ceea ce mi-ai spus, ai mai furat vreodată ceva? 7.”Ai frecventat vreodată cursurile unei şcoli?” „I-ai furat ceasul lui J.J.sâmbătă noaptea?” „Ştii cine 1-a împuşcat pe J.J. ?” 10 .”Ai furat vreodată ceva de la locul în care ai lucrat?” Iată cum se reflectă, în traseele ritmului respirator (A), puls-tensiune arterială şi rezistenţa electrodermică (C), reacţiile caracteristice stării de tensiune psihică. Întrebările l, 2, 4, 7 sunt nerelevante, iar răspunsul obţinut este sincer; întrebările 3, 5, 8, 9 sunt relevante şi pun în evidenţă modificările de traseu ce trădează prezenţa stărilor emoţionale; întrebările 6 şi 10 sunt întrebări de control şi evidenţiază, de asemenea, prezenţa tensiunii psihice, însă mai redusă faţă de întrebările relevante. Interpretarea rezultatelor testării se face comparându-se caracteristicile de traseu ale diagramelor ce evidenţează răspunsurile sincere la întrebările neutre (lipsite de încărcătură emoţională) şi răspunsurile nesincere la întrebările de control, cu caracteristicile de traseu ce evidenţiază răspunsurile nesincere la întrebările relevante (cu încărcătură emoţională). Consideraţii pe marginea valorii probante a constatării stresului psihologic cu ajutorul poligrafului Utilizarea în procesul judiciar a rezultatelor examinării poligrafice este fie contestată, fie privită cu o prudentă rezervă, datorate, pe de o parte, faptului 303 că o atare examinare nu e ferită de posibilitatea producerii unor erori, iar pe de altă parte, din cauza implicaţiilor sale de ordin etico-juridic. Se invocă, între altele, faptul că utilizarea poligrafului echivalează cu o ştirbire atinsă demnităţii, că ar constitui un mijloc de intimidare, că s-ar nesocoti prezumţia de nevinovăţie, iar refuzul de a se supune examinării poligrafice ar constitui un indiciu sau chiar o dovadă a vinovăţiei. În ciuda rezervelor formulate faţă de controversatul „detector de minciuni”, testarea poligrafică constituie, în multe ţări, o practică curentă şi este utilizată, relativ recent, şi în ţara noastră. Constatarea stresului cu ajutorul poligrafului nu înseamnă o nesocotire a prezumţiei de nevinovăţie, deoarece sunt anumite acte procesuale (punerea în mişcare a acţiunii penale, arestarea preventivă) sau activităţi operative de strângere a probelor (percheziţia, ridicarea de obiecte şi înscrisuri) care, deşi au un evident caracter de constrângere, nu aduc atingere prezumţiei de nevinovăţie, prezumţie care operează în favoarea învinuitului sau inculpatului până la pronunţarea unei hotărâri judecătoreşti definitive. Tot astfel, refuzul persoanei de a se supune examinării poligrafice nu reprezintă o dovadă sau un indiciu a vinovăţiei, aşa cum, nici tăcerea sau refuzul de a da declaraţii nu constituie o probă în acuzare, deoarece învinuitul sau inculpatul are dreptul şi nu obligaţia de a face declaraţii. Detectorul de simulare este un auxiliar al organelor judiciare, contribuind la efectuarea unei importante activităţi - ascultarea persoanelor în procesul penal -folosit la evidenţierea pe cale fiziologică a unor stări, situaţii, împrejurări, indicii, care, în urma unui complex proces de analiză şi sinteză a datelor existente în cauză, oferă organelor ce înfăptuiesc justiţia posibilitatea de a desprinde concluzii cu privire la sinceritatea sau nesinceritatca persoanei ascultate. Concluziile degajate dobândesc relevanţă 304 juridică numai în măsura în care corespund cerinţelor art. 69 Cod pr. pen., adică în măsura în care sunt coroborate cu fapte şi împrejurări ce rezultă din ansamblul probelor existente în cauză. Secţiunea a V-a - Ascultarea inculpatului în instanţă Consideraţiipreliminare Ascultarea inculpatului a constituit obiect de studiu pentru prima etapă a procesului penal - urmărirea penală - însă trebuie să observăm existenţa unor deosebiri între această etapă şi cea care are loc în faţa instanţei de judecată. În principiu, ascultarea inculpatului este asemănătoare în ambele etape ale procesului penal, dar intervin factori de ordin subiectiv şi obiectiv care particularizează ascultarea inculpatului în instanţa de judecată. O primă observaţie priveşte calitatea procesuală a celui ascultat, care la urmărirea penală poate avea fie calitatea de învinuit, fie calitatea de inculpat, în timp ce la instanţă, această persoană are numai calitatea de inculpat. O altă diferenţă între situaţia inculpatului aflat, în curs de urmărire penală şi a celui aflat în curs de judecată este aceea că, la sesizarea instanţei prin rechizitoriu, inculpatul a fost ascultat în mod obligatoriu de către organele de urmărire penală, însă în faţa instanţei apare şi o nouă categorie de inculpaţi, aceia care au săvârşit fapte de importanţă socială mai redusă, pentru care nu este necesară parcurgerea fazei de urmărire penală, iar partea vătămată se adresează cu plângere prealabilă direct instanţei de judecată. Alte deosebiri constau în cadrul diferit în care are loc ascultarea, şi anume, în birou, în cazul urmăririi penale, unde participarea publicului nu este permisă, şi o sală de şedinţă accesibilă publicului, în cazul instanţei de judecată. 305 Tot astfel, la urmărirea penală inculpatul este ascultat, în principiu, de un singur anchetator, în timp ce la instanţă el poate fi ascultat atât de un complet format dintr-un judecător sau de un complet format din doi sau trei judecători, în raport de modul de compunere a instanţei, după natura faptei şi după stadiul în care se află procesul: la instanţa de fond, la instanţa de apel sau la instanţa de recurs. În raport de faza în care se află procesul la instanţa de judecată, inculpatul poate avea o atitudine psihică diferită, în funcţie de interesele sale şi de tactica adoptată de apărător pentru a-i crea o situaţie cât mai favorabilă, poate să revină asupra declaraţiilor anterioare, în care nu recunoscuse vinovăţia şi să o recunoască pentru prima dată în faţa instanţei de judecată, iar, alteori, să retracteze recunoaşterile anterioare cu diferite justificări, mergând de la lipsa vinovăţiei până la pretenţia că s-au exercitat violenţe fizice sau morale asupra lui, fiind obligat să-şi recunoască vinovăţia împotriva voinţei sale. Psihologia inculpatului în faţa instanţei Cadrul specific în care are loc ascultarea, datorită prezenţei publicului, a apărătorilor, a rudelor inculpatului sau a persoanei vătămate, face ca inculpatul să aibă o atitudine psihică diferită faţă de aceea avută în cursul urmăririi penale. În acest moment al desfăşurării procesului penal trebuie observată tendinţa inculpatului de a reveni asupra recunoaşterii anterioare, motivând că a fost determinat, prin presiuni morale sau, uneori, fizice, în cursul urmăririi penale, să-şi recunoască fapta. Avem în vedere şi starea de libertate sau arest preventiv în care se află inculpatul în faţa instanţei, ştiindu-se că inculpatul arestat preventiv este însoţit de paza de la locul de deţinere, ceea ce este cu totul diferit faţă de inculpatul aflat în stare de libertate. Prezenţa 306 apărătorilor, atât pentru inculpat, cât şi pentru persoana vătămată, îi creează inculpatului siguranţa că avocatul său va şti să răspundă mai bine decât el la întrebările puse de apărătorul părţii adverse. Pentru inculpatul minor trebuie să fie prezente persoanele prevăzute de lege, anume părinţii sau, după caz, tutorele sau educatorul şi chiar delegatul autorităţii tutelare, ceea ce poate să-i întărească convingerea că aceştia îi vor apăra interesele, cum vor considera că este mai bine pentru el. Atunci când sunt mai mulţi inculpaţi, deşi aceştia sunt ascultaţi pe rând, inculpaţii aflaţi în sală pot să exercite o anume influenţă asupra celui chemat ulterior pentru ascultare, prin gesturi sau prin alte semne, pentru a-i sugera răspunsurile dorite. Într-o situaţie specială se află inculpaţii care prezintă deficienţe grave, cum ar fi nevăzătorii, surzii, care au nevoie de interpret şi manifestă încredere sau dezinteres faţă de prezenţa acestuia, după cum se dovedesc a fi capabili sau nu să li se interpreteze corect declaraţiile. Aceleaşi observaţii trebuie tăcute şi cu privire la inculpatul care nu cunoaşte limba oficială în care se desfăşoară dezbaterile judiciare. Pregătirea ascultării inculpatului Activitatea de ascultare a inculpatului trebuie bine pregătită, pentru a se asigura obţinerea rezultatului dorit, adică nu recunoaşterea vinovăţiei de către inculpat cu orice preţ, ci cunoaşterea poziţiei acestuia faţă de fapta sau faptele pentru care este trimis în judecată. La fel ca şi la urmărirea penală, dar cu existenţa unor deosebiri esenţiale, pregătirea ascultării parcurge mai multe momente: studierea materialului de urmărire penală, cunoaşterea personalităţii inculpatului, întocmirea planului de ascultare. a. Cunoaşterea lucrărilor dosarului 307 Avem în vedere o temeinică studiere a lucrărilor de la dosar, anume declaraţiile învinuitului sau inculpatului, ale celorlalte părţi din proces (parte vătămată, persoană civilmente responsabilă), ale martorilor sau rapoartele de expertiză. Tactica criminalistică recomandă să nu se înceapă studierea dosarului cu citirea rechizitoriului, deoarece în el pot fi prezentate, de pe poziţii subiective, faptele şi probele dosarului sau se pot strecura anumite omisiuni; după citirea acestor lucrări de la dosar, este bine să se studieze şi actul de sesizare a instanţei. Pe măsură ce se studiază lucrările dosarului se fac note scrise cu privire Ia întrebările ce urmează a fi puse inculpatului în timpul audierii de către instanţă. b. Cunoaşterea persoanei inculpatului Pentru aceasta sunt suficiente, în principiu, datele existente la dosar, constând în interogatoriile inculpatului, declaraţiile părţii vătămate sau ale martorilor de la urmărirea penală; uneori, se depun la dosar chiar aşa-numitele caracterizări, întocmite de conducerea de la locul de muncă al inculpatului. Deşi acestea sunt formale, ele pot oferi, uneori, date necesare, cel puţin pentru trăsăturile pozitive ale inculpatului. Pentru minori, există aceste date în fişa de anchetă socială, care sunt mai complete şi oferă posibilităţi de cunoaştere a comportamentului minorului în familie, la scoală sau la locul de muncă. Aceste date, pentru majori, mai pot fi completate şi cu fişa de cazier sau cu rapoartele de expertiză medico-legală psihiatrică. c. Planul de ascultare a inculpatului Datele culese din lucrările dosarului, aşa cum am menţionat mai sus, folosesc la întocmirea unui plan de ascultare, pentru că această activitate nu se poate desfăşura la întâmplare, mai ales în cazurile cu mai mulţi inculpaţi sau în care un singur inculpat a săvârşit mai multe fapte. În plan vor fi menţionate întrebările ce trebuie puse fiecărui inculpat, când sunt mai mulţi, şi pentru fiecare faptă, dacă unul sau mai mulţi inculpaţi au 308 săvârşit mai multe fapte. De asemenea, vor fi menţionate aspectele semnificative din declaraţia persoanelor ascultate în cursul urmăririi penale. În cauzele simple, acest plan scris nu mai este obligatoriu, dar, oricât de simpla ar fi o cauză, este recomandabil să se întocmească măcar o schiţă cu aspectele ce trebuie clarificate în cursul ascultării inculpatului. Ascultarea propriu-zisă a inculpatului Ceea ce deosebeşte ascultarea inculpatului în faţa instanţei de cea efectuată în cursul urmăririi penale priveşte cadrul juridic diferit, care este dat de dispoziţiile art. 322-324 Cod procedură penală. La fel ca şi la urmărirea penală, ascultarea inculpatului parcurge mai multe etape: verificarea identităţii inculpatului şi discuţiile prealabile, relatarea liberă şi adresarea întrebărilor de control cu privire la nume, prenume, locul şi data naşterii, chiar dacă acestea rezultă din interogatoriul luat în cursul urmăririi penale, deoarece, până în momentul judecării, pot intervini schimbări ale acestor date. Aceste noi precizări se referă, în continuare, la cetăţenie, studii, ocupaţie, loc de muncă, domiciliu, stare civilă, numărul copiilor, antecedente penale etc. a. Discuţiile prealabile În timpul ascultării inculpatului cu privire la datele personale, judecătorul efectuează şi un studiu psihologic, în sensul că urmăreşte reacţia inculpatului la întrebările puse, siguranţa de sine, teama, emoţiile etc. De asemenea, trebuie avut în vedere faptul că, în cursul acestui prim contact între inculpat şi membrii completului de judecată, inculpatul urmăreşte şi el poziţia psihică şi atitudinea de îngăduinţă, indiferenţă, severitate a judecătorului sau a judecătorilor, atunci când completul de judecată e format din mai mulţi judecători. 309 După notarea datelor personale ale inculpatului, este recomandabil să se poarte discuţii ce nu au legătură cu cauza, pentru a distrage atenţia acestuia de la preocuparea de a da declaraţii nesincere şi a-i crea convingerea că judecătorul are o atitudine obiectivă faţă de persoana sa. Este posibil ca inculpatul să refuze colaborarea cu instanţa şi să nu răspundă la nici o întrebare, situaţie în care judecătorul trebuie să-1 convingă că este în interesul lui să răspundă la întrebări, indiferent de declaraţiile date .la urmărirea penală, chiar dacă nu recunoaşte vinovăţia, deoarece instanţa are posibilitatea să afle adevărul şi din celelalte probe de la dosar. După notarea datelor personale i se aduce la cunoştinţă inculpatului fapta sau faptele pentru care este trimis în judecată, încadrarea juridică a acestora, apoi i se recomandă să declare tot ce ştie în legătură cu aceste fapte, fără a se insista cu orice preţ pentru obţinerea unor recunoaşteri. La fel ca şi la urmărirea penală, inculpatul este lăsat să expună liber, făra a fi întrerupt, doar dacă se abate total de la expunerea faptelor. Tot în acest moment se notează aspectele ce urmează a fi clarificate ulterior, prin adresarea întrebărilor de control. Daca inculpatul îşi creează un alibi, va fi notat fără rezerve, dar se vor cere explicaţii şi precizări, pentru a se putea verifica temeinicia celor susţinute. Ca tactică specială trebuie adoptată în timpul relatării libere, în dosarele cu mai mulţi inculpaţi, pentru că aceştia trebuie ascultaţi separat, iar atunci când este ascultat al doilea sau al treilea inculpat, preşedintele completului sau, când sunt mai mulţi judecători, unul dintre aceştia, va supraveghea reacţia primilor inculpaţi la auzul declaraţiilor făcute de cei ascultaţi ulterior. c. Adresarea întrebărilor de control Urmărind notele făcute în planul de ascultare şi cele consemnate în timpul relatărilor libere, judecătorul poate adresa întrebări de precizare, de completare 310 sau de clarificare a unor aspecte omise în expunerea liberă sau ocolite intenţionat, dacă sunt nefavorabile inculpatului. În timpul ascultării se pot folosi tactici diferite, cum ar fi ascultarea repetată, ascultarea încrucişată sau confruntarea. Tot din tactica de ascultare a inculpatului în faţa instanţei face parte şi alegerea momentului când se prezintă corpurile delicte, alte probe materiale existente în cauză, ori se dă citire declaraţiilor celorlalte persoane ascultate în aceeaşi cauză. În încheierea acestei etape, subliniem că nu se insistă cu orice preţ pentru obţinerea recunoaşterii vinovăţiei, şi nici nu se exercită vreun fel de presiuni morale în acest scop, deoarece, în actualul proces penal român, recunoaşterea nu mai constituie o regină a probelor, ci are valoare probatorie numai dacă este coroborată cu celelalte probe de la dosar. O particularitate a ascultării inculpatului este întâlnită în cazul faptelor pentru care sesizarea instanţei se face ia plângerea prealabilă a persoanei vătămate, şi constă în aceea că inculpatul nu a fost ascultat anterior de organele de urmărire penală. De aceea, instanţa este obligată să parcurgă toate cele trei etape ale ascultării. Pentru orice categorie de inculpaţi, fie cei pentru care instanţa a fost învestită prin rechizitor, fie cei pentru care persoana vătămată s-a adresat instanţei cu plângere prealabilă, trebuie respectat dreptul la apărare al inculpatului, la cererea apărătorului, când există, ori la cererea inculpatului cu privire la probele de care înţelege să se folosească în apărare. Judecătorul trebuie să pună în discuţia părţilor admiterea sau respingerea acestor probe şi să consemneze susţinerile părţilor făcute personal sau prin apărătorii lor. Consemnarea declaraţiilor inculpatului Răspunsurile date de inculpat la interogator se consemnează în procesul-verbal de ascultare. 311 În această privinţă se folosesc tactici diferite, care constau în consemnarea răspunsurilor la fiecare întrebare, iar la cazurile deosebite se consemnează şi întrebarea pusă, pentru a se putea observa ezitările inculpatului; alteori, se adresează întrebări până la epuizare, se notează răspunsurile ş i se consemnează numai rezumarea lor. Această ultimă tactică nu este recomandabilă, pentru că există riscul de a se denatura răspunsurile date de inculpat şi oferă acestuia argumente pentru criticarea hotărârii, în motivele de apel sau de recurs iacute în faţa instanţei de control judiciar. Judecătorul va dicta grefierului răspunsul primit, urmărind să nu se folosească expresii indecente sau termeni vulgari, dar nici să nu se denatureze sensul declaraţiilor făcute de inculpat Mijloacele tehnice actuale oferă posibilitatea înregistrării declaraţiilor inculpatului pe bandă audio-magneticâ sau video-magnetică. De asemenea, se foloseşte şi metoda stenogramei, acolo unde există personal calificat. Oricare ar fi metoda tehnică folosită, conţinutul declaraţiilor inculpatului trebuie transpus şi în declaraţie scrisă, făcându-se menţiune că ele au fost înregistrate mai întâi pe bandă audio sau video. În toate aceste situaţii se aduce la cunoştinţă inculpatului conţinutul declaraţiilor înregistrate, prin audierea sau vizionarea înregislrarilor în prezenţa acestuia, menţionându-se că s-a respectat această procedură. CAPITOLUL AL XXII-LEA TACTICA EFECTUĂRII CONFRUNTĂRII Secţiunea l - Noţiuni preliminare Confruntarea reprezintă activitatea de ascultare concomitentă a persoanelor audiate anterior în aceeaşi cauză, între ale căror depoziţii se constată existenţa unor contradicţii, în scopul înlăturării sau explicării acestora. 312 Reglementând instituţia procesuală a confruntării, C. pr. pen. în vigoare (art.87) stabileşte că, atunci „când se constată că există contraziceri între declaraţiile persoanelor ascultate în aceeaşi cauză, se procedează la confruntarea acelor persoane...”, fără a se preciza însă sfera persoanelor între care se poate efectua. De altfel, o atare precizare ar fi fost inutilă, având în vedere finalitatea urmărită prin realizarea acestei activităţi. Într-adevăr, scopul urmărit prin efectuarea acestei activităţi - eliminarea contradicţiilor dintre declaraţiile celor ascultaţi în aceeaşi cauză conduce la constatarea potrivit căreia confruntarea poate fi efectuată între toţi cei care, într-o calitate sau alta, au fost ascultaţi în aceeaşi cauză. Aşadar, teoretic, confruntarea poate fi efectuată între persoanele care au fost ascultate în calitate de învinuit sau inculpat, parte vătămată, parte civilă, parte civilmente responsabilă, martori, experţi sau interpreţi. Cum însă contradicţiile esenţiale între declaraţiile celor ascultaţi în aceeaşi cauză constituie, de regulă, reflexul intereselor opuse ale unora dintre participanţi ori ale martorilor de rea-credinţă, în mod obişnuit, confruntarea se realizează între părţi şi martori. Astfel, confruntarea poate fi efectuată între doi sau mai mulţi învinuiţi sau inculpaţi, între învinuit sau inculpat şi partea vătămată, partea civilă şi partea responsabilă civilmente, între una dintre părţi (inculpat, parte vătămată, parte civilă, parte civilmente responsabilă) şi unul sau mai mulţi martori; în fine, confruntarea poate fi efectuată între martori. Confruntarea poate fi dispusă atât de organele de urmărire penală, cât şi de instanţa de, judecată şi poate fi efectuată, potrivit dispoziţiei exprese inserate în art. 87 C. pr. pen., numai între persoanele care au fost ascultate în aceeaşi cauză. Alegerea momentului de efectuare a acestei activităţi este condiţionată de momentul constatării nepotrivirilor dintre declaraţiile celor ascultaţi individual, după cum, efectuarea confruntării într-un moment sau altul al 313 desfăşurării procesului penal poate fi determinată şi de considerente de ordin tactic. Astfel, dacă părţile şi (sau) martorii au fost ascultaţi în aceeaşi zi, iar contradicţiile dintre declaraţiile acestora au fost constatate de îndată şi cei ascultaţi se află încă la dispoziţia organului judiciar, confruntarea poate fi dispusă imediat. Când contradicţiile dintre declaraţiile celor ascultaţi au fost semnalate ulterior ascultării lor individuale, în urma administrării altor mijloace de probă, organul judiciar va fixa un termen despre care, persoanele între care urmează a se efectua confruntarea, vor fi încunoştinţate. Dar, aşa cum precizam, din raţiuni de ordin tactic sau de oportunitate, confruntarea poate fi realizată la o dată ulterioară constatării nepotrivirilor dintre declaraţiile celor ascultaţi. După cum s-a văzut, activităţile care presupun contactul nemijlocit dintre organul judiciar şi participanţii la procesul penal sunt complexe, datorită gamei extrem de largi în care se înscrie activitatea oamenilor, modul particular de a acţiona al celor ajunşi în faţa organelor judiciare în diverse ipostaze. Din acest punct de vedere, confruntarea prezintă un grad sporit de complexitate dar şi de dificultate, deoarece această activitate se efectuează în prezenţa a două persoane situate, adesea, în poziţii opuse, între ale căror declaraţii se constată contradicţii ce privesc fapte şi împrejurări esenţiale pentru aflarea adevărului. Când numai una sau ambele persoane confruntate au făcut declaraţii nesincere, se poate presupune că nu vor reveni cu uşurinţă asupra declaraţiilor mincinoase, din temerea de a li considerate de rea-credinţă. Aceasta impune temeinica pregătire a confruntării, precum şi alegerea celui mai potrivit moment psihologic pentru efectuarea acestei activităţi. Secţiunea a II-a - Pregătirea în vederea efectuării confruntării Pregătirea în vederea efectuării confruntării presupune, în general, următoarele. 314 a. precizarea scopului, adică a finalităţii urmărite prin efectuarea confruntării; b. determinarea contradicţiilor existente între declaraţiile celor ascultaţi, natura acestora (esenţiale, neesenţiale), dacă nepotrivirile constatate reclamă efectuarea unei confruntări sau pot fi eliminate pe o altă cale; c. studierea atentă a declaraţiilor în cuprinsul cărora se constată contradicţii, precum si a materialului întregii cauze, pentru a se vedea dacă acestea există realmente, în ce constau şi prin ce mijloc ar putea fi înlăturate; d. precizarea întrebărilor ce urmează a fi adresate, rând pe rând, celor confruntaţi, pentru a se înlătura nepotrivirile semnalate. Ca şi în cazul ascultării individuale a persoanelor în procesul penal, şi în cazul confruntării, atenţia organului judiciar trebuie să se îndrepte nu numai asupra modului de formulare a întrebărilor, ci şi asupra ordinii, succesiunii în care vor fi adresate, încât acestea să-l surprindă nepregătit pe cel ascultat; e. determinarea persoanelor între care urmează a se efectua confruntarea: între părţi şi martori, şi care anume dintre aceştia; f. precizarea raporturilor dintre persoanele ce urmează a fi confruntate (prietenie, duşmănie, relaţii de colegialitate, de subordonare profesională etc.), deoarece, aşa cum vom vedea, natura relaţiilor existente între participanţii la proces poate compromite finalitatea urmărită; 315 g. determinarea, în raport de personalitatea celor ce urmează a fi confruntaţi, de natura contradicţiilor existente între declaraţiile acestora şi materialul probator existent, a celui mai propice moment pentru efectuarea acestei activităţi, astfel încât să exercite o influenţă psihologică favorabilă revenirii asupra declaraţiilor anterioare; h. în fine, toate aceste măsuri trebuie să se materializeze în planul de efectuare a confruntării, în care, în funcţie de necesităţi, îşi pot găsi reflectarea şi alte elemente, cum ar fi: precizarea filei dosarului ce conţine, probele menite a dovedi chestiunile contrazicătoare, indicarea înscrisului sau a obiectelor ce urmează a fi prezentate etc. E de la sine înţeles că atitudinea adoptată de cei confruntaţi, cursul pe care îl va urma confruntarea, situaţiile imprevizibile în momentul elaborării planului impun, deseori, adaptarea, modificarea acestuia, în raport cu situaţiile noi ivite. Secţiunea a III-a - Implicaţiile psihologice ale confruntării Cunoaşterea modului particular de a se comporta în faţa organului judiciar al celor între ale căror declaraţii se constată contradicţii, e impusă, în primul rând, de necesitatea adaptării şi diversificării procedeelor tactice, cu observarea cărora trebuie efectuată ascultarea celor confruntaţi, de necesitatea adoptării de către organul judiciar, faţă de cei ascultaţi, a unei atitudini menite a atenua efectul inhibator al stărilor emoţionale, în fine, de necesitatea aprecierii corecte a manifestărilor, a condiţiei celor confruntaţi. Dacă în cazul ascultării individuale a părţilor şi a martorilor psihologia acestora este determinată de poziţia lor procesuală, de interesele în vederea cărora participă la proces, de cadrul judiciar, rnai mult sau mai puţin familiar 316 etc., în cazul confruntării, la toate acestea se adaugă faptul că această activitate se desfăşoară nu numai în prezenţa organului judiciar (faza de urmărire penală) sau a părţilor şi a publicului (faza de judecată), ci şi în prezenţa unei alte persoane, ascultate în aceeaşi cauză. Aşadar, confruntarea implică nu numai contactul cu organul judiciar, ci şi cu o altă persoană care, în calitate de parte sau martor, a fost ascultată în aceeaşi cauză, iar între declaraţiile acesteia şi ale celei cu care urmează a fi pusă faţă în faţă se constată contradicţii cu privire la împrejurări esenţiale pentru soluţionarea pricinii. În cazul confruntării, influenţa exercitată asupra psihicului, de prezenţa unei alte persoane, este şi mai puternic resimţită, deoarece declaraţiile anterioare ale acestora sunt contrazicătoare, iar una dintre persoane este chemată să dea explicaţii cu privire la o împrejurare cunoscută celeilalte, asupra căreia, aceasta din urmă şi-a format o altă opinie. Acestei situaţii, ce exercită o anumită influenţă asupra psihologiei celor confruntaţi, i se alătură şi altele care, împreună, explică complexitatea activităţii desfăşurate. Astfel, după ce au fost ascultaţi în mod individual, de regulă, atât părţile, cât şi martorii, fie ei de bună sau de rea-credinţă, nu exclud eventualitatea ivirii unor contradicţii între declaraţiile lor şi, de aceea, intuiesc posibilitatea de a fi confruntaţi. Aceasta explică, între altele, grija cu care este preparată depoziţia iniţială, eforturile dirijate spre memorarea declaraţiilor făcute. Tot astfel, după ce au fost ascultaţi, temerea de a fi făcut anumite omisiuni sau de a fi prezentat faptele în mod denaturat determină atât părţile, cât şi martorii să se întâlnească şi să se informeze reciproc asupra declaraţiilor date. În astfel de situaţii, cei ascultaţi pot constata existenţa unor deosebiri frapante între declaraţiile lor şi, de aceea, se aşteaptă să fie confruntaţi. Există, totuşi, situaţii când chemarea în faţa organelor judiciare fie a părţii, fie a martorului, în vederea confruntării, îi surprinde, îi găseşte nepregătiţi. Cel 317 care, din capul locului, a prevăzut posibilitatea chemării sale în vederea confruntării, care a memorat declaraţiile date, a meditat îndelung asupra aspectelor cu privire la care se aşteaptă să fie confruntat, se va găsi într-o situaţie mai grea şi, de aceea, întrebările adresate de organul judiciar nu vor prirni întoldeauna un răspuns sigur. Tot astfel, în situaţia în care, cei ce urmează a fi confruntaţi, au fost ascultaţi, în cursul aceleiaşi faze procesuale, iar unul dintre aceştia a dat, constant, aceeaşi declaraţie, ce vine în dezacord cu declaraţiile repetate, fluctuante, contradictorii ale celuilalt, teoretic, primul dintre aceştia se va afla într-o poziţie psihologică mai favorabilă, în vreme ce cel de-al doilea va fi neliniştit, din cauza declaraţiilor contradictorii, starea aceasta persistând şi în momentul confruntării. Psihologia celor confruntaţi trebuie privită diferenţiat, adică în funcţie de poziţia procesuală pe care se situează în proces. Avându-se în vedere acest aspect, atât procedeele tactice, cât şi atitudinea organului judiciar faţă de cei confruntaţi trebuie diversificate. Condiţia psihică a învinuitului sau inculpatului, în momentul efectuării confruntării, se caracterizează printr-o complexitate ieşită din comun. Avem în vedere atât pe cel vinovat de săvârşirea infracţiunii, cât şi pe cel care, pe nedrept, este bănuit de săvârşirea unei infracţiuni, deoarece, atât într-un caz, cât şi în celălalt, învinuitul sau inculpatul îşi dă seama de gravitatea situaţiei în care se află, prevede consecinţele la care este expus. Onoarea, demnitatea, libertatea chiar, sunt grav ameninţate. Toate acestea explică, de regulă, starea intens emoţională sub stăpânirea căreia se află, incapacitatea de a se concentra, de a-şi fixa atenţia asupra aspectelor cu privire la care i se cer explicaţii, caracterul contradictoriu al celor afirmate. La acestea se adaugă şi falsa credinţă că organul judiciar, dată fiind poziţia în care apare în proces, nu va acorda nici un creditspuselorsale. 318 Partea vătămată, prin însăşi poziţia sa în proces, faptul că asupra ei s-au îndreptat consecinţele dăunătoare ale infracţiunii, se află într-o poziţie mai favorabilă faţă de învinuit sau inculpat, deoarece este persoana către care, mai mult sau mai puţin justificat, se îndreaptă compasiunea şi simpatia celor din jur, organele judiciare fiind, nu o dată, înclinate să acorde declaraţiilor sale un credit, adeseori nemeritat, după cum aceasta mizează pe faptul că, neputinţa de a fi convingătoare în ceea ce afirmă, va fi pusă numai pe seama tulburării pricinuite de infracţiunea care i-a produs consecinţe vătămătoare. În ceea ce-1 priveşte pe martor, cu excepţia situaţiilor când este de rea-credinţă, nu este interesat în rezultatul cauzei, împrejurare căreia, în plan psihologic, îi corespunde o relativă detaşare, siguranţă, stăpânire de sine, de calm. Alături de factorii enunţaţi, psihologia celor confruntaţi, mai ales a martorilor, este influenţată, într-o anumită măsură, de raporturile existente între persoanele ce urmează a fi confruntate. Implicaţiile psihologice ce decurg din natura relaţiilor existente între anumiţi participanţi la proces sunt, deseori, atât de puternice, încât ridică chestiunea oportunităţii confruntării între anumite persoane. Sunt situaţii în care, cei ce urmează a fi confruntaţi, se cunosc datorită unor raporturi anterioare, iar aceasta poate exercita o anumită influenţă asupra psihologiei lor. Aşa, de pildă, în situaţia în care martorul urmează a fi confruntat cu învinuitul sau inculpatul, despre care ştie că este o persoană de rea-credinţă, abilă, sigură pe sine, înzestrată cu putere de persuasiune, cunoaşte uzanţele mediului judiciar etc., psihologia celui dintâi va fi dominată de temerea de a nu putea convinge organul judiciar de buna sa credinţă, de temerea că declaraţiile învinuitului sau inculpatului, datorită abilităţii sale, vor fi considerate sincere. 319 Pe de altă parte, este cunoscut faptul că psihologia celui ce se consideră într-o situaţie inferioară din punct de vedere social este dominată de credinţa că afirmaţiile celui cu care va fi confruntat vor fi primite fără rezerve de către organul judiciar, datorită poziţiei sale sociale, împrejurarea de a fi confruntată cu o asemenea persoană poate avea un caracter inhibitor asupra capacităţii de exprimare şi poate spori emoţiile sub stăpânirea cărora se află. în fine, când cei confruntaţi se află în raporturi de subordonare profesională, poate interveni teama, jena de a contrazice pe cei în subordinca cărora de află. Cunoscând toate aceste aspecte de ordin psihologic, organul judiciar trebuie să adopte faţă de cei confruntaţi o atitudine care să anihileze efectul unor astfel de manifestări, să convingă, pe cei ce se consideră într-o situaţie de inferioritate, de obiectivitatea cu care sunt trataţi. Pentru aceasta, organul judiciar trebuie să adopte aceeaşi atitudine faţă de cei confruntaţi, indiferent de profesia, de funcţia exercitată, de gradul de instrucţie, şi să creeze o atmosferă de încredere, de obiectivitate, de linişte, atât de necesară atenuării stărilor emoţionale. Tot astfel, trebuie reprimate categoric orice încercări de intimidare, atitudine arogantă, infatuare, de ascendent moral ale celui ce se consideră într-o situaţie superioară, faţă de cel cu care este confruntat. De asemenea, pentru a convinge pe cei confruntaţi că, indiferent de situaţia lor socială, profesională etc., sunt supuşi unui tratament egal, modul de a se adresa, tonul, inflexiunile vocii trebuie să fie aceleaşi. În fine, pentru ca atitudinea organului judiciar să nu fie sugestivă, acesta trebuie să-şi controleze mişcările corpului, gesturile, mimica, să se abţină de la anumite afirmaţii de aprobare sau dezaprobare. Secţiunea a IV-a - Efectuarea confruntării Odată terminate aceste măsuri pregătitoare, organul judiciar procedează la efectuarea propriu-zisă a confruntării. 320 Dacă cei între ale căror declaraţii sunt contradicţii se află în libertate, se dispune citarea acestora. Când contradicţiile se constată între declaraţii ale unor persoane lipsite de libertate, organul judiciar dispune aducerea acestora. Experienţa generalizată a organelor de urmărire penală recomandă efectuarea acestei activităţi cu participarea numai a două persoane între ale căror declaraţii se constată contradicţii. Existenţa unui număr sporit de persoane, ce compar în proces în diverse calităţi, între ale căror declaraţii se pot constata dezacorduri frapante, ridică întrebarea care dintre acestea vor fi confruntate mai întâi? Sub acest aspect, se recomandă a fi confruntaţi mai întâi martorii, apoi martorii şi părţile, şi, în fine, părţile. Ordinea e impusă de poziţia procesuală, de interesele în vederea apărării cărora ar putea acţiona. La efectuarea confruntării se vor aplicară dispoziţiile C. pr. pen. Aşa fiind, odată prezentate în faţa organului judiciar, persoanelor ce urmează a fi confruntate li se stabileşte identitatea, se precizează raporturile în care se află cu cauza şi părţile, iar dacă una sau ambele persoane au calitatea de martor, li se pun în vedere dispoziţiile art. 85 alin.2 C. pr. pen., cu privire la obligaţia de a face declaraţii adevărate. Apoi, se procedează la ascultarea propriu-zisă şi la adresarea întrebărilor cu privire la aspectele contrazicătoare. Poziţia ocupată de persoanele confruntate, atât una faţă de alta, cât şi faţă de organul judiciar, nu e lipsită de implicaţii psihologice, în această privinţă, atât literatura, cât şi practica recomandă fie aşezarea faţă în faţă a celor confruntaţi, fie aşezarea celor confruntaţi cu faţa spre organul judiciar care conduce confruntarea. Aşezaţi faţă în faţă, privind unul în ochii celuilalt, sub atenta supraveghere a organului judiciar, cel de rea-credinţă e nevoit să facă eforturi evidente, să se 321 controleze, să reprime orice manifestare ce ar putea constitui un indiciu al minciunii. După ce li s-au pus în vedere nepotrivirile existente între declaraţii, în etapa relatării libere, rând pe rând, cei confruntaţi sunt invitaţi să dea explicaţii asupra împrejurărilor contrazicătoare. Dacă cei confruntaţi nu revin asupra declaraţiilor date anterior, se procedează la adresarea întrebărilor menite a înlătura contradicţiile existente. Sub acest aspect, interesează nu numai modul în care sunt formulate, ci şi ordinea în care sunt adresate, precum şi care anume dintre persoane va fi invitată să răspundă mai întâi. Ordinea în care sunt adresate întrebările este determinată de poziţia procesuală a celor confruntaţi, precum şi de constatările organului judiciar cu privire la sinceritatea sau nesinceritatea acestora. De asemenea, dacă una dintre persoane afirmă existenţa unui fapt, iar cealaltă îl contestă, e indicat ca ascultarea să debuteze cu persoana care afirmă existenţa acelui fapt. După ce s-au epuizat întrebările adresate de organul judiciar, acesta poate permite celor confruntaţi să-şi adreseze singuri întrebări, care vor fi cenzurate de cel care conduce confruntarea. Posibilitatea acordată de a-şi adresa reciproc întrebări poate fi folosită şi ca procedeu tactic, deoarece „temperatura” ridicată la care se desfăşoară deseori confruntarea este propice dezvăluirii unor aspecte până atunci nerecunoscute. În urma efectuării confruntării, se poate ajunge la un rezultat pozitiv sau negativ, care va indica direcţia pe care se vor înscrie investigaţiile ulterioare. Rezultatul pozitiv poate fi integral sau parţial. Este integral pozitiv atunci când una sau ambele persoane confruntate revin asupra declaraţiilor date anterior, astfel încât contradicţiile sunt înlăturate. 322 Rezultatul este parţial pozitiv atunci când cei confruntaţi, deşi nu revin asupra declaraţiilor anterioare, aduc anumite corective sau exprimă anumite rezerve, ori indică surse de verificare a celor cuprinse în declaraţiile contrazicătoare. Rezultatul este negativ atunci când ambele persoane confruntate nu părăsesc poziţia iniţială şi nici nu indică elemente care să permită înlăturarea contradicţiilor. CAPITOLUL al XXIII-lea TACTICA EFECTUĂRII PREZENTĂRII PENTRU RECUNOAŞTERE Secţiunea I. - Noţiunea de prezentare pentru recunoaştere Creaţie a experienţei generalizate a organelor de urmărire penală, justificată de raţiuni de ordin practic, prezentarea pentru recunoaştere reprezintă acea activitate prin mijlocirea căreia persoane, animale, cadavre, obiecte, fotografii ale acestora, aflate într-un anumit raport cu infracţiunea comisă, sunt întăţişate unor persoane - victimă, martor, învinuit sau inculpat - în scopul de a stabili dacă acestea sunt cele percepute în condiţiile săvârşirii infracţiunii, sau în orice alte împrejurări. Sunt supuse recunoaşterii persoane, lucruri, cadavre, animale şi fotografii ale acestora, iar subiecţii recunoaşterii sunt, deseori, martorii, apoi victimele şi chiar învinuitul sau inculpatul Secţiunea a II-a - Prezentarea pentru recunoaştere a persoanelor Prezentarea pentru recunoaştere a persoanelor prezintă cea mai mare importanţă nu numai datorită frecvenţei, ci, mai ales, consecinţelor pe care le-ar putea antrena falsele identificări. Obiectul prezentării este, în toate situaţiile, infractorul a cărui identitate nu e cunoscută sau e îndoielnică, iar, în mod excepţional, victima infracţiunii. 323 Modalităţile prezentării pentru recunoaştere A. Recunoaşterea persoanei după înfăţişare Se bazează pe conservarea în memoria martorului a acelor însuşiri comune mai multor persoane, dar, mai ales, a acelora ce atribuie fiecăreia dintre ele caracter particular. Un loc important, la recunoaşterea după îuiaţişare îl are descrierea îmbrăcămintei, precum şi a tuturor obiectelor aflate asupra persoanei. Cele mai importante trăsături ale exteriorului persoanei, ce pot fi percepute de martor, se referă la talie, conformaţie, trăsăturile feţei, culoarea părului. Cea mai mare valoare identificatoare o prezintă acele abateri de la tipul comun (infirmităţi anatomice şi funcţionale). B. Recunoaşterea după voce şi vorbire Posibilitatea identificării după voce e explicată de percepţia celor trei însuşiri fundamentale ale sunetului: intensitatea, înălţimea şi timbrul. Important în identificarea persoanei după voce este timbrul vocal, însuşire caracteristică fiecărui om. Vorbirea cuprinde o seamă de trăsături specifice fiecărei persoane. Condiţiile activităţii sociale a omului, mediul geografic, instrucţia, profesia, etc, îşi lasă amprenta asupra vorbirii unei persoane, individualizând-o. Fondul de cuvinte, stilul, modul de exprimare, accentul reprezintă însuşiri proprii fiecărei persoane. La aceste caracteristici de identificare a vorbirii se pot adăuga ritmul, claritatea, precum şi particularităţile determinate de anumite defecţiuni de vorbire, folosirea unor neologisme, a unor termeni argotici etc. Când vocea şi vorbirea au fost percepute pentru prima dată cu prilejul săvârşirii infracţiunii, trebuie să se ţină seama de faptul că, de multe ori, cuvintele sunt rostite în condiţiile unei anumite emotivităţi, care ar putea 324 explica unele modificări ale timbrului, intonaţiei etc., care să le facă greu de recunoscut. C. Recunoaşterea după mers În mersul persoanei se identifică o seamă de elemente proprii, deoarece deplasarea în mers pune în evidenţă mişcarea întregului corp, poziţia capului şi a mâinilor. Particularităţile persoanei reflectate în mers sunt utile recunoaşterii atunci când elementele mersului se deosebesc fundamental de mersul majorităţii persoanelor. Şi în această situaţie se impune respectarea regulii prezentării în grup, iar pentru a preîntâmpina încercările de simulare, e indicat ca cel ce urmează a fi recunoscut să nu ştie că este observat. Pregătirea în vederea prezentării pentru recunoaştere Efectuarea acestei activităţi presupune alegerea atentă a persoanelor împreună cu care trebuie prezentată, cea care urmează a fi recunoscută şi, totodată, asigurarea unor condiţii cât mai apropiate celor existente în momentul percepţiei iniţiale. Practica recomandă regula potrivit căreia persoana ce urmează a fi recunoscută trebuie prezentată într-un grup de 3-5 persoane, necunoscute celui ce face recunoaşterea, şi care nu au nici o legătură cu cauza. Persoanele împreună cu care urmează a fî înfăţişată, cea care constituie obiectul recunoaşterii, trebuie să aibă o seamă de însuşiri asemănătoare; se cere evitarea contrastelor izbitoare, persoanele să aibă aceeaşi talie şi constituţie asemănătoare. Pentru identitate de raţiuni, trebuie evitate stridenţele frapante ale ţinutei vestimentare. Asemănarea presupune identitate de sex, o anumită apropiere a trăsăturilor fizice şi a ţinutei vestimentare, vârstă apropiată. Se va ţine seama de talie, constituţie, conformaţie, culoarea părului, 325 Asigurarea cadrului în care urmează să aibă loc recunoaşterea prezintă, de asemenea, importanţă. Dacă percepţia iniţială a avut loc în interiorul unei încăperi sau pe un Ioc deschis, prezentarea pentru recunoaştere va trebui să se desfăşoare în condiţii similare. Pentru a se verifica exactitatea percepţiei prin mijlocirea analizatorului vizual, se impune ca recunoaşterea să aibă loc în aceleaşi condiţii de vizibilitate. Pentru a se verifica aptitudinea de a vedea, auzi, mirosi trebuie respectată aceeaşi distanţă, aceleaşi poziţii ale infractorului şi martorului, aceleaşi atitudini şi mişcări. Modul de efectuare a prezentării pentru recunoaştere Efectuarea prezentării pentru recunoaştere debutează cu ascultarea prealabilă a celui ce urmează să facă recunoaşterea. Obiectul declaraţiilor persoanelor diferă în raport cu analizatorii prin mijlocirea cărora au perceput însuşirile caracteristice ale persoanei ce urmează a fi recunoscută. Audierea trebuie să se desfăşoare în absenţa celui ce constituie obiectul recunoaşterii, precum şi a persoanelor împreună cu care va fi prezentat. Atunci când recunoaşterea va fi efectuată de mai multe persoane, acestea vor fi ascultate separat şi se va evita posibilitatea de a comunica între ele. Momentul următor îl constituie prezentarea celui ce urmează a fi recunoscut într-un grup de persoane asemănătoare. După alcătuirea grupului, organul judiciar invită persoana ce trebuie recunoscută să ocupe un anumit loc în rândul celor ce formează grupul, explicând celor prezenţi că în acea încăpere va fi introdusă persoana ce urmează a face recunoaşterea. Aceasta va fi invitată să examineze cu atenţie 326 persoanele ce compun grupul şi să indice dacă, în rândul acestora, recunoaşte presupusul făptuitor. Atunci când presupusul făptuitor urmează a fi prezentat pentru recunoaştere mai multor persoane, pentru a se evita riscul influenţării, prezentarea se va face în mod succesiv, în prezenţa numai a unei persoane. Dacă martorul recunoaşte presupusul făptuitor, trebuie să declare acest lucru în prezenţa tuturor celor de faţă, moment urmat de executarea unei fotografii a întregului grup, precum şi de fotografierea separată a celui recunoscut. Acest procedeu comportă şi unele neajunsuri. Altfel, sunt situaţii în care martorul identifică cu uşurinţă făptuitorul, dar, din cauza temerii de răzbunare sau din alte motive, afirmă că nu recunoaşte pe nimeni, pentru ca, numai în prezenţa organului judiciar, să afirme că, de fapt, 1-a recunoscut pe făptuitor. Pentru a se înlătura acest neajuns e indicat ca, înainte de a se proceda la efectuarea acestei activităţi, martorul să fie sfătuit să nu se pronunţe, în prezenţa celor ce i se înfăţişează, asupra rezultatului examinării, fie că recunoaşte, fie că nu recunoaşte presupusul făptuitor. După efectuarea prezentării pentru recunoaştere, cel ce a făcut recunoaşterea este ascultat din nou, iar declaraţiile sale sunt consemnate într-un proces-vcrbal, care, împreună cu declaraţiile date iniţial, reprezintă dovada recunoaşterii sau nerecunoaşterii. În urma efectuării acestei activităţi, cel ascultat fie îl recunoaşte, fie nu-1 recunoaşte pe presupusul făptuitor. Din punctul de vedere al gradului de certitudine subiectivă pe care îl oferă, declaraţia de recunoaştere poate fi certă, sigură sau nesigură. Recunoaşterea e sigură atunci când martorul, constatând o coincidenţă deplină a trăsăturilor definitorii caracteristice ale persoanei percepute anterior, cu cele ale persoanei ce i se prezintă spre recunoaştere, o identifică fără ezitare. 327 Recunoaşterea e imprecisă sau incertă atunci când, pe fondul coincidenţei unora dintre trăsăturile definitorii ale persoanei, se constată şi existenţa unor discordanţe. Înfăţişarea persoanei poate suferi transformări din cauze dependente sau independente de voinţa sa. Prezintă caracter deliberat acele ajustări intenţionate aduse înfăţişării persoanei, în scopul de a împiedica identificarea (modificarea intenţionată a coafurii, a frizurii, faptul de a purta barbă, mustăţi sau de a le îndepărta). Astfel de modificări nu constituie un obstacol, ci doar o dificultate în calea identificării. Nu sunt deliberate acele modificări intervenite în înfăţişarea persoanei datorate, de cele mai multe ori, trecerii timpului (lipsa danturii sau a unor dinţi care conferă feţei o înfăţişare asimetrică, faţa integral brăzdată de riduri, căderea pomeţilor obrajilor, căderea părului, ţinuta adusă de spate etc.). Asemenea modificări constituie, de multe ori, o piedică în calea identificarea persoanei. Martorul nu recunoaşte persoana atunci când cel ce i se înfăţişează şi imaginea adevăratului făptuitor păstrată în memorie sunt total diferite. Secţiunea a III-a - Prezentarea pentru recunoaştere a cadavrelor La această activitate se procedează atunci când identitatea victimei nu este cunoscută. Când persoana decedată a fost victima unei infracţiuni, recunoaşterea acesteia se înscrie printre activităţile iniţiale şi imediate, deoarece cunoaşterea identităţii acesteia condiţionează, nu o dată, direcţia pe care o vor lua investigaţiile. Recunoaşterea cadavrelor este îngreunată de anumiţi factori. Astfel, dacă la recunoaşterea persoanelor concură atât elementele statice, cât şi cele dinamice, la recunoaşterea cadavrelor contribuie numai elementele statice (trăsăturile 328 feţei, talia, constituţia etc.), precum şi vestimentaţia şi obiectele ce se află asupra lor. Apoi, persoana şi cadavrul sunt percepute, de regulă, în alte poziţii. Astfel, în vreme ce persoana este percepută, de cele mai multe ori, numai în poziţie verticală, cadavrul este perceput într-o poziţie neobişnuită, adică în poziţie orizontală, şi este observat de sus. La aceasta se adaugă lipsa expresiei sau expresia mult modificată, determinată de starea de imobilitate în care este perceput cadavrul. Imobilitatea, rigiditatea cadaverică, căderea muşchilor faciali, conferă cadavrului o înfăţişare mult schimbată faţă de imaginea pe care o păstrăm despre persoana în viaţă. În fine, când recunoaşterea e practicată la morgă sau la serviciile medico-legale, lipsa vestimentaţiei poate modifica mult imaginea păstrată despre cel în viată. Atunci când trăsăturile feţei au suferit importante transformări, pentru a se reduce posibilitatea de eroare, astăzi se aplică, pe plan mondial, tehnica de tratare a cadavrului (.„toaleta cadavrului”), preconizată de Mina Minovici, prin care se încearcă a se da acestuia un aspect şi o expresie cât mai apropiate celor avute în viaţă. În ceea ce priveşte subiecţii recunoaşterii, în raport de locul unde a fost descoperit cadavrul, acesta poate fi prezentat pentru recunoaştere celor aflaţi în vecinătatea locului. Alteori, subiecţii recunoaşterii se recrutează din rândul celor care au încunoştinţat organele judiciare despre dispariţia unor persoane. Uneori, subiecţii recunoaşterii provin din rândul celor care, pe diferite căi, luând cunoştinţa despre descoperirea unui cadavru (mai ales în mediul rural), se prezintă la locul unde se afla acesta şi îşi exprimă dorinţa de a-1 vedea. Cadavrul nu trebuie prezentat în grup, deoarece, atunci când această activitate se realizează în locul unde a fost descoperit, această condiţie nu poate fî îndeplinită; la toate acestea se adaugă şi faptul că, în cazul unor persoane 329 hipersensibile, vederea unor cadavre ar putea constitui un puternic factor afectogen. Cadavrul trebuie prezentat astfel încât să ofere celui chemat să-l recunoască condiţii optime: condiţiile de iluminare trebuie să fie adecvate, iar atunci când cadavrul este lipsit de vestimentaţie, la cererea celui ce face recunoaşterea, poate fi îmbrăcat sau să i se prezinte separat îmbrăcămintea. Atunci când cadavrul este îmbrăcat, precum şi atunci când poziţia în care se afla nu permit observarea unor semne particulare (cicatrice, tatuaje etc.), se va îndepărta partea din îmbrăcăminte, astfel încât să fie bine observabile şi asemenea părţi. Secţiunea a IV-a - Prezentarea pentru recunoaştere a obiectelor Obişnuit, se prezintă pentru recunoaştere obiectele ce se presupun că aparţin făptuitorului şi au constituit mijloace de săvârşire a infracţiunii, găsite la locul faptei, ori abandonate sau ascunse în diverse locuri (armă de foc, corp contondent, obiecte ce constituie produsul infracţiunii etc.). Finalitatea urmărită prin recunoaşterea şi determinarea apartenenţei bunurilor este, în general, identificarea făptuitorului sau a celui vătămat si restituirea bunurilor părţii vătămate pentru dezdăunare. În cazul obiectelor, subiecţii recunoaşterii sunt martorii şi persoanele vătămate. Dacă în cazul recunoaşterii persoanelor, de regulă, acestea sunt percepute pentru prima dată în condiţiile improprii ale săvârşirii infracţiunii, în cazul obiectelor, acestea, de multe ori, sunt cunoscute dintr-un moment anterior comiterii faptei. Prezentarea pentru recunoaştere a obiectelor parcurge aceleaşi momente şi se efectuează cu observarea aceloraşi reguli. Această activitate debutează cu ascultarea prealabilă a celui ce face recunoaşterea cu privire la caracteristicile proprii obiectelor. Aceasta 330 reprezintă, de cele mai multe ori, o încercare anevoioasă, deoarece obiectele prezintă o serie de însuşiri comune tuturor obiectelor ce aparţin genului sau grupei respective -dimensiune, forma, culoare, duritate - altele le atribuie caracter individual, care le deosebesc de orice obicei asemănător. Dacă, în condiţiile chiar ale unei percepţii de scurtă durată, descrierea semnalmentelor generale ale persoanei nu comportă dificultăţi, descrierea însuşirilor particulare ale obiectelor este, de multe ori, o încercare anevoioasă. În ceea ce priveşte regula prezentării în grup, obiectul ce urmează a fi recunoscut, trebuie înfăţişat simultan între alte obiecte asemănătoare sub raportul caracteristicilor generale, ceea ce înseamnă că obiectele trebuie să fie de aceeaşi natură, de dimensiuni, formă şi culoare apropiate. Secţiunea a V-a - Prezentarea animalelor pentru recunoaştere Prezentarea animalelor pentru recunoaştere este frecvent întâlntă în practica judiciară, în cazul animalelor pierdute sau furate, de cele mai multe ori animale de tracţiune (cai, boi), sau vaci, oi, capre, care sunt furate pentru sacrificare. Dintre animalele de apartament sunt furate cele de rasă, câini, pisici, pentru a fi vândute. Înainte de a proceda la prezentarea pentru recunoaştere, persoana care reclamă pierderea sau furtul animalelor va fi ascultată, pentru a furniza cât mai multe date utile identificării. Regulile tactice aplicate la persoane şi obiecte sunt valabile şi pentru animale. Se recomandă ca acestea să fie prezentate în grup de cel puţin trei animale asemănătoare în ceea ce priveşte rasa, talia, culoarea etc. Locul unde are loc prezentarea trebuie să fie special amenajat. Organele judiciare, martorii, asistenţii trebuie să observe cum reacţionează animalul la apropierea persoanei care face recunoaşterea, De regulă, 331 recunoaşterea se face după vârstă, obiceiuri, diferite semne accidentale sau făcute în scop de identificare. Dar, de cele mai multe ori, acestea răspund când sunt strigate pe nume. Alteori, sunt suficiente anumite zgomote produse prin lovirea recipientelor în care li se dă de mâncare sau apă - găleata, castronul etc. Secţiunea a Vl-a - Recunoaşterea persoanelor, obiectelor şi cadavrelor după fotografii La aceasta formă de prezentare pentru recunoaştere se apelează atunci când persoana, obiectul, cadavrul nu pot fi înfăţişate în mod nemijlocit. Astfel, în ceea ce priveşte persoanele (de regulă învinuitul sau inculpatul), se recurge la recunoaşterea după fotografii atunci când acestea se sustrag de la răspundere, se ascund, au dispărut ori au încetat din viaţă, sau atunci când se presupune că autorul infracţiunii se recrutează din rândul infractorilor profesionişti, ale căror fotografii de identificare se află în evidenţele organelor de politie. În ceea ce priveşte obiectele, la această modalitate de prezentare se recurge atunci când, din cauza situaţiei în care se află bunul sau cel ce ar urma sa facă recunoaşterea, obiectul nu poate fi înfăţişat în materialitatea sa. În cazul cadavrelor se procedează la prezentarea fotografiilor atunci când, în momentul înhumării, acestea au rămas neidentificate, precum şi atunci când, prin înfăţişarea fotografiilor, ar putea fi consultat, în condiţii mai operative, un număr mai mare de persoane. În cazul obiectelor, pentru a se uşura identificarea acestora, se recomandă să se realizeze fotografii color, iar pentru a oferi posibilitatea reprezentării dimensiunilor reale ale obiectului, fotografiile vor fi executate la scară. Recunoaşterea cadavrelor poate fi practicată atât pe fotografii ce datează dintr-un moment anterior încetării din viaţă, cât şi pe fotografii executate post-mortem. 332 Prezentarea pentru recunoaştere după fotografii se realizează cu observarea regulilor care îşi găsesc aplicare la recunoaşterea persoanelor: ascultarea prealabilă a celui ce face recunoaşterea, prezentarea în grup a fotografiilor, precizarea, cu ocazia ascultării din nou, a elementelor ce conduc la concluzia de recunoaştere. CAPITOLUL al XXIV-lea MIJLOACELE DE FIXARE A DECLARAŢIILOR PERSOANELOR Secţiunea l - Procesul-verbal de ascultare Principalul mijloc de fixare a declaraţiilor celor care, în diverse calităţi, au participat la procesul penal, îl reprezintă un act procedural comun - procesul-verbal de ascultare - redactat de către organul judiciar. Redactarea procesului-verbal de ascultare a învinuitului sau inculpatului, a părţii vătămate şi martorilor reflectă momentele pe care le parcurge activitatea propriu-zisă de audiere. Astfel, pe măsura răspunsurilor la întrebările cu caracter biografic adresate de către organul judiciar, se completează datele referitoare la identitatea celui ascultat. După aceasta se completează momentul următor al acestei activităţi - relatarea liberă a faptelor. În cursul relatării libere se recomandă notarea acelor elemente ale declaraţiei care nu pot fi păstrate nealterate în memoria organului judiciar, sau notarea unor termeni, expresii care trebuie consemnate cu mare exactitate. Procesul-verbal trebuie să reprezinte oglinda fidelă a tuturor informaţiilor considerate pertinente cauzei. Consemnarea faptelor trebuie să fie clară, precisă, detaliată, cu respectarea succesiunii producerii lor şi completă. Procesul-verbal de ascultare trebuie să răspundă şi unor exigenţe de stil. Acesta trebuie să reflecte personalitatea celui ascultat, posibilităţile pe care le are la îndemână de a comunica informaţiile, cu alte cuvinte, acest act procedural trebuie să reflecte limbajul, graiul viu al celui audiat. De aceea, nu este admisă 333 „ajustarea” faptelor, în sensul prezentării lor într-o formă rezumativă, înlocuirea limbajului viu cu formulări stereotipe, atribuirea unor semnificaţii juridice termenilor folosiţi de cel audiat. Deci, sunt interzise preocupările de stilizare a declaraţiilor. Părţile esenţiale trebuie reproduse cuvânt cu cuvânt, în cuprinsul procesului-verbal. Dacă procesul-verbal trebuie să reflecte stilul celui ascultat, aceasta nu înseamnă reproducerea modului de exprimare a tuturor termenilor, expresiilor folosite de cel audiat. Astfel, se vor evita trivialităţile, vulgarităţile, conţinutul acestora, dacă prezintă interes pentru cauză, va fi redat prin termeni utilizaţi de limba română literară. După ce a fost întocmit, procesul-verbal este adus la cunoştinţa celui audiat, adică este citit fie de organul judiciar, fie de cel ascultat, la cererea acestuia. Secţiunea a II-a - Declaraţia scrisă de persoana ascultată Un alt mijloc de fixare a declaraţiilor persoanelor îl constituie procesul-verbal scris personal de către acestea. În cazul învinuitului, legea (art.70 alin. 3 C. pr. pen.) prevede că, mai înainte de a fi ascultat, acesta trebuie să dea o declaraţie, scrisă personal, cu privire la învinuirea ce i se aduce. Părţile şi martorii, la cererea acestora, pot consemna cele cunoscute într-o declaraţie scrisă, de asemenea, personal. Declaraţiile srise personal de către învinuit sau inculpat se plasează într-un moment anterior ascultării propriu-zise. În cazul părţilor şi al martorilor care doresc să scrie personal declaraţiile, consemnarea acestora se situează într-un moment ulterior ascultării propriu-zise. 334 Reproducerea faptelor în scris de către însăşi persoanele ascultate, mai ales în cazul celor cu un nivel redus de instrucţie, este de multe ori o activitate anevoioasă. Pentru a preveni asemenea neajunsuri, declaraţiile scrise personal de către cei audiaţi trebuie citite de îndată de către organul judiciar şi, în raport de constatările făcute (declaraţii incomplete, contradictorii, neclare etc.), se impun completările şi precizările necesare. Un atare proces-verbal va purta menţiunea că a fost scris personal de către cel ascultat şi va fi semnat de către acesta. Secţiunea a III-a - Procesul-verbal de efectuare a confruntării Acest act procedural trebuie să reflecte cu fidelitate particularităţile acestei activităţi ascultarea concomitentă a două persoane asupra aceleiaşi chestiuni cu privire la care se constată existenţa unor contradicţii. Procesul-verbal de efectuare a confruntării poate fi redactat în cursul ascultării sau la sfîrşitul acestei activităţi; criteriul de alegere a uneia sau a alteia dintre modalităţi e determinat de modul în care decurge confruntarea, de numărul aspectelor cu privire la care există contradicţii şi asupra cărora urmează a fi ascultaţi cei confruntaţi. Practica recomandă consemnarea, în cursul efectuării acestei activităţi, rând pe rând, a întrebărilor şi răspunsurilor primite; la fel se va proceda şi atunci când participanţii, sau numai unul dintre ei, revin asupra declaraţiilor date. În privinţa conţinutului şi a stilului procesului-verbal de efectuare a confruntării, se impune doar o remarcă: când unul dintre participanţii la confruntare are calitatea de martor, din cuprinsul procesului-verbal trebuie să rezulte faptul că organul judiciar 1-a prevenit asupra obligaţiei de a spune adevărul, precumşi asupra consecinţelor la care se expune în caz contrar. 335 În practică există două modalităţi de redactare a procesului-verbal de efectuare a confruntării. Coala de hârtie pe care se consemnează rezultatele confruntării se împarte în două printr-o linie verticală; pe prima jumătate a filei se consemnează întrebarea adresată primului participant la confruntare şi răspunsul dat de acesta, iar pe cea de-a doua jumătate a filei se consemnează aceeaşi întrebare şi răspunsul obţinut de la cel de-al doilea participant la confuntare. Aceeaşi întrebare este adresată, rând pe rând, fiecărui participant şi, tot astfel, se consemnează, în ordinea formulării întrebărilor, răspunsurile primite. Conţinutul proccsului-verbal este adus la cunoştinţa celor confruntaţi, fiecare confirmând prin semnătură propriile declaraţii. Secţiunea a IV-a - Procesul-verbal de efectuare a prezentării pentru recunoaştere Acest act procedural trebuie să cuprindă o descriere a cadrului în care a avut loc recunoaşterea (loc deschis, loc închis) şi a condiţiilor de efectuare (de luminozitate, obiectul recunoaşterii - persoane, obiecte etc.), cum a fost alcătuit grupul de persoane, obiecte, cu indicarea poziţiei ocupate de acestea, raporturile de distanţă. Trebuie precizate toate datele de identificare şi calitatea celor ce participă la prezentarea pentru recunoaştere: organul judiciar ce conduce această activitate, persoana care efectuează recunoaşterea, cu precizarea poziţiei sale procesuale, persoanele care au alcătuit grupul. Se menţionează, apoi, declaraţiile celui ce face recunoaşterea. Aici se impune consemnarea riguroasă, precisă, clară şi detaliată a tuturor datelor comunicate. Dacă rezultatul prezentării pentru recunoaştere e pozitiv, se impune o descriere detaliată a acelor însuşiri caracteristice, care au permis recunoaşterea. La procesul-verbal se anexează fotografiile ce vor ilustra modul de alcătuire a grupului, în acelaşi scop utilizându-se şi banda de înregistrare videoacustică. 336 Absenţa fotografiilor şi a videofonogramelor va fi suplinită printr-o detaliată descriere în procesul-verbal a înfăţişării, vârstei, ţinutei vestimentare etc., ale celor ce au alcătuit grupul. În partea finală a procesului-verbal se va face menţiune cu privire la efectuarea fotografiilor, a filmului şi a videofonogramei judiciare şi va fi semnat de organul judiciar, de martorii asistenţi şi de persoana care face recunoaşterea. Secţiunea a V-a - Fixarea declaraţiilor prin mijlocirea fonogramei şi videofonogramei judiciare Fără a se substitui actelor procedurale în care se materializează declaraţiile celor ascultaţi, mijloacele de înregistrare fonică şi videofonică prezintă avantaje de necontestat. Procesul-verbal, oricât de complet ar fi, reprezintă reproducerea comprimată a aspectelor esenţiale legate de comiterea infracţiunii, trecute prin filtrul personalităţii organului judiciar, ceea ce poate explica existenţa unor deosebiri între realitatea faptelor şi modul de consemnare a acestora în cuprinsul declaraţiilor. Un alt avantaj, pe care îl oferă folosirea mijloacelor tehnice de înregistrare a declaraţiilor, este acela că organul judiciar, eliberat de preocuparea de a consemna întrebările şi răspunsurile, are posibilităţi sporite de a supune unei atente supravegheri comportamentul celor ascultaţi şi de a desprinde, din atitudinile acestora, concluzii utile asupra poziţiei de sinceritate sau de nesinceritate pe care se situează. Înregistrarea fonică si videofonică a declaraţiilor constituie un serios obstacol în cazul retractărilor ulterioare, cel ascultaţi nemaiputând invoca faptul că au făcut declaraţii în urma îndemnurilor sau a promisiunilor făcute de către organul judiciar, sau al folosirii unor mijloace de constrîngere. 337 Imposibilitatea falsificării imaginilor înregistrate pe bandă videomagnetică, precum şi posibilitatea determinării riguros ştiinţifice a încercărilor de trucare a fonogramei magnetice conferă înregistrării declaraţiilor avantajul unei depline exactităţi şi autenticităţi. Înregistrarea declaraţiilor se dovedeşte a fi de neînlocuit în cazul ascultării unor anumite categorii de persoane. Avem în vedere situaţia în care starea precară a sănătăţii victimei nu permite audierea acesteia în condiţii obişnuite. Înregistrarea pe bandă magnetică a declaraţiilor trebuie realizată cu respectarea strictă a normelor procesuale, care reglementează activitatea de ascultare a persoanelor în procesul penal. Astfel, înainte de a începe ascultarea, persoana audiată trebuie încunoştinţată asupra faptului că declaraţiile sale vor fi înregistrate pe bandă magnetică, ceea ce nu presupune şi acordul acesteia. La începutul înregistrării, trebuie să se menţioneze pe banda magnetică următoarele elemente: denumirea activităţii procedurale înregistrate, numele, prenumele şi celelalte date de identificare ale celui ascultat, locul, data şi ora începerii audierii. După aceasta, se înregistrează declaraţia propriu-zisă şi răspunsurile la întrebările adresate. La sfîrşitul înregistrării, se menţionează ora la care s-a încheiat declaraţia, numele, prenumele şi calitatea celui ce a efectuat ascultarea, precum şi organul judiciar de care aparţine. Tot aici se face precizarea că magnetofonul nu a fost oprit în cursul ascultării. În cazul martorilor, după ce li s-a adus la cunoştinţă obiectul cauzei, se va înregistra pe fonograma momentul depunerii jurământului, precum şi momentul în care organul judiciar avertizează martorul asupra faptului că, dacă nu se supune obligaţiei de a spune adevărul, se expune răspunderii 338 penale; învinuitului sau inculpatului i se pune în vedere învinuirea ce i se aduce. La epuizarea înregistrării, fonograma esle adusă la cunoştinţa celui ascultat. Dacă acesta face obiecţii, aduce unele precizări sau adaugă elemente noi, acestea se înregistrează în continuare. Banda se introduce în casetă, pe care se aplică sigiliul organului judiciar care a efectuat ascultarea, se menţionează locul, data şi ora înregistrării, precum si tipul benzii şi viteza de înregistrare. Utilizarea combinată a acestor mijloace de înregistrare a declaraţiilor oferă organelor judiciare posibilitatea înlăturării inconvenientelor ce ar putea rezulta din utilizarea lor independentă. Avantajele înregistrării declaraţiilor cu ajutorul mijloacelor tehnice moderne sunt evidente şi în cazul ascultării persoanelor în condiţii deosebite faţă de audierea individuală a acestora. Astfel, în cazul confruntării, înregistrarea sincronă a sunetului si imaginii permite organelor judiciare posibilitatea unei atente examinări a reacţiilor emoţionale, şi, totodată, posibilitatea de a desprinde din modul de a se manifesta al acestora indicii asupra poziţiei de sinceritate sau de nesinceritate pe care se situează. De asemenea, înregistrarea pe bandă magnetică a prezentării pentru recunoaştere a persoanelor şi obiectelor oferă posibilitatea fixării declaraţiilor celui ce urmează să facă recunoaşterea, a cadrului material şi a condiţiilor de efectuare, a modului de alcătuire a grupului de persoane sau de obiecte; cu alte cuvinte, videofonograma magnetică constituie dovada obiectivitătii cu care s-a efectuat această activitate. CAPITOLUL al XXV-lea TACTICA EFECTUĂRII RECONSTITUIRII Secţiunea I - Consideraţii preliminare Noţiunea şi importanţa reconstituirii 339 Reconstituirea reprezintă o activitate procedurală auxiliară, ce constă în reproducerea pe cale experimentală a unor fapte şi împrejurări ce au însoţit fapta săvîrşită, sau a întregului mecanism de comitere a infracţiunii, în vederea precizării, prin mijlocirea experimentelor, a modului de producere, în condiţii determinate de spaţiu şi timp a unui fapt sau fenomen ce gravitează în jurul infracţiunii, sau în vederea precizării dacă un anumit fapt ori fenomen a putut sau nu avea loc. Deşi faptele şi împrejurările ce pot fi reproduse pe cale experimentală sunt de o mare diversitate, din punctul de vedere al conţinutului lor, acestea ar putea fi aşezate în următoarele categorii: în prima categorie pot fi incluse toate acele fapte, situaţii, activităţi, fenomene legate de mecanismul producerii infracţiunii, în vederea stabilirii împrejurării dacă în anumite condiţii de loc şi timp puteau sau nu avea loc, iar în caz afirmativ, condiţiile în care s-au produs, dacă un anumit fapt, fenomen putea produce un anume rezultat etc.; în cea de-a doua categorie pot fi grupate toate acele experimente prin mijlocirea cărora se verifică posibilităţile subiective de percepere sau de efectuare a unor anumite activităţi ale celor care, în diverse calităţi, au participat la săvârşirea infracţiunii sau prin care se verifică sinceritatea declaraţiilor acestora. Frecvenţa acestei activităţi în practica organelor judiciare e dată de contribuţia însemnată pe care reconstituirea o are la justa soluţionare a celor 340 mai variate aspecte legate de infracţiune sau de făptuitorul acesteia, sub un dublu aspect: -ca mijloc de verificare a probelor obţinute prin cele mai variate activităţi şi mijloace de probă (cercetări la faţa locului, percheziţii, declaraţii ale persoanelor); -ca mijloc de obţinere a unor noi probe, Felurile reconstituirii Fără a epuiza situaţiile obiectiv posibile ce pot fi reproduse experimental, în practica organelor judiciare se recurge, deseori, la următoareic forme de reconstituire: -reconstituirea în vederea verificării declaraţiilor martorilor, în special a condiţiilor de vizibilitate şi de audiţie; -reconstituirea în vederea verificării declaraţiilor învinuitului sau inculpatului, prin care se urmăreşte, în primul rând, posibilitatea producerii unor anumite acţiuni în condiţiile date ale infracţiunii. A. Reconstituirea în vederea verificării declaraţiilor martorilor La reconstituirea în vederea verificării declaraţiilor martorilor se recurge atunci când de exacta percepţie a. împrejurărilor aflate într-un anumit raport cu infracţiunea sau cu făptuitorul depinde orientarea, cursul pe care îl va lua cercetarea, elaborarea celei mai verosimile versiuni cu privire la persoana infractorului, adică atunci când astfel de împrejurări pot avea o importanţă decisivă asupra ulterioarei desfăşurări a cercetării. Reconstituirea declaraţiilor martorilor urmăreşte verificarea aptitudinilor subiective de percepţie ale acestora, în contextul factorilor obiectivi existenţi în momentul percepţiei, ale căror consecinţe pot influenţa într-un sens pozitiv sau, dimpotrivă, negativ, desfăşurarea percepţiei. 341 Rolul precumpănitor în formarea mărturiei revine analizatorilor vizual şi auditiv. De aceea, în literatură şi practică se face distincţie între reconstituirea pentru verificarea condiţiilor de audiţie şi reconstituirea pentru verificarea condiţiilor de vizibilitate. a. Verificarea condiţiilor de audiţie Necesitatea verificării pe cale experimentală a fenomenelor sonore percepute de martori se impune mai ales atunci când în momentul percepţiei au existat condiţii cu totul improprii de vizibilitate (în timpul nopţii) sau improprii (la lumina crepusculară, în prezenţa unor fenomene atmosferice, cum ar fi ceaţa, ploaia puternică, viscolul etc.}, care fac inoperantă sau incertă percepţia vizuală. Evident, la aceasta se adaugă condiţia ca infracţiunea să fi fost însoţită de producerea unor fenomene sonore - sunete (vorbe, ţipete, semnale sonore ale unor vehicule) - sau zgomote (cele produse de instrumentele folosite la săvîrşirea infracţiunii, cum ar fi armele de foc, instrumentele de lovire, zgomotele produse de mijloacele de transport etc.). Reproducerea pe cale experimentală a fenomenelor sonore trebuie efectuată în condiţii cât mai apropiate celor existente în momentul percepţiei iniţiale; unele dintre acestea privesc condiţiile de loc şi timp, cu alte cuvinte, condiţiile obiective de mediu contextuale percepţiei, altele se referă la fenomenul sonor propriu-zis şi privesc intensitatea, sursa (natura) fenomenului sonor, distanţa de la care a fost perceput, direcţia de propagare. În ceea ce priveşte condiţiile de timp, reconstituirea trebuie efectuată în condiţii similare celor existente în momentul percepţiei iniţiale. Trebuie avute în vedere, în primul rând, condiţiile atmosferice din momentul percepţiei. Percepţia auditivă poate fi influenţată, într-o anumită măsură, după cum aceasta s-a petrecut în condiţiile unei atmosfere liniştite, calme (într-un loc 342 izolat, câmp, pădure etc.) sau, dimpotrivă, în condiţiile unui mediu zgomotos (centru populat, ore de trafic intens), în această din urmă situaţie, fenomenele acustice sunt percepute pe un fond perturbator. De asemenea, dacă percepţia iniţială s-a petrecut în condiţiile unui vânt de o anumită intensitate, reproducerea experimentală a fenomenului sonor va trebui să aibă loc în condiţii similare, deoarece forţa şi direcţia vântului influenţează în mare măsură posibilitatea determinării exacte a distanţei la care este situată sursa sonoră şi, implicit, claritatea audiţiei. Celelalte condiţii ce trebuie respectate în momentul efectuării reconstituirii privesc fenomenul sonor propriu-zis şi se referă la intensitatea, sursa (natura) fenomenului acustic, distanţa de la care este perceput, precum şi direcţia de propagare. Astfel, sunetele sau zgomotele, a căror posibilitate de percepţie se verifică experimental, trebuie reproduse la o intensitate (forţă, tărie) sensibil apropiată, de aceasta depinzând percepţia clară, denaturată sau imposibilitatea percepţiei fenomenului sonor. În ceea ce priveşte sursa (natura) fenomenului sonor, se impune ca acesta să fie reprodus experimental de însuşi obiectul care i-a generat iniţial (de exemplu, arma cu care s-a executat tragerea), iar atunci când aceasta nu mai e posibil, de obiecte de acelaşi tip (de exemplu, armă de acelaşi tip şi calibru. În sfârşit, eficienţa reconstituirii condiţiilor de audiţie e condiţionată de respectarea aceloraşi raporturi de distanţă şi de direcţie de propagare ale fenomenului sonor. b. Verificarea condiţiilor de vizibilitate La reconstituirea în vederea verificării condiţiilor de vizibilitate se poate recurge atunci când faptele au fost percepute exclusiv vizual, sau şi vizual şi auditiv, fără a se face distincţie după cum percepţia vizuală s-a desfăşurat în 343 condiţii proprii sau improprii de vizibilitate. Chiar şi atunci când percepţia iniţială s-a desfăşurat în condiţii proprii de vizibilitate, reproducerea experimentală a faptelor poate fi impusă de consecinţele ce ar decurge din faptul a cărui restabilire se încearcă. De pildă, susţinerea potrivit căreia, de la distanţa, să zicem de 300 m, martorul afirmă că a reţinut numărul autovehiculului care a părăsit în fugă locul accidentului poate, în mod firesc, explica neîncrederea organului judiciar, şi mijlocul cel mai potrivit pentru a o înlătura este reproducerea experimentală a faptelor. Cu atât mai justificată apare necesitatea efectuării reconstituirii când percepţia s-a desfăşurat în condiţii cu totul improprii de vizibilitate (în timpul nopţii) sau improprii de vizibilitate (la lumina crepusculară, în prezenţa unor fenomene atmosferice perturbatoare), care anulează sau reduc simţitor eficienta percepţiei vizuale. În mod curent, prin mijlocirea acestei activităţi se verifică aptitudinile subiective ale martorului de a percepe vizual, dar, în raport de natura împrejurărilor, reconstituirea poate fi efectuată şi pentru verificarea aptitudinilor învinuitului sau inculpatului (de pildă, în cazul unui omor fără voie, săvîrşit cu o armă de foc, se verifică experimental susţinerea acestuia potrivit căreia, din locul în care a executat tragerea, dată fiind configuraţia terenului, nu a avut posibilitatea de a observa victima) ori ale părţii vătămate (de pildă, susţinerea acesteia că, de la o anumită distanţă, a putut identifica complicele aflat la pândă sau mijlocul de transport cu care infractorul a părăsit locul faptei). Obiectul reconstituirii îl constituie verificarea experimentală a posibilităţilor de percepţie vizuală a persoanelor, de regulă a infractorului, a acţiunilor întreprinse de acesta precum şi a obiectelor. Fidelitatea percepţiei vizuale a obiectelor va fi determinată, într-o anumită măsură, de mărimea, forma, culoarea acestora; de asemenea, de faptul dacă acestea au fost percepute în 344 condiţii statice sau de mişcare, de raporturile de distanţă dintre obiecte şi cel ce percepe etc. Din moment ce, prin mijlocirea reconstituirii, se verifică în ce măsură percepţia vizuală a fost sau nu posibilă, este firesc ca această activitate să fîe efectuată în condiţii de vizibilitate cât mai apropiate celor existente în momentul percepţiei iniţiale. Din acest punct de vedere, factorul fizic, de prezenţa sau absenţa căruia e legată plenitudinea şi fidelitatea percepţiei vizuale, îl constituie intensitatea luminii. Intensitatea luminii, fie că avem în vedere fapte percepute în condiţiile luminii naturale, sau în condiţiile luminii artificiale, diferă după cum împrejurările legate de infracţiune sau de infractor au fost recepţionate la lumina zilei, în zori sau în amurg, ori în timpul nopţii. Mai mult, intensitatea luminii nu este egală de-a lungul întregii zile şi, de aceea, va oferi condiţii propice sau mai puţin propice de vizibilitate. Constatarea se impune, în mod deosebit, dacă avem în vedere distribuţia luminii în raport cu anotimpul. De asemenea, va trebui să se ţină seama de ora de la care, în raport cu anotimpul şi chiar cu zona geografică, începe lumina diurnă, cu alte cuvinte, va trebui să se determine limitele în timp ale luminii diurne. Când se reproduc experimental împrejurările legate de însuşirile cromatice, indiferent dacă este vorba de recunoaşterea infractorului pe baza descrierii culorii vestimentaţiei, a pigmentaţiei pielii, a culorii părului ori a obiectelor purtătoare ale unor anumite culori, nu numai intensitatea, ci şi natura iluminatului poate influenţa perturbator asupra acestui proces. Este cazul mediilor iluminate cu neon, de regulă al faptelor petrecute în interioare dar şi al celor petrecute în exterior, mai ales în mediul urban, la lumina reclamelor şi urmelor fluorescente policrome, care diminuează mult posibilitatea discriminării corecte a culorilor. 345 De asemenea, se impune ca faptele să fie reproduse în aceleaşi condiţii atmosferice, deoarece condiţiile de vizibilitate diferă într-o măsură importantă, după cum acestea au fost percepute în condiţiile unei atmosfere rarefiate, purificate (după ploaie, într-o zonă muntoasă), sau în condiţiile unei atmosfere încărcate (fum, vapori, timp noros, ceaţă etc.). Un alt factor ce trebuie luat în considerare este distanţa ce separă martorul de faptul perceput vizual, deoarece fidelitatea percepţiei se află într-un raport direct sau invers proporţional cu distanţa de la care s-a perceput. B. Verificarea posibilităţilor săvârşirii unor anumite acţiuni, în condiţiile concrete ale infracţiunii cercetate Prin această metodă de tactică se poate verifica atât procesul de formare a urmelor, cât şi dacă anumite acţiuni au putut avea loc, ţinând seama de condiţiile în care s-a săvârşit infracţiunea. Este recomandată reconstituirea mai ales pentru verificarea aşa-numitelor împrejurări negative (controversate) de la locul faptei. Astfel, pentru versiunea simulării de furt se verifică dacă, prin spărtura practicată în peretele magazinului sau depozitului de unde s-au sustras bunuri si alte valori, puteau să pătrundă persoanele bănuite avându-se în vedere constituţia fizică a acestora, ori au fost ajutate de alte persoane (de cele mai multe ori copii), ori dacă prin acel loc puteau fi scoase bunurile pretins sustrase. Tot astfel, se verifică dacă, în funcţie de cantitatea şi greutatea bunurilor sustrase, acestea puteau fi transportate de o singură persoană sau aceasta avea nevoie de complici, ori dacă au fost necesare mijloace de transport auto sau cu tracţiune animală. Astfel au procedat organele de urmărire penală din judeţul Iaşi când au stabilit, prin reconstituire, că, în cauza respectivă, nu se săvârşise un furt de către autori neidentificaţi, ci, autorul faptei era chiar denunţătorul care înscenase o simulare de furt. 346 Proprietarul locuinţei plecase din sat de mai mulţi ani şi lucra în portul Constanţa, unde realiza venituri ce stârneau invidia fratelui său rămas să-i păzească gospodăria, în care depozitase bunuri de valoare însemnată. După ce a sustras bunurile de valoare mare şi volum mic, a făcut un balot mare cu îmbrăcăminte şi lenjerie de pat şi de corp şi 1-a depus în grădina din spatele casei, pentru a crea convingerea că a fost abandonat de autorii furtului, în acelaşi scop, a forţat geamul locuinţei, producând numeroase cioburi de sticlă, apoi a reclamat că bunurile de valoare au fost sustrase de persoane din sat, cunoscute cu antecedente şi recent liberate din locul de deţinere, întrucât versiunea furtului nu era confirmată de probe obiective, iar persoanele bănuite negau vinovăţia, s-a procedat la efectuarea reconstituirii, avându-se în vedere şi unele împrejurări negative observate la locul faptei: praful de la nivelul geamului, inclusiv pânza de păianjen erau neatinse, iar cioburile de sticlă nu erau căzute în interiorul încăperii, ci pe prispa casei, încercarea de a se scoate pe geam balotul cu obiectele pretins abandonate s-a dovedit imposibilă, în aceste împrejurări, denunţătorul a recunoscut că el furase bunurile şi le depozitase la locuinţa fiului său, aflată în acelaşi sat. Secţiunea a II-a - Organizarea reconstituirii Organizarea reconstituirii, după un plan judicios elaborat, care să asigure eficienţa acestei activităţi, implică, înainte de toate, reprezentarea exactă a scopului urmărit, adică precizarea sferei, naturii şi conţinutului împrejurărilor ce vor forma obiectul reconstituirii, iar în raport de aceasta, felul experimentelor ce se vor întreprinde şi condiţiile de efectuare a acestora. După precizarea scopului, în planul de efectuare a reconstituirii vor trebui precizate şi alte aspecte, cum ar fi: -sfera participanţilor a căror prezenţă este necesară sau indispensabilă; 347 -condiţiile şi conţinutul experimentelor ce se vor efectua; -mijloacele, instrumentele ce au servit la săvârşirea infracţiunii. Sfera participanţilor la efectuarea reconstituirii e determinată de natura faptului ce se verifică experimental, precum şi de condiţiile în care se efectuează. Prezenţa unora dintre participanţi este întotdeauna necesară, în vreme ce prezenţa altora poate fi impusă de natura împrejurărilor ce se verifică şi, de aceea, este lăsată la aprecierea organului judiciar. Este indispensabilă participarea învinuitului sau inculpatului, a martorilor şi a persoanelor vătămate, atunci când se urmăreşte verificarea aptitudinilor lor subiective de percepţie sau de a efectua anumite activităţi (posibilitatea de a auzi, de a vedea, de a transporta obiecte de o anumită greutate etc), precum şi atunci când se verifică declaraţiile (reproducerea principalelor episoade ale infracţiunii, înlăturarea contradicţiilor existente între declaraţiile acestora). Indispensabilă este, de asemenea, participarea martorilor asistenţi, a căror prezenţă e impusă de necesitatea de a garanta obiectivitatea şi exactitatea modului de efectuare a reconstituirii. Natura şi gradul de complexitate ale împrejurărilor ce se verifică experimental, precum şi necesitatea de a asigura experimentului un fundament ştiinţific pot reclama participarea unor specialişti dintr-un domeniu ori altul al ştiinţei sau tehnicii. Specialiştii pot contribuii la pregătirea şi efectuarea propriu-zisă a experimentelor, la fixarea şi aprecierea rezultatelor experimentului. În fine, uneori poate fi necesară şi prezenta altor persoane, care vor ajuta organelor judiciare la efectuarea propriu-zisă a activităţilor experimentale (producerea sunetelor sau zgomotelor, înlăturarea unor obstacole etc.). Activitatea tuturor participanţilor la efectuarea reconstituirii este subordonată organului judiciar, sub îndrumarea căruia se vor deafasura toate 348 activităţile experimentale. Acestuia îi revine obligaţia de a face cunoscute participanţilor scopul precum şi atribuţiile ce revin fiecăruia. Secţiunea a III-a - Regulile tactice de efectuare a reconstituirii A. Reconstituirea trebuie efectuată în condiţii similare sau cât mai apropiate celor existente în momentul producerii faptului sau fenomenului, ori se presupune că s-a petrecut. Aceasta regulă tactică trebuie riguros respectată atunci când se verifică posibilităţile subiective de percepţie auditivă si vizuală ale martorilor, învinuiţilor sau inculpaţilor ori victimelor, precum şi în toate acele împrejurări în care rezultatele experimentelor sunt nemijlocit condiţionate de locul şi timpul producerii lor. Sunt însă situaţii în care obiectul cu privire la care urmează a se efectua diferite experimente nu mai există în materialitatea sa ca o consecinţă a infracţiunii, sau efectuarea, pe însuşi locul producerii lor, a unor experimente ar putea constitui o sursă de pericol pentru viaţa sau integritatea unor persoane (de exemplu, verificarea experimentală a condiţiilor în care s-au executat trageri cu arme de foc, într-un loc frecventat). În aceste situaţii, dacă necesitatea experimentelor e justificată, acestea pot fi efectuate în condiţii schimbate de loc, asupra unor obiecte asemănătoare celor care, materialmente, nu mai există, şi chiar în condiţii de laborator. Alteori, condiţiile de loc şi timp sunt irelevante, deoarece nu pot influenta în nici un mod rezultatul experimentului, în astfel de situaţii, experimentul poate fi efectuat în orice loc şi în orice timp; de pildă, când se verifică forţa fizică a infractorului care susţine că, neajutat de nimeni, a transportat pe o anumită distanţă obiecte de o anumită greutate (evident, când terenul nu prezintă anumite particularităţi - teren proaspăt arat nisipos, în pantă etc., care ar putea influenţa rezultatul). 349 Experimentele se efectuează la o dată mai mult sau mai puţin apropiată de aceea în care s-a săvârşit fapta, timp în care configuraţia locului a suferit modificări impuse de însăşi natura locului producerii faptului (de exemplu, schimbări determinate de necesitatea de a reda circulaţiei o arteră de trafic intens), după cum astfel de modificări se pot datora intervenţiei voluntare sau involuntare a unor persoane ori unor fenomene atmosferice. În astfel de cazuri, experimentul va putea fi efectuat după restabilirea configuraţiei avute iniţial. Atunci când condiţiile de timp în care urmează a se verifica experimental un anumit fapt sunt mult schimbate faţă de cele ce au existat în momentul producerii sale (de pildă, verificarea posibilităţilor de audiţie în condiţiile unui vânt de mare intensitate, fenomenul sonor fiind perceput iniţial în condiţiile unei atmostere liniştite, fără vânt), fie se va renunţa la efectuarea experimentului, fie se va amâna până ce condiţiile de timp vor fi adecvate. B. O altă recomandare de ordin tactic priveşte modul propriu-zis de efectuare a experimentelor: experimentele trebuie realizate cu maximum de atenţie, de exactitate, iar atunci când este vorba de împrejurări esenţiale, se impune repetarea de un anumit număr de ori a experimentului în aceleaşi condiţii, precum şi în condiţii deliberat modificate. La repetarea experimentului în condiţii deliberat modificate se recurge mai ales în cazul verificării aptitudinilor persoanelor de a percepe auditiv sau vizual anumite fapte. Astfel, atunci când distanţa de la care a fost perceput un fenomen sonor nu a putut fi precis determinată, se impune ca experimentul să fie repetat, din locuri mai apropiate, până la cele mai îndepărtate. La fel se va proceda şi în cazul verificării condiţiilor de vizibilitate, când fenomenul va fi repetat în condiţii mai grele de vizibilitate. C. Deseori, reconstituirea unor fapte, acţiuni, activităţi implică folosirea unor obiecte. Este vorba de acele obiecte care au constituit instrumente de 350 săvârşire a infracţiunii (armă, cuţit etc.}, cele ce constituie un produs al infracţiunii, de regulă cele ce au făcut obiectul sustragerii {obiecte de anumite dimensiuni, greutate, cantitate, când se verifică explicaţia învinuitului potrivit căreia singur le-a sustras şi transportat de la locul faptei) şi, în fine, obiectele ce poartă urme ale săvârşirii faptei (obiectele pe care s-au imprimat caracteristicile instrumentului cu care s-a acţionat). Cu privire la aceste obiecte se impune regula tactică următoare: trebuie folosite însăşi obiectele utilizate la producerea acţiunii ce se verifică. E posibilă înlocuirea obiectelor ce nu servit drept instrumente de săvârşire a infracţiunii, cu obiecte de acelaşi fel sau asemănătoare, ori cu imitaţii ale celui original, atunci când caracteristicile individuale ale obiectului înlocuit nu influenţează asupra rezultatelor experimentului. Când asemenea caracteristici individuale pot influenţa asupra rezultatului experimentului, înlocuirea nu mai e posibilă. De asemenea, pentru motive lesne de înţeles, e necesară înlocuirea obiectelor a căror folosire imprudentă ar putea pune în pericol viaţa sau integritatea corporală a participanţilor la reconstituire (obiecte ascuţite-tăioase, arme etc.); în locul acestora se vor folosi obiecte apropiate sub raportul formei, dimensiunilor, culorii. În urma efectuării reconstituirii se poate ajunge la un rezultat pozitiv atunci când, în condiţiile date, un anumit fapt putea să se producă, sau la un rezultat negativ, în sensul că, în acele condiţii, faptul nu putea să se producă. Independent de rezultatul la care se ajunge, se impune repetarea experimentelor. Când rezultatul e pozitiv, se impune repetarea experimentului în condiţii mai grele, presupunându-se că acestea au existat; când rezultatul e negativ, se impune repetarea experimentului în condiţii mai favorabile, presupunându-se, de asemenea, că acestea au existat. Aceasta, pentru a se putea preciza limitele începând de la şi peste care producerea unui anumit fapt era sau nu posibilă. 351 Secţiunea a IV-a - Mijloacele de fixare a rezultatelor reconstituirii Constatările organelor judiciare, cu ocazia efectuării reconstituirii, se consemnează în procesul-verbal care, în raport de împrejurări, va fi completat cu mijloacele considerate secundare: fotografia judiciară, schiţele, filmul şi videofonograma judiciară. A. Procesul-verbal de efectuare a reconstituirii, în partea sa descriptivă, va trebui să reflecte toate activităţile experimentale întreprinse, în succesiunea efectuării lor. Se va face o amplă şi exactă descriere a activităţilor reproduse pe cale experimentală, a condiţiilor în care acestea au fost efectuate şi a rezultatelor la care s-a ajuns, ceea ce exclude consemnarea opiniilor subiective ale organului judiciar. Atunci când se verifică aptitudinile subiective de percepţie a unor împrejurări, vor trebui precizate condiţiile atmosferice în care s-a efectuat reconstituirea. B. Fotografiile şi schiţele ce se execută cu această ocazie au rolul de a ilustra şi spori caracterul demonstrativ al procesului-verbal. Fotografiile trebuie să ofere atât imaginea locului unde se efectuează reconstituirea, cât, mai cu seamă, a acelor secvenţe ce se reproduc pe cale experimentală, indispensabile pentru înţelegerea şi ilustrarea mecanismului producerii infracţiunii. Pentru a fi anexate la procesul-verbal, fotografiile trebuie să poarte semnătura şi ştampila organului judiciar care a efectuat reconstituirea. C. Filmul şi videofonograma judiciară trebuie să ofere o imagine de ansamblu a limitelor teritoriale ale locului unde se efectuează reconstituirea; după precizarea secvenţelor de ansamblu, se impune filmarea şi efectuarea 352 videofonogramci schiţă, care să reproducă modul de efectuare a reconstituirii, în întreaga sa desfăşurare. CAPITOLUL al XXVI-lea TACTICA EFECTUĂRII PERCHIZIŢIEI Şl A RIDICĂRII DE OBIECTE Şl ÎNSCRISURI Secţiunea l - Generalităţi Noţiune.Importanţă Percheziţia reprezintă activitatea procedurală prin a cărei efectuare se urmăreşte descoperirea şi ridicarea obiectelor sau înscrisurilor ce conţin sau poartă urme ale unei infracţiuni şi care pot servi la aflarea adevărului. Efectuarea percheziţiei capătă, deseori, o importanţă decisivă, deoarece, prin mijlocirea acestei activităţi se asigură strângerea nu numai a mijloacelor de probă a căror existenţă e cunoscută, ci şi a unor noi mijloace de probă, necesare soluţionării cauzelor penale. Deoarece această activitate implică anumite limitări aduse unor drepturi şi libertăţi fundamentale ale persoanei (inviolabilitatea persoanei, a domiciliului, a secretului corespondenţei), percheziţia poate fi efectuată, cu stricta respectare a dispoziţiilor legale, când este indispensabilă pentru aflarea adevărului, iar organele judiciare deţin suficiente şi serioase indicii cu privire la natura obiectelor căutate, a locurilor în care se află şi persoana care le deţine. Ridicarea de obiecte şi înscrisuri reprezintă o activitate procedurală de o complexitate redusă, deoarece, în cazul acesteia, sunt cunoscute atât obiectele şi înscrisurile, locurile în care se află, cât şi persoana care le deţine. Făcând abstracţie de natura infracţiunii cercetate, obiectele ce se caută cu ocazia efectuării percheziţiei pot fi grupate astfel: obiectele ce constituie produs al infracţiunii; obiectele care au servit sau au fost destinate săvârşirii infracţiunii; 353 obiectele ce reprezintă urme ale infracţiunii precum şi cele ce conţin astfel de urme; obiectele a căror deţinere este interzisă de lege sau este permisă numai în anumite limite; orice obiecte de natură a servi la stabilirea împrejurărilor comiterii infracţiunii sau la identificarea infractorului. De asemenea, pot fi căutate şi persoanele care se sustrag de la urmărire, judecată sau executarea pedepsei, persoanele dispărute sau cadavrele. Pregătirea percheziţiei Reuşita percheziţiei implică luarea unor măsuri de natură a-i atribui un caracter organizat. Independent de particularităţile pe care le comportă fiecare cauză în parte, elementele cu valoare orientativă ce trebuie luate în considerare la pregătirea percheziţiei pot fi sintetizate astfel: finalitatea urmărită prin efectuarea percheziţiei, cunoaşterea persoanelor şi a locurilor supuse percheziţiei, natura bunurilor căutate, timpul efectuării percheziţiei. A. Precizarea scopului a cărui realizare se urmăreşte prin efectuarea percheziţiei Prin efectuarea percheziţiei se urmăreşte întotdeauna realizarea unui anumit scop, ce se circumscrie cauzei date, ceea ce presupune existenţa unei reprezentări exacte asupra a ceea ce se poate descoperi în fiecare caz în parte. Natura infracţiunii săvârşite (omor, furt, delapidare, speculă) are întotdeauna valoarea unui indiciu cu privire la felul obiectelor şi al înscrisurilor căutate. Precizarea scopului percheziţiei presupune cunoaşterea temeinică a tuturor datelor şi materialelor cauzei, deoarece, astfel de informaţii vor furniza 354 indicii utile cu privire la oportunitatea unei atare activităţi şi a naturii obiectelor ce ar putea fi descoperite. B. Reuşita percheziţiei impune cunoaşterea prealabilă a locurilor şi persoanelor asupra cărora se efectuează, adică obţinerea unor cât mai ample şi fidele informaţii de natură a le caracteriza. Sfera şi natura informaţiilor necesare organelor judiciare diferă în funcţie de locul unde urmează să se efectueze percheziţia: loc închis sau deschis. Când percheziţia se efectuează într-un loc închis (încăperi locuite sau nelocuite, dependinţe), individualizarea locului reclamă cunoaşterea exactă a adresei unde este situat imobilul, caracteristicile de construcţie, modul de dispunere a încăperilor şi dependinţelor, numărul şi destinaţia acestora, căile de acces, datele de identificare a persoanelor ce domiciliază sau care ocazional se află în acel loc, numărul acestora, persoanele care frecventează acele locuri, posibilităţile de comunicare cu exteriorul. Când percheziţia se efectuează pe un teren deschis, interesează amplasarea suprafeţei percheziţionate, a întinderii acesteia, delimitarea în raport cu împrejurimile şi vecinătăţile, particularităţile de relief şi vegetaţie, construcţiile existente pe acel loc, destinaţia acestora, căile de acces la acele locuri. C. Cunoaşterea datelor ce caracterizeză persoanele supuse percheziţiei, a datelor ce conturează trăsăturile caracteriale şi temperamentale ale celui percheziţionat, precum şi ale celor cu care se află în diverse (familiale, raporturi de rudenie, de amiciţie, de bună vecinătate) 355 Sub acest aspect, interesează trăsăturile pozitive şi negative de caracter, gradul de instrucţie, profesia, funcţia, meseria exercitată, preocupările exterioare celor profesionale, îndeletnicirile ocazionale sau permanente, modul de a-şi folosi timpul liber, predilecţia de a executa anumite lucrări casnice, activităţile care îl preocupă ca diletant. Se impune, de asemenea, cunoaşterea persoanelor împreună cu care cel percheziţionat locuieşte (membrii familiei, rude, chiriaşi), modul lor de viaţă, relaţiile familiale, raporturile de vecinătate, rudele cu care întreţine relaţii strânse, natura raporturilor dintre membrii familiei celui percheziţionat şi cercul cunoştinţelor, relaţiile ultime putând constitui un indiciu cu privire la sfera persoanelor la care ar putea fi ascunse obiectele căutate. D. Precizarea celui mai potrivit moment de efectuare a percheziţiei e impusă de considerente de ordin tactic şi presupune luarea în considerare a unor factori, cum ar fi: necesitatea asigurării elementului surpriză, a caracterului inopinat, necesitatea efectuării neîntârziate, precizarea acelor limite de timp care oferă condiţii optime pătrundere în locul obiectelor de percheziţionat, de căutare şi descoperire a ce interesează cauza etc. În principiu, percheziţia constituie o activitate ce trebuie efectuată de îndată, cum ar fi, de pildă, percheziţia corporală a cărei necesitate se impune în cazuri neaşteptate, percheziţiile corporală, şi cea domiciliară, în cazul infracţiunilor flagrante, de dare şi luare de mită, de speculă etc., constatările făcute cu aceste ocazii fiind, deseori, indispensabile. 356 Alteori, deşi organul judiciar se află în posesia unor informaţii verificate, referitoare la persoana, locul şi chiar la natura obiectelor ascunse, se impune amânarea percheziţiei, deoarece descoperirea obiectelor este extrem de anevoioasă, iar un eventual insucces ar fi de natură a preveni persoana percheziţionată. În astfel de situaţii, amânarea percheziţiei e dictată de raţiuni de ordin tactic: spulberarea temerii persoanei că va fi supusă percheziţiei, crearea senzaţiei de liniştire, de confort psihic la gândul că primejdia unei percheziţii e înlăturată, ceea ce poate explica încercarea de scoatere a obiectelor din locurile unde au fost ascunse, în vederea folosirii sau valorificării lor. Momentul efectuării percheziţiei presupune alegerea celei mai potrivite ore. Din acest punct de vedere, zorii zilei oferă condiţii optime pentru pătrunderea fără dificultăţi la locul percheziţionat, de căutare şi de descoperire a obiectelor, în condiţiiie luminii naturale, iar atunci când percheziţia implică o activitate de durată, posibilitatea terminării ei. E. Pregătirea în vederea efectuării percheziţiei presupune, de asemenea, determinarea sferei persoanelor care vor participa la realizarea acesteia. Aceasta implică, pe de o parte, prezenţa şi cooperarea acelor persoane care, în diverse calităţi, vor participa la efectuarea ei, iar pe de altă parte, prezenţa acelor persoane asupra cărora se răsfrânge. Componenţa echipei care va efectua percheziţia e determinată de factori precum: natura şi întinderea locurilor sau a suprafeţelor percheziţionate, gradul de dificultate pe care îl implică descoperirea acestora, datele ce caracterizează persoana celui percheziţionat. Referitor la organele care participă la efectuarea percheziţiei, acestea sunt procurorul şi organele de cercetare penală, sub a căror coordonare se vor desfăşura toate operaţiile legate de înfăptuirea acestei activităţi, precum şi un număr suficient de lucrători din aceeaşi categoric de organe, care vor 357 participa la activitatea propriu-zisă de căutare a obiectelor, sau la asigurarea pazei locului percheziţionat. Alături de organele judiciare, în raport de împrejurări, va trebui asigurată şi prezenţa unor specialişti din domenii diverse, dată fiind natura deosebită a obiectelor ce se caută (substanţe toxice, stupefiante, explozive, arme, muniţii etc.), a căror descoperire reclamă utilizarea unei aparaturi speciale de delectare, fie de necesitatea identificării cu mai mare uşurinţă a locurilor unde astfel de obiecte ar putea fi ascunse (specialişti în domeniul construcţiilor, tâmplari, zidari, instalatori etc., care pot sesiza transformările aduse interioarelor, mobilierului, instalaţiilor, sau pot contribui la îndepărtarea unor obstacole). La efectuarea percheziţiei trebuie asigurată şi prezenţa martorilor asistenţi, care vor fi recrutaţi din rândul persoanelor majore neinteresate material sau moral în rezultatul cauzei. La selecţionarea martorilor asistenţi trebuie să se ţină seama de raporturile în care aceştia se află cu cel percheziţionat (rudenie, prietenie, bună vecinătate etc.) şi de suspiciunile pe care le-ar trezi cu privire la poziţia de obiectivitate pe care trebuie să se situeze. Când percheziţia se efectuează în cadrul unor instituţii, întreprinderi, unităţi a căror activitate normală impune asigurarea secretului de stat sau de serviciu, martorii asistenţi trebuie recrutaţi din rândul persoanelor care au acces la acele obiecte sau înscrisuri ce nu pot fi date publicităţii. Efectuarea percheziţiei implică, în mod necesar, prezenţa persoanei cu privire la care. se efectuează această activitate, chiar şi atunci când este reţinută sau arestată. În absenţa celui percheziţionat, această activitate se efectuează în prezenţa unui reprezentant, a unui membru al familiei sau a unui vecin, având capacitate de exerciţiu. F. Reuşita percheziţiei reclamă utilizarea unor mijloace tehnice adecvate. Este vorba de acele materiale, instrumente, unelte, aparate aflate, în bună 358 măsură, în dotarea truselor criminalistice universale, precum şi a laboratoarelor criminalistice mobile. Sunt necesare o seamă de materiale şi instrumente pentru sigilarea unor încăperi sau obiecte de mobilier, surse de iluminare atât la căutarea obiectelor, cât şi la fotografiere şi la filmare, instrumente pentru determinarea dimensiunilor, truse de chei universale şi şperacle pentru deschiderea uşilor şi a diverselor obiecte de mobilier, unelte care vor primi destinaţii multiple (ciocan, cleşte, şurubelniţe, lopata, târnăcop etc.) La descoperirea obiectelor ascunse se folosesc acele mijloace tehnice speciale care îşi găsesc utilizare şi cu ocazia cercetării la faţa locului: sonda de mână, sonde metalice, electromagnetice. De asemenea, pot fi utilizate diferite tipuri de detectoare, cum ar fi, detectorul de metale pentru descoperirea obiectelor îngropate, de ultrasunete, de cadavre, aparate Roentgen de format mic. Pentru fixarea rezultatelor percheziţiei, a obiectelor şi locurilor în care acestea au fost ascunse, se folosesc aparatele de fotografiat, de filmat şi de înregistrare videoacustică. Secţiunea a II-a - Reguli tactice de efectuare a percheziţiei Percheziţia corporală Percheziţia persoanei reprezintă activitatea de căutare a obiectelor, înscrisurilor sau urmelor aflate asupra acesteia şi priveşte pcrcheziţionarea nu numai a corpului, în sensul anatomic al termenului, ci şi a articolelor de vestimentaţie, a accesoriilor acesteia, precum şi a oricăror obiecte ce se găsesc asupra persoanei în momentul în care se efectuează această activitate. Percheziţia corporală se efectuează, de regulă, în cazul privării de libertate a învinuitului sau inculpatului, precum şi cu ocazia percheziţiei domiciliare. 359 Percheziţia corporală trebuie efectuată de o persoană de acelaşi sex cu cea percheziţionată şi în prezenţa martorilor asistenţi, cu excepţia acelor situaţii în care locul şi momentul efectuării nu îngăduie prezenţa acestora. Particularităţile de efectuare a acestei activităţi justifică distincţia între aşa-numita percheziţie a îmbrăcămintei şi percheziţia corporală propriu-zisă, sau percheziţia corpului. A. Atunci când percheziţia corporală se efectuează cu ocazia privării de libertate a persoanei (surprinderea în flagrant delict, urmărirea infractorului), aceasta poate opune rezistenţă, poate reacţiona violent. De aeeea, percheziţia corporală este precedată de examinarea prealabilă sumară a persoanei, în vederea dezarmării, a ridicării tuturor obiectelor ce ar putea constitui mijloace de agresiune (arme de foc, arme albe, orice alte materiale sau substanţe), precum şi a obiectelor care ar putea fi abandonate sau distruse. Pentru a preîntâmpina eventualitatea unui atac, persoana percheziţionată va fi somată să se întoarcă cu spatele, să ridice mâinile deasupra capului şi să îndepărteze picioarele. Cel ce efectuează percheziţia se va plasa într-o poziţie laterală şi la o anumită distanţă faţă de cel percheziţionat, iar în timpul operaţiei de căutare a obiectelor va trebui să supravegheze cu atenţie orice mişcare a acestuia. Asemenea măsuri de prevedere se impun mai ales atunci când cel ce efectuează percheziţia e singur, într-un loc izolat, iar cel percheziţionat este cunoscut ca o persoană periculoasă. B. Asigurându-se că persoana ce urmează să fie percheziţionată nu are asupra sa arme, ori după ce acestea au fost ridicate, se procedează la efectuarea percheziţiei propriu-zise, la examinarea minuţioasă a îmbrăcămintei, a lenjeriei precum 360 şi a încălţămintei. Pentru a nu rămâne nici o porţiune necontrolată, percheziţia corporală trebuie efectuată într-o anumită ordine, de regulă, de sus în jos. Examinarea începe cu obiectele ce acoperă capul (căciulă, pălărie, basma, batic etc.). în funcţie de natura obiectelor căutate, se vor examina căptuşeala, fundul, cusăturile etc. Se continuă cu examinarea îmbrăcămintei, la care se vor controla mai întâi buzunarele, de unde vor fi scoase toate obiectele. Se verifică dacă îmbrăcămintea are buzunare secrete sau cu despărţituri duble. La articolele de îmbrăcăminte se examinează gulerele, reverele, căptuşeala, mânecile, tivurile, manşetele, peticele. Dacă împrejurările o impun, se poate proceda la desfacerea cusăturilor în acele porţiuni în care se presupune că au fost ascunse obiectele. Pentru examinarea minuţioasă a îmbrăcămintei precum şi a corpului, se poate cere celui percheziţionat să se dezbrace, ceea ce va permite şi descoperirea obiectelor înfăşurate în jurul unor anumite regiuni ale corpului. La încălţăminte se verifică spaţiul dintre căptuşeală şi faţă, dintre căptuşeală şi talpă, tocul şi locurile care ar putea servi ca asunzători pentru obiectele de dimensiunsi mici. Se examinează atent obiectele accesorii, de folosinţă curentă, aflate asupra persoanei, cum ar fi: portmonee, agende, cutii de chibrituri, pachete de ţigări, stilouri, tocul de ochelari, ceasuri de mână şi de buzunar, bastoane, umbrele etc., sub a căror înfăţişare inofensivă se pot ascunde obiecte de dimensiuni reduse. Cu aceeaşi grijă se impune a se proceda şi în cazul bagajelor aflate asupra persoanei (genţi, serviete, poşete, geamantane etc.), care, prin ele însele, pot oferi posibilităţi de ascundere (funduri duble, spaţiul dintre căptuşeală şi 361 înveliş etc.), după cum, în interiorul acestora pot fi găsite obiecte dintre cele rnai diferite, care, de asemenea, oferă nenumărate posibilităţi de ascundere. C. Percheziţia corpului, al cărei obiect îl constituie examinarea acelor regiuni sau organe care au putut servi ca ascunzători, se realizează de o persoană de acelaşi sex, condiţie ce trebuie îndeplinită şi de martorii asistenţi; pentru examinarea corpului se poate apela şi la concursul medicului. Se examinează atent orificiile naturale în care au putut fi introduse anumite obiecte, iar prin mijlocirea examenului radiologie se va verifica dacă obiectele căutate au fost înghiţite. Vor fi cercetate protezele de mâini, de picioare, cele dentare, aparatele gipsate, auditive etc., deoarece acestea oferă condiţii prielnice de ascundere a unor obiecte, purtate deseori pentru a simula anumite infirmităţi. Percheziţia locurilor închise Percheziţia locurilor închise trebuie efectuata cu observarea unor reguli tactice adecvate. Unele dintre acestea privesc modul de deplasare şi de pătrundere a membrilor echipei la locul supus percheziţiei, altele se referă la măsurile ce trebuie luate de îndată ce organul judiciar a pătruns în acel loc, în fine, alte reguli privesc modul de efectuare a percheziţiei propriu-zise. A. Deplasarea echipei la locul unde urmează a se efectua percheziţia trebuie făcută în astfel de condiţii, încât să se asigure caracterul inopinat, să se realizeze elementul de surprindere, pentru a se evita riscul îndepărtării sau distrugerii obiectelor ce interesează, ori al dispariţiei persoanelor implicate. Când deplasarea se face cu un autovehicul, în mediul urban acesta va staţiona la o anumită distanţă de locul unde urmează a se efectua percheziţia, 362 iar în mediul rural, mijlocul de transport va fi oprit în acele locuri în care autovehiculele staţionează în mod obişnuit, fără a atrage atenţia. Când percheziţia se efectuează într-un bloc cu mai multe etaje poate fi folosit liftul, care va fi oprit cu un etaj mai sus sau mai jos faţă de nivelul la care este situat apartamentul ce urmează a tî percheziţionat. Înainte de a se realiza pătrunderea în interior, se vor lua masuri corespunzătoare de pază, de blocare a căilor de acces, pentru a se evita dispariţia persoaei implicate sau a înlăturării obiectelor compromiţătoare. B. Pentru a se asigura pătrunderea imediată în locul ce urmează a fi percheziţionat judicioasă şi a se evita incidentele nedorite, a se impune alegerea celui mai potrivit moment, pentru efectuarea acestei activităţi. De regulă, organele judiciare nu întâmpină rezistenţă în momentul pătrunderii în domiciliu. Nu trebuie însă excluse încercările unor persoane de a zădărnici efectuarea acestei activităţi prin refuzul întârzierea de a răspunde la somaţiile organelor judiciare, sau sau prin împotrivirea la intrarea în locuinţă. Pentru a contracara astfel de manevre, în funcţie de locul unde este situat domiciliul, de datele ce caracterizeze persoana ce trebuie percheziţionată, organul judiciar trebuie să ia o seamă de măsuri de prevedere. Pentru a pătrunde în interior se sună sau se bate la uşă. La aceste apeluri fie se primeşte un răspuns imediat, urmat de deschiderea uşii, fie se răspunde, dar nu se deschide imediat, fie uşa rămâne închisă. Atunci eând la apelurile organului judiciar persoana răspunde dar întârzie să deschidă, această amânare se poate datora unor cauze diferite: nevoia de a-şi 363 corecta ţinuta, de a pune în ordine anumite obiecte, temerea faţă de persoane necunoscute sau încercarea de a înlătura obiectele compromiţătoare, ori de a dispărea etc. Când nu se primeşte nici un răspuns înseamnă ca se refuză să se deschidă fie că nu este nimeni acasă, fie că persoana se afla în imposibilitatea să o facă (boală, vârstă înaintată etc.). Dacă în urma informaţiilor obţinute de la vecini se constată că persoana nu este acasă, se procedează la sigilarea uşilor şi la aducerea acesteia (de la serviciu etc.), sau la pătrunderea forţată şi la efectuarea percheziţiei în prezenţa unui vecin, a responsabilului de bloc sau a reprezentantului administraţiei locale. La fel se va proceda şi atunci când se constată că persoana se află la domiciliu, dar refuză să deschidă. În cazul pătrunderii forţate, mai ales atunci când organul judiciar deţine informaţii precum că persoana percheziţionată este periculoasă, se impun măsurile necesare de siguranţă, care să contracareze un eventual atac. C. Ajuns în interiorul domiciliului, organul judiciar se legitimează, prezintă scopul venirii, şi, dacă este cazul, prezintă temeiul legal al efectuării percheziţiei. Pentru a se preveni distrugerea sau îndepărtarea obiectelor compromiţătoare, precum şi încercările de semnalizare ori de comunicare cu exteriorul, se procedează la examinarea întregului spaţiu supus percheziţiei, ocazie cu care se vor cerceta toate instalaţiile ce ar putea fi folosite la distrugerea sau îndepărtarea obiectelor (W.C.-uri, sobe, dispozitive de îndepărtare a gunoaielor etc.). Persoanele prezente la locul percheziţiei vor fi adunate în una din încăperi sau, după caz, într-un spaţiu determinat al încăperii (sunt exceptaţi copiii mici, bolnavii). Acestea vor fi invitate să nu părăsească acel loc, să nu întreprindă nimic de natură a tulbura activitatea celor ce efectueză 364 percheziţia. După ce toate persoanele au fost legitimate, cele ce nu fac parte din familia celui percheziţionat vor fi întrebate asupra calităţii sau a împrejurării care explică prezenţa lor în acel loc. La fel se va proceda şi cu persoanele ce sosesc după începerea percheziţiei. Sunt exceptate persoanele sosite în vederea îndeplinirii unor îndatoriri de serviciu (medici, salariaţi ai serviciului de poştă, telefoane etc.) sau de altă natură (persoane care fac apovizionarea cu anumite alimente etc.). În funcţie de natura obiectelor căutate şi pentru a se evita posibilitatea unei riposte violente, percheziţia domiciliară poate fi precedată de percheziţia corporală a tuturor persoanelor. Pentru a avea o reprezentare clară asupra întinderii şi caracteristicilor locului percheziţionat, acesta va fi supus unei examinări atente. Se va pătrunde în toate încăperile şi în dependinţe, se vor cere informaţii cu privire la destinaţia acestora, a obiectelor aflate în aceste locuri, precum şi cu privire la faptul dacă acestea sunt în folosinţa exclusivă a celui percheziţionat ori dacă anumite încăperi, dependinţe, obiecte sunt folosite în comun, de mai multe persoane sau familii. După luarea acestor măsuri, se va stabili metodologia de lucru, fiecărui membru al echipei revenindu-i atribuţii determinate. D. Metodologia de căutare, cu ocazia.efectuării percheziţiei propriu-zise, e dependentă de o multitudine de factori, esenţiali fiind următorii: natura obiectelor căutate şi, în raport de aceasta, posibilităţile de ascundere pe care le oferă interiorul. Percheziţia trebuie să aibă un caracter organizat, metodic, să constituie o activitate de căutare sistematică, care să asigure examinarea tuturor încăperilor şi obiectelor. Încăperile trebuie examinate într-o anumită ordine, pornindu-se de la intrare, de-a lungul pereţilor, spre dreapta sau stânga, într-un singur sens. Atunci 365 când participă mai multe persoane, cercetarea se poate face „la întâlnire", situaţie în care, pornindu-se de la intrare, unul dintre lucrători se va deplasa spre dreapta, iar un altul spre stânga, de-a lungul pereţilor, ca apoi, de la locul de întâlnire, amândoi să se îndrepte spre centrul încăperii. Cercetarea se poate face şi „în paralel", adică mai mulţi lucrători efectuează concomitent operaţia de căutare în încăperi diferite. O altă regulă tactică este cea potrivit căreia percheziţia trebuie efectuată în mod minuţios, astfel încât toate încăperile, dependinţele, obiectele să fie supuse unei examinări atente, pentru a nu rămâne nici un loc necontrolat. Regulile de efectuare a percheziţiei depind de o serie de factori, precum: natura faptei în legătură cu care se realizează această activitate, particularităţile locului ce urmează a fi cercetat, natura obiectelor a căror descoperire se urmăreşte, informaţiile deţinute de organele judiciare în legătură cu obiectele căutate. Natura, dimensiunile, forma, substanţa obiectelor, posibilitatea de a fi descompuse în părţi componente, transformate., prelucrate, distruse au, de multe ori, valoarea unui indiciu cu privire la locurile unde ar putea fi ascunse. Astfel, faţă de posibilităţile aproape nelimitate de ascundere, obiectele de dimensiuni reduse, vor fi căutate în anumite locuri, în timp ce posibilităţile de ascundere a obiectelor de dimensiuni mari fiind limitate, la fel vor fi şi locurile unde ar putea fi ascunse. De asemenea, îndeletnicirile profesionale ale celui percheziţionat sau ale membrilor familiei (lemnari, zidari etc.) pot avea valoarea unui indiciu cu privire la natura ascunzătorii, deoarece experienţa învederează o anumită predilecţie pentru a ascunde obiectele compromiţătoare în locurile legate de preocupările lor. La fel, împrejurările comiterii infracţiunii, intervalul de timp cuprins între momentul comiterii infracţiunii şi cel ai efectuării percheziţiei (ore, zile 366 etc.), destinaţia ce urmează a fi dată obiectelor (folosite personal, valorificate de îndată) pot constitui un indiciu asupra locurilor în care ar putea fi ascunse. Extrema varietate a obiectelor ce se caută cu ocazia percheziţiei precum si multiplele posibilităţi de ascundere impun necesitatea cercetării minuţioase a locuinţei, a tuturor încăperilor şi dependinţelor, precum şi a obiectelor aflate în interior. În vederea descoperirii ascunzătorilor prin modificări aduse construcţiei, se efectuează măsurători pentru a se constata dacă dimensiunile interioare corespund dimensiunilor exterioare. Locurile în care s-au practicat ascunzători pot fi identificate acustic, prin lovirea (ciocănirea) pereţilor sau a unor obiecte de mobilier, operaţie care va pune în evidenţă o anumită diferenţă de sonoritate. Pereţii vor fi cercetaţi sub aspectul uniformtăţii suprafeţei precum şi a culorii tencuielii, zugrăvelii, vopselei sau a tapetului. Existenţa unor denivelări, a unor tente diferite de culoare poate fi verificată atât macroscopic, cât şi cu ajutorul radiaţiilor ultraviolete. Cercetarea pardoselei se face în funcţie de natura materialului din care este alcătuită: pământ bătătorit, scândură, parchet, marmoră, gresie etc. În cazul pardoselilor din pământ bătătorit, în care s-au practicat ascunzători, acestea pot fi identificate prin constatarea unor denivelări, a unei densităţi diferite a pământului în anumite porţiuni. Locurile în care s-a săpat de curând prezintă diferenţe de afânare şi pot fi puse în evidenţă prin sondarea cu ajutorul vergelelor metalice, precum şi cu ajutorul apei turnate pe întreaga suprafaţă de pământ; sonda pătrunde mai uşor, iar apa este mai repede absorbită în acele porţiuni. În cazul pardoselilor din scândură sau parchet, constatarea unor denivelări, a unor grade diferite de uzură şi de culoare, lipsa prafului dintre scânduri sau 367 lamelele de parchet, jocul scândurilor, felul cuielor şi orânduirea acestora, floarea cuielor strălucitoare constituie tot atâtea indicii că în acele porţiuni s-a acţionat de curând. În ceea ce priveşte scările, în funcţie de natura materialului din care sunt făcute (lemn, cărămidă, beton, metal), vor fi cercetate cu atenţie treptele, balustradele de lemn, în interiorul cărora pot fi practicate scobituri uşor camuflabilie, precum şi în cele din tuburi metalice. Vor fi supuse unei examinări atente instalaţiile sanitare, electrice, de aerisire şi încălzire, deoarece acestea oferă condiţii proprii pentru ascunderea obiectelor de dimensiuni reduse. Cercetarea obiectelor din interiorul încăperilor constituie, deseori, o activitate laborioasă, dată fiind extrema varietate a acestora şi multiplele posibilităţi pe care le oferă amenajarea unor ascunzători. De aceea, metodologia de căutare a principalelor categorii de obiecte ce se pot afla în interiorul încăperilor are doar o valoare orientativă. Astfel, în vederea descoperirii ascunzătorilor amenajate în obiectele de mobilier - dublarea pereţilor şi a fundurilor, practicarea unor scobituri, disimularea ascunzătorilor prin aplicarea unor elemente decorative - se procedează la măsurarea dimensiunilor lor interioare şi exterioare şi, dacă este cazul, se examinează elementele componente, pentru a se constata dacă prezintă urme de violenţă. Părţile tapisate ale obiectelor de mobilier, saltelele, plapumele şi pernele se examinează prin palpare, prin desfacerea unei porţiuni care să permită introducerea mâinii, sau cu ajutorul unei sonde metalice. Articolele de îmbrăcăminte, de încălţăminte şi de lenjerie vor fi cercetate potrivit metodologiei ce se aplică cu ocazia efectuării percheziţiei corporale. Obiectele fixate pe pereţi (tablouri, gravuri, tapiserii, oglinzi etc.) oferă posibilitatea ascunderii în spatele lor a unor obiecte plate (înscrisuri etc.), 368 dar, în acelaşi timp, acestea pot constitui mijloace de camuflare a locurilor în care s-au practicat ascunzători. Tot astfel, vor fi examinate diferite obiecte decorative, de felul statuetelor, bibelourilor precum şi jucăriile copiilor care pot servi ca ascunzători pentru obiectele de dimensiuni reduse. Cărţile, albumele se examinează nu numai prin scuturare, ci şi prin foiletare, deoarece, în coperţile, cotorul şi filele acestora pot fi ascunse înscrisuri, bancnote etc. Vasele de bucătărie precum şi vasele în care se păstrează alimente conservate oferă posibilitatea ascunderii unor obiecte de dimensiuni mici (bijuterii, monede de aur etc.), tot aşa cum aparatele de uz casnic (frigidere, aspiratoare etc.) şi cele electrice pot servi aceluiaşi scop. Percheziţia unor autovehicule de tipul autoturismelor, autocamioanelor prezintă, alături de o seamă de elemente comune percheziţiilor locurilor închise, şi elemente specifice de ascundere, pe care le oferă asemenea mijloace de transport. Constituie locuri de ascundere, a căror identificare şi examinare implică necesitatea participării unor specialişti, partea tapisată a interiorului, caroseria, rezervorul de benzină, acumulatorul, farurile, camerele roţilor etc. Percheziţia locurilor deschise Percheziţia locurilor deschise reprezintă activitatea de căutare a unor obiecte în cuprinsul unor spaţii determinate, ce aparţin unei anumite persoane sau la care au acces un anumit număr de persoane (curţile, grădinile, terenurile cultivate de lângă casă etc.). În raport de natura obiectelor căutate, de caracterul şi întinderea terenului, de număml celor ce participă la efectuarea acestei activităţi, se procedează la împărţirea întregii suprafeţe pe sectoare. 369 Dacă suprafaţa de teren supusă percheziţiei e delimitată de anumite repere naturale (curtea, grădina de zarzavat, delimitată de îngrădituri), se procedează la examinarea separată a fiecărui sector. Se poate aplica şi aşa-numitul procedeu al „greblării”, potrivit căruia, cei ce participă la efectuarea percheziţiei, dispuşi în lanţ, vor parcurge întreaga suprafaţă supusă examinării. Când dispune de informaţii verificate cu privire la natura bunurilor şi a locurilor în care au fost ascunse, se procedează la examinarea acestora, şi, dacă se presupune că pot fi descoperite şi alte obiecte, se examinează în continuare şi restul suprafeţei. Anumite modificări constatate la suprafaţa terenului: urme caracteristice ce însoţesc operaţia de îngropare a obiectelor sau cadavrelor, urme ale uneltelor cu care s-a acţionat, diferenţe de afânare a pământului, denivelări, ofilirea vegetaţiei etc., toate acestea au valoarea unui indiciu cu privire la locurile în care au putut fi ascunse obiectele. Se vor examina obiectele existente pe suprafaţa terenului, diferite lucrări, construcţii, materiale (stive de lemne, crengi, grămezi de pietre, gunoi, stoguri de paie etc.), care ar putea servi drept ascunzători sau mijloace de camuflare, ori de recunoaştere a tocurilor în care au fost îngropate anumite obiecte. Locurile în care au fost ascunse anumite obiecte pot fi identificate cu ajutorul câinelui de urmărire, care va fi introdus pe terenul ce se cercetează, înainte de începerea operaţiilor de căutare. Se vor cerceta, de asemenea, anumite amenajări în pământ (fântâni, latrine etc.), precum şi canalele şi pâraiele, iar pentru descoperirea obiectelor aflate pe fundul unei ape vor fi folosiţi scafandrii autonomi. Alte genuri de percheziţii Percheziţia în vederea căutării peroanelor şi a cadavrelor 370 Se efectuează în vederea descoperirii infractorilor care se sustrag de la urmărire, judecată sau executarea pedepsei, precum şi a persoanelor sechestrate. Locurile de ascundere sunt relativ limitate. De aceea, în spaţiile închise se vor cerceta acele locuri în care ar fi putut fi amenajate astfel de ascunzători (dependinţe, firide etc.), iar în locurile deschise, materialele, construcţiile existente la suprafaţa terenului (stoguri de paie, coceni etc.). precum şi ascunzătorile ce ar putea fi amenajate sub (în) pământ. Se vor lua măsurile corespunzătoare, pentru a se preveni posibilitatea unei riposte violente. Căutarea cadavrelor, a părţilor ramase ca urmare a depeşării acestora se realizează ţinându-se seama de principalele modalităţi de ascundere. Astfel în special în mediu! urban, frevent, se recurge la depeşarea cadavrului sau abandonarea părţilor dezmembrate în locuri diferite. Locurile în care au fost ascunse persoanele sau cadavrele pot fi identificate cu ajutorul câinelui de urmărire, iar în cazul acestora din urmă şi cu ajutorul detectorului de cadavre. Percheziţia asupra unui grup de persoane se referă la percheziţia corporală a mai multor persoane, participante la săvârşirea aceleiaşi infracţiuni, de regulă, în momentul surprinderii în flagrant. Indiferent de numărul persoanelor ce participă la efectuarea acestei activităţi se vor lua măsuri corespunzătoare pentru prevenirea unui atac. Percheziţia simultană reprezintă activitatea de căutare a obiectelor ce interesează cauza, efectuată, concomitent, în mai multe locuri. Chiar şi atunci când infracţiunea a fost săvârşită de o singură persoană, aceasta poate ascunde obiectele în locuri diferite: domiciliu! şi locul de muncă ale celui percheziţionat, domiciliul şi reşedinţa aceleiaşi persoane, domiciliile rudelor, prietenilor etc. 371 Percheziţiile simultane se efectuează mai ales atunci când infracţiunea a fost săvârşiţită în participaţie şi există presupunerea că obiectele ce interesează cauza au putut fi ascunse în domiciliile participanţilor, în aceste situaţii, locurile în care trebuie efectuată percheziţia se pot afla în aceeaşi localitate sau în localităţi diferite. Reuşita percheziţiei simultane impune sincronizarea operaţiilor de căutare, adică efectuarea ei în acelaşi timp la toate persoanele şi în toate locurile, pentru a se evita riscul de a se preveni reciproc. Percheziţia, repetată se efectuează atunci când, datorită unor împrejurări (condiţii atmosferice şi de luminozitate improprii, insuficienta cercetare a unor locuri), prima percheziţie a fost nereuşită, iar organul judiciar deţine informaţii sigure, potrivit cărora bunurile căutate se află, totuşi, în acele locuri. Secţiunea a III-a - Ridicarea de obiecte şi înscrisuri În cursul procesului penal se ivesc situaţii când se impune ridicarea, de la cei ce le deţin, a unor obiecte ce conţin urme ale unei infracţiuni (mijloace folosite la săvârşirea infracţiunii, obiecte ce constituie produs al infracţiunii) sau înscrisuri (documente falsificate, corespondenţă în care se fac aluzii la fapta săvârşită) care vor servi la dovedirea unor aspecte ale cauzei. Când sunt cunoscute atât natura obiectelor, cât şi locul unde se află sau persoana care le deţine, acestea pot fi obţinute prin efectuarea unei activităţi distincte de percheziţie - ridicarea de obiecte şi înscrisuri. Ridicarea de obiecte se realizează prin două modalităţi: ridicarea la cerere şi ridicarea silită. În vederea ridicării obiectelor şi înscrisurilor ce interesează cauza, organul judiciar se prezintă la domiciliul persoanei sau la unitatea care le deţine, se legitimează şi solicită predarea acestora. De regulă, cererea este urmată de 372 remiterea de bunăvoie a obiectului sau înscrisului reclamat. Operaţiunea de predare voluntară se consemnează într-un proces-verbal, în care se precizează obiectele şi înscrisurile ridicate, cu menţionarea caracteristicilor lor. Dacă persoana sau unitatea ce le deţine refuză predarea, tăgăduieşte existenţa ori deţinerea obiectelor sau înscrisurilor solicitate, se procedează la ridicarea silită a acestora (articolul 99 Cod procedură penală). Ridicarea silită se face printr-o percheziţie, pentru a cărei efectuare organul de cercetare penală, cu excepţia infracţiunilor flagrante, trebuie să aibă autorizaţia de efectuare a percheziţiei, emisă de procuror. Dacă nu se permite accesul în interiorul locuinţei sau dacă se refuză predarea ori se tăgăduieşte existenţa sau deţinerea obiectelor şi înscrisurilor, organul de cercetare penală trebuie să facă demersuri pentru a obţine autorizaţia procurorului în vederea efectuării percheziţiei, în acest interval de timp, persoana are posibilitatea să distrugă ori să ascundă obiectele sau înscrisurile ce interesează cauza. De aceea, pentru a se preveni astfel de neajunsuri, organul de cercetare penală nu trebuie sa excludă o asemenea eventualitate, şi, înainte de a proceda la efectuarea percheziţiei în vederea ridicării de obiecte sau înscrisuri, trebuie să obţină autorizaţia procurorului. Operaţiunile legale de ridicarea silită a obiectelor şi înscrisurilor se efectuează în prezenţa martorilor asistenţi, iar rezultatele acestei activităţi se consemnează în procesul-verbal ce se încheie cu această ocazie. Când organul de cercetare penală deţine informaţii din care rezultă că învinuitul sau inculpatul urmează să expedieze sau să primească, direct sau indirect, scrisori, telegrame sau orice altă corespondenţa ori obiecte ce interesează cauza, cu încuviinţarea procurorului, poate dispune ca orice unitate poştală sau de transport să reţină şi să predea organului judiciar obiectele şi corespondenţa respective (articolul 98 Cod procedură penală). 373 Verificând conţinutul corespondenţei şi al obiectelor, organul judiciar reţine ceea ce este necesar pentru lămurirea cauzei, iar dacă interesul urmăririi o cere, corespondenţa şi obiectele pot fi prezentate învinuitului sau inculpatului în scopuri tactice, pentru a-l determina să recunoască faptele. În ceea ce priveşte corespondenţa, este indicat, uneori din punct de vedere tactic, ca aceasta să fie controlată şi nu reţinută, astfel încât învinuitul sau inculpatul să nu fie prevenit. Secţiunea a IV-a - Mijloacele de fixare a rezultatelor percheziţiei şi ale ridicării de obiecte şi înscrisuri Principalul mijloc de fixare a rezultatelor acestor activităţi procedurale îl constituie procesul-verbal, care, în raport de împrejurări, poate fi întregit cu fotografia şi filmul judiciar, înregistrarea videomagnetică şi schiţele locurilor percheziţionate. 1. Procesul-verbal, care trebuie să ofere o imagine fidelă, completă şi exactă a tuturor constatărilor făcute cu ocazia percheziţiei, se redactează cu observarea prevederilor articolelor 91 şi 108 Cod procedură penală, şi cuprinde următoarele menţiuni: data şi locul încheierii, numele, prenumele, calitatea şi organul judiciar din care fac parte cei ce efectuează percheziţia (inclusiv ale membrilor echipei, experţilor şi specialiştilor), datele de identificare ale celui percheziţionat (menţionându-se dacă acesta este prezent sau reprezentat), ale persoanelor aflate la locul percheziţiei sau sosite după începerea acesteia, numele, prenumele şi celelalte date privind identitatea martorilor asistenţi. Când percheziţia este efectuată de organul de cercetare penală, în procesul-verbal se menţionează temeiul legal al efectuării percheziţiei (autorizaţia procurorului, numărul, data şi organul de la care emană) sau se precizează că 374 percheziţia se efectuează cu consimţământul scris al persoanei, ori faptul că această activitate e impusă de o infracţiune flagrantă. Se menţionează, de asemenea, faptul că celui percheziţionat i s-a cerut să predea obiectele. Dacă cererea a fost urmată de predarea obiectelor sau înscrisurilor, se precizează, după caz, de ce s-a renunţat la efectuarea percheziţiei, sau, dimpotrivă, de ce s-a procedat la efectuarea acestei activităţi. Se fac menţiuni cu privire la locul supus percheziţiei (caracterul şi întinderea acestuia, numărul încăperilor, al dependinţelor, al spaţiilor deschise), timpul efectuării şi condiţiile în care au fost descoperite obiectele (articolul 108 alin.2 Cod procedură penală). Se descriu, apoi, în ordinea desfăşurării lor, operaţiile întreprinse în vederea descoperirii obiectelor sau înscrisurilor. Dacă aplicarea unor anumite procedee a fost însoţită de producerea unor degradări, deteriorări, se vor menţiona în procesul-verbal, justifîcându-se, totodată, necesitatea acestora. Obiectele descoperite se descriu amănunţit, ţinându-se cont de toate însuşirile care le individualizează: forma, dimensiuni, culoare, natura materialului din care sunt făcute, elementele ce indică modul de fabricare, destinaţia etc. Se vor preciza, de asemenea, natura ascunzătorilor, modul în care au fost amenajate sau locurile în care au fost găsite obiectele ori înscrisurile. Se consemnează, de asemenea, atitudinea faţă de organele judiciare a persoanei percheziţionate (a predat de bunăvoie obiectele căutate, s-a opus, a formulat proteste), dacă persoanele prezente au fost supuse unei percheziţii corporale şi rezultatele la care s-a ajuns, dacă în cursul acestei activităţi s-au ivit incidente şi modul în care au fost soluţionate. În partea finală a procesului-verbal se menţionează obiectele ridicate, precum şi cele care, din diverse motive (cantitate, greutate, dimensiuni etc.), 375 au fost lăsate fie în păstrarea persoanei percheziţionate, fie a unui custode, în urma aplicării sechestrului. Tot aici se vor menţiona eventualele obiecţii şi explicaţii ale celui percheziţionat sau ale persoanei în prezenţa căreia s-a efectuat percheziţia, ori ale martorilor asistenţi, cu privire la conţinutul procesului-verbal sau la modul de efectuare a percheziţiei. În fine, în procesul-verbal se precizează dacă anumite împrejurări legate de efectuarea percheziţiei au fost fixate prin mijlocirea fotografiei, filmului, înregistrării videomagnetice (aparatura şi materialul fotosensibil utilizat) sau a schiţelor. Procesul-verbal încheiat în mai multe exemplare este semnat pe fiecare pagină şi la sfârşit de către cei ce participă la efectuarea percheziţiei, iar o copie de pe acestă se lasă persoanei percheziţionate, reprezentantului acesteia sau unui membru al familiei, iar în lipsa acestora, celor cu care locuieşte ori unui vecin şi, dacă este cazul, custodelui (articolul 108 Cod procedură penală, alin. ultim.). 2. Fotografia şi filmul judiciar - mijloace auxiliare de fixare a rezultatelor percheziţiei -datorită caracterului lor demonstrativ, au rolul de a ilustra, cu ajutorul imaginilor, partea descriptivă a procesului-verbal, de a întregi şi uşura înţelegerea acestuia. Cu ajutorul fotografiei şi a filmului se obţin imagini de ansamblu ale locului supus percheziţiei, imagini ale unor părţi determinate ale interiorului (încăperi etc.), imagini ale obiectelor descoperite, ale locurilor în care au fost ascunse. Fotografia şi filmul ce fixează obiectele descoperite trebuie să pună în evidenţă forma şi însuşirile caracteristice ale acestora. 376 După ce au fost semnate şi ştampilate, fotografiile se anexează la procesul-verbal, iar filmul obţinut în urma operaţiei de developare însoţeşte dosarul, urmând a fi valorificat prin proiectare. 3. înregistrarea videomagnetică, realizată după procedeele care îşi găsesc aplicare cu ocazia cercetării la faţa locului, permite fixarea imaginilor de ansamblu, schiţă, ale obiectelor principale şi de detaliu. Ca şi filmul judiciar, înregistrarea videomagnetică oferă avantajul redării fidele şi complete, în dinamismul lor, a principalelor momente pe care le parcurge percheziţia, efectuată în cazurile ce prezintă un anumit grad de complexitate. 4. Schiţa oferă o imagine de ansamblu a locului supus percheziţiei, precum şi a locurilor în care au fost ascunse obiectele sau înscrisurile. Îşi găseşte utilizare la percheziţiile efectuate în spaţii deschise, de o anumită întindere, precum şi la cele efectuate în locurile închise de o construcţie complicată, în vederea fixării exacte a locurilor în care au fost ascunse obiectele. ????? vine maine ????CAPITOLUL al XXVII-lea CONSTATAREA TEHNICO-ŞTIINŢIFICĂ Şl EXPERTIZA CRIMINALISTICĂ Secţiunea l - Consideraţii preliminare Noţiune Într-o accepţie cu totul generală, constituie obiect al constatării tehnico-ştiinţifice elementele materiale ce sunt un rezultat al infracţiunii, obiectele ce 377 reprezintă un produs sau conţin o urmă a săvârşirii faptei, noţiunea de urmă luată aici în înţelesul cel mai cuprinzător atribuit acestui termen. Dispoziţiile legale care o reglementează, pe de o parte, elementele ce o apropie de expertiza criminalistică, pe de altă parte, ne permit să definim constatarea tehnico-ştiinţifîcă drept un procedeu de probaţiune tehnico-ştiinţific, ce constă într-o examinare specială a mijloacelor materiale de probă, efectuată la cererea organelor de urmărire penală, de către specialişti sau tehnicieni din cadrul acestora, ori care funcţionează pe lângă instituţia de care aparţine organul de urmărire penală, în vederea obţinerii unor date, fapte cu relevanţă probatorie, în cauze ce nu suferă amânare, concluzii materializate în raportul de constatare. Sistemul unităţilor şi laboratoarelor de expertiză criminalistică A. Laboratoarele din sistemul Ministerului Justiţiei Primele laboratoare de expertiză criminalistică au fost înfiinţate în anul 1969, în baza Decretului nr. 648/1969, referitor la organizarea şi funcţionarea acestui minister. Din sistemul laboratoarelor menţionate făceau parte Laboratorul Central şi Laboratoarele interjudeţene de expertize criminalistice, având sediul în Bucureşti şi Cluj-Napoca. În această formă de organizare, organele judiciare din judeţele ţării erau grupate în două categorii: cele care se puteau adresa Laboratorului interjudeţean din Bucureşti şi cele care se puteau adresa Laboratorului interjudeţean din Cluj-Napoca. Prin Hotărârea de Guvern nr. 368 din 3 iulie 1998, Laboratorul Central de expertize criminalistice a fost reorganizat şi desfiinţat, locul sau fiind luat de nou înfiinţatul Institut Naţional de Expertize Criminalistice, instituţie publică cu personalitate juridică, subordonată Ministerului Justiţiei. Prin acelaşi act normativ, pe lângă laboratoarele interjudeţene Bucureşti şi Cluj- 378 Napoca, se mai înfiinţează Laboratorul Interjudeţean de Expertize Criminalistice Iaşi şi Laboratorul Interjudeţean de Expertize Criminalistice Timişoara, fără personalitate juridică. Laboratoarele interjudeţene de expertize criminalistice efectuează prima expertiză, potrivit competenţei lor materiale şi teritoriale. Condiţiile şi modul în care se efectuează expertiza criminalistică şi competenţa teritorială a laboratoarelor interjudeţene se stabilesc prin regulament, aprobat prin ordin al ministrului Justiţiei. Institutul efectuează, în toate cazurile, noua expertiza criminalistică, iar în cazurile de o mai mare complexitate sau pentru care laboratoarele interjudeţene nu au condiţii tehnice, efectuează prima expertiză. Tot în cadrul Ministerului Justiţiei funcţionează Biroul central pentru expertize tehnice judiciare, înfiinţat în baza Ordonanţei Guvernului nr. 2 din 21 ianuarie 2000 privind organizarea activităţii de expertiză tehnică judiciară şi extrajudiciară. Biroul central pentru expertize tehnice judiciare are în subordine, la nivelul fiecărui tribunal, câte un birou local pentru expertize judiciare tehnice şi contabile. Deoarece între expertiza criminalistică, cea tehnică judiciară şi expertiza contabilă există unele asemănări, iar organele judiciare au nevoie, de multe ori, de cunoştinţele specialiştilor şi experţilor din toate aceste domenii, menţionăm că activitatea de expertiză contabilă este reglementată de dispoziţiile cuprinse în Ordonanţa Guvernului nr. 65/1994 privind experţii contabili şi contabilii autorizaţi, iar dispoziţiile cuprinse în art. 15-23 din Ordonanţa Guvernului nr. 2 din 21 ianuarie 2000 privind expertiza tehnică judiciară şi extrajudiciară sunt aplicabile şi experţilor contabili. Apreciem că, datorită strânselor legături ce există între criminalistică şi medicina legală, fie şi numai prin situaţia impusă de unele cazuri dificile, în 379 care se cere efectuarea de expertize complexe (criminalistice şi medico-legale), este locul să menţionăm că şi expertiza medico-legală a fost reorganizată recent. Avem în vedere dispoziţiile Ordonanţei Guvernului nr. l din 20 ianuarie 2000, intrată în vigoare de la 21 martie 2000, privind organizarea şi funcţionarea instituţiilor de medicină legală, prin care au fost abrogate Decretul nr. 446/1996 şi H.C.M. nr. 1085/1966 de aprobare a regulamentului de aplicare a Decretului nr.446/1996. B. În cadrul Ministerului Public Activitatea de investigare criminalistică desfăşurată în cadrul Ministerului Public este condusă şi îndrumată de Secţia de urmărire penală şi criminalistică din Parchetul de pe lângă Curtea Supremă de Justiţie. Secţia de urmărire penală şi criminalistică are rolul de a promova cele mai moderne metode ştiinţifice de descoperire a infracţiunilor. De asemenea, are sarcina de a studia şi generaliza practica de specialitate, în scopul perfecţionării regulilor tactice de efectuare a principalelor acte de urmărire penală şi de perfecţionare a metodologiei de cercetare a infracţiunilor, în primul rând ale celor care prezintă un grad sporit de pericol social: infracţiunile împotriva vieţii, infracţiunile de corupţie, infracţiunile economice etc. La Parchetele de pe lângă tribunale şi la unele Parchete de pe lângă judecătorii îşi desfăşoară activitatea cabinetele de criminalistică, dotate cu mijloace tehnice modeme de investigare a infracţiunilor şi conduse de procurori criminalişti, ajutaţi de tehnicieni şi specialişti din cele mai diverse domenii. C. în cadrul Ministerului de Interne La nivelul Ministerului de Interne îşi desfăşoară activitatea Institutul de criminalistică din cadrul Inspectoratului General al Poliţiei, iar în teritoriu 380 funcţionează laboratoarele de criminalistică la toate Inspectoratele judeţene de poliţie şi la organele de poliţie orăşeneşti, din marile oraşe ale ţării. Institutul de criminalistică al I.G.P. a fost înfiinţat în anul 1968, în cei peste 30 de ani de activitate şi-a extins domeniile de cercetare ştiinţifică şi a efectuat lucrări de constatare tehnico-ştiinţifică la cererea organelor de poliţie din teritoriu, concluziile acestora având o contribuţie hotărâtoare la aflarea adevărului în cauze penale de mare complexitate şi dificultate. Secţiunea a II-a - Constatarea tehnico-ştiinţifică Cazurile în care se poate dispune efectuarea constatărilor tehnico-ştiinţifice Potrivit art.112 C. pr. pen., organele de urmărire penală pot dispune efectuarea constatărilor tehnico-ştiinţifice atunci când sunt îndeplinite următoarele condiţii: -există pericolul de dispariţie a unor mijloace de probă sau de schimbare a unor situaţii de fapt; -apare necesitatea lămuririi urgente a unor fapte sau împrejurări ale cauzei; -se impune necesitatea folosirii, pentru lămurirea unor fapte sau împrejurări ale cauzei, a cunoştinţelor unor specialişti sau tehnicieni, condiţie care, fără a fi prevăzută expres, ca în cazul expertizei, derivă din termenii utilizaţi de legiuitor, pe de o parte, şi din natura acestui procedeu de probaţiune, pe de altă parte. Specialiştii abilitaţi să efectueze constatări tehnico-ştiinţifice Potrivit alin. 2 art. 112 C. pr. pen., constatarea tehnico-ştiinţifică se efectuează, de regulă, de specialiştii sau tehnicienii care funcţionează în cadrul sau pe lîngă instituţia de care aparţine organul de urmărire penală, iar, prin excepţie, potrivit părţii finale a aceluiaşi alineat al art. 112, de către specialiştii sau tehnicienii care funcţionează în cadrul altor organe. 381 Specialiştii sau tehnicienii au calitatea de subiecţi procesuali ocazionali, funcţionează ca angajaţi permanenţi ai acestor organe şi au pregătire ştiinţifică sau tehnică în diferite domenii de activitate. Modul de dispunere a constatărilor tehnico-stiinţifice Constatând existenţa vreuneia din situaţiile prevăzute de art. 112 C. pr. pen., organul de urmărire penală dispune efectuarea constatării tehnico-ştiinţifice printr-o rezoluţie motivată, în acest act procesual se stabileşte obiectul acesteia, se formulează întrebările la care trebuie să răspundă specialistul sau tehnicianul şi termenul de efectuare a lucrării. În ceea ce priveşte desemnarea specialistului sau a tehnicianului care va efectua constatarea, menţionăm două situaţii: atunci când constatarea urmează a fi efectuată de specialistul sau tehnicianul care funcţionează în cadrul ori pe lîngă instituţia de care aparţine organul de urmărire penală, acesta are posibilitatea să nominalizeze prin rezoluţie specialistul sau tehnicianul, iar atunci când constatarea urmează a fi efectuată de către specialişti sau tehnicieni care funcţionează în cadrul altor organe, în actul procesual prin care se dispune efectuarea constatării se nominalizează numai natura examinării, specialistul sau tehnicianul urmând a fi desemnaţi de către organul căruia i s-a adresat organul de urmărire penală. Aspectele legate de pregătirea în vederea efectuării constatării tehnico-stiinţifice, precizarea obiectului, punerea la dispoziţia specialistului a materialelor necesare, completarea acestor materiale, etapele examinării tehnico-ştiinţifice, întocmirea raportului de constatare, structura acestuia, felul concluziilor, aprecierea acestora, genurile constatărilor tehnico-ştiinţifice sunt întâlnite şi în cazul expertizei criminalistice. De aceea, în dorinţa evitării unor paralelisme, aceste chestiuni îşi vor găsi acolo locul. 382 Secţiunea a III-a - Expertizele criminalistice Ordonarea efectuării expertizelor Ordonarea unei expertize criminalistice este subordonată realizării cumulative a două condiţii: a. existenţa unor fapte sau împrejurări ale cauzei care, pentru a convinge organele judiciare, impun necesitatea unor precizări, clarificări; b. lămurirea semnificaţiei acestora reclamă cunoştinţe de specialitate dintr-un domeniu sau altul de activitate. Nu întotdeauna existenţa acestor condiţii justifică efectuarea unei expertize. Astfel, nu se poate dispune efectuarea unei expertize pentru precizarea unor împrejurări ce ar putea fi lămurite prin administrarea altor probe sau pe baza cunoştinţelor de ordin profesional, a experienţei de viaţă a organului judiciar, tot astfel, nu se poate dispune efectuarea unei expertize pentru precizarea unor aspecte ce reclamă cunoştinţe de ordin juridic, deoarece organele judiciare au pregătire de specialitate în această materie. Atunci când necesitatea unei examinări de specialitate se resimte în cursul urmăririi penale, potrivit art. 213 C. pr. pen., actul procesual prin care se dispune este ordonanţa sau rezoluţia motivată, în cursul judecăţii, forma procesuală de dispunere a expertizei diferă după cum această necesitate se impune în cursul judecăţii în primă instanţă, sau în instanţa de recurs, în prima instanţă efectuarea expertizei se dispune prin încheiere, iar în cursul judecăţii în apel sau recurs, prin decizia de casare. Indiferent de forma procesuală prin care se dispune (fie că avem în vedere urmărirea penală, fie judecata), aceste acte procesuale au următorul conţinut: -precizează obiectul expertizei, adică natura examinării ce trebuie efectuată; -întrebările la care trebuie să răspundă expertul; 383 -când obiectul expertizei îl constituie identificarea sau stabilirea apartenenţei de gen, se prezintă piesele în litigiu, precum şi obiectele ce constituie materialul de referinţă; -în fine, se menţionează termenul în care trebuie efectuată lucrarea. În ceea ce priveşte termenul în care se poate ordona efectuarea unei expertize criminalistice, aceasta poate fi dispusă în tot cursul urmăririi penale, dar numai după punerea în mişcare a acţiunii penale; în cursul judecăţii poate fi dispusă atât înainte de începerea cercetării judecătoreşti, cât şi în tot cursul efectuării acesteia. Pregătiri în vederea efectuării expertizei Efectuarea expertizelor criminalistice impune luarea de către organele de urmărire penală sau de către instanţe a unor măsuri de pregătire, care constau în următoarele: -delimitarea obiectului examinării; -formularea întrebărilor; -punerea la dispoziţia expertului a materialelor necesare examinării. Pentru a se evita examinările inutile, actul procesual prin care se ordonă expertiza trebuie să precizeze obiectul acesteia, ceea ce presupune nu numai nominalizarea exactă a expertizei, ci şi precizarea sarcinilor ce revin experţilor. Delimitarea obiectului expertizei se realizează prin formularea corectă a întrebărilor. Formularea întrebărilor este subordonată unor condiţii de fond; altele privesc forma în care trebuie să se materializeze. În ceea ce priveşte condiţiile de fond, obiectul întrebărilor adresate expertului trebuie să-l constituie numai aspectele de specialitate, să vizeze obţinerea unor răspunsuri numai din domeniul acelei ramuri a criminalistica profesate de expert. De aceea, expertului nu i se pot adresa întrebări ce se referă la 384 aspectul juridic al cauzei, deoarece organele judiciare sunt primele chemate să le cunoască. Efectuarea expertizei criminalistice A..Dreptul celui căruia i s-a încredinţat efectuarea expertizei de a cunoaşte materialele cauzei; limitele în care pot fi cunoscute Efectuarea expertizei criminalistice presupune, uneori, cunoaşterea de către expert nu numai a materialelor ce constituie obiectul examinării (piesa în litigiu şi modelele de referinţă), ci şi a materialelor cauzei, a unor împrejurări de fapt, aşa cum acestea au fost stabilite pe baza administrării probelor în cauză. Consacrând posibilitatea expertului de a lua cunoştinţă de materialele cauzei, C. pr. pen. art. 121 prevede următoarele: „Expertul are dreptul să ia cunoştinţă de materialul dosarului necesar pentru efectuarea expertizei”. În această privinţă, literatura de specialitate exprimă două puncte de vedere. Potrivit unei opinii, dreptul expertului se limitează la cunoaşterea unei părţi determinate din materialul cauzei, considerat necesar efectuării expertizei. Potrivit opiniei opuse, expertului i se recunoaşte un drept nelimitat de a lua cunoştinţă de orice date care ar putea interesa efectuarea expertizei, inclusiv dosarul cauzei. Legislaţia noastră procesual-penală, precum şi practica organelor judiciare consacră această a doua opinie. Dacă materialele, datele, informaţiile puse la dispoziţia expertului sunt considerate insuficiente, acesta va putea solicita completarea lor. Atunci, când anumite aspecte ale cauzei, ce interesează examinarea de specialitate, nu pot fi stabilite pe baza materialelor ce i s-au pus la îndemână, „Expertul poate cere lămuriri organului de urmărire penală sau instanţei de judecată cu privire la anumite fapte sau împrejurări ale cauzei”. 385 B. Etapele expertizei criminalistice Expertiza criminalistică reprezintă un proces de cercetare ştiinţifică a mijloacelor materiale de probă, proces care, date fiind elemenlele de dificultate şi de complexitate pe care le implică, se realizează în etape. În acest scop, activitatea expertului presupune utilizarea acelor procedee logice, folosite în orice proces de cercetare: analiza şi sinteza. Ca operaţie logică, aplicată la cercetarea mijloacelor materiale de probă, analiza reclamă descompunerea reală sau mentală a obiectului examinat în părţile sau clementele sale componente, în scopul unei mai depline cunoaşteri a acestuia. Sinteza constituie operaţia reală sau mintală prin care elementele sau părţile componente ale obiectelor studiate, potrivit primului procedeu, în mod separat, desprinse unele de altele, sunt reunite, de astă-dată într-un tot, într-un ansamblu, sunt considerate în interdependenţa lor. În desfăşurarea sa, procesul de examinare a urmelor şi mijloacelor materiale de probă supuse expertizei parcurge următoarele etape: analiza separată a materialului în litigiu, pe de o parte, şi a celui de referinţă, pe de altă parte; examenul comparativ al acestora, efectuarea de experimente, demonstraţia. Rezultatele parcurgerii acestor etape se materializează, în final, în concluzii asupra chestiunii supuse examinării. Deoarece obiectul expertizei criminalistice îl constituie identificarea persoanelor şi obiectelor, examinările de specialitate efectuate cu ocazia expertizelor se referă, în principiu, la două categorii de obiecte: obiectul ce trebuie identificat şi obiectul cu ajutorul căruia se identifică cel dintâi. În cursul primei etape, aceea a analizei separate, sunt examinate de sine stătător atât obiectul ce trebuie identificat, cât şi obiectul ce constituie obiectul de referinţa, pentru a pune în evidenţă caracteristicile esenţiale, 386 individualizatoare ale obiectelor cercetate, precum şi corelaţia existentă între acestea. În cea de-a doua etapă, a examinării comparative, în raport de natura obiectelor supuse cercetării, se folosesc cele mai adecvate procedee şi mijloace tehnico-ştiinţifice de comparare a însuşirilor caracteristice, în vederea stabilirii coincidenţei sau divergenţelor existente între acestea. În fine, momentul decisiv al examinărilor de specialitate îl constituie momentul de sinteză, în cursul căruia, datele obţinute în etapele ce-i precedă sunt supuse unei aprecieri multilaterale. E momentul în care se evaluează rezultatele examinărilor întreprinse cu ocazia analizei separate şi al examenului comparativ al obiectelor. Demonstraţia constituie un proces de gândire, întemeiat pe un întreg şir de raţionamente ce converg spre confirmarea sau infirmarea unei afirmaţii. Demonstraţia implică următoarele elemente: -teza ce urmează a fi demonstrată este chiar obiectul expertizei, astfel cum acesta rezultă din întrebarea formulată de către organul judiciar. De pildă, în cazul expertizei dactiloscopice, „Dacă urma digitală descoperită la locul faptei a fost produsă de A.C.”, persoana bănuită în cauză; -fundamentarea demonstraţiei se întemeiază pe acele date, judecăţi, teze ale ştiinţei considerate ca fiind adevărate, din care derivă veracitatea tezei ce urmează a fi demonstrată. Astfel, concluzia de identificare a persoanei pe baza particularităţilor desenelor papilare e demonstrată ştiinţific de acele teze elaborate de dactiloscopie, potrivit cărora desenul papilar se caracterizează prin fixitate, unicitate şi inalterabilitate, iar constatarea coincidenţei unui anumit număr de particularităţi conduce la identificarea persoanei cu excluderea absolută a oricărui coeficient de eroare; -procedeul demonstraţiei stabileşte relaţia existentă între teza ce urmează a fi demonstrată şi fundamentarea demonstraţiei printr-o activitate de gândire 387 logică. Aşa, de pildă, revenind la exemplul de mai sus, pornind de la însuşirile fundamentale ale desenelor papilare, unicitate, fixitate, inalterabilitate, şi constatând, totodată, coincidenţa unui anumit număr de elemente caracteristice la urma descoperită la locul faptei (urma digitală în litigiu) şi modelul de referinţă (impresiunea de comparaţie) rezultă, logic, adevărul tezei ce urmează a fi demonstrat: urma digitală a fost produsă de bănuitul A.C. Adevărul enunţului poate fi demonstrat atât în planul logicii (formale şi dialectice), al matematicii, cât şi în plan vizual. În etapa finală a cercetării, în urma examinării critice multilaterale, în interdependenţa lor, a ansamblului însuşirilor caracteristice esenţiale pe care le prezintă obiectele cercetate, expertul trage concluzii asupra existenţei sau inexistenţei identităţii, care se vor materializa, aşa cum vom vedea, în partea finală a raportului de expertiză. C. Suplimentul de expertiză, lămuririle suplimentare cerute experţilor, efectuarea unei noi expertize După depunerea raportului de expertiză la organul judiciar care a dispus-o, acesta poate ajunge la următoarele constatări, care implică soluţii diferite: -raportul de expertiză este incomplet; -raportul de expertiză comportă neclarităţi; -organul judiciar are îndoieli cu privire la exactitatea concluziilor raportului de expertiză. C. pr. pen. prevede remedii adecvate pentru fiecare din aceste situaţii: -caracterul complet al examinării de specialitate se asigură prin dispunerea unui supliment de expertiză; -precizarea înţelesului exact al raportului de expertiză se realizează pe baza lămuririlor suplimentare cerute expertului care a efectuat examinarea; -efectuarea unei noi expertize, dacă organele judiciare au îndoieli asupra exactităţii concluziilor raportului de expertiză. 388 Raportul de expertiză Mijlocul de comunicare a constatărilor de specialitate, în care se materializează activităţile întreprinse de experţi, precum şi rezultatele la care au ajuns în urma examinărilor, este un înscris, ce poartă denumirea de raport de expertiză, care marchează momentul final al acestei activităţi. C. pr. pen. consacră un text special, art 123, cu privire la modul de redactare a raportului de expertiză, la conţinutul şi structura acestuia. Literatura şi practica judiciară subliniază condiţiile de fond şi formă cu observarea cărora trebuie redactate rapoartele de expertiză. Potrivit art. 123 C. pr. pen., raportul de expertiză are o structură tripartită, cuprinzând: partea introductivă, partea descriptivă şi concluziile. A. Partea introductivă a raportului de expertiză Aici se menţionează acele elemente ce conferă caracterul oficial acestui act procesual: organul de urmărire penală sau instanţa care a dispus efectuarea expertizei, data dispunerii expertizei, numele şi prenumele expertului, data şi locul unde a fost efectuată, data întocmirii raportului, obiectul acestuia şi întrebările la care expertul trebuia să răspundă, materialul pe baza căruia expertiza a fost efectuată. Obiectul expertizei, adică felul examinărilor întreprinse, derivă din însăşi întrebările la care expertul trebuie să răspundă, care indică, totodată, genul expertizei criminalistice. în partea referitoare la materialul de comparaţie sunt menţionate obiectele care au constituit elementele de referinţă. B. Partea descriptivă a raportului de expertiză În această diviziune a raportului de expertiză trebuie să se oglindească toate etapele procesului de cercetare, care, în final, justifică concluzia la care s-a ajuns. 389 De asemenea, partea descriptivă a raportului de expertiză trebuie să reflecte procesul de cercetare, mijloacele tehnico-ştiinţifice şi metodologia utilizate, toate datele obţinute în urma examinării, modul de valorificare si interpretare a acestora, adunate, susţinând concluzia la care s-a ajuns în final. Partea descriptivă a raportului de expertiză prezintă un necontestat interes practic atât pentru organele judiciare, cât şi pentru părţi, deoarece consultarea acesteia oferă posibilitatea aprecierii justeţei concluziilor formulate de către specialist. C. Concluziile raportului de expertiză În partea finală a raportuîui de expertiză se materializează concluziile la care a ajuns expertul în urma examinării de specialitate şi care, potrivit art. 123. litera c, C. pr. pen., cuprind răspunsurile la întrebările puse şi părerea expertului asupra obiectului expertizei. Din punctul de vedere al gradului de certitudine pe care se întemeiază concluziile expertului, în literatura, precum şi în practica activităţii de expertiză se face distincţie între următoarele categorii de concluzii, cu directe implicaţii asupra modului de soluţionare a cauzei: -concluzii categorice sau certe, afirmative ori negative; -concluzii probabile ori incerte; -concluzii de imposibilitate a soluţionării chestiunii supuse examinării. a. Concluziile categorice sau certe. Concluzia e certă atunci când este adevărată, în înţeles obiectiv, când conţine o aserţiune categorică fie în sens afirmativ, fie în sens negativ, de unde şi cele două forme pe care le poate îmbrăca: concluzie categorică afirmativă şi concluzie categorică negativă. În cazul expertizelor al căror obiect îl constituie identificarea persoanelor sau obiectelor, prin formularea unor concluzii certe pozitive sau negative expertul conchide asupra existenţei sau inexistenţei identităţii. 390 În funcţie de forma pozitivă sau negativă pe care o pot îmbrăca, prin concluziile categorice se stabileşte fie identitatea, fie neidentitatea unei persoane sau a unui obiect. În activitatea de expertiză, concluziile categorice pozitive pot primi formulări cum ar fi: „Proiectilul găsit în corpul victimei a fost tras cu arma model....seria....”. „Textul scrisorii calomnioase aparţine lui X” etc., iar cele categorice negative pot fi exprimate sub forma: „Tubul de cartuş găsit la faţa locului nu a fost tras cu arma ce se prezintă spre examinare”, „Textul ce se prezintă spre examinare nu a fost dactilografiat cu maşina tip X, Y...” b. Concluziile probabile În cazul expertizei criminalistice sau de altă natură, formularea unor concluzii categorice reprezintă un deziderat în vederea realizării căruia se dispune orice expertiză. Şi, într-adevăr, ar fi ideal ca orice examinare de specialitate în cadrul expertizei să conducă la un astfel de rezultat. Realitatea evidenţiază existenţa unor situaţii în care expertul este nevoit să exprime rezultatul examinărilor întreprinse într-o formă incertă, eventuală, adică sub forma unor concluzii probabile. Concluziile cu caracter de probabilitate stabilesc posibilitatea, eventualitatea existenţei sau inexistenţei unui fapt oarecare. Efectuarea expertizei implică, deseori, elaborarea mai multor ipoteze posibile, menite a furniza explicaţii plauzibile faptelor supuse cercetării. Atunci când în urma analizei şi comparaţiei se verifică o singură presupunere a expertului, aceasta încetează a mai fi o ipoteză, dobândind o altă calitate, aceea de concluzie categorică, certă. Sunt situaţii în care, pe fondul suprapunerii caracteristicilor generale ale obiectelor supuse examinării, se constată coincidenţa doar a unui număr redus de caracteristici particulare, care, dacă ar fi mai numeroase sau corespunzătoare din punct de vedere calitativ, ar fi oferit expertului posibilitatea să formuleze o concluzie categorică. Deoarece în astfel de 391 situaţii, ansamblul caracteristicilor generale şi particulare ale obiectelor supuse examinării nu prezintă o valoare identificatoare absolută, expertul va putea exprima o concluzie cu caracter de probabilitate, de eventualitate. Deşi probabilă, o asemenea concluzie se deosebeşte de ipoteza iniţială elaborată de expert, deoarece aceasta se întemeiază pe cercetarea completă, minuţioasă şi obiectivă a tuturor caracteristicilor obiectelor, a întregului material, ceea ce permite a fi considerată mai apropiată de adevăr decât ipoteza sau ipotezele iniţiale. Concluzia cu caracter de probabilitate constituie o ipoteză care însă nu are un caracter arbitrar şi nu e lipsită de temei, deoarece expertul îşi fundamentează presupunerile pe elementele obiective şi nu pe impresiile sale subiective. Chestiunea utilităţii pentru organele judiciare a concluziilor probabile, a aportului lor în procesul de probaţiune prilejuieşte exprimarea în literatură a unor poziţii diferite. Potrivit opiniei celor ce contestă utilitatea concluziilor probabile, expertul trebuie să formuleze numai concluzii cu caracter de certitudine, fie ele pozitive sau negative, iar când acest lucru nu e justificat, trebuie să se abţină de la formularea oricărei concluzii. Concluzia probabilă, oricât de convingător ar fi motivată, rămâne o simplă prezumţie, lipsită de forţă probantă, sau un simplu indiciu al faptului ce se cere a fi demonstrat. Contestarea utilităţii concluziilor ipotetice, în opinia la care ne referim, susţinerea potrivit căreia expertul trebuie să formuleze numai concluzii categorice nu pot fî acceptate fără rezerve. Astăzi, în literatura de specialitate, majoritatea autorilor, precum şi a practicienilor, susţin admisibilitatea şi utilitatea neîndoielnică a concluziilor probabile. Potrivit acestei opinii, pe care ne-o însuşim, a contesta expertului posibilitatea de a formula concluzii cu caracter de probabilitate înseamnă a ignora acele situaţii în care specialistul, deseori datorită unor împrejurări mai presus de 392 voinţa sa, nu poate da o rezolvare categorică chestiunii supuse cercetării, ci numai una probabilă. Concluziile probabile se întemeiază întotdeauna pe date stabilite în mod obiectiv. Daca o asemenea concluzie are numai caracter probabil, aceasta se datorează faptului că datele aflate la îndemâna expertului, atât sub raport calitativ, cât şi cantitativ, nu sunt îndestulătoare pentru a tranşa chestiunea într-un mod categoric. Deşi nu rezolvă chestiunea cu caracter de certitudine, utilitatea concluziilor probabile în procesul de probaţiune nu poate fi contestată. c. Concluziile de imposibilitate a soluţionării chestiunii supuse examinării Din cauza, de cele mai multe ori, a stării în care se prezintă materialul supus examinării, expertul nu poate statua cu caracter de certitudine şi nici cu probabilitate asupra identităţii, precum şi a neidentităţii, în această situaţie, singura concluzie ce poate fi desprinsă în urma studiului întreprins este cea de imposibilitate a soluţionării chestiunii supuse examinării. Cauzele ce explică imposibilitatea formulării unor concluzii categorice sau probabile sunt mai ales de natură obiectivă. Dacă ne referim la expertiza criminalistică a scrisului, cauzele care conduc la o atare concluzie privesc, pe de o parte, starea în care se prezintă materialul supus examinării (inexistenţa unor caracteristici identificatoare, de pildă, o semnătură alcătuita din 2-3 semne grafice, imitarea servilă sau copierea unei semnături etc.), iar pe de altă parte, starea în care se prezintă materialul de comparaţie (insuficienţa sau calitatea necorespunzătoare a acestuia, lipsa modelelor de comparaţie libere sau experimentale etc.). În categoria factorilor subiectivi, nemijlocit legaţi de cel ce întreprinde examinarea de specialitate, se situează şi cel ce vizează insuficienta pregătire profesiounală şi chiar incompetenţa expertului. În practica activităţii de expertiză, concluzia de imposibilitate a soluţionării chestiunii supuse examinării se exprimă în diverse moduri, în limbaj tehnic 393 cunoscută sub forma abreviată n.s.p. „nu se poate stabili”, care îmbracă forme cum ar fi: „Nu se poate stabili dacă autorul modificării cifrei 6 este sau nu persoana bănuită în cauză”, sau „Din cauza unor insuficiente caracteristici individualizatoare, nu se poate stabili dacă...”, sau „Din motivele arătate în cuprinsul raportului nu se poate stabili dacă.....", ultima dintre acestea fiind preferabilă, deoarece îndeamnă la cunoaşterea motivelor (expuse în raport), pentru care expertul a ajuns la o atare concluzie, lectură în urma căreia organul judiciar ar putea desprinde anumite elemente necesare verificării unei supoziţii. CAPITOLUL al XXVIII-lea METODICA CERCETĂRII FAPTELOR CAUZATOARE DE MOARTE VIOLENTĂ Secţiunea I – Consideraţii preliminare 1. Sarcinile echipei operative sosite la faţa locului La sosirea la faţa locului, echipa operativă trebuie să culeagă cât mai multe date de la cei care au luat primii cunoştinţă de săvârşirea faptei, pentru a stabili ce modificări au survenit în câmpul infracţiunii de la data constatării faptei, cine a asigurat paza locului şi ce persoane pot da informaţii în legătură cu cele întîmplate. Înainte de începerea cercetările propriu-zise, echipa operativă întocmeşte un plan de acţiune, în care vor fi menţionate şi obiectivele urmărite. Aceste obiective corespund întrebărilor care trebuie formulate şi la care se caută răspuns. În tactica criminalistică sunt cunoscute mai multe asemenea întrebări, al căror număr este diferit de la o ţară la alta. Tactica franceză foloseşte opt sau nouă întrebări, în timp ce în tactica germană numărul lor 394 este redus la şapte. Cum în limba germană toate întrebările încep cu litera „W”, s-a consacrat formularea practicienilor care le denumesc „cei şapte w de aur” („die sieben goldenen W = was, wann, wo, wie, womit, warum, wer”). Cele şapte întrebări corespund priorităţii pe care trebuie să o acorde echipa de cercetare sarcinilor ce urmează a fi îndeplinite, şi anume: ce s-a întîmplat?, când?, unde?, cum?, cu ce (s-a săvârşit fapta)?, de ce (scopul, mobilul)?, cine este (sunt) autorul (autorii) faptei?1. 1. Ce s-a întâmplat? La sosirea la faţa locului, echipa de cercetare ştie numai că s-a constatat decesul unei persoane şi că există suspiciuni ori probe categorice că moartea se datorează intervenţiei omului. Până la stabilirea cauzei medicale a morţii, organele judiciare trebuie să cerceteze în ce împrejurări s-a produs moartea: a fost moarte patologică, o sinucidere, o moarte accidentală (cădere de la înălţime etc.), accident de traffic rutier sau omor săvârşit cu intenţie2. Chiar dacă răspunsul nu poate fi dat de îndată, organelle judiciare trebuie să aibă în permanenţă în vedere toate aceste posibilităţi şi să administreze probe pentru dovedirea oricăreia dintre ele. În practica de urmărire penală sunt frecvente cazurile în care faptele, care la prima vedere dau impresia că s-au produs din cauza unui accident de circulaţie, în urma cercetărilor se confirmă versiunea omorului intenţionat, dar 1 Camil Suciu, op.cit., p.601; Emilian Stancu, Criminalistica, vol. II, Editura „Actami”, Bucureşti, 1995, p.222; Aurel Ciopraga, Ioan Iacobuţă, op.cit., p.364 2 D.Ceacanica, I.Sîntea, Unele aspecte privind diferenţierea omorului de sinucidere şi de morţi accidentale, în Şcoala românească de criminalistică, I.G.M., Bucureşti, 1975, p.141-142; Teodor Chindriş, Diferenţierea omorului de sinucidere în morţile violente ca urmare a unor asfixii. Aspecte din practica judiciară, în P.C.C. nr. 4/1981, p.98-100; I.Goncea Petre, G.Ispas, I.Constantin, G.Florescu, Omuciderea prin sugrumare cu simularea înecului în P.C.C. nr. 4/1981, p.51-53; I.Mariţa, Deces prin heteroagresiune sau căderea accidentală?, în P.C.C. nr. 3-4/1987, p.44-46 395 şi ipoteza contrarie, când presupusul omor intenţionat se dovedeşte a fi un accident de trafic. 2. Când s-a petrecut fapta cauzatoare de moarte violentă? Răspunsul la această întrebare este şi necesar, dar şi greu de precizat. Este greşit să se pretindă că se poate stabili întotdeauna ora sau chiar ziua când s-a săvârşit fapta. Asupra acestei chestiuni vom reveni când vom expune modul în care trebuie să se facă examinarea cadavrului. Medicul legist, expertiza medico-legală pot contribui la stabilirea datei la care s-a produs moartea, însă organelle de urmărire penală trebuie să administreze şi alte probe în acest scop. Declaraţiile persoanelor (care, uneori, pot fi interesate în stabilirea momentului săvârşirii faptei) trebuie private cu multă rezervă. Cunoscând toate aceste aspecte, echipa operativă va trebui să fie preocupată în permanenţă de clarificarea aşa-numitelor împrejurări negative (controversate), de verificarea tuturor versiunilor, şi să tragă concluzii numai după administrarea întregului probatoriu. 3. Unde s-a săvârşit fapta? Determinarea locului unde s-a săvârşit fapta, reprezintă, de multe ori, o activitate complexă şi de mare însemnătate. Răspunsurile la această întrebare coincid cu rezolvarea aşa-numitelor împrejurări negative (controversate). Stabilirea locului unde s-a săvârşit fapta este impusă de nevoia de a găsi urmele cele mai importante, care pot contribui la identificarea făptuitorului. 396 În practică, sunt frecvente cazurile în care cadavrul victimei este transportat de la locul săvârşirii faptei, întreg sau depesat (fragmentat), în scopul ascunderii urmelor infracţiunii şi al derutării cercetărilor. Lipsa urmelor de singe în jurul cadavrului, deşi se constată numeroase şi grave urme de violenţă (plăgi tăiate, distrugeri de ţesuturi etc.), aspectul îmbrăcămintei, care prezintă urme ce se formează când un obiect sau un corp greu este târât, obligă organelle judiciare să caute locul unde s-a săvârşit fapta. Există şi alte urme şi probe obiective care fac dovada că fapta s-a săvârşit în alt loc. Avem în vedere împrejurarea în care moartea nu s-a produs imediat şi victima a mai parcurs o distanţă apreciabilă, în picioare sau târându-se, în încercarea de a se salva. De această dată, pe traseul parcurs se vor găsi urme de sânge sau urme de târâre. Expertiza medico-legală, asupra căreia vom reveni în cele ce urmează, poate stabili dacă, faţă de gravitatea leziunilor suferite, numărul şi zona în care se află, victima se mai putea deplasa singură ori a fost transportată de altcineva. Chestiunea prezintă interes deosebit deoarece, uneori, în funcţie de caracteristicile victimei (vârstă, greutate, înălţime, îmbrăcăminte) şi ale persoanei bănuite de săvârşirea faptei, se poate aprecia dacă victima a putut fi transportată de o singură sau de mai multe persoane, cu mijloace proprii ori cu un mijloc de transport. Prin răspunsul corect dat la această întrebare se clarifică şi versiunea dacă infracţiunea a fost comisă de o singură persoană sau în participaţie. 4. Cum s-a săvârşit fapta? Determinarea modului în care a fost săvârşită fapta presupune reconstituirea mintală a întregului film al activităţii infracţionale desfăşurate de făptuitori. Stabilirea acestor împrejurări se face şi prin examinarea caracterului urmelor 397 de violenţă, a numărului şi naturii acestora. De asemenea, aspectul general al obiectelor de îmbrăcăminte, starea în care se află (răvăşite, rupte, murdare de praf sau noroi etc.) trebuie interpretate în sensul că victima a opus rezistenţă, s-a luptat cu agresorii, a fost târâtă etc. Răspunsul la această întrebare poate contribui la încadrarea juridică a faptei în omor simplu (art. 174 Cod penal), omor calificat (art. 175 Cod penal) sau omor deosebit de grav (art. 176 Cod penal), după numărul de leziuni, gravitatea acestora, obiectele folosite (cuţit, topor), substanţele toxice, focul etc., pentru că toate produc suferinţe deosebite. 5. Mijloacele cu care s-a săvârşit fapta A stabili cu ce s-a săvârşit fapta, înseamnă a identifica instrumentul, obiectul contondent etc. cu care s-a acţionat pentru suprimarea vieţii. Chestiunea prezintă interes deosebit în cazul în care au acţionat mai mulţi autori, cu instrumente diferite sau cu obiecte din aceeaşi categorie, dar având dimensiuni şi caracteristici diferite. Astfel, când se găsesc pe corpul victimei plăgi plesnite, plăgi tăiate şi plăgi înţepate se poate deduce că s-a acţionat cu cuţitul (toporul), cu parul şi cu furca etc. Practica confirmă că o singură persoană poate folosi, pe rând, toate cele trei obiecte, fie pentru că a fost dezarmat de primele, fie pentru că s-au rupt (parul, coada furcii, coada sapei etc.). De cele mai multe ori, fiecare participant acţionează cu instrumente proprii. 6. Mobilul săvârşirii faptei? 398 A răspunde la această întrebare înseamnă a determina mobilul sau scopul infracţiunii. La începutul cercetărilor, când se cunosc foarte puţine date despre motivele ce ar fi putut determina pe autori să săvârşească fapta, trebuie cercetate şi relaţiile în care se afla victima cu persoanele bănuite. Deci, ar trebui să răspundem la întrebarea: ce motive ar fi avut persoanele din jurul victimei sau alte persoane străine să-i suprime viaţa? În acest scop, trebuie culese cât mai multe date cu privire la victimă: ocupaţia, preocupările extraprofesionale, relaţiile extraconjugale etc., cunoscându-se faptul că este răspândită practica reglărilor de conturi între traficanţii de droguri, care îşi dispută pieţele (locurile) de desfacere, actele de gelozie între cupluri de sex diferit (dar şi cupluri de acelaşi sex), concurenţa comercială neloială etc. 7. Cine a săvârşit fapta? Răspunsul la această întrebare este cel mai important deoarece acesta corespunde cu scopul principal al cercetării criminalistice a omorului: stabilirea autorului faptei şi apoi a vinovăţiei acesteia. Adepţii sistemului german, referindu-se la ordinea de formulare a celor şapte întrebări, susţin că deşi este cea mai importantă, trebuie lăsată la urmă, deoarece, dacă se primeşte răspuns la primele şase întrebări, la ultima, răspunsul este foarte uşor de dat, aproape că vine de la sine. Chestiunea nu trebuie privită în mod simplist. În lucrările de specialitate ale autorilor francezi mai întâi este întâlnită şi o a opta întrebare: câte persoane au participat la săvârşirea faptei?, locul ei fiind între primele întrebări. Indiferent dacă fapta a fost săvârşită de o singură persoană sau de mai multe, cu grad de participaţie relativ egal (coautori) sau diferit (complici, instigatori), 399 întrucât răspunderea penală este personală, organele judiciare trebuie să strângă probe pentru a dovedi gradul de participaţie şi vinovăţia fiecărui participant. 8. Identificarea victimei Deşi între cele şapte întrebări cunoscute de sistemul german nu figurează şi întrebarea cine este victima?, se înţelege că cercetările unei fapte cauzatoare de moarte violentă ar rămâne neterminate dacă nu se stabileşte identitatea victimei. Chestiunea este şi mai dificilă în cazul în care victima nu este găsită sau rămâne neidentificată. Secţiunea a II-a – Particularităţile cercetării la faţa locului 1. Urgenţa deplasării şi folosirea mijloacelor tehnico-ştiinţifice de cercetare Această primă cerinţă, privind modul de efecutare a cercetării la faţa locului în cazul faptelor cauzatoare de moarte violentă, cuprinde două aspecte distincte, care se condiţionează reciproc. În zadar se va deplasa echipa operativă cu maximă urgenţă, dacă nu dispune de mijloacele tehnice de investigare corespunzătoare. Tot astfel, orice mijloace tehnice ar exista în dotarea organelor de urmărire penală, acestea nu mai folosesc la nimic dacă durata mare de timp trecută de la săvârşirea faptei şi până la cercetarea ei sau condiţiile atmosferice necorespunzătoare au făcut să dispară toate urmele infracţiunii3 . 3 Ovidiu Năstase, Unele aspecte teoretice şi practice privind cercetarea infracţiunilor de omor, în P.C.C. nr. 2/1992, p.36 400 2. Cercetarea în echipă Complexitatea activităţilor ce se desfăşoară în cursul cercetării la faţa locului a faptel.or cauzatoare de moarte violentă impune constituirea unei echipe din care fac parte: procurorul, care este şi conducătorul echipei de cercetare, deoarece, potrivit dispoziţiilor art. 209 Cod procedură penală, în cazul infracţiunilor de omor, urmărirea penală se efectuează în mod obligatoriu de procuror; ofiţerul din cadrul serviciului judiciar al Inspectoratului Judeţean de Poliţie sau asimilaţii acestuia; ofiţeri de la alte servicii de nivel judeţean sau asimilaţii acestora, cum ar fi: ofiţeri specialişti în probleme de armament şi muniţii, dacă fapta s-a săvârşit prin folosirea unei arme de foc; ofiţeri de la serviciul circulaţie, în cazul în care cadavrul a fost descoperit pe un drum public şi nu se cunoaşte dacă s-a săvârşit un omor intenţionat sau o faptă de ucidere din culpă, în timpul unui accident de trafic; ofiţeri de pompieri, dacă la uciderea unei persoane s-a folosit o sursă de foc; tehnicieni sau experţi criminalişti; medici legişti însoţitorii câinilor de urmărire. Între membrii echipei trebuie să existe relaţii de cooperare pe tot parcursul cercetărilor, ştiut fiind faptul că, deşi fiecare dintre ei are sarcini specifice, toţi urmăresc un scop unic: aflarea adevărului4. 4 O.Păun, S.R.Gheorghe, Eficienţa cercetărilor în echipă prespune conlucrarea efectivă a procurorului cu organele de miliţie în efectuarea investigaţiilor, în P.C.C. nr. 3-4/1987, p. 19-21 401 Procurorul este conducătorul, sau mai exact, coordonatorul echipei. Ceilalţi membri ai echipei nu se află în subordinea procurorului, ci cooperează cu acesta, ştiindu-se faptul că el este singurul care poate lua hotărâri privind începerea urmăririi penale, punerea în mişcare a acţiunii penale, arestarea învinuitului sau inculpatului, trimiterea în judecată a acestuia ori adoptarea unei soluţii de neurmărire5. 3. Fazele crecetării la faţa locului Cercetarea la faţa locului se desfăşoară în două faze distincte: faza statică şi faza dinamică. A. Cercetarea în faza statică Echipa operativă sosită la faţa locului încpee cercetările fără a face vreo modificare în câmpul infracţiunii. Este mai mult o activitate de inofrmare, de familiarizare cu datele cauzei, de cunoaştere a locului faptei, a delimitării acestuia, folosind reperele din teren sau tăbliţele numerotate6. În această fază, echipa operativă desfăşoară importante activităţi şi anume: 5 Vasile Greblea, Ovidiu Petrescu, Ion Argeşeanu, Cercetarea omorului de către o echipă complexă, în P.C.C. nr.4/1981, p.34 şi urm. 6 S.A.Golunski, op.cit., p.339 402 Luarea măsurilor de salvare a victimelor Este prima măsură care se impune a fi luată pentru că, în deplasările foarte urgente la faţa locului, se constată, uneori, că una sau mai multe victime mai sunt în viaţă. Nu sunt rare nici cazurile de moarte aparentă, de aceea, medicul legist va fi cel ce va constata dacă există semnele morţii certe. Tot el va dispune luarea primelor măsuri privind salvarea persoanelor ce prezintă leziuni grave, dacă încă mai sunt în viaţă. În timpul acestor examinări, nu este permis să pătrundă în câmpul infracţional decât procurorul şi medicul legist, pentru a nu se altera sau distruge urmele infracţiunii. Delimitarea suprafeţei pe care se găsesc urmele infracţiunii Pentru aceasta se folosesc repere din teren (pomi izolaţi, stâlpi de susţinere a liniilor telefonice sau liniilor electrice) ori tăbliţe numerotate. Măsura este necesară pentru a se cunoaşte cu exactitate limitele până la care este permisă prezenţa curioşilor. În ceea ce priveşte spaţiile închise, camere de locuit, birouri ale instituţiilor sau societăţilor comerciale nu este permis accesul nici unei persoane (în afară de membrii echipei operative, şi aceştia în ordinea şi la timpul stabilite de procurori). Stabilirea schimbărilor survenite în câmpul infracţional Membrii echipei trebuie să cunoască ce modificări au intervenit de la constatarea faptei şi până la începerea cercetărilor. O asemenea modificare poate privi poziţia cadavrului, în cazul în care cei sosiţi la faţa locului au 403 încercat să acorde primul ajutor victimei pe care au găsit-o în viaţă. De asemenea, este posibil ca victima să nu fie găsită la faţa locului, deoarece a fost transportată la spital, pentru acordarea îngrijirilor, în încercarea de a fi salvată. Modificări pot interveni şi în starea obiectelor ce au aparţinut victimei şi care au fost luate de rudele acesteia, sau în poziţia obiectelor folosite la săvârşirea faptelor. De cele mai multe ori, acestea sunt ridicate de rudele făptuitorului, pentru a deruta cercetările. Identificarea victimei şi a persoanelor ce pot fi audiate ca martori La sosirea la faţa locului conducătorul echipei operative trebuie să fie informat asupra datelor de stare civilă ale victimei şi ale martorilor, precum şi a locului unde se află martorii, pentru a fi chemaţi la audiere7. Toate constatările făcute în această fază vor fi notate, pentru a fi consemnate în procesul-verbal, iar principalele repere din teren vor fi fotografiate. B. Cercetarea în faza dinamică Trecerea la această fază este marcată de momentul în care începe examinarea tuturor obiectelor din câmpul infracţional, prin schimbarea poziţiei în care se aflau iniţial, pentru a fi observate urmele infracţiunii. Obiectivele sunt fotografiate în grup, apoi separat. Toate observaţiile făcute sunt notate, pentru a fi descrise în procesul-verbal. 7 Emilian Stancu, Criminalistica, vol. II, Editura „Actami”, Bucureşti, 1995, p.233 404 O deosebită atenţie se acordă urmelor găsite pe obiecte, care trebuie găsite în detaliu, fotografiate şi ridicate pentru cercetări. Obiectele purtătoare de urme, dacă sunt comod transportabile, se ridică pentru examene de laborator. Printre obiectivele cercetărilor din faza dinamică se află şi clarificarea împrejurărilor negative (controversate), în special lipsa urmelor de sânge, în cazul în care victima prezintă semne de violenţă grave: plăgi tăiate, distrugeri de ţesuturi etc. 4. Examinarea cadavrelor Principala sursă de probe în cercetarea faptelor cauzatoare de moarte violentă o constituie cadavrul. De aceea, la examinarea cadavrului este obligatorie prezenţa medicului legist, iar în unele cazuri se recomandă şi participarea altor medici specialişti (medici ginecologi, pentru omor precedat sau concomitent cu infracţiuni la viaţa sexuală ori fapte de pruncucidere, medici stomatologi pentru cercetarea şi interpretarea urmelkor de dinţi de pe corpul victimei etc.). La cercetarea cadavrului au sarcini specifice organele de urmărire penală şi medicul legist. a. Organele judiciare trebuie să examineze poziţia cadvrului, dacă este întreg sau depesat (fragmentat), care este poziţia mâinilor (pe lângă corp, ridicate etc.), poziţia picioarelor (apropiate, îndepărtate, îndoite de la articulaţia genunchiului), a corpului (drept sau îndoit), culcat pe stânga, dreapta, cu faţa în sus sau în jos. b. Tot organelor judiciare le revine sarcina să examineze îmbrăcămintea şi încălţămintea, precum şi căciula, pălăria, basca, broboada, aflate pe cap sau în apropiere de cadavru. 405 La îmbrăcăminte se examinează aspectul general, starea în care se află (răvăşită, ruptă, porţiuni detaşate sau lipsă), prezenţa urmelor de praf, noroi, sânge, a urmelor de violenţă (urme de cuţit, topor, împuşcătură etc.). De asemenea, se verifică buzunarele obişnuite sau ascunse, căptuşeala sau cusăturile etc., pentru a se găsi acte de identitate sau orice act care poate folosi la identificare. Astfel au procedat organele de urmărire penală în cazul unui cadavru neidentificat, găsit într-o vie din apropierea oraşului Iaşi. Existau dovezi că mobilul omorului l-a constitui jaful, deoarece victima fusese deposedată de obiectele de îmbrăcăminte şi încălţăminte, precum şi de ceasul şi de verigheta de la mâna stângă, ale căror urme se observau foarte bine. Făptuitorii au renunţat însă la pantalonii victimei, care erau rupţi în genunchi şi murdari de noroi. Un buzunar foarte mic, la nivelul centurii, în faţă, ascuns de curea, a scăpat controlului făptuitorului. Nu a scăpat însă verificărilor făcute de organele de urmărire penală, care au găsit biletul de depunere a bagajelor la camera de bagaje din Gara Iaşi. Controlul genţii de voiaj, ce aparţinea victimei, a contribuit la identificarea acesteia. Era un tînăr din Alba Iulia, care lucrase în sezonul din vară la un restaurant din Mangalia împreună cu alţi tineri din oraşul Iaşi. Aceştia au plecat din Mangalia cu câteva zile mai devreme, pentru că i-au furat victimei o sumă mare de bani. Victima venise să încerce recuperarea banilor, iar făptuitorii au ucis-o, pentru a nu de descoperi fapta de furt. Încălţămintea este cercetată pentru că poate prezenta urme de violenţă, urme de praf, noroi, care pot indica traseul parcurs de victimă şi, uneori, chiar urme de sânge. Lipsa unor obiecte de îmbrăcăminte sau de încălţăminte sau lipsa totală a acestora vor trebui consemnate în procesul-verbal de constatare. 406 Tot în această fază a cercetărilor sunt examinate şi obiectele cu care a fost imobilizată victima (sfori, sârme, cearşafuri) sau a fost ucisă cu ele, în caz de strangulare, deoarece acestea pot contribui la identificarea autorilor. Este concludent, în acest sens, cazul unui student din oraşul Iaşi, găsit ucis în căminul în care locuia. Inspiraţi de cele văzute în filmele poliţiste, făptuitorii au furat mai multe obiecte de valoare din cameră şi au legat victima de mâini şi picioare cu un cearşaf, prin aşa-numita metodă „rândunica”, încât victima s-a sufocat în timpul încercărilor de a se salva. Modul în care au fost făcute nodurile pe colţurile cearşafului au ajutat la restrângerea cercului de bănuiţi şi la identificarea autorilor8. Pe corpul cadavrului, în zonele neacoperite de îmbrăcăminte (cap, mâini), se pot găsi urme ale obiectelor găsite la uciderea victimei (cum este în cazul citat mai sus, când s-au găsit urmele desenului antiderapant al cizmelor de cauciuc). De asemenea, trebuie cercetate mâinile, pentru că pot păstra resturi de îmbrăcăminte, fire textile, fire de păr rămase din timpul luptei cu agresorul. În depozitul subunghial pot fi găsite fire de păr sau urme de sânge aparţinând autorului infracţiunii. b. Medicului legist îi revin, de asemenea, sarcini de mare răspundere în timpul examinării cadavrului. Prima sarcină priveşte stabilirea diagnosticului de moarte certă şi pe cât posibil, data şi ora la care s-a produs decesul. Ora (cel puţin probabilă) şi ziua când s-au produs decesul9 trebuie cunoscute, pentru că ajută organele judiciare să înţeleagă succesiunea faptelor şi să 8 Camil Suciu, op.cit. p.603; Lupu Coman, Aspecte privind cercetarea la faţa locului în infracţiunile de omor, I.G.M., Bucureşti, 1975, p.57; Emilian Stancu, Criminalistica, vol. II, Editura „Actami”, Bucureşti, 1995, p.236 şi urm.; Aurel Ciopraga, Ioan Iacobuţă, op.cit. p. 376 şi 381 9 I.Quai, D.Ceacanica, C.Suhăreanu, Valorificarea expertizei medico-legale în infracţiunea de omor, în Şcoala românească de criminalistică, I.G.M., Bucureşti, 1975, p.165-169; Gh.Scripcaru, C.Scripcaru, Medicină legală, Editura „Cugetarea”, Iaşi, 1996, p.58 şi urm. 407 înlăture încercarea autorilor de a deruta cercetărilor. Cu toate progresele înregistrate de ştiinţele medicale, acest moment nu poate fi stabilit întotdeauna, din motive diferite, între care modificările suferite de cadavru din cauza temperaturii ridicate sau a trecerii unei perioade mari de timp de la săvârşirea faptei şi până la constatarea ei. După stabilirea disagnosticului de moarte certă şi a orei probabile la care a intervenit decesul, medicul legist (însoţit uneori şi de alţi medici specialişti) va examina capul, corpul şi membrele, pentru a consemna leziunile de violenţă vizibile. Autopsia cadavrului poate fi făcută în continuare, tot la faţa locului, dar este recomandabil să fie transportat cadavrul la morgă, unde există condiţii de lucru corespunzătoare. Cu prilejul efectuării autopsiei se recoltează probe pentru examene de laborator. Tot medicului legist şi personalului medical ajutător le revine sarcina de a cerceta orificiile naturale ale cadavrului, îndeosebi gura, orificiul anal, orificiul vaginal, pentru recoltarea probelor biologice sau găsirea altor obiecte ce au fost folosite la săvârşirea faptei. Secţiunea a III-a – Desfăşurarea urmăririi penale Dispunerea constatărilor şi expertizelor medico-legale şi criminalistice A. Constatarea şi expertiza medico-legală Constatarea medico-legală se efectuează chiar în cursul cercetărilor, la faţa locului. Expertiza medico-legală se dispune în cursul urmăririi penale, în condiţiile prevăzute de art. 114 Cod procedură penală. Atât constatarea, cât şi expertiza medico-legală trebuie să se efectueze în prezenţa procuorului care participă la cercetări, iar când participarea procuorului nu este posibilă, este recomandabil ca medicul legist să aibă la 408 dispoziţie lucrările dosarului penal şi să menţină o legătură permanentă cu organele de urmărire penală. Întrebările la care poate răspunde medicul legist diferă după natura faptei şi mijloacele folosite de făptuitor pentru suprimarea vieţii. Cunoscând mijloacele de investigare de care dispun în prezent ştiinţele medicale, organele de urmărire penală vor stabili obiectivele care sunt de competenţa medicului şi care sunt realizabile. Între acestea, menţionăm stabilirea cauzei şi natura morţii şi data probabilă a decesului; dacă leziunile constatate sunt vitale sou postmortale; care este mecanismul de producere a lor; care este agentul vulnerant folosit la producerea leziunilor; prezenţa alcoolului în sânge şi în urină; stabilirea grupei sangvine; prezenţa spermatozoizilor în secreţiile vaginale sau alte cavităţi naturale (cavitatea bucală, orificiul anal). Prin stabilirea cauzei morţii se urmăreşte să se afle dacă a fost o moarte patologică sau violentă (accidentală sau produsă de o persoană). De asemenea, expertiza medico-legală poate contribui la stabilirea legăturii cauzale între actele de violenţă exercitate de o persoană şi moartea victimei, chestiune încă mult discutată în practica organelor de urmărire penală şi a instanţelor de judecată10. B. Constatarea tehnico-ştiinţifică şi expertiza criminalistică Dacă urgenţa o impune, constatările tehnico-ştiinţifice pot fi efectuate în cursul cercetărilor la faţa locului. Este cazul cercetării amprentelor digitale găsite la locul faptei, care pot fi utile pentru identificarea autorului infracţiunii. Alteori, aceste constatări se efectuează pentru identificarea 10 M.Terbancea, Problemele expertizei medico-legale în infracţiunile săvârşite cu violenţă în P.C.C. nr. 4/1981, p.19-28; M.Terbancea, I.Quai, C.Petrescu, I.Săroiu, Obiectivele expertizei medico-legale în infracţiunile contra vieţii. Reguli metodologice generale şi speciale în rezolvarea lor, limitele şi motivarea concluziilor medico-legale, în P.C.C. nr. 3-4/1986, p.124 şi urm.; Gh.Scripcaru, C.Scripcaru, op.cit., p.27 şi urm. 409 cadavrului, când pot fi examinate şi comparate detaliile impresiunilor digitale luate de la victimă cu cele existente în evidenţa operativă a organelor de poliţie. Examinarea şi interceptarea urmelor de mâini sau de picioare (cărarea de paşi) pot furniza date utile pentru identificarea autorului faptei sau a victimei. De asemenea, expertiza criminalistică a urmelor de dinţi descopeite pe corpul victimei poate contribui la identificarea autorului. Ascultarea persoanelor Cercetarea criminalistică a faptelor cauzatoare de moarte violentă implică in mod necesar şi ascultarea persoanelor participante la proces în calitate de martori, făptuitori şi, uneori, chiar persoana vătămată (victima). La audierea persoanelor prezente se aplică regulile generale cunoscute de tactica criminalistică, adaptate la specificul acestor fapte, ce prezintă un grad ridicat de pericol social. Ascultarea persoanei vătămate Practica organelor judiciare se confruntă cu numeroase cazuri în care moartea victimei nu se produce imediat, ci după câteva zile sau săptămâni. Uneori victima poate da informaţii utile până la survenirea morţii, iar oganele de urmărire penală trebuie să intervină de urgenţă, pentru a obţine declaraţiile acesteia, care pot contribui în mod hotărâtor la identificarea făptuitorilor şi la stabilirea împrejurărilor în care s-a săvârşit fapta. La ascultarea acestor persoane se aplică reguli de tactică criminalistică specifice, deoarece trebuie să se ţină seama de starea sănătăţii lor. De aceea este recomandabil ca la audiere să participe şi medicul care acordă asistenţă medicală victimei şi să fie 410 folosite mijloace moderne de înregistrare: banda magnetică, filmul sau banda video. Chiar dacă sunt privite cu unele rezerve, declaraţiile victimei pot contribui la aflarea adevărului, iar uneori constituie probe de valoare deosebită pentru udentificarea autorului. Ascultarea martorilor Ascultarea persoanelor în calitate de martori se face în funcţie de importanţa problemelor pe care le cunosc. Se va acorda atenţie deosebită martorilor oculari, apoi celor care cunosc relaţile anterioare dintre victimă şi persoanele bănuite de săvârşirea omorului. Relaţiile în care se află martorii cu victima şi cu făptuitorii sunt determinate, cunoscându-se faptul că persoanele aflate în relaţii de rudenie, de afecţiune reciprocă sau de duşmănie sunt înclinate să denatureze adevărul în favoarea sau în defavoarea părţilor implicate în proces11. Ascultarea învinuitului sau inculpatului La săvârşirea faptei pot contribui una sau mai multe persoane. Acestea vor fi audiate ca învinuiţi sau incuplaţi, numai atunci când există suficiente probe de vinovăţie împotriva lor. La orice faptă, şi, cu atât mai mult la cercetarea faptelor cauzatoare de moarte violentă, învinuiţii sau incuplaţii vor fi ascultaţi cu respectarea dispoziţiilor legale care garantează dreptul la apărare. Din punct de vedere tactic, nu este recomandabil să se insiste cu orice preţ pentru a se obţine recunoaşterea vinovăţiei. Inculpatul ştie că pentru omor se aplică pedepse foarte severe şi 11 Emilian Stancu, Criminalistica, vol. II, Editura „Actami”, Bucureşti, 1995, p.263 411 are dreptul să se apere în felul în care consideră că îi este cel mai avantajos, deci inclusiv prin negarea vinovăţiei. De aceea, organele de urmărire penală vor consemna tot ce declară învinuitul sau inculpatul, îi vor aduce la cunoştinţă dreptul de a solicita probe în apărare şi vor verifica toate apărările acestuia. Recunoaşterile incuplaţilor vor fi privite cu multe rezerve şi vor fi examinate prin coroborare cu celelalte probe de la dosar: rapoartele de expertiză medico-legală sau criminalistică, procesul-verbal de cercetare la faţa locului, declaraţiile martorilor etc.12 Chiar dacă învinuitul sau inculpatul recunoaşte vinovăţia, cercetările continuă cu administrarea tuturor celorlalte probe ce rezultă din actele de constatare la faţa locului şi declaraţiile martorilor. Dacă incuplatul neagă vinovăţia, se vor folosi celelalte metode tactice de aflare a adevărului: confruntarea, reconstituirea, percheziţia, prezentarea pentru recunoaştere. CAPITOLUL al XXIX-lea CERCETAREA INFRACŢIUNII DE DELAPIDARE Secţiunea I – Constatarea faptelor şi verificarea actelor de constatare 12 Ibidem, p.265 412 Organele de urmărire penală pot fi sesizate de săvârşirea unei infracţiuni de delapidare prin modalităţi diferite: actele întocmite de organele de constatare abilitate de lege, semnalări ale cetăţenilor, constatări făcute de organele de poliţie prin mijloace proprii, specifice. Organele de urmărire penală se pot sesiza din oficiu în legătură cu săvârşirea faptelor de delapidare. Serviciile de specialitate ale poliţiei au mijloace proprii, specifice de investigare, prin care pot lua cunoştinţă de săvârşirea acestor fapte: în cazul în care constată că s-a săvârşit o infracţiune, dispun din oficiu începerea urmăririi penale1. Secţiunea a II-a – Examinarea actelor de constatare Primind actele de constatare, organele de urmărire penală sunt obligate să verifice dacă acestea sunt întocmite cu respectarea legii, dacă sunt complete şi dacă conţin date suficiente pentru a se putea începe urmărirea penală. Dosarele întocmite de organele de constatare trebuie să cuprindă date privitoare la specificul locului de muncă al celor verificaţi, actul normativ care reglementează organizarea şi funcţionarea unităţii verificate, atribuţiile de serviciu, fişa postului şi orice date care pot forma convingerea că s-au încălcat aceste atribuţii. Actele presupuse a fi conţinând date false (statele de plată a salariilor, facturile, documentele însoţitoare ale produselor etc.) trebuie depuse în original, nu în copie. Organele de constatare pot fi invitate pentru a da relaţii suplimentare, ori să depună noi acte în completarea dosarului de revizie contabilă. Secţiunea a III-a – Efectuarea urmăririi penale 1 Aurel Ciopraga, Ioan Iacobuţă, op.cit., p.386 413 Elaborarea versiunilor Delapidarea se poate săvârşi prin modalităţi diferite, făptuitorii folosind cele mai ingenioase mijloace pentru a nu fi descoperiţi. De aceea, şi cercetările efectuate de organele de urmărire penală trebuie să se desfăşoare în mod organizat şi să fie aplicate cele mai potrivite metode tactice pentru aflarea adevărului şi dovedirea vinovăţiei persoanelor cercetate. Organele de urmărire penală trebuie să elaboreze versiunile de cercetare şi să stabilească mijloacele de verificare a acestora. Se ştie că nu orice lipsă de gestiune se produce prin infracţiunea de delapidare. Lipsurile constatate în gestiune pot fi cauzate şi prin comiterea altor infracţiuni: neglijenţă în serviciu, abuz în serviciu în dauna intereselor publice, înşelăciune, gestiune frauduloasă etc. Pe de altă parte, în cercetarea unei gestiuni nu este suficient să se stabilească numai existenţa lipsurilor, ci trebuie să se cunoască şi cauza acestora. Astfel, lipsurile se pot datora: unei sustrageri reale săvârşite de persoana care răspunde de gestionarea bunurilor; unei sustrageri săvârşite de către alte persoane; simple neglijenţe; cauze obiective, care nu atrag răspunderea penală; lipsa este doar aparentă, datorată unei greşite contabilizări2. Dar nu numai lipsurile din gestiune, şi plusurile din gestiune trebuie să constituie o preocupare de bază a organelor de cercetare, deoarece, uneori, plusurile dintr-o perioadă de gestiune constituie, în realitate, lipsuri din altă perioadă, care nu au fost descoperite de organele de control3. 2 Camil Suciu, op.cit., p.623 414 Ascultarea martorilor La cercetarea şi judecarea infracţiunii de delapidare, martorii au un rol secundar, dar ascultarea lor este indispensabilă, fiindcă martorii pot cunoaşte împrejurări de fapt, a căror clarificare poate contribui într-o măsură însemnată la aflarea adevărului. Ordinea în care vor fi audiaţi martorii depinde de specificul fiecărei fapte în parte, însă o grupare a acestora în funcţie de împrejurările pe care le cunosc trebuie făcută chiar prin mijlocirea planului de cercetare. O primă categorie de împrejurări poate fi verificată prin declaraţiile persoanelor de la locul de muncă al făptuitorilor. Acestea pot preciza modul cum se proceda la primirea mărfurilor în gestiune, dacă recepţia se făcea potrivit normelor contabile în materie, dacă inventarele periodice ale bunurilor din gestiune s-au efectuat prin cântărirea, măsurarea, verificarea etichetelor privind cantitatea, sortimentul şi preţul produselor, ori a fost numai o verificare scriptică. Totodată, martorii mai pot da relaţii cu privire la respectarea dispoziţiilor legale, care reglementează livrarea mărfurilor. De asemenea, pot fi ascultate ca martori persoane de la alte unităţi cu care colaborau făptuitorii: fabricile producătoare de mărfuri, gestionarii depozitelor de la care se aprovizionau făptuitorii, conducătorii mijloacelor de transport cu care au fost aduse mărfurile în gestiunea făptuitorilor etc. Ascultarea învinuitului sau inculpatului 3 Emilian Stancu, Criminalistica, vol. II, Editura „Actami”, Bucureşti, 1995, p. 295 415 Ascultarea se face cu respectarea dispoziţiilor legale, care garantează dreptul la apărare, şi, potrivit metodelor de criminalistică, aplicabile în raport de persoana făptuitorului. Ordinea în care se ascultă învinuitul sau inculpatul şi martorii diferă după stadiul în care se află cercetările şi probele administrate până la acea dată. Dacă nu există suficiente dovezi privind natura faptei, cauzele săvârşirii infracţiunii, relaţiile dintre făptuitori este recomandabil să fie ascultate mai întâi cât mai multe persoane în calitate de martori şi apoi să se treacă la ascultarea învinuitului sau inculpatului4. Dimpotrivă, când există suficiente probe obiective privind săvârşirea faptei, întinderea prejudiciului (acte de constatare contabilă, expertize criminalistice privind actele falsificate, expertize contabile privind realitatea prejudiciului produs prin infracţiune), se trece direct la ascultarea mai întâi a învinuitului sau inculpatului, apoi a martorilor. De asemenea, dacă la săvârşirea faptei au participat mai multe persoane, se va stabili prin planul de cercetare ordinea în care vor fi audiate. Se recomandă să se înceapă audierea cu cei care au un grad de participare mai redus ori cu cei despre care se ştie că intenţionează să-şi recunoască vinovăţia şi sunt hotărâţi să declare adevărul. Pentru învinuiţii sau inculpaţii care nu-şi recunosc vinovăţia se vor aplica metode de tactică criminalistică adecvate, constând în prezentarea mijloacelor materiale de probă existente la acea dată, confruntarea cu martorii sau ceilalţi învinuiţi etc. Pentru oricare învinuit sau inculpat se consemnează toate apărările şi se administrează probele cerute în apărare5. O atenţie deosebită va fi acordată determinării legăturilor infracţionale, a relaţiilor, în vederea stabilirii cu exactitate a cercului de persoane implicate în 4 Camil Suciu, op.cit., p.624; Aurel Ciopraga, Ioan Iacobuţă, op.cit., p.389 5 Aurel Ciopraga, Ioan Iacobuţă, op. cit., p. 390 416 săvârşirea infracţiunii, mai ales dacă ne aflăm în faţa unei criminalităţi organizate6. Dispunerea constatărilor tehnico-ştiinţifice şi a expertizelor contabile De la primele cercetări se impune efectuarea unor constatări tehnico-ştiinţifice, care nu suportă amânare. Astfel, pot fi întâlnite acte ce prezintă suspiciuni de modificare la cifrele indicând cantitatea mărfii sau preţul, data primirii sau livrării produselor din gestiune etc. De asemenea, pot fi suspectate ca fiind false semnăturile din facturi şi alte acte de gestiune, semnăturile din statele de plată a salariilor etc. Aceste constatări pot fi făcute de ofiţerii de poliţie din compartimentul criminalistic, iar dacă există încă anumite îndoieli ori concluziile actelor de constatare sunt contestate, se poate dispune efectuarea unei expertize criminalistice. Expertiza contabilă se efectuează de persoane de înaltă calificare, având calitatea de expert, şi care fac parte din Biroul de expertize contabile sau activează într-un birou independent (privatizat)7. Organele de urmărire penală trebuie să cunoască drepturile şi obligaţiile experţilor şi să fixeze obiective ce sunt de competenţa acestora. Aprecierea şi valorificarea concluziilor expertizei contabile se face prin coroborarea cu celelalte probe de la dosar. Expertiza contabilă poate formula concluzii certe cu privire la realitatea lipsei, dar nu şi la natura acesteia (răspundere materială, răspundere civilă, neglijenţă în serviciu etc.). De aceea, pentru a se da faptei încadrarea juridică prevăzută în textul 2151 – Cod penal, care reglementează delapidarea, trebuie avute în vedere şi probele care dovedesc că persoana verificată (casierul, gestionarul) şi-a însuşit, folosit, 6 Emilian Stancu, op.cit. supra, p. 289 7 Emil Mihuleac, Expertiza judiciară, Editura Ştiinţifică, Bucureşti, 1971, p.76-77 417 traficat bunurile ce i-au fost încredinţate spre administrare, păstrare, gestionare8. Alte activităţi specifice cercetării infracţiunii de delapidare În cursul cercetărilor se dispune efectuarea unor percheziţii sau ridicarea unor obiecte şi înscrisuri, precum şi luarea măsurilor asiguratorii în vederea recuperării prejudiciului produs prin infracţiune. Percheziţia se poate efectua atât la domiciliul persoanei cercetate, cât şi la locul de muncă al acesteia. De asemenea, se pot efectua percheziţii la domiciliul rudelor, prietenilor celor cercetaţi, în situaţia în care există date sau apar suspiciuni că acolo s-ar afla bunurile sustrase. Afară de activităţile amintite, organele judiciare întreprind, uneori, cercetări la faţa locului pentru a cunoaşte nemijlocit condiţiile de păstrare şi conservare a bunurilor materiale, spre a constata posibilitatea sustragerii bunurilor, de natura celor în cauză, prin furt, de către alte persoane. La activităţi de acest fel se recurge mai ales în cazurile în care gestionarii motivează lipsa anumitor bunuri pentru că sunt păstrate în condiţii necorespunzătoare, sau pentru că sunt prost păzite9. Ridicarea de acte şi înscrisuri sau obiecte se impune în interesul continuării cercetărilor, cu scopul de a se evita degradarea sau ascunderea acestora de către persoanele interesate sau pentru a valorifica datele utile dovedirii vinovăţiei: acte ce poartă semnături false, bonuri de transfer, avize de expediţie, fişe de pontaj etc. Dacă este necesar, aceste acte vor fi verificate cu prilejul efectuării expertizelor criminalistice sau contabile. 8 Emilian Stancu, op.cit. supra, p. 293 9 Ion Mircea, Criminalistica, Editura „Lumina Lex”, Bucureşti, 1998, p. 325 418 O primă măsură ce trebuie luată după începerea cercetărilor este aceea a recuperării pagubei produse prin infracţiune. Este preferabilă identificarea şi restituirea în natură a bunurilor însuşite, când se mai găsesc, iar în cazul imposibilităţii găsirii lor, se procedează la indisponibilizarea bunurilor mobile şi imobile ale învinuiţilor sau inculpaţilor, prin aplicarea sechestrului asigurator, luarea inscripţiilor ipotecare pentru bunuri mobile şi înfiinţarea popririi pe veniturile ce le datorează învinuitului sau inculpatului o altă persoană juridică10. CAPITOLUL al XXX-lea CERCETAREA FAPTELOR DE FURT ŞI TÂLHĂRIE Furtul şi tălhăria sunt fapte prin care se aduce atingere proprietăţii publice sau private. Metodele tactice criminalistice folosite pentru cercetarea lor sunt asemănătoare. Acolo unde există deosebiri, se vor face precizări pe parcursul expunerilor. Secţiunea I – Constatarea faptelor Furtul şi tâlhăria pot fi reclamate imediat de persoana vătămată sau de martorii oculari, ori la data constatării lor de către alte persoane. În cazul infracţiunilor flagrante, se întocmesc acte de constatare de către organele de urmărire penală, care au fost primele sesizate, iar dacă cererile privind săvârşirea unor asemenea fapte se depun la data constatării lor, cercetările 10 Emilian Stancu, op. cit. supra, p.299 419 trebuie să fie începute cât mai curând, pentru a se putea valorifica urmele infracţiunii. Alteori, faptele pot fi constatate din oficiu de către organele de urmărire penală. Primele activităţi de cercetare în cazul infracţiunilor de furt au ca scop verificarea unor multiple aspecte, între care: stabilirea locului unde s-a comis furtul; identificarea persoanei care a comis furtul şi a complicilor săi; stabilirea bunurilor ce au fost furate, care le sunt caracteristicile şi valoarea; mijloacele şi metodele folosite la comiterea furtului; ce împrejurări au înlesnit comiterea infracţiunii1. Secţiunea a II-a – Cercetarea la faţa locului La cercetarea infracţiunilor de furt şi tâlhărie noţiunea „la faţa locului” are o sferă foarte largă, cuprinzând locul săvârşirii faptei, locul unde au fost ascunse bunurile sustrase, traseul parcurs de făptuitori, pe jos sau cu mijloace de transport2. Cercetările vor începe de la locul unde s-au făcut primele constatări. Acest loc poate fi cel în care au fost ascunse bunurile sustrase, locul săvârşirii faptei sau un punct de control al mijloacelor de transport, unde s-au găsit asupra făptuitorilor bunurile însuşite ori numai o parte din acestea. Indiferent de locul de unde s-au început cercetările, ele vor fi continuate, pentru a se putea examina toate cele trei repere menţionate. La locul săvârşirii faptei se vor cerceta urmele instrumentelor de spargere găsite pe sistemele de închidere, se vor face inventarieri ale bunurilor din depozit sau magazin, pentru stabilirea cantităţii şi valorii bunurilor sustrase. Urmele constatate vor fi descrise în procesul-verbal de cercetare la faţa locului şi fotografiate. Obiectele purtătoare de urme, de dimensiuni reduse, vor fi ridicate pentru cercetări în laborator. O atenţie deosebită va fi acordată urmelor de picioare şi urmelor mijloacelor de transport. Atunci când se constată urme de adâncime, după descrierea acestora în procesul-verbal de cercetare la faţa locului şi fotografiere, vor fi ridicate mulaje de gips. La momentul tactic, ales de conducătorul echipei de cercetare, poate fi folosit câinele de urmărire. 1 Camil Suciu, op.cit., p. 624 2 Emilian Stancu, Criminalistica, vol. II, Editura „Actami”, Bucureşti, 1995, p. 303; C.Aioniţoaie, V.Bercheşan, în Tratat practic de metodică criminalistică, vol. I, Editura „Carpaţi”, Craiova, 1994, p. 167 420 Cercetarea urmelor de deget va fi făcută de tehnicienii sau experţii criminalişti, ştiut fiind că asemenea urme pot fi găsite chiar şi în cazul în care făptuitorii au folosit mănuşi, dacă acestea au fost rupte sau scoase de pe mâini, pentru efectuarea unor activităţi la care sunt considerate incomode. Produsele, mărfurile, obiectele găsite la locul faptei vor fi examinate cu atenţie, deoarece este posibil ca printre acestea să fie şi cele aparţinând făptuitorilor, abandonate sau pierdute. O categorie specială de urme găsite la locul faptei o constituie urmele biologice. Astfel, în cazul furtului, pot fi găsite urme de sânge pe cioburile geamurilor sau ale vitrinelor sparte, iar la faptele de tâlhărie, pot rămâne urme de sânge pe corpul victimei sau pe îmbrăcămintea acesteia. Urmele vor fi examinate cu deosebită atenţie, descrise în procesul-verbal şi fotografiate, apoi ridicate prin metodele cunoscute, deoarece pot contribui la identificarea făptuitorilor. Pe traseul cuprins între locul unde s-a comis fapta şi locuinţa persoanelor bănuite de săvârşirea acesteia ori ascunzătoarea în care au fost găsite bunurile sustrase, vor fi cercetate urmele care pot contribui la identificarea autorilor. Vor fi cercetate, descrise, fotografiate, ridicate cu ajutorul mulajelor de gips urmele de picioare, sau urmele mijloacelor de transport. Chiar dacă acestea nu prezintă suficiente detalii pentru identificarea făptuitorilor sunt utile pentru determinarea apartenenţei de gen, pentru stabilirea numărului de persoane participante la săvârşirea faptei, ori pentru stabilirea traseului parcurs de făptuitori, pe jos sau cu mijloacele de transport. Pe întreg traseu presupus a fi parcurs de făptuitori vor fi căutate obiecte sau resturi de obiecte sustrase de la locul săvârşirii furtului. În practica organelor de urmărire penală se descriu asemenea urme în caz de sustragere de furaje, cereale, materiale de construcţie etc., deoarece produsele sau resturi ale acestora cad din cauza trepidaţiilor, vitezei ori defecţiunilor de la caroseria mijlocului de transport în care sunt transportate. Dacă făptuitorii au fost descoperiţi pe traseu cu bunurile sustrase, acestea vor fi inventariate, descrise în procesul-verbal de constatare şi fotografiere, apoi ridicate pentru a fi restituite persoanelor prejudiciate. Dacă bunurile sustrase se află în mijloacele de transport, acestea vor fi reţinute pentru cercetări, bunurile vor fi restituite persoanelor prejudiciate, iar atunci când sunt întrunite condiţiile prevăzute de lege (art. 118 şi următoarele Cod penal), mijloacele de transport pot fi indisponibilizate în vederea confiscării. La locul unde s-au găsit bunurile sustrase (locuinţa făptuitorului, în câmp, în pădure) se efectuează cercetări pentru identificarea bunurilor, inventarierea şi descrierea lor, apoi se dispune ridicarea lor în vederea restituirii persoanelor prejudiciate, chiar dacă au fost vândute altor persoane. Dacă există dovezi sau indicii că semenea bunuri s-ar afla în incinta unor instituţii, societăţi comerciale sau locuinţe ale cetăţenilor, se vor efectua 421 percheziţii, cu respectarea dispoziţiilor cuprinse în Codul de procedură penală. Secţiunea a III-a – Alte activităţi de urmărire penală 1. Ascultarea persoanelor a. Ascultarea persoanei vătămate La ascultarea persoanei vătămate se folosesc metode tactice diferite, în funcţie de natura faptei cercetate: furt sau tâlhărie. Când se reclamă furtul unor bunuri sau valori, persoana vătămată trebuie să furnizeze cât mai multe date necesare identificării făptuitorilor. Dacă făptuitorii sunt cunoscuţi, vor fi stabilite relaţiile dintre aceştia şi reclamant: soţi, rude, colegi de muncă, existenţa unor litigii anterioare (neplata unei datorii, litigii privind dreptul de proprietate) etc. În cazul făptuitorilor necunoscuţi, vor fi cerute cât mai multe date utile identificării (numărul acestora, vârsta probabilă, detalii privind îmbrăcămintea etc.). De asemenea, de la partea vătămată pot fi obţinute date concrete privind bunurile furate, modul în care se prezenta locul faptei înaintea săvârşirii infracţiunii, persoanele care aveau cunoştinţă de existenţa bunurilor şi, eventual, posibilitatea de acces la bunurile respective. Totodată, cu prilejul ascultării persoanei vătămate, trebuie să se stabilească cu exactitate modul în care aceasta şi-a petrecut timpul înaintea săvârşirii faptei, precum şi în momentul ori după comiterea infracţiunii3. Dacă se reclamă săvârşirea unei infracţiuni de tâlhărie care implică folosirea violenţei, se vor menţiona date privitoare la instrumentul folosit (cuţit, par, pistol, spary-uri paralizante etc.), numărul agresorilor, identitatea acestora, dacă este cunoscută, sau elemente de identificare, în cazul făptuitorilor necunoscuţi. Pentru dovedirea urmelor de violenţă se va solicita prezentarea actului medico-legal (când există), ori se va dispune din oficiu examinarea medico-legală a persoanei vătămate. 3 Emilian Stancu, op. cit. supra, p. 304 422 Dacă persoana vătămată a suferit leziuni grave şi este internată într-o instituţie medico-sanitară, va fi audiată în prezenţa medicului; declaraţiile acesteia vor fi privite cu unele rezerve atunci când se află încă într-o stare accentuată de tulburare psihică. Totodată, se vor cere persoanei vătămate precizări în legătură cu eventualele leziuni provocate făptuitorului, deoarece aceste urme pot ajuta la identificarea autorului (autorilor)4 . b. Ascultarea martorilor La cercetarea furtului sau a tâlhăriei, martorii pot furniza informaţii utile pentru identificarea făptuitorilor, natura şi valoarea bunurilor sustrase, locul şi timpul când s-au săvârşit faptele etc. Ascultarea martorilor implică culegerea a cât mai multor date privitoare la persoana acestora şi la relaţiile în care se află cu persoana vătămată şi cu făptuitorii. Ordinea în care vor fi audiaţi martorii depinde de împrejurările pe care le cunosc şi de relaţiile în care se află cu victima şi învinuitul sau inculpatul. Întrebările adresate martorilor diferă după natura faptelor (furt sau tâlhărie), momentele principale din filmul acţiunii pe care le-au perceput (anterioare, concomitente sau posterioare săvârşirii faptei), interesul care îl pot avea în legătură cu fapta sau cu părţile din proces (rudenie sau dobândirea unor obiecte din cele aparţinând persoanei vătămate, indiferent dacă au ştiut sau nu că provin din săvârşirea furtului sau a tâlhăriei etc.). Pentru faptele săvârşite de persoanele pe care victima nu le-a văzut sau nu le-a identificat, se va proceda la prezentarea pentru recunoaşterea persoanelor pe care martorii le-au văzut la locul faptei, în vederea identificării lor. Pentru a se stabili dacă fapta constituie furt sau tâlhărie, martorii trebuie să descrie atitudinea victimei în momentul faptei, adică, dacă aceasta s-a opus în mod real ori a simulat, dacă a strigat după ajutor, dacă mai era împreună cu alte persoane etc5. c. Ascultarea învinuitului sau inculpatului Ascultarea învinuitului sau inculpatului se va face cu respectarea dispoziţiilor legale, care garantează dreptul la apărare, şi cu aplicarea metodelor de tactică criminalistică, adecvate naturii faptei cercetate (furt sau tâlhărie), şi mijloacelor folosite la săvârşirea faptei. Momentul tactic al ascultării învinuitului sau inculpatului va fi ales în funcţie de stadiul în care se află cercetările şi de natura probelor în posesia 4 Aurel Ciopraga, Ioan Iacobuţă, op. cit., p. 305 5 Emilian Stancu, op. cit. supra, p. 305 423 cărora se află organul judiciar. Când nu există dovezi suficiente şi convingătoare pentru dovedirea vinovăţiei, cercetările vor începe cu audierea martorilor şi apoi se va proceda la ascultarea învinuitului sau incuplatului. Dimpotrivă, dacă există suficiente probe pentru dovedirea vinovăţiei, va fi mai întâi ascultat învinuitul sau inculpatul şi apoi martorii. În funcţie de atitudinea de recunoaştere sau nerecunoaştere a vinovăţiei de către învinuit sau inculpat, se vor folosi metodele tactice adecvate, ştiut fiind faptul că nu este necesară obţinerea cu orice preţ a mărturisirii, ci trebuie consemnate doar explicaţiile pe care le dă acesta cu privire la fapta pentru care este cercetat. Furturile şi tâlhăriile sunt săvârşite, de multe ori, de infractori înrăiţi, recidivişti, care neagă vinovăţia, împotriva tuturor evidenţelor şi a probelor existente la dosar. De fiecare dată şi pentru orice învinuit sau inculpat se vor consemna răspunsurile primite la întrebările organului de urmărire penală şi cererile de probe solicitate în apărare. Toate aceste apărări vor fi verificate prin administrarea probelor solicitate de învinuit sau inculpat, ori a altor probe ce rezultă din lucrările dosarului. Când specificul faptei cercetate o impune, se va proceda la efectuarea confruntării, a prezentării pentru recunoaştere, a înfăţişării probelor pe care le deţine organul judiciar, a reconstituirii etc. Dacă învinuiţii sau inculpaţii neagă săvârşirea furtului sau tâlhăriei, folosindu-se şi de alibiuri, organul judiciar trebuie să insiste asupra modului în care şi-au petrecut timpul în momentul săvârşirii faptei, asupra provenienţei bunurilor sau valorilor descoperite cu prilejul percheziţiilor, ca şi asupra modului în care îşi justifică felul de viaţă, superior posibilităţilor materiale6. 2. Efectuarea percheziţiilor şi a reconstituirilor a. Percheziţia Percheziţia este o metodă tactică, frecvent folosită în cercetarea infracţiunilor de furt şi tâlhărie, în scopul descoperirii locului unde se află ascunse bunurile sustrase. Această activitate trebuie să se desfăşoare după un plan, care să cuprindă obiective judicios formulate. Pentru a asigura succesul percheziţiei, organele de urmărire penală trebuie să ştie unde să caute, ce să caute şi cum să caute. Locul unde se efectuează percheziţia poate fi locuinţa făptuitorului, locul de muncă al acestuia sau locul persoanelor care au participat la săvârşirea faptei. În caz de nereuşită, se vor efectua percheziţii şi la domiciliul rudelor, prietenilor, vecinilor sau al altor persoane, induse în eroare de 6 Ibidem, p. 307 424 făptuitori cu privire la provenienţa bunurilor7. De asemenea, este recomandabil să se repete percheziţia la domiciliul făptuitorilor, cunoscându-se faptul că aceştia pot să readucă bunurile ascunse temporar la domiciliul altor persoane. Obiectele şi valorile care se caută pot fi din cele mai diferite, însă va fi luată în considerare natura bunurilor sau valorilor reclamate de persoanele prejudiciate. La percheziţie trebuie căutate bunurile sustrase, fragmente sau resturi ale acestora, ambalaje, etichete căzute sau desprinse intenţionat de pe obiectele furate etc. De asemenea, vor fi căutate instrumentele sau mijloacele folosite la săvârşirea furtului. Metodele tactice folosite la căutarea bunurilor vor fi alese în funcţie de locul cercetat (spaţiul de locuit sau câmp deschis), volumul şi cantitatea de bunuri sustrase etc. Constatările făcute vor fi consemnate în procesul-verbal, iar pentru ascunzători şi obiectele găsite se vor efectua fotografii judiciare operative. b. Reconstituirea Reconstituirea este frecvent întîlnită, fiind practicată în scopul verificării posibilităţii sau imposibilităţii producerii faptelor. Într-un anumit mod, ori al apariţiei unor anumite rezultate, ca urmare a săvârşirii unor anumite acţiuni. Astfel, în cazurile privind furturile prin efracţie se poate verifica posibilitatea sau imposibilitatea comiterii furtului într-un anumit mod, al pătrunderii infractorilor prin spărtura produsă în zidul depozitului sau al camerei de locuit, al scoaterii obiectelor sustrase prin locul prin care se pretinde că au pătruns făptuitorii, posibilitatea sau imposibilitatea săvârşirii furtului de către un singur infractor sau împreună cu alţi participanţi. Efectuată cu respectarea tuturor regulilor tactice şi metodologice cunoscute, reconstiuirea poate contribui la verificarea probelor deja administrate, la obţinerea de noi probe şi la delimitarea furtului de simulările de furt. Valoarea probatorie a reconstituirii în cazurile privind infracţiunile de furt ori tâlhărie depinde şi de modul în care rezultatele ei sunt consemnate în procesul-verbal, ori cum sunt executate fotografiile judiciare operative, schiţele etc. O modalitate de efectuare a reconstituirii, folosită frecvent în cercetarea infracţiunilor de furt, este cea privitoare la verificarea unor împrejurări negative (controversate). Aşa, de pildă, prin descoperirea şi cercetarea urmelor de spargere a geamurilor, a uşilor, a încuietorilor şi a pereţilor, a urmelor de picioare, de escaladare ori de transport al obiectelor furate, se determină atât modul săvârşirii infracţiunii, felul instrumentelor utilizate şi 7 Ion Mircea, Criminalistica, Editura „Lumina Lex”, Bucureşti, 1998, p. 327 425 îndemânarea persoanelor în folosirea lor, cât şi faptul dacă nu este o simulare pentru acoperirea lipsurilor în gestiune8. Secţiunea a IV-a – Particularităţile cercetării unor infracţiuni de furt 1. Furtul din locuinţe Furtul din locuinţe prezintă un grad sporit de pericol social, deoarece, de foarte multe ori, este urmat de uciderea victimei. Metodele tactice criminalistice trebuie adaptate la împrejurările în care s-a săvârşit fapta şi la mijloacele folosite de făptuitori: chei mincinoase, forţarea încuietorilor, pătrunderea prin escaladarea zidurilor etc. În practica organelor de urmărire penală sunt cunoscute cazurile în care infractorii urcă pe acoperişul blocului, folosesc obiecte din dotarea alpiniştilor şi coboară până la geamul deschis, prin care pătrund în interior. Cu valizele încărcate cu obiectele sustrase, părăsesc apartamentul, fără a fi observaţi sau luaţi în seamă de locatari, care îi consideră ca pe cei mai paşnici musafiri, aflaţi în vizită la rude sau prieteni. Alteori, mijloacele şi metodele folosite de făptuitori sunt de-a dreptul surprinzătoare, chiar dacă unele se practică de zeci sau sute de ani, iar altele sunt de dată foarte recentă. Astfel, uneori, furturile se comit fără pătrunderea infractorului în locuinţă, ci sustrăgînd obiectele prin aruncarea pe fereastra deschisă a unei mici sfere de plumb, având fixate trei undiţe de ştiucă, şi scoaterea prin fereastră a obiectelor agăţate9. Furturile din locuinţe nu se comit în mod întîmplător, ci sunt bine pregătite. Cele mai numeroase cazuri sunt semnalate în timpul verii, când populaţia oraşelor este plecată în concediu, la munte sau la mare, ori la rudele care locuiesc în sate. De asemenea, faptele se săvârşesc în timpul zilei, când majoritatea persoanelor apte de muncă sunt plecate de acasă. Făptuitorii folosesc soneria şi, dacă nu răspunde nimeni, pătrund în apartament cu chei potrivite. Indiferent de mjiloacele folosite de făptuitori, cercetarea la faţa locului trebuie efectuată cu respectarea metodelor de tactică criminalistică, adaptate locului unde s-a săvârşit infracţiunea. Un interes deosebit îl prezintă cercetarea locului faptei, în vederea descoperirii urmelor instrumentelor de spargere, a amprentelor digitale, a obiectelor aparţinând făptuitorilor, pierdute sau abandonate la locul faptei etc. Se recomandă ca cercetările să înceapă imediat după primirea sesizării, de mare ajutor, dar cu unele rezerve, fiind, uneori, câinele de urmărire. La 8 Ion Mircea, Împrejurări controversate de la locul săvârşirii unor infracţiuni de furt, în Studia Universitatis Babeş-Bolyai, Series Iurius Prudentia, nr. 2/1987, p. 79-80 9 Camil Suciu, op. cit., p. 649 426 cercetări trebuie să participe şi victima, care poate să dea explicaţii în legătură cu modificările intervenite în locuinţă, bunurile furate şi obiectele ce nu-i aparţin, descoperite la locul infracţiunii, pentru că acestea ar putea fi ale făptuitorilor, uitate sau abandonate, şi ar putea folosi la identificarea autorilor10. În cursul cercetărilor se stabilesc căile de acces în locuinţă, drumul parcurs de infractor în interiorul încăperilor, operaţiile desfăşurate, metodele şi instrumentele folosite, dacă au fost unul sau mai mulţi infractori etc11. Cercetarea acestor fapte continuă cu identificarea autorilor şi, pe cât posibil, recuperarea bunurilor sustrase, audierea martorilor, prezentarea pentru recunoaştere a persoanelor sau bunurilor etc. 2. Furtul din buzunare Furtul din buzunare se săvârşeşte în locuri aglomerate: mijloace de transport, magazine, etc. Autorii acestor fapte ştiu că cei aflaţi în asemenea locuri au posibilităţi mai reduse de control asupra banilor sau valorilor aflate asupra lor. Cercetarea furtului din buzunare presupune cunoaşterea metodelor folosite de făptuitor şi, mai ales, împrejurarea că aceştia lucrează în echipă. După sustragerea bunului, infractorul îl predă unui complice, care se va îndepărta cu bunul furat, autorul rămânând în apropiere şi insistând să fie percheziţionat12. Când echipa acţionează în mijloacele de transport în comun, la ore de mare aglomeraţie, este nevoie de cel puţin trei persoane, de regulă bărbaţi, dar pot fi incluse şi una sau două femei, care au rolul de a distrage atenţia victimei. Cei trei făptuitori înconjoară victima, în încercarea de a-şi face loc de trecere, timp în care unul se întoarce şi ia obiectul reperat (portmoneu, stilou etc.). Un complice continuă să preseze victima pentru a facilita îndepărtarea autorului, care trece pe lângă cel de-al doilea complice şi îi strecoară, neobservat, în buzunarul hainei, obiectul furat, apoi coboară toţi la prima staţie de tramvai, trolibuz, autobuz sau tren13. De asemenea, este cunoscut faptul că există persoane specializate14 în săvârşirea acestor furturi, care îşi împart „zonele de activitate” după străzi, mijloace de transport, traseele ori ntipurile acestora etc. De aceea, şi organele 10 S.A.Golunski, op. cit. p. 466-467 11 Ion Mircea, Criminalistica, Editura Fundaţiei „Chemarea”, Iaşi, 1992, p. 406 12 Ion Mircea, Criminalistica, Editura „Lumina Lex”, Bucureşti, 1998, p. 331; Aurel Ciopraga, Ioan Iacobuţă, op. cit., p. 399 13 R.A.Reiss, Manuel de police scientifique (Technique) I, „Vols et Homicides”, Paris, 1911, p. 126-127 14 Camil Suciu, op. cit. p. 649 427 de poliţie care cercetează aceste forme de furt sunt instruite pentru a cunoaşte sistemele de operare folosite de făptuitori. Pentru a se asigura succesul cercetărilor este recomandabil ca făptuitorii să fie surprinşi asupra faptei, să fie recuperate bunurile şi obiectele furate şi să fie identificaţi cei care au reuşit să fugă de la locul faptei. Persoanele suspecte vor fi percheziţionate, locurile aglomerate vor fi izolate, pentru a nu se oferi posibilitatea făptuitorilor să părăsească spaţiul cercetat. De asemenea, vor fi cercetate încăperile, tramvaiul, autobuzul, sălile de spectacol etc., pentru a se descoperi obiectele abandonate de făptuitorii care au observat că sunt urmăriţi. După constatarea faptei, cercetările continuă cu ascultarea persoanei vătămate, efectuarea percheziţiilor corporale, ascultarea şi reţinerea învinuitului sau inculpatului, prezentarea pentru recunoaştere etc. 3. Furtul de autoturisme. Furtul din autoturisme a. Numărul furturilor de autoturisme este în continuă creştere în toate ţările lumii. În România acţionează bande specializate, ce cooperează pe plan internaţional. De aceea, şi organele de poliţie şi extind colaborarea cu poliţiile din ţările vecine sau cu Interpolul15. Dificultăţile întâmpinate în cercetarea acestor forme de furt se datorează numărului în continuă creştere a parcului de maşini, a tipurilor tot mai diversificate de autoturisme şi a lipsie pieselor de schimb. Autoturismele sunt sustrase şi descompletate, pentru a fi vândute ca piese de schimb, pentru a se circula cu ele, cu număr de înmatriculare flas, cu seria motorului schimbată etc., pentru a se săvârşi o infracţiune sau pentru a se îndepărta de la locul faptei; uneori, persoanele folosesc maşinile sustrase pentru a se distra, apoi le abandonează. Din ultima categorie numărul cel mai mare de infractori îl dau tinerii, care părăsesc autoturismul fără a-ai audce stricăciuni16. Pentru găsirea autoturismelor furate şi identificarea autorilor sunt pregătiţi poliţişti, care activează şi se perfecţionează continuu, pentru cercetarea acestor forme de furt. Dintre metodele tactice folosite menţionăm controalele tip „filtru total”, în punctele intens circulate, verificări la atelierele de reparaţii şi în locurile în care se comercializează piese de schimb, folosirea surselor proprii de informare ale poliţiei etc. După descoperirea autovehiculului abandonat, acesta va fi studiat, pentru început, în general, apoi, pentru descoperirea urmelor, va fi examinată 15 Emilian Stancu, Criminalistica, vol. II, Editura „Actami”, Bucureşti, 1995, p. 313 16 Camil Suciu, op. cit., p. 651 428 fiecare piesă, portierele, clanţele acestora, aripile şi capota, porţiune cu porţiune, fără a neglija osiile sau interiorul său17. b. Furtul din autoturisme este, de asemenea, frecvent întâlnit în practica organelor de urmărire penală. Numărul de fapte săvârşite este cu mult mai mare decât cele reclamate, deoarece unele persoane păgubite evită să reclame furtul, mai ales dacă s-au sustras bunuri de valoare redusă (penuri uzate, ştergătoare parbriz etc.). La cercetarea furturilor din autoturisme se acordă importanţă deosebită examinării sistemelor de închidere forţate de făptuitori, deoarece pot păstra urme ale instrumentelor de spargere sau cheilor folosite pentru deschiderea portierelor ori portbagajelor. De asemenea, vor fi căutate şi valorificate urmele digitale. Furturile din autoturisme sunt săvârşite de persoane „specializate”, care pot fi identificate, uneori, după „modus operandi sistem”. Metodele de săvârşire a furturilor din autoturisme sunt din ce în ce mai sofisticate. De la folosirea unor chei potrivite se ajunge la folosirea unor tehnic moderne de anihilare a sistemelor de alarmare obişnuite, dar şi a celor de ultimă creaţie, care sunt tot mai ineficiente18. CAPITOLUL al XXXI-lea CERCETAREA ACCIDENTELOR DE MUNCĂ Secţiunea I – Consideraţii preliminare 1. Cadrul juridic În domeniul protecţiei muncii sunt aplicabile o serie de acte normative care prevăd asigurarea celor mai bune condiţii pentru desfăşurarea procesului de muncă, apărarea vieţii, intewgrităţii corporale şi sănătăţii salariaţilor şi altor persoane participante la procesul de muncă. 17 Ion Mircea, Metode de urmărire a autovehiculelor dispărute de la locul faptei, în Studia Universitatis Babeş-Bolyai, Series Iuris Prudentia, Cluj, 1966, p. 163 18 Emilian Stancu, Criminalistica, vol. II, Editura „Actami”, Bucureşti, 1995, p. 313 429 Încălcarea dispoziţiilor legale privitoare la protecţia muncii poate atrage răspunderea disciplinară, administrativă, materială sau penală, în funcţie de natura juridică a faptelor constatate de organele competente. Cercetarea criminalistică a accidentelor de muncă are în vedere, în primul rând, faptele penale, prin care se încalcă normele legale privitoare la protecţia muncii. Pe lângă cunoaşterea metodelor tactice aplicabile la cercetarea accidentelor de muncă, trebuie cunoscute şi dispoziţiile de drept penal aplicabile: Codul de procedură penală, Codul penal şi Legea protecţiei muncii. Codul de procedură penală cuprinde dispoziţii generale, aplicabile la cercetarea oricăror fapte penale, precum şi dispoziţii speciale, precum acelea ale art. 209, care prevede că accidentele de muncă fac parte din infracţiunile pentru care urmărirea penală se efectuează în mod obligatoriu de procuror. Codul penal cuprinde dispoziţii care incriminează fapte prin care se încalcă, în acelaşi timp, norme din acest cod, precum şi normele de protecţie a muncii, cum ar fi distrugerile de bunuri prin incendii sau explozii. Sunt, de asemenea, aplicabile dispoziţiile art. 33 lit. Cod penal, privitoare la concursul ideal de infracţiuni. Astfel, persoana vinovată de producerea unui accident de muncă mortal încalcă, printr-o singură acţiune sau inacţiune, normele cuprinse în art. 178 Cod penal şi cele cuprinse în art. 34-38 din Legea protecţiei muncii. Legea protecţiei muncii (nr. 90 din 23 iulie 1996, intrată în vigoare la 23 septembrie 1996) cuprinde norme reprezentând un sistem unitar de măsuri şi reguli aplicabile tuturor participanţilor la procesul de muncă. Odată cu intrarea în vigoare a noii legi au fost abrogate dispoziţiile cuprinse în Legea nr. 5/1965 cu privire la protecţia muncii, precum şi dispoziţiile H.C.M. nr. 2896/1966 privind declararea, cercetarea şi evidenţierea accidentelor de muncă şi a bolilor profesionale, H.C.M. nr. 304/1975 privind echipamentul de protecţie, H.C.M. 2494/1969 privind contravenţiile în domeniul muncii, precum şi orice dispoziţii contrare acesteia. Legea stabileşte obligaţii privind realizarea măsurilor de protecţia muncii, coordonarea şi controlul activităţilor de protecţie a muncii şi răspunderea juridică a persoanelor vinovate de încălcarea dispoziţiilor legale privitoare la protecţia muncii. De asemenea, trebuie subliniată importanţa dispoziţiilor tranzitorii şi finale ale legii, în care sunt interpretate noţiunile de „loc de muncă cu pericol deosebit”, „pericol iminent de accidentare”, „practică profesională” etc. 2. Competenţe. Atribuţii 430 Pentru cercetarea accidentelor de muncă sunt formate echipe sau comisii care au atribuţii proprii, fără ca între ele să existe relaţii de subordonare. Pentru cercetarea criminalistică a accidentelor de muncă se constituie o echipă operativă, al cărei conducător este procurorul şi din care fac parte: organele de poliţie, specialişti din domeniul în care a avut loc evenimentul şi medicul legist, dacă accidentul a produs vătămarea sau moartea uneia sau a mai multor persoane. Pentru cercetarea accidentelor de muncă de către organele de specialitate cu atribuţii în acest domeniu sunt stabilite competenţe în funcţie de consecinţele accidentului. Potrivit art. 26 alin. 1 din Legea nr. 90/23 iulie 1996, cercetarea accidentelor de muncă se efectuează astfel: a. de către persoana juridică, în cazul accidentelor care au produs incapacitate de muncă; b. de către inspectoratele de stat teritoriale pentru protecţia muncii, în cazul accidentelor care au produs invaliditate, deces, accidente colective, precum şi în cazul accidentelor de muncă, care au produs incapacitate temporară de muncă salariaţilor angajaţi la persoane fizice; c. de către Ministerul Muncii şi Solidarităţii Sociale, în cazul accidentelor de muncă colective generate de unele evenimente deosebite, precum şi avariile sau exploziile. Comisiile de specialitate întocmesc un dosar în două sau mai multe exemplare, din care un exemplar va fi înaintat procurorului de la Parchetul în a cărui rază de activitate a avut loc accidentul. În cazul accidentelor de circulaţie, produse pe drumurile publice, în care printre victime sunt persoane aflate în îndeplinirea sarcinilor de serviciu, persoana juridică sau fizică la care sunt angajaţi accidentaţii va anunţa de îndată Inspectoratul de stat în raza căruia s-a produs accidentul. În aceste cazuri, organele de poliţie care au constata fapta vor trimite organelor prevăzute în art. 26 alin. 1 din lege un exemplar din procesul-verbal de cercetare la faţa locului, la cererea acestora. De asemenea, în caz de deces al persoanei accidentate în muncă, unitatea medico-legală competentă este obligată să înainteze Inspectoratului de stat Teritorial pentru protecţia Muncii, în termen de 7 zile de la data decesului, o copie de pe raportul de constatare medico-legală1. 3. Principalele aspecte ce trebuie clarificate la cercetarea accidentelor de muncă 1 Aurel Ciopraga, Ioan Iacobuţă, op.cit., p. 405 431 Comisia desemnată să cerceteze accidentul de muncă, potrivit competenţelor stabilite de dispoziţiile art. 26 alin. 1 din lege, este obligată să cerceteze fapta sub toate aspectele şi să încheie un act de constatare în care va consemna rezultatul cercetărilor (art. 26 alin. 2 din Legea nr. 90/1996), după cum urmează: a. Stabilirea cauzelor şi împrejurărilor în care a avut loc accidentul Pentru a clarifica acest aspect, comisia trebuie să ciunoască specificul locului de muncă, procesul tehnologic, atribuţiile pe care le are fiecare persoană la locul de muncă, datele tehnice privind exploatarea utilajelor etc. De aceea, din comisie fac parte inspectori de stat, specializaţi în protecţia muncii în domenii de activitate precum: exploatări miniere, exploatări forestiere, construcţii, agricultură etc. b. Prevederile din normele de protecţie a muncii care nu au fost respectate În domeniul protecţiei muncii există două categorii de norme de trebuie cunoscute de cei care cercetează accidentele de muncă: norme cu caracter general, aplicabile fiecărui loc de muncă, şi norme specifice fiecărui departament central (construcţii de maşini, sector forestier, exploatări miniere, transporturi, agricultură etc.). După adoptarea Legii nr. 5/1965 cu privire la protecţia muncii, au fost elaborate norme generale şi norme departamentale pentru aplicarea legii. Prin intrarea în vigoare a Legii protecţiei muncii nr. 90/1996 a fost abrogată Legea nr. 5/1965 şi actele normative elaborate pentru aplicarea ei. De aceea, art. 47 din Legea nr. 90/1996 stabilşte obligaţia Ministerului Muncii şi Solidarităţii Sociale ca, în colaborare cu organele de stat competente, să elaboreze, în termen de 30 zile de la publicarea legii (până la 23 august 1996), norme metodologice pentru aplicarea prevederilor acesteia. c. Stabilirea persoanelor care se fac răspunzătoare de nerespectarea normelor de protecţie a muncii La fiecare loc de muncă sunt stabilite responsabilităţi privind respectarea normelor de protecţie a muncii, începând cu conducerea echipeim secţiei, întreprinderii (şef de echipă, maistru, inginer etc.), şi terminând cu conducătorul întreprinderii. Cunoscându-se atribuţiile fiecărei persoane la locul de mucă se va stabili şi modul în care fiecare din cei care au sarcini de supraveghere şi control sau execuţie şi-au respectat aceste atribuţii. Stabilirea acestor răspunderi este înlesnită de prezenţa în comisie a inspectorilor de stat pentru protecţia muncii, specialişti pe domenii de activitate. 432 d. Menţionarea sancţiunilor aplicate Sunt avute în vedere numai sancţiunile administrative, disciplinare, contravenţionale (prevăzute în art. 40 din Legea nr. 90/1996). e. Persoana juridică sau fizică la care se înregistrează accidentul de muncă Pâna la 23 septembrie 1996, când a intrat în vigoare Legea nr. 90/1996, înregistrarea accidentelor de muncă era reglementată de H.C.M. nr. 2896/1996, iar noual lege cuprinde dispoziţii în acest sens în art. 27, 28 şi 32. f. Măsurile ce trebuie luate pentru prevenirea altor accidente Luarea măsurilor de prevenire a altor accidente este în directă legătură cu stabilirea cauzelor şi împrejurărilor în care a avut loc accidentul. Deci, vor fi indicate mai întâi măsurile ce trebuie luate pentru înlăturarea acestor cauze şi condiţii, care, de cele mai multe ori, privesc organizarea fluxului tehnologic, instruirea personalului muncitor pentru cunoaşterea normelor de pritecţie a muncii, procurarea echipamentului de protecţie de strictă necesitate şi folosirea lui la locul de muncă etc.2. Secţiunea a II-a – Cercetarea la faţa locului 1. Constituirea echipei operative Cercetarea accidentelor de muncă se realizează în echipă, condusă de procuror. Din orice echipă fac parte organele de poliţie, medicul legist (când s-au produs vătămări corporale grave sau decesul unei persoane) şi inspectori de stat pentru protecţia muncii, specializaţi în sectorul de muncă în care a avut loc evenimentul. 2 Camil Suciu, op.cit., p. 637-638; Constantin Aianiţoaie, Curs de criminalistică, vol.III, Metodica criminalistică, partea a II-a, Editat de Şcoala militară de ofiţeri a Ministerului de Interne, Bucureşti, 1977, p.63 şi urm; Ion Mircea, Criminalistica, Editura Didactică şi Pedagogică, Bucureşti, 1978, p. 185 433 Indiferent de modul în care a fost sesizat de producerea unui accident de muncă (poliţie, Inspectoratul teritorial pentru protecţia muncii, conducătorul locului de muncă etc.), procurorul va culege cât mai multe date în legătură cu consecinţele accidentului, specificul locului de muncă, măsurile de pază su de oprire a procesului tehnologic etc. şi va forma echipa operativă cu care va trebui să se deplaseze cât mai urgent la faţa locului. 2. Efectuarea cercetărilor Cercetarea la faţa locului în cazul accidentelor de muncă se face cu respectarea metodelor tactice aplicabile pentru fiecare faptă penală şi cu observarea unor metode tactice specifice locului de muncă: construcţii de maşini, sector forestier, minerit, agricultură etc. Oricare ar fi specificul locului de muncă în care s-a produs accidentul, vor fi parcurse două faze distincte ale cercetării: faza statică şi faza dinamică3. A. Faza statică O măsură care trebuie luată de urgenţă de echipa de cercetare priveşte salvarea victimelor. Procurorul va verifica starea victimelor, şi, împreună cu medicul legist, va stabili ce măsuri se impun pentru acordarea de prim ajutor sau transpoartarea acestora la unitatea spitalicească cea mai apropiată. Cercetările vor începe cu stabilirea modificărilor ce au putut interveni până la sosirea echipei operative la faţa locului, pentru ca, împreună cu inspectorii de specialitate, să se stabilească dacă acele schimbări au fost impuse de specificul procesului tehnologic, de măsurile ce trebuiau luate pentru salvarea vieţii unor persoane, sau sunt încercări de derutare a cercetărilor. Locul accidentului va fi delimitat prin tăbliţie numerotate, descris în notele necesare la întocmirea procesului-verbal de constatre şi fotografiat. B. Faza dinamică Echipa operativă care se deplasează la faţa locului va fi preocupată de cunoaşterea specificului locului de muncă şi de multe alte obiective între care, cele mai importante, privesc: a. stabilirea poziţiei, stării iniţiale a instalaţiilor, maşinilor şi utilajelor, interesând, printre altele, dacă erau sau nu în funcţiune înainte de accident, 3 S.P. Mitricev, P.I. Tarasov Rodionov, Criminalistica, Partea a II-a, Bucureşti, 1954, p. 136; Ion Mircea, Criminalistica, Editura „Lumina Lex”, Bucureşti, 1998, p. 334 434 dacă erau manevrate de personalul muncitor autorizat, dacă nu au fost observate anomalii în funcţionare ş.a.; b. cercetarea minuţioasă a urmelor, în acest scop acordându-se atenţie descoperirii, fixării şi ridicării tuturor categoriilor de urme, a mijloacelor materiale de probă, care pot servi la clarificarea împrejurărilor producerii accidentului etc.; c. clarificarea eventualelor împrejurări negative în starea de fapt a locului accidentului, împrejurări de natură să ofere indicii privind încercarea de disimulare a naturii evenimentului produs etc.4. Vor fi cercetate suprafeţele apte să păstreze urme ale accidentului sau urme digitale. Cadavrul va fi examinat în prezenţa medicului legist, pentru a se descrie urmele constatate pe îmbrăcăminte şi pe corp, apoi va fi transportat la morgă pentru autopsie. Se vor descrie toate urmele de violenţă şi starea generală a cadavrului, în cazurile cu arsuri grave, distrugeri de ţesuturi sau de organe etc. Practica organelor de urmărire penală se confruntă cu situaţii în care cadavrul a fost în întregime descompus de temperaturi înalte (oţelării) sau accidentele ce se produc în industria de armament (explozive). Obiectele purtătoare de urme, dacă sunt comod transportabile, vor fi ridicate pentru cercetări în condiţii de laborator. În această categorie de obiecte pot fi incluse şi documentele scrise privind desfăşurarea procesului tehnologic, ordinele interne privind stabilirea răspunderilor în legătură cu protecţia muncii, fişele individuale de instruire etc., ce vor servi la stabilirea persoanelor care se fac vinovate de producerea accidentului. Rezultatul cercetărilor va fi consemnat într-un proces-verbal de constatare, la care se ataşează schiţa locului faptei şi planşa cu fotografii judiciare operative. În ultimul timp, se folosesc în mod curent mijloace moderne de fixare a locului faptei: aparatul de filmat, camere video, banda magnetică. Specificul cercetărilor la faţa locului, în cazul accidentelor de muncă, rezultă şi din aceea că, deşi activitatea de cercetare se desfăşoară în comisie, se întocmesc mai multe acte de constatare: procesul-verbal întocmit şi semnat de procuror şi organele de poliţie, procesul-verbal întocmit de comisia inspectoratului de stat pentru protecţia muncii, procesul-verbal al pompierilor militari, dacă au fost prezenţi la faţa locului, în funcţie de natura accidentului, raportul de autopsie medico-legală etc. Indiferent cine ar întocmi acest acte de constatare, un exemplar al acestora va fi înaintat procurorului, pentru a fi anexat la dosarul de urmărire penală, ca probe folosite pentru stabilirea răspunderii penale a celor vinovaţi de producerea accidentului. 4 Emilian Stancu, Criminalistica, vol. II, Editura „Actami”, Bucureşti, 1995, p. 350-351 435 Secţiunea a III-a – Efectuarea altor acte de urmărire penală 1. Ascultarea persoanelor Specificul cercetării accidentelor de muncă rezultă şi din aceea că la audierea persoanelor se acordă prioritate martorilor, pentru a culege cât mai multe date privitoare la împrejurările în care s-a produs accidentul şi, numai după ce s-au administrat suficiente probe pentru stabilirea vinovăţiei, se va proceda la audierea învinuitului sau inculpatului. O poziţie specială o are, de această dată, persoana vătămată. a. Audierea martorilor Audierea martorilor se va face cu respectarea metodelor tactice aplicabile la cercetarea oricăror fapte, dar luându-se în considerare şi specificul accidentelor de muncă. Martorii trebuie selectaţi în funcţie de raporturile în care se află cu părţile din proces (persoana vătămată şi învinuitul sau inculpatul). Mai mult decât în cazul altor fapte, martoriipot fi influenţaţi de conducătorul locului de muncă (vinovat, de cele mai multe ori, de producerea accidentului), sau chiar ameninţaţi să nu declare adevărul ori să facă declaraţii mincinoase pentru a-i apăra de răspunderea penală. De asemenea, martorii pot fi influenţaţi de persoanele care au suferit vătămări corporale şi dortesc să obţină o pensie de invaliditate sau alte înlesniri necuvenite. În funcţie de specificul locului de muncă şi având în vedere aspectele de ordin psihologic menţionate, martorii pot fi invitaţi să precizeze dacă s-au făcut modificări la locul accidentului, în ce constau şi care a fost scopul lor, relaţiile în care se află cu victima accidentului de muncă, dacă s-au exercitat presiuni asupra lor de către responsabilii cu protecţia muncii, pentru a face anumite declaraţii necorespunzătoare adevărului, dacă s-au făcut instructajele de protecţie a muncii consemnate în fişele individuale şi în alte acte întocmite 436 de cei învestiţi cu asemenea sarcini, dacă au primit echipamentul de protecţie corespunzător şi cum este folosit în producţie etc.5 c. Ascultarea învinuitului sau inculpatului O altă caracteristică a cercetării accidentelor de muncă este aceea că învinuitul sau inculpatul este, de cele mai multe ori, o persoană cu funcţie de conducere care, cunoscându-şi atribuţiile prevăzute în normele de protecţie a muncii, precum şi în fişa postului, are abilitatea necesară pentru a interpreta în favoarea sa împrejurările în care s-a produs accidentul şi a încerca să scape de răspunderea penală. De aceea, audierea începe cu stabilirea sarcinilor de serviciu în ceea ce priveşte protecţia muncii, dacă le-a cunoscut, ce măsuri a luat pentru respectarea lor, ce măsuri a luat pentru înlăturarea cauzelor care au determinat şi a condiţiilor care au înlesnit producerea accidentului etc. Apărările învinuitului sau inculpatului vor fi consemnate şi verificate prin administrarea probelor solicitate sau a celor ce rezultă din lucrările dosarului. Dacă specificul cauzei o impune, îi vor fi prezentate învinuitului sau inculpatului mijloacele materiale de probă existente (corpuri delicte, obiecte purtătoare de urme etc.) sau declaraţiile altor persoane, rapoarte de expertiză etc. d. Ascultarea persoanei vătămate Înainte de a se proceda la ascultarea persoanei vătămate trebuie culese cât mai multe date cu privire la aceasta, cum ar fi, de exemplu, comportarea ei în timpul muncii, dacă lucra atent ori neglijent, starea ei sufletească sau de sănătate înainte şi în timpul producerii accidentului, ştiut fiind faptul că boala, oboseala, depresiunea sufletească reduc atenţia şi capacitatea de a reacţiona în timp util în faţa unor situaţii neprevăzute de persoana în cauză6. Persoanele care au suferit vătămări corporale grave vor fi audiate cu respectarea metodelor tactice cunoscute şi ţinând seama de poziţia subiectivă a acestora, de cele mai multe ori explicabilă. Generalizarea practicii judiciare în acest domeniu ne oferă posibilitatea să distingem o categorie de persoane, care au o atitudine sinceră, corectă, obiectivă faţă de faptă, şi a doua categorie de persoane, situate pe extreme 5 Ion Mircea, Criminalistica, ed. a II-a, Editura Fundaţiei „Chemarea”, Iaşi, 1994, p. 32; Emilian Stancu, op. cit. supra, p. 352 6 P.Ionescu, Unele aspecte psiho-fiziologice ale producerii accidentelor de muncă, în Probleme de medicină judiciară şi de criminalistică, vol. III, Editura Medicală, Bucureşti, 1965, p. 103-107 437 diferite: unele acuză conducătorul locului de muncă, făcându-l vinovat de producerea accidentului, în încercarea de a obţine o pensie de invaliditate, chiar atunci când ele sunt răspunzătoare de nerespectarea normelor de protecţie a muncii, altele şi asumă pe nedrept răspunderi pentru producerea accidentului, cu scopul de a crea o situaţie favorabilă conducătorului locului de muncă şi a-l apăra de răspunderea penală. Despre existenţa acestei din urmă categorii de persoane se află în cazul în care conducătorul locului de muncă nu şi-a respectat promisiuniule făcute privitoare la acordarea unor despăgubiri şi determină victimele să revină asupra declaraţiilor şi să spună adevărul, chiar dacă uneori o fac cu foarte mare întârziere. De aceea, declaraţiile persoanelor vătămate trebuie privite cu multe rezerve. Rolul lor în stabilirea adevărului estye secundar, în raport cu alte probe: procesul-verbal de cercetare la faţa locului, rapoartele de exepertiză criminalistică, expertiza tehnică sau medico-legală. 2. Dispunerea expertizelor judiciare Cercetarea accidentelor de muncă presupune, de cele mai multe ori, efectuarea unor expertize judiciare din cele mai diferite domenii: tehnice, criminalistice, medico-legale etc. Expertizele tehnice au ca obiectiv clarificarea aspectelor legate de funcţionarea utilajelor şi instalaţiilor, respectarea procesului tehnologic, a reţetelor de fabricaţie etc. Experţii vor fi aleşi din domeniul corespunzător locului de muncă: construcţii de maşini, agricultură, sector minier, sector forestier etc. Pentru dispunerea expertizei, organele de urmărire penală trebuie să cunoască specificul locului de muncă, procesul tehnologic etc., pentru a putea formula întrebări şi obiective ce sunt de competenţa expertului şi a putea înţelege şi interpreta în mod critic rapoartele de expertiză. Expertizele criminalistice pot avea obiective din cele mai diferite, după specificul locului de muncă; uneori, privesc cercetarea criminalistică a scrisului (autenticitatea unor acte, semnături false în fişele individuale de protecţie a muncii), cercetarea urmelor de picior, a urmelor de degete etc. Dintre expertizele criminalistice, cele traseologice au rolul de a oferi date referitoare la dinamica producerii accidentului, prin examinarea şi interpretarea urmelor descoperite la faţa locului7. Expertiza medico-legală priveşte atât examinarea persoanelor rănite, cât şi examinarea şi autopsia cadavrelor (întregi sau fragmentate în accidente cu consecinţe deosebit de grave). 7 Emilian Stancu, op. cit.supra, p. 353 438 La examinarea persoanelor accidentate expertiza trebuie să stabilească dacă persoana ce a suferit vătămări corporale prezintă o infirmitate fizică permanentă, care este durata incapacităţii de muncă, dacă accidentul a produs invaliditate etc. De asemenea, examenul medico-legal trebuie să stabilească atât leziunile provocate prin accident, cât şi cauzele medicale care l-au provocat sau favorizat8. La cercetarea accidentelor de muncă mortale, expertiza medico-legală trebuie să stabilească existenţa legăturii de cauzalitate între accident şi moarte, ştiut fiind faptul că moartea intervenită la locul de muncă se poate datora şi altor cauze: boli preexistente, consum excesiv de băuturi alcoolice, căderi întâmplătoare, fără o legătură cu procesul de producţie (loviri intenţionate sau loviri din cuplă, aplicate de colegii de muncă sau de superiori etc.). 3. Stabilirea răspunderii penale a persoanelor cercetate Scopul principal al accidentelor de muncă îl constituie stabilirea vinovăţiei sau nevinovăţiei persoanelor cu atribuţii în domeniul protecţiei muncii. Urmărirea penală se consideră terminată numai atunci când s-a stabilit că există persoane vinovate de producerea accidentelor de muncă sau acestea s-au produs din cauze ce nu pot antrena răspunderea penală9. Întrucât procurorul este cel care întocmeşte şi actul de constatare la terminarea cercetărilor efectuate la faţa locului, efectuează urmărirea penală şi dispune trimiterea în judecată, tot el trebuie să stabilească şi existenţa vinovăţiei persoanelor cercetate. Chestiunea prezintă un interes deosebit odată cu intrarea în vigoare a noii legi de protecţie a muncii, la data de 23 septembrie 1996, care prevede că infracţiunile la protecţia muncii se pot săvârşi atât cu intenţie, cât şi din culpă. De asemenea, sunt incriminate ca infracţiuni fapte care constau în neluarea măsurilor de protecţie a muncii (art. 34 şi 35) şi fapte care constau în nerespectarea măsurilor stabilite cu privire la protecţia muncii (art. 36, 37 şi 38). 8 Gh.Scripcaru, M.Terbancea, Patologie medico-legală, ed. a II-a, Editura Didactică şi Pedagogică, Bucureşti, 1983, p. 32 9 Aurel Ciopraga, Ioan Iacobuţă, op. cit., p. 413 439 CAPITOLUL al XXXII-lea CERCETAREA ACCIDENTELOR DE TRAFIC RUTIER Secţiunea I – Consideraţii preliminare 1. Cadrul juridic Cercetarea evenimentelor de trafic rutier are în vedere stabilirea consecinţelor nerespectării normelor care reglementează circulaţia pe drumurile publice şi luarea unor măsuri de combatere şi prevenire a acestora. Sancţionarea persoanelor vinovate de încălcarea legii se face în funcţie de natura faptelor săvârşite, care pot avea caracter penal sau administrativ. Pe lângă cunoaşterea metodelor tactice aplicabile la cercetarea evenimentelor de trafic rutier, organele de urmărire penală trebuie să cunoască şi dispoziţiile legale aplicabile: Codul de procedură penală, Codul circulaţiei rutiere (Ordonanţa de Urgenţă a Guvernului nr. 195/2002), Legea 32/1968 privind sancţionarea contravenţiilor etc. Codul de procedură penală cuprinde dispoziţii privitoare la întocmirea procesului-verbal de cercetare la faţa locului, ridicarea de obiecte şi înscrisuri, ascultarea persoanelor implicate în evenimentul rutier (persoana vătămată, martorii, învinuitul sau inclupatul), dispunerea şi efectuarea constatărilor tehnico-ştiinţifice şi a expertizelor etc. Codul penal incriminează drept infracţiuni fapte ce pot fi săvârşite de conducătorii auto în timpul unor evenimente rutiere: vătămări corporale din culpă (art. 184 Cod penal), ucideri din culpă (art. 178 Cod Penal), distrugeri de bunuri (art. 218-219 Cod penal). Ordonanţa de Urgenţă nr. 195/2002 cuprinde dispoziţii speciale pentru faptele care constituie infracţiuni şi cele care constituie contravenţii. 440 Legea nr. 32/1968 privind sancţionarea contravenţiilor. Dispoziţiile privitoare la constatarea contravenţiilor prevăzute în Ordonanţa de Urgenţă nr. 195/2002 se completează cu cele prevăzute în Legea 32/19681. 2. Competenţe. Atribuţii Dată fiind multitudinea împrejurărilor în care pot fi încălcate normele privind siguranţa circulaţiei pe drumurile publice, nici noţiunea de „accident de circulaţie”, folosită în literatura de specialitate timp de mai mulţi ani2, nu mai corespunde realităţilor actuale. De aceea, preferăm denumirea de „eveniment rutier” sau pe aceea de „accident de trafic”. Cercetarea evenimentelor de trafic rutier (contravenţii sau infracţiuni) este de competenţa organelor de cercetare penală ale poliţiei, specializate în acest domeniu. Prezenţa procurorului nu este obligatorie la cercetarea infracţiunilor prevăzute de Decretul 328/1966. Cu toate acestea, în baza relaţiilor de colaborare existente între procurori şi poliţişti, a dreptului pe care îl are procurorul de a participa la efectuarea oricărui act de urmărire penală şi a supravegherii exercitate de procuror asupra activităţii de cercetare penală desfăşurate de organele de poliţie, acesta participă în numeroase cazuri, atât la cercetarea la faţa locului, cât şi la efectuarea unor acte de urmărire penală. De cele mai multe ori, când se găseşte un cadavru neidentificat pe drumurile publice şi nu se cunosc împrejurările în care s-a produs moartea, se verifică atât versiunea accidentului de circulaţie, cât şi versiunea omorului intenţionat, iar prezenţa procurorului este nu numai recomandabilă, ci chiar obligatorie. De asemenea, procurorul aprticipă la efectuarea unor confruntări, reconstituiri sau audieri de persoane, şi anume: la ascultarea învinuitului sau inculpatului, la luarea măsurii arestării preventive, prezentarea materialului de urmărire penală etc.3 Secţiunea a II-a – Cercetarea la faţa locului 1. Constituirea echipei operative Complexitatea problemelor care trebuie rezolvate în cursul cercetărilor la faţa locului impune formarea unei echipe de specialişti din cele mai diferite domenii. Din echipă vor face parte ofiţeri de poliţie specializaţi în probleme de circulaţie pe drumurile publice, ofiţeri specializaţi în mecanică auto, tehnicieni sau experţi criminalişti, medici legişti şi, dacă sunt îndoilei cu privire la natura juridică a faptei (ucidere din culpă sau omor intenţionat), 1 Aurel Ciopraga, Ioan Iacobuţă, op. cit., p. 416 2 Camil Suciu, op. cit., p. 641 3 Camil Suciu, op. cit. p. 642 441 trebuie să participe la cercetări procurorul criminalist. De asemenea, vor fi repartizate atribuţii pe fiecare membru al echipei şi vor fi asigurate mijloacele tehnice necesare cercetărilor la faţa locului. 2. Efectuarea cercetărilor Cercetarea la faţa locului se efectuează cu respectarea metodelor tactice aplicabile pentru orice faptă, dar care vor fi adaptate specificului accidentelor de trafic auto4. În cazul accidentelor de trafic auto, noţiunea privind „faţa locului” are o sferă foarte largă, deoarece cuprinde: a. Segmentul de cale rutieră pe care a avut loc evenimentul. Uneori, segementul de drum public (şosea, stradă, autostradă) pe care s-a produs accidentul se poate întinde de la câţiva metri, până la câteva sute de metri, dacă au autovehicul răsturnat în calea rutieră în timpul accidentului antrenează şi alte autovehicule, care circulă în acelaşi sens sau în sens contrar. b. Porţiunile de teren învecinate cu drumul public în care au ajuns autovehiculele după accident. Uneori, din cauza vitezei excesive şi a şocului puternic în timpul imactului cu alt autovehicul sau cu un obstacol (stâlp de telefon, arbori de pe marginea şoselei etc.), autovehiculul sau autovehiculele implicate în accident părăsesc partea carosabilă şi ajung în terenul învecinat la o distanţă de zeci de metri faţă de şosea. c. Porţiunea de teren în care s-au descoperit urmăriel accidentului. În cazul în care conducătorul auto a părăsit locul accidentului şi a adus modificări autovehiculului pentru a nu fi identificat (schimbarea seriei motorului sau descompunerea maşinii pentru a se valorifica sub forma pieselorn de schimb), trebuie cercetat locul unde a fost ascunsă maşina, atelierul unde a fost dusă pentru reparaţii etc. d. Căile folosite pentru fuga de la locul accidentului. De această dată,l drumul parcurs de autovehicul de la locul accidentului, în scopul sustragerii de la urmărirea penală, trebuie cercetat în vederea identificării autovehiculului şi a conducătorului auto. Oricare ar fi particularităţile cazului cercetat, vor fi parcurse cele două faze cunoscute de tactica criminalistică: faza statică şi faza dinamică. 4 Ion Mircea, Criminalistica, Editura „Lumina Lex”, Bucureşti, 1998, p. 335 442 A. Faza statică Echipa operativă sosită la faţa locului trebuie să culeagă cât mai multe informaţii, de la organele de poliţie locale care au constatat evenimentul, în legătură cu starea victimelor, identificarea acestora, la ce unitate spitalicească au fost transportate victimele care aveau nevoie de îngrijiri medicale, dacă au fost identificate cadavrele, dacă au fost ridicate de la faţa locului obiecte sau valori aparţinând victimelor şi de către cine, dacă autovehiculul ori vehiculul hipo implicate în accident se mai găseşte la locul faptei, precum şi orice alte modificări survenite în câmplul infracţional, de la constatarea faptei şi până la sosirea echipei operative. Cercetările efectuate în fază statică constau în fixarea cadrului general al locului infracţiunii, prin delimitarea acestuia cu ajutorul reperelor din teren sau a tăbliţelor numerotate, şi efectuarea de fotografii judiciare operative. De asemenea, se vor observa: starea generală a şoselei, gradul, de înclinaţie, condiţiile meteorologice şi alte detalii, în funcţie de locul evenimentului rutier5. Vor fi descrise vehiculele găsite la locul accidentului (căruţe cu cai, autovehicule), cadavrul, obiectele căzute din vehicul în timpul impactului, obiecte aparţinând victimelor sau făptuitorilor, pierdute sau abandonate la locul faptei etc. Se vor consemna distanţele dintre acestea şi reperele principale din teren (borna kilometrică, arborii din zona de protecţie, stâlpii de susţinere a reţelei telefonice sau a reţelei electrice etc.). În această etapă a cercetărilor, o atenţie deosebită trebuie acordată măsurării urmei de frânare, cât şi surprinderii unor eventuale împrejurări negative6. Fixarea pe peliculă a cadrului general al locului cercetat se face cu aparatul foto, aparatul de filmat sau camera video. B. Faza dinamică În această etapă se desfăşoară o activitate complexă, în care fiecare specialist din echipă îşi îndeplineşte atribuţiile specifice. Ofiţerul specializat în cercetarea şi valorificarea urmelor (tehnician sau expert criminalist) va examina autovehiculul angajat în accident, pentru descoperirea şi fixarea urmelor utile identificării autovehiculului ce nu se mai găseşte la faţa locului, a urmelor de suprafaţă sau de adâncime, a urmelor de picioare sau de mâini etc. De asemenea, va examina îmbrăcămintea şi corpul 5 Ion Mircea, Cercetarea la faţa locului a accidentelor de circulaţie, element necesar în umrărirea autovehiculelor dispărute de la locul faptei, în Studia Universitatis Babeş-Bolyai, Series Iurisprudentia, Cluj, 1964, p. 154-155 6 Emilian Stancu, Criminalistica, vol. II, Editura „Actami”, Bucureşti, 1995, p. 375 443 victimei pentru a se descoperi urme ale impactului cu autovehiculul ce a dispărut de la locul faptei. Urmele create de roţile autovehiculelor pe părţile carosabile sau pe acostamente se fixează prin descrierea amănunţită în procesul-verbal, fotografiere, iar cele de adâncime şi prin mulare. De asemenea, sunt descrise caracteristicile desenului antiderapant, cu particulartiăţile de uzură ori de altă natură imprimate în urmă. La urmele dinamice, se măsoară lungimea, la fiecare în parte, se descrie aspectul lor general, caracteristicile care delimitează tipul maşinii, se determină direcţia deplasării autovehiculului pentru a se putea aprecia viteza de circulaţie7. De asemenea, se acordă o deosebită atenţie cercetării fragmentelor sau cioburilor de sticlă provenite de la far, parbriz, portiere, a peliculelor de vopsea şi a microurmelor. Urmele sub formă de cioburi, obiectele şi resturile de piese se ridică şi se împachetează, fiecare, separat, cu menţiunile corespunzătoare în procesul-verbal. În cazul accidentelor cu fugă de la locul faptei, vor fi luate măsuri specifice de urmărire, chiar în timpul desfăşurării cercetărilor la faţa locului sau imediat după terminarea acestora8. Constatările făcute vor fi consemnate pentru a fi incluse în procesul-verbal şi se vor executa fotografii judiciare. Obiectele purtătoare de urme, dacă sunt transportabile, vor fi ridicate pentru cercetări în laborator. Ofiţerul specializat în probleme de mecanică auto va verifica starea tehnică a autovehiculelor găsite la locul faptei. Vor fi descrise urmele de impact găsite pe caroserie, starea tehnică a motorului, pentru a diferenţia defecţiunile tehnice preexistente de avariile produse în timpulo impactului, starea tehnică a sistemului de frânare, a sistemului de iluminare, evaluarea pagubelor produse, precum şi dacă autovehiculul poate circula sau trebuie tractat la un garaj pentru examinări ulterioare, în cadrul expertizei tehnice auto sau a expertizei criminalistice (existenţa unor defecţiuni tehnice care explică modul de producere a accidentului, viteza cu care a rulat în momentul producerii accidentului etc.). Numai după întocmirea procesului-verbal de constatare a stării tehynice a autovehiculului se poate dispune plecarea sau transportarea acestuia (remorcarea) de la locul faptei9. Medicul legist, în prezenţa organelor de urmărire penală, va examina atât îmbrăcămintea, cât şi cadavrul, pentru identificarea şi consemnarea urmelor de violenţă constatate. Dacă urgenţa o impune, şi mijloacele tehnice 7 Lupu Coman, Câteva criterii de determinare a vitezei de circulaţie a autovehiculelor în accidente de circulaţie auto, în Probleme de medicină judiciară şi de criminalistică, vol. IV, Editura medicală, Bucureşti. 1965, p. 116-118 8 Ion Mircea, Metode de urmărire a autovehiculelor dispărute de la locul faptei, în Studia Universitatis Babeş-Bolyai, Seria Iurisprudentia, Cluj, p. 161-164 9 Aurel Ciopraga, Ioan Iacobuţă, op. cit., p. 419 444 din dotare sunt corespunzătoare, autopsia cadavrului se poate face, în mod excepţional, şi la locul accidentului, însă este indicat ca acesta să fie transportat la morgă. La faţa locului, medicul legist poate contribui la identificarea şi ridicarea urmelor biologice de natură umană, îndeosebi urme de sânge, fire de păr, resturi de ţesuturi etc., găsite pe corpul sau pe îmbrăcămintea victimei, pe suprafaţa carosabilă, în interiorul autovehiculului sau pe părţile preoeminente ale acestuia (bară de protecţie, aripi, faruri, pneuri etc.), ori în alte locuri mai greu de observat. De aceea, este recomandabil ca autovehiculul să fie examinat în atelier. La terminarea cercetărilor, se întocmesc actele de constatare specifice fiecăruia dintre specialiştii care au făcut parte din echipă. Organele de urmărire penală vor întocmi două procese-verbale de constatare şi anume: un act de constatare a stării tehnice a maşinii, încheiat de ofiţerul specializat în probleme de mecanică auto, şi un proces-verbal separat, în care se consemnează toate constatările făcute la faţa locului. La procesul-verbal de constatare vor fi ataşate schiţa şi planşa cu fotografii judiciare operative. Medicul legist va întomi acte de constatare distincte pentru examinarea persoanelor care prezintă leziuni corporale şi alte urme de violenţă şi pentru examinarea cadavrului şi efectuarea autopsiei. Secţiunea a III-a – Efectuarea altor acte de urmărire penală 1. Ascultarea persoanelor La cercetarea accidentelor de trafic rutier se acordă o importanţă deosebită administrării probelor obiective (cercetarea la faţa locului, expertizele tehnice, expertizele medico-legale, expertizele criminalistice), dar concluzia de vinovăţie sau nevinovăţie a celor implicaţi în producerea accidentelor nu poate fi dedusă numai din interpretarea şi aprecierea acestor probe, ci este necesară şi audierea persoanelor. Persoanele care pot da relaţii în legătură cu împrejurările în care s-au produs accidentele pot avea calităţi procesuale diferite (martori, persoane vătămate, învinuiţi sau inculpaţi). Metodele tactice ce trebuie respectate la audierea persoanelor sunt cele aplicabile în cazul săvârtşirii oricăror infracţiuni, dar trebuie adaptate la specificul acestor categorii de fapte penale. A. Ascultarea martorilor Înainte de a se proceda la audierea martorilor, este necesar să se stabilească relaţiile în care se află cu persoanele implicate în accident (rudenie, afecţiune, duşmănie etc.), locul unde se afla când au perceput cele 445 petrecute: în autovehiculele implicate în accident, în alte autovehicule ce staţionau ori se aflau în mişcare etc., circulau pe calea rutieră pe care s-a produs accidentul, erau la distanţă mai apropiată sau mai îndepărtată de şosea sau stradă au perceput faptele de la aceeaşi înălţime, ori se aflau la geamul apartamentului de la etajele superioare ale unui bloc. Persoanele aflate în autovehiculul implicat în accident vor face relatări favoprabile conducătorului auto, dacă sunt în relaţii de rudenie apropiată ori de afecţiune deosebită, mai ales atunci când singurul martor este soţul (soţia) conducătorului auto. Dacă impactul s-a produs între două autovehicule, persoanele audiate ca martori au tendinţa să facă declaraţii favorabile conducătorului auto din mijlocul de transport în care se aflau în momentul impactului şi să facă răspunzătpor de producerea accidentului conducătorul celuilalt autovehicul. Martorii care staţionau în apropiere sau circulau pe şosea percep în mod diferit împrejurările în care s-a produs accidentul, în funcţie de vârstă, sex, profesie etc. Astfel, în cazul părăsirii locului accidentului, pentru identificarea autovehiculului pot da relaţii utile tinerii interesaţi în cunoaşterea tipurilor de autovehicule, persoanele care lucrează în acest domeniu (la construcţia, la repararea mijloacelor de transport auto), şi care conduc asemenea mijloace: şoferii amatori sau profesionişti etc. b. Ascultarea învinuitului sau inculpatului Învinuitul sau inculpatul are tendinţa firească, explicabilă, de a-şi nega vinovăţia şi de a invoca fapte sau împrejurări care să o atenueze. De aceea, ascultarea acestuia se va face, în p-rincipiu, după administrarea celorlalte probe. De cele mai multe ori, învinuitul sau incuplatul invocă imposibilitatea de a fi evitat producerea accidentului: împrejurări imputabile victimei, cauze de ordin tehnic, imposibilitatea de a vedea victima pentru că a fost orbit de luminile autovehiculului venind din sens opus, etc. Toate apărările învinuitului sau incuplatului trebuie consemnate şi verificate. De asemenea, vor fi admise cererile de probe ale acestuia, în măsura în care pot contribui la aflarea adevărului, dar vor fi respinse cele nepertinente cauzei, care urmăresc doar tergiversarea cercetărilor. O atenţie deosebită trebuie acordată cunoaşterii psihologiei învinuitului sau incuplatului, cercetat pentru săvârşirea unui accident de circulaţie. Orice învinuit sau inculpat se află o mare perioadă de timp după producerea accidentului, sub impresia celor văzute şi trăite atunci, dar, când victimele sunt persoane apropiate, soţul, copiii, persoana de care era îndrăgostit, conducătorul locului de muncă etc.), tulburarea de care este cuprins făptuitorul este şi mai puternică. Manifestând înţelegerea corespunzătoare 446 acestor situaţii deosebite, organele de urmărire penală trebuie să insiste, totuşi, pentru aflarea împrejurărilor în care s-a produs accidentul, îndeosebi în cazurile în care învinuitul sau incuplatul este singurul supravieţuitor al evenimentului. c. Ascultarea persoanei vătămate Ascultarea persoanei vătămate se face în funcţie de starea sănătăţii şi starea psihică în care se află din cauza vătămării suferite. Latura psihologică a acestei activităţi trebuie să fie întotdeauna luată în considerare. La fel ca şi la accidentele de muncă, persoana vătămată poate adopta atitudini diferite, ce pot fi grupate în trei categorii: persoane sincere, al căror număr este foarte redus, persoane care denaturează adevărul în favoarea lor pentru a obţine despăgubiri cât mai mari, chiar necuvenite, de la cei cercetaţi pentru producerea accidentului, şi persoane care, deşi au suferit vătămări grave în timpul accidentului, fac declaraţii nesincere, pentru a crea o situaţie favorabilă învinuitului sau inculpatului şi a-l apăra de răspunderea penală. Persoanele vătămate, care fac declaraţii sincere, sunt cele care nu au interese deosebite în cauza cercetată, iar declaraţiile lor concordă cu celelalte probe administrate: procesul-verbal de cercetare la faţa locului, rapoartele de expertiză judiciară etc. Persoanele care denaturează adevărul în favoarea lor şi în defavoarea conducătorului auto urmăresc să obţină despăgubiri civile cât mai mari de la învinuit sau inculpat, deşi, de multe ori, probele administrate confirmă că ele sunt singurele vinovate de producerea accidentului care nu putea fi evitat (apar prin surprindere în faţa autovehiculului, circulă pe jos sau cu bicicleta în timp ce se află în stare de ebrietate şi îşi schimbă brusc direcţia de mers, nu semnalizează prezenţa pe drumul public a căruţei în care circulă etc.). Persoanele care fac declaraţii favorabile învinuitului sau incuplatului, susţinând împrejurări infirmate de celelalte probe, au interese deosebite în cauză (interese materiale sau morale). De cele mai multe ori, aceste persoane refuză să se prezinte la medicul legist, iar dacă au obţinut un certificat medico-legal, refuză să-l depună la dosar. Este cazul persoanelor care au primit despăgubiri băneşti consistente de la învinuit sau incuplat ori se află în relaţii speciale cu acesta (soţ, rudă apropiată, relaţii de dragoste, de subordonare profesională etc.). De aceea, persoana vătămată va fi audiată indiferent de poziţia pe care o adoptă faţă de fapta cercetată, însă declaraţia sa va fi privită cu multe rezerve, în cazul în care este examinată ca probă pentru stabilirea vinovăţioei sau nevinovăţiei conducătorului auto implicat în accident. 447 2. Efectuarea constatărilor tehnico-ştiinţifice şi a expertizelor judiciare În cursul cercetării accidentelor de circulaţie, organele de urmărire penală recurg la ajutorul unor specialişti care, în funcţie de urgenţa cu care se cere a fi administrate probele şi specificul faptei, pot avea valoare de constatări tehnico-ştiinţifice sau expertize judiciare. Constatările tehnico-ştiinţifice se efectuează chiar în timpul cercetărilor la faţa locului10. Este cazul constatării stării tehnice a autovehiculului angajat în accident, a examinării urmelor lăsate de pneuri la locul faptei, pentru identificarea autovehiculului dispărut de la locul faptei etc. De asemenea, examinarea persoanei vătămate pentru stabilirea gravităţii leziunilor suferite şi a duratei îngrijirilor medicale necesare pentru vindecare are valoare de constatare medico-legală şi nu de expertiză. Expertizele judiciare se dispun şi se efectuează după terminarea cercetărilor la faţa locului şi privesc domenii dintre cele mai diferite. Expertiza tehnică este frecvent folosită la cercetarea accidentelor de circulaţie, în special pentru stabilirea stării tehynice a sistemelor de frânare, pentru evaluarea pagubelor suferite de autovehiculele implicate în accident sau pentru stabilirea vitezei cu care a circulat autovehiculul în momentul în care s-a produs impactul. Expertiza se efectuează de către persoane autorizate, de înaltă calificare, experţi din domeniul mecanicii auto, cadre universitare din învăţământul politehnic etc11. Expertiza criminalistică are ca obiect cercetarea urmelor găsite la locul faptei: urmele de pneuri, urmele de impact (cioburi din sticlă de la far, portiere, parbriz), peliculele de vopsea, precum şi microurmele12. Pentru a se putea formula concluzii certe, este necesar să se ridice şi să se conserve aceste urme, cu respectarea cerinţelor tehnice şi tactice cunoscute, să fie ambalate şi transportate cu grijă, iar întrebările puse expertului să aibă legătură cu domeniulo în care este abilitat şi cu posibilităţiloe tehnice de care acesta dispune. 10 Emilian Stancu, op.cit. supra, p. 378 11 N.Nistor, M.Stoleru, Expertiza tehnică a accidentului de circulaţie, Editura Militară, Bucureşti, 1987, p. 195 şi urm. 12 C.Dumitrescu, Limite şi posibilităţi în expertiza criminalistică a accidentelor de circulaţie, în Probleme de criminalistică şi de criminologie, nr. 3-4/1988, p. 114 448 Expertiza medico-legală poate răspunde la numeroase obiective stabilite de organele de urmărire penală, atât la examinarea persoanelor, cât şi la examinarea cadavrelor. La examinarea persoanelor se va stabili durata îngrijirilor medicale necesare pentru vindecarea leziunilor suferite, în funcţie de gravitatea lor, mecanismul de producere, dacă victima va rămâne cu infrimitate fizică sau psihică per,manentă. La examinarea cadavrului, se poate stabili cauza medicală a morţii, legătura cauzală între accidentul de circulaţie şi deces, mecanismul de producere a leziunilor constatate pe cadavru (târâre, proiectare, călcare cu pneurile etc.), ora când s-a produs decesul etc13. Tot expertiza medico-legală va clarifica problemele privind determinarea alcoolemiei, starea sănătăţii conducătorului auto şi a victimei, unele boli psihice, cardio-vasculare sau de nutriţie (diabetul), care pot sta la originea accidentelor de circulaţie. BIBLIOGRAFIE TRATATE Aioniţoaie, Constantin, Sandu, Ion (coordonatori), Tratat de tactică criminalistică, ediţia a II-a revăzută şi completată, Ministerul de Interne, Editura „Carpaţi”, Craiova, 1992. Aioniţiaoie, Constantin, Bercheşan, Vasile (coordonatori), Tratat de metodică criminalistică, Editura „Carpaţi”, Craiova, 1994. Ciopraga, Aurel, Criminalistica, Tratat de tactică, Editura „Gama”, 1996. Colectiv, Tratat practic de criminalistică, vol. I, Ministerul de Interne, 1976. Colectiv, Tratat practic de criminalistică, vol. II, Ministerul de Interne, 1978. Colectiv, Tratat practic de criminalistică, vol. III, Ministerul de Interne, 1980. Colectiv, Tratat practic de criminalistică, vol. IV, Ministerul de Interne, 1982. Colectiv, Tratat practic de criminalistică, vol. V, Ministerul de Interne, 1985. 13 Gh.Scripcaru, C.Scripcaru, Medicină legală, Editura „Cugetarea” Iaşi, 1996, p. 137 449 Dongoroz, Vintilă, Kahane, Siegfried, Antoniu, George, Bulai, Constantin, Iliescu, Nicoleta, Stănoiu, Rodica-Mihaela, Explicaţii teoretice ale Codului de procedură penală român, Partea generală, Vol.I, Editura Academiei R.S.R., Bucureşti, 1975. Minovici, Mina, Tratat complet de medicină legală, vol. I, Bucureşti, 1928. Reid, John, Imbau, E., Fred, E., Truth and deception. The Poligraph („Lie Detector”), Technique, second edition, Baltimore, 1977. Roşca, Alexandru (coordonator), Tratat de psihologie experimentală, Editura Academiei R.P.R., 1963. Stancu, Emilian, Criminalistica (Tratat), Editura „Actami”, Bucureşti, 1995. CURSURI, MANUALE Basarab, Matei, Criminalistica, Litografia Universităţii „Babeş-Bolyai”, Cluj, 1969. Bogdan, Tiberiu, Curs de psihologie judiciară, Tipografia Învăţământului, Bucureşti, 1957. Ciopraga, Aurel, Criminalistica (Elemente de tactică), Universitatea „Al.I.Cuza”, Iaşi, 1986. Ciopraga, Aurel, Iacobuţă, Ioan, Criminalistica, Editura Fundaţiei „Chemarea”, Iaşi, 1997. Cora, Ioan, Aioniţiaoie, Constantin, Criminalistica, vol. II, Tactica criminalistică, Ministerul de Interne, Bucureşti, 1975. Dragomirescu, Virgil, Medicină legală, Editura „Teora”, Bucureşti, 1992. Golunski, S.A. (redactor), Criminalistica, Editura Ştiinţifică, Bucureşti, 1961. Kernbach, M., Medicina judiciară, Editura Medicală, Bucureşti, 1958. Mircea, Ion, Criminalistica, Editura Fundaţiei „Chemarea”, Iaşi, 1992. Mircea, Ion, Criminalistica, Ediţia a II-a, Editura Fundaţiei „Chemarea”, Iaşi, 1994. Mircea, Ion, Criminalistica, Editura „Lumina Lex”, Bucureşti, 1998. Mitrofan, N., Zdrenghea, V., Butoi, T., Psihlogia judiciară, Editura „Şansa” S.R.L., Bucureşti, 1992. Scripcaru, Gh., Terbancea, M., Patologie medico-legală, Editura Didactică şi Pedagogică, Bucureşti, 1978. Scripcaru, Gh., Scripcaru, C., Medicină legală, Editura „Cugetarea”, Iaşi, 1996. Stancu, Emilian, Investigarea ştiinţifică a infracţiunilor, vol. I şi II, Bucureşti, 1988. 450 Stancu, Emilian, Criminalistica – ştiinţa investigaţiei infracţiunilor, vol. I, Editura „Tempus” S.R.L., Bucureşti, 1992. Stancu, Emilian, Criminalistica, vol. I şi II, Editura „Procardia”, Bucureşti, 1993. Stancu, Emilian, Criminalistica, Editura Didactică şi Pedagogică, R.A., Bucureşti, 1994. Suciu, Camil, Criminalistica, Editura Didactică şi Pedagogică, Bucureşti, 1972. Theodoru, Grigore, Moldovan, Lucia, Drept procesual penal, Editura Didactică şi Pedagogică, Bucureşti, 1979. Theodoru, Grigore, Plăeşu, Tudor, Drept procesual penal, Partea generală, Iaşi, 1986; Partea specială, Iaşi, 1987. Theodoru, Grigore, Drept procesual penal, Partea generală, Editura „Cugetarea”, Iaşi, 1996. MONOGRAFII Anghelescu, I., Expertiza fonobalistică judiciară, Bucureşti, 1975. Anghelescu, I., Expertiza criminalistică a vocii şi vorbirii, Editura Ştiinţifică şi Enciclopedică, Bucureşti, 1978. Bădulescu, P., Cauzele tehnice ale incendiilor şi prevenirea lor, Editura Tehnică, Bucureşti, 1971. Bogdan, Tiberiu, Probleme de psihologie judiciară, Editura Ştiinţifică, Bucureşti, 1973. Bogdan, Tiberiu, Sântea, Ioan, Drăgan-Cornianu, Rodica, Comportamentul uman în procesul judiciar, Ministerul de Interne, Bucureşti, 1983. Ciofu, Ioan, Comportamentul simulat (Cercetări psiho-fiziologice), Editura Academiei R.S.R., Bucureşti, 1974. Gross, Hanns, Manuel practique d’instruction criminelle, Paris, 1899. Iacobuţă, Ioan, Radiografia crimei, Editura „Grafix”, Iaşi, 1995. Ionescu, Lucian, Sandu, Dumitru, Identificarea criminalistică, Editura Ştiinţifică, Bucureşti, 1990. Lupu, Coman, Aspecte privind cercetarea la faţa locului în infracţiunile de omor, Ministerul de Interne, Inspectoratul General al Miliţiei, Institutul de criminalistică, 1975. 451 Măcelaru, V., Balistica judiciară, Editura Ministerului de Interne, Bucureşti, 1972. Mihuleac, Emil, Expertiza judiciară, Editura Ştiinţifică, Bucureşti, 1971. Mircea, Ion, Valoarea criminalistică a unor urme la locul faptei, Editura „Vasile Goldiş”, Arad, 1996. Nistor, N., Stoleru, N., Expertiza tehnică a accidentului de circulaţie, Editura Militară, Bucureşti, 1987. Panche, C., Dumitrescu, C., Portretul vorbit, Ministerul de Interne, 1974. Sandu, Dumitru, Falsul în acte. Descoperire şi combatere prin mijloace tehnico-criminalistice, Editura „Dacia”, Cluj-Napoca, 1977. Sandu, Dumitru, Falsul în acte. Descoperire şi combatere prin mijloace tehnico-criminalistice, Editura „Lumina Lex”, Bucureşti, 1994. Thorwald, Jürgen, Un secol de luptă cu delicvenţa, vol. I şi II, Editura „Moldova”, Iaşi, 1997. Ţurai, Constantin, Elemente de criminalistică şi tehnică criminală. Poliţie ştiinţifică, vol. I, Bucureşti, 1947. STUDII ŞI ARTICOLE Aioniţioaie, Constantin, Psihologia persoanei vătămate, în Prezent şi perspectivă în ştiinţa criminalistică, Ministerul de Interne, Bucureşti, 1979, p. 234. Anghelescu, Ion, Criminalistica şi revoluţia ştiinţifică contemporană, în Studii şi cercetări juridice, nr.3/1979, Editura Academiei R.S.R., p. 261. Anghelescu, Ion, Rolul cercetării la faţa locului în descoperirea urmelor, în Probleme de criminalistică şi de criminologie, nr.3-4/1982, p. 53. Anghelescu, Olga, Identificarea criminalistică a hârtiei pe baza compoziţiei fibroase, în 20 de ani de expertiză criminalistică, Ministerul Justiţiei, Bucureşti, 1978, p. 143. Becheanu, Ion, Posibilităţile expertizei balistice în stabilirea poziţiei victimei şi trăgătorului, în 20 de ani de expertiză criminalistică, Ministerul Justiţiei, Bucureşti, 1978, p. 135. Boboş, L., Identificarea persoanei după urmele de dinţi, în 20 de ani de expertiză criminalistică, Ministerul de Justiţie, p. 167, Bucureşti, 1978. Boboş, L., Unele probleme privind determinarea distanţei de tragere şi stabilirea mărimii alicelor la tragerile efectuate cu armele de vânătoare, în Probleme de medicină legală şi de criminalistică, Institutul de Medicină Legală, Bucureşti, 1974, p. 184. Buuş, Alexandru, Concluziile probabile în expertiza criminalistică, în „Justiţia Nouă”, nr. 1, 1965, p. 44. 452 Buuş, Alexandru, Falsul în acte prin copierea semnăturilor, în Probleme de medicină legală şi de criminalistică, vol. IX, Bucureşti, 1971, p. 81. Butoi, Tudorel, Aportul tehnicii poligraf în procesul penal, în Prezent şi perspectivă în ştiinţa criminalistică, Ministerul de Interne, Bucureşti, 1979, p. 209. Ciopraga, Aurel, Categoria psihologică şi juridică de mărturie vizuală şi auditivă, în Analele Ştiinţifice ale Universităţii „Al.I.Cuza”, Iaşi, Tomul XXI, 1975, p. 87. Ciopraga, Aurel, Implicaţii psihologice ale confruntării, în Analele Ştiinţifice ale Universităţii „Al.I.Cuza”, Iaşi, Tomul XXVIII, 1981, p. 83. Ciopraga, Aurel, Elemente de psihologie şi de tactică a audierii persoanei vătămate, Analele Ştiinţifice ale Universităţii „Al.I.Cuza”, Iaşi, Tomul XXX, 1984, p. 63. Coman, Lupu, Câteva criterii de determinare a vitezei de circulaţie a autovehiculelor în accidentele de circulaţie auto, în Probleme de medicină judiciară şi de criminalistică, vol. IV, Editura medicală, Bucureşti, 1965, p. 116. Constantinescu, Mircea, Consideraţii privind concluziile în identificarea criminalistică, în Prezent şi perspectivă în ştiinţa criminalistică, Bucureşti, 1979, p. 225. Cruceanu, D., Un aparat şi o metodă nouă pentru stabilirea direcţiei şi traiectoriei unui proiectil tras, în Probleme de medicină legală şi de criminalistică, vol. IV, Editura medicală, Bucureşti, 1965. Iacobuţă, Ioan, Andriescu, Traian, Unele probleme privind infracţiunile de violenţă săvârşite într-un mijloc de transport în comun în Buletinul Intern al Procuraturii României, nr. 4/1987, p. 84. Iacobuţă, Ioan, Expertiza medico-legală pentru leziuni corporale nemortale, în Probleme de criminalistică şi de criminologie, nr. 12/1987, p. 89. Iakubovskaia, Ian, Unele aspecte ale identificării urmelor de tăiere, în Probleme de medicină legală şi de criminalistică, vol. I, Bucureşti, 1964, p. 76. Ionescu, Lucian, Unele aspecte ale examinării impresiunilor formate de materiale textile, în Probleme de medicină legală şi de criminalistică, vol. VI, Editura Medicală, Bucureşti, 1968, p. 203. Ionescu, Lucian, Aspecte tehnico-criminalistice ale determinării autenticităţii operelor de artă, cu referire specială la tablouri, în 20 de ani de expertiză criminalistică, Ministerul Justiţiei, Bucureşti, 1979, p. 308. Ionescu, Lucian, Propuneri pentru o reglementare proprie a expertizelor complexe, în R.R.D., nr. 3, 1978, p. 15. 453 Mircea, Ion, Împrejurări controversate la locul săvârşirii unor infracţiuni de furt, în Studia Universitatis „Babeş-Bolyai”, Series Jurisprudentia, nr. 2/1917, Cluj-Napoca, 1986, p. 80. Mircea, Ion, Cu privire la verificarea criminalistică a alibiurilor învinuitului sau inculpatului, în Studia Universitatis „Babeş-Bolyai”, Series Jurisprudentia, Cluj-Napoca, 1986, p. 64. Mircea, Ion, Metode de urmărire a autovehiculelor dispărute de la locul faptei, în Studia Universitatis „Babeş-Bolyai”, Series Jurisprudentia, Cluj-Napoca, 1966, p 163. Năstase, Ovidiu, Unele aspecte teoretice şi tactice privind cercetarea infracţiunilor de omor, în Probleme de criminalistică şi de criminologie, nr. 2/1992, p. 36. Rişcuţia, Cantemir, Reconstituirea fizionomiei după craniu, în Probleme de medicină legală şi de criminalistică, nr. 7-8/1969. Sandu, D., Metode de comparare a proiectilelor în scopul identificării armei cu care s-a tras, în Probleme de medicină judiciară şi de criminalistică, vol. I, Editura Medicală, Bucureşti, 1964, p. 100. Sandu, Dumitru, Mijloace de stabilire a datei întocmirii înscrisului, în Probleme de medicină legală şi de criminalistică, vol. IX, Editura Medicală, Bucureşti, 1971, p. 127. Sandu, D., Consideraţii privind concluzia de imposibilitate a rezolvării unor probleme în expertiza criminalistică a actelor, în Probleme de medicină judiciară şi de criminalistică, vol. VI, Editura Medicală, Bucureşti, 1968, p. 63. Stoica, Vladimir, Cercetarea evenimentelor deosebite (incendii şi explozii), în Probleme de criminalistică şi de criminologie, nr. 3-4/1985, p. 102 ş.u. 454 455 